
KAREL FABIAN LA BUCUREȘTI 


Primisem în cursul dimineţii un telefon de la Karcl 
Fabián. Se afla din nou la Bucureşti. S-a scuzat că nu ne 
putem vedea imediat ; avea o întrevedere la Uniunea 
Scriitorilor. A rămas să ne întîlnim seara, în holul hote- 
lului unde era cazat. 

Uşa ascensorului se deschise şi imediat apăru Karel 
Fabiân. Îmi întinse mîna jovial şi arătă zimbitor spre cea- 
sul de deasupra recepției. Punctualitatea ce îl caracteri- 
zează nu se dezminţise nici de data aceasta. 

Servise .masa de seară. l-am propus atunci să mergem 
undeva, să bem o cafea. 

Am pornit-o pe jos, spre Universitate. Aerul nopții era 
rece și orașul parcă se pregătea să primească primii fulgi 
de zăpadă. Ne-am oprit la vitrinele magazinelor de ar- 
tizanat, am trecut prin pasaj şi ne-am abătut apoi din bu- 
levard pe străduţele care șerpuieşc spre „Hanul lui Ma- 
nuc“. La acea oră, fără forfota din timpul zilei, aveau to- 
tuși o nostalgie a lor. Vroiam şi eu să mă laud cu Oraşul 
Vechi. După ce am mai zăbovit puţin în dreptul Consig- 
naţiei, am intrat la „Cafeneaua Veche“, 

Am vorbit multe şi de toate. Ne reîntilneam la cîteva 
luni după ce, în vară, îl însoțisem într-o altă vizită în 

România. Venise atunci numai ca să vadă Marea... Ne-am 
amintit de Mamaia, de plaja ca o prăjitură pudrată cu za- 
hăr, de panorama încîntătoare care putea fi admirată de 
la ultimul etaj al hotelului „Parc“, unde rugase şă-i fie re- 
partizată o cameră, scuzîndu-se că de la o anumită vârstă 
visele îşi iau mai greu zborul direct de la pămînt... 

I-am spus că în Bucureşti a rulat un film realizat după 
un scenariu de al său. S-a bucurat foarte mult și discuţia 
a lunecat încet spre romanul Lup-Negru. Am aflat atunci 
că este cartea pe care o iubește cel mai mult şi că în Ceho- 
slovacia a fost ecranizată. Mi-am exprimat dorința de a o 
citi și a încerca eventual să o prezint cititorilor români. 
L-am rugat să-mi spună cîte ceva despre viaţa şi activi-. 
tatea sa, gîndindu-mă că poate, cîndva, voi [i şi eu întrebat 
cine este Karel Fabián, Cu mare zgircenie, pentru că nu-i 
face plăcere să vorbească despre sine, mi-a spus doar atit : 
„Oameni ca mine au fost și sînt şi la noi şi la voi. M-am 
născut la Praga, la 21 iunie 1912. După terminarea gim- 
naziului m-am înscris la Facultatea de drept. Nu prea am 
avut o tinereţe fericită. A venit războiul cu închisorile na- 
ziste pe care le-am. cunoscut din plin. După eliberarea 
Cehoslovaciei am continuat să scriu literatură antifascistă, 
publicistică, piese de teatru pentru radio şi televiziune. 
Cam atît. Vezi că am dreptate cind îţi spun că viaţa mea 
nu e deloc senzațională ?“ 

După Anul Nou am primit de la Karel Fabián o scri- 
soare, în care mă ruga să salut pe toți oamenii buni, prie- 
tenii lui din România, însoțită de o revistă în care apăruse 
un frumos reportaj despre București, precum și de alte 
două publicaţii, conținînd fiecare cîte o povestire cu tema- 
tică românească. Una dintre ele purta titlul Copilul și me- 
duza. Karel Fabián îmi trimisese un poem în proză, un 

basm modern, în care îndemna oamenii să iubească Marea 
și să o respecte... 


Fără a dezvălui acțiunea cărții, lăsînd cititorilor această 
plăcere, aș vrea să spun cîteva lucruri în legătură 
cu modul în care autorul şi-a construit romanul Lup- 
Negru. În prezentarea faptelor nu se simte dorința de a 
crea nişte situaţii spectaculoase, de dragul efectelor exte- 
rioare. Evenimentele sînt lăsate să curgă firesc și totuși 
narațiunea are nerv. Scriitorul a trăit chiar. o perioadă de 
timp printre grăniceri, tocmai pentru a putea înțelege viața 
acestor oameni şi a încerca să descifreze inefabilul legă- 
turii ce se stabileşte între militar şi cîinele-lup. Cîinele 
grănicerului devine astfel un personaj egal omului, pre- 
zentarea acestuia, voit umanizată, citeodată chiar priori- 
tară, permițind luminarea figurii omului din unghiuri 
neașteptate. 

Recent am avut plăcerea să vorbesc cu un prieten din 
Cehoslovacia care mi-a confirmat că Lup-Negru a existat 
în realitate. Am fost foarte impresionat aflind a®@st lucru, 
dar mai ales de ceea ce mi-a relatat în continuare. Cu ani 
în urmă, fiica sa suferise o operaţie în urma căreia trebuia 
să stea în convalescență mai multe luni de zile. Pentru ca 
timpul să se scurgă mai ușor, i-a adus un tovarăș care să-i 
țină de urit. Era un căţel, căruia nici nu i se ridicaseră 
încă urechile. Îl chema Gót, iar tatăl lui era Lup-Negru. 
S-ar putea scrie o carte despre perioada petrecută de pu- 
iul de lup în casa acestui om. 

Revenind acum la roman și gîndindu-mă şi la filmul pe 
care l-am văzut, aș îndrăzni să afirm că prezenţa cîinelui- 
lup constituie unul din motivele literare ale creaţiei sale, 
un personaj-argument în pledoaria pe care scriitorul o face 

ca oamenii să nu înceteze niciodată de a se privi pe sine 
și a descoperi că în [fiecare din noi există nebănuite resurse 
sufleteşti, de care, fie din obișnuinţă, fie din comoditate, nu 
ne dăm seama. 

Romanul Lup-Negru este o carte de aventuri, împle- 
tită cu un profund umanism, carte a cărei încărcătură 
poetică îndeamnă la meditaţie. 


IOAN CODREANU 


Cînd am scris acest roman, am încheiat multe prie- 
tenii. Cu ostașii, subofiţerii şi ofițerii unei unităţi de 
grăniceri din Cehia de Sud, cărora le mulțumesc pen- 
tru ajutor. 

Dar cel mai mult mulțumesc celor care cunosc şi: 
iubesc ciîinii, adjutantului Albin Stogončík şi maioru- 
lui Karel Hartl. 


AUTORUL 

Cancelaria. arăta dezolant. Scrumieră pur 
şi simplu nu exista. Pe masă, în locul ei, era o lopată 
pentru gunoi a cărei coadă se rupsese chiar a doua zi după 
ce fusese cumpărată. sau: 

Cu harta specială trebuie să se lucreze cu foarte mare 
atenţie : „Nici un fel de steguleţe înfipte, tovarăși, altfel 
s-ar distruge şi alta nouă nu primim prea curînd.“ 

Locotenentul Hlaváč se plimba pe parchetul murdar şi 
înjura cu jumătate de gură. Femeia de serviciu nu se zărca, 
Pe scurt, nu venise. Se mai întîmplă. Comandantul Sec- 
torului raional era de părere că astfel de neajunsuri pot 
fi înlăturate prin muncă patriotică. „Tovarăşi, greutăți 
există. Nu vă mulţumiţi doar să le sesizaţi, ci înlăturaţi-le 
singuri. Femeii i s-ar fi putut reține din concediu, dar daţi 
dovadă de înțelepciune, tovarăşi, nu sîntem într-un stat ca- 
pitalist. Are ea un motiv, dacă de patru zile lipsește. Uma- 
nism, înțelegeţi ?“ 

Şi în timp ce se gindea la toate acestea, locotenentul 
Hlaváč strivea cu piciorul mucurile de țigări, iar cînd 
ajunse în dreptul ferestrei, alunecă pe o coajă de portocală. 
E adevărat, dimineaţă a încercat să măture cancelaria, dar 
cînd lopata s-a umplut cu gunoi, a scăpat-o din mină. 
Cîndva lucrase într-un atelier de turnătorie, la prelucrare, 
cu ciocanul pneumatic. Căpătase la mînă o nevroză vascu- 
lară, iar degetele îi tremurau. 

Comandantul privea toate lucrurile cu înţelepciune, 
Știa de asemenea că mereu va avea unele conflicte cu acest 
locotenent cam sălbatic, dar și asta i se părea normal, pen= 

tru că oamenii tineri privesc toate lucrurile mult mai 
simplu. ’ 

— Sînt sau nu sînt ofiţer de securitate ? dădu din cap 
locotenentul, lovind cu piciorul coaja de portocală. Ar fi 
vrut totuşi să-i tragă un șut, dar parchetul era puţin um- 
flat ; clădirea fusese construită recent, s-a dat zor şi be- 
tonul de sub parchet nu se uscase, astfel că ar fi lovit în 
parchetul care nu se îmbucase. Sau sînt femeie de 
serviciu ? 

— Da. Şi încă una mizerabilă. adăugă comandantul. Nu 

-văd în asta nici un motiv ca să te superi. Vezi doar că bă- 
trîna Šimková nu mai pridideşte. 

— Aş ! Face curat de mintuială ! 

— În timp ce dumneata deloc ! 

Jos pe şosea se auzea zgomotul unui motor. Autobuzul 
se ivi în serpentină, se legănă puţin și dispăru lin. 

— „Mercedes-Diesel“, remarcă îngîndurat locotenen- 
tul. Și e din R.F.G., completă şi se întunecă la faţă. 

Comandantul îl- urmărea amuzat, pentru că își cunoș- 
tea băieţii din companie, cu toate calităţile și slăbiciu- 
pile lor. 

— Aveţi ceva împotriva turismului ? 

Locotenentul se întoarse ofensat. 

— Dacă cei de sus sînt de acord, cum aş putea eu să 
am ceva împotrivă ? 

— Dar nu vi şe pare suspect ? zimbi comandantul. 

— Şi cu sînt pentru dezvoltarea turismului, se enervă 
locotenentul. 

` — Nu prea sînteţi — şi comandantul dădu din cap îm- 
păciuitor. Va trebui să învăţaţi germana, franceza și dacă 
se poate şi engleza. Ca să puteţi fi politicos cu oaspeţii 
din Apus. 

— Şi cu SS-iștii ? 

— În nici un caz nu vi se va pretinde asta ! Pe ăştia 
îi alegem ca neghina din grîu. De aici și marea dificultate 
a muncii noastre. 

Locotenentul Hlaváč își aminti de convorbirea avută cu 
Maria, cu o zi înainte, 

Maria era studentă la Facultatea de economie. Trebuia 
să ajungă neapărat la Praga. Făcu semn cu mîna unui 

„Fiat“ negru care trecuse prin punctul de frontieră Roz- 
vadov fără nici o dificultate. 

— „De douăzeci de ani n-am fost pe aici, domnişoară, 
îi spuse şoferul care purta mănuși veritabile din piele de 
. căprioară. 

— Dar înainte ? 

— Da... ca soldat... Dar de-abia acum pot să revin.“ 

Locotenentul lovi din nou în parchet, 

— Vedeţi, tovarăşe comandant, tocmai unul ca ăsta 
poate să fie din acei nemernici care acum douăzeci de ani, 
la Pankrác, fugăreau cu tancurile femeile și copiii. Armata 
ui Schörner. 

— Şi de unde ştiţi că este ? 

— Spun doar că ar putea fi. 

— Dar ce, răspundeţi de cartoteca criminalilor de 
război ? Nu ! De asta se îngrijesc alte formaţiuni. 

— Şi sînteţi sigur că nu le scapă şi lor vreo pușlama 
de-asta ? i : 

— Nu pot spune că nu se strecoară şi cîte un şobolan. 
Încă nu există nicăieri în lume un aparat al securităţii 
atît de perfect încît să prindă pe toţi nemernicii. 

Comandantul se uită într-un paşaport, apoi spuse pe 
un ton calm : 

— Otto Kâlbe din Hamburg. Comerciant. Nu pot nega 
că n-a fost nazist, dar sînt sigur că prea mult din treabu 
asta nici el n-a priceput. Un om care, pur şi simplu, a pro- 
fitat de o conjunctură. A fost o modă. Mă gîndesc lu 
zvastică. Acum a venit la noi să vadă cum mai stau lucru- 
rile. Probabil că o să bîrfească şi o să spună că pe aici nu-i 
prea grozav, dar de douăzeci de ani încoace, la noi nu a 
murit nimeni de foame. Fii rezonabil, locotenente ! 

Locotenentul dădu din cap supărat. Privea prin fereas- 
tră picăturile de ploaie. În aceste zile nu-i convenea că 
orașul mişuna de străini. Situaţia îl cam indispunea. Nici 
argumentul comandantului nu i se părea convingător. 
Prea puţin spus — aici nimeni nu a murit de foame. Mai 
curînd — aici nimeni nu ştie ce înseamnă foamea ; cel 
puţin nouăzeci la sută din populaţie știe ce este acela sa- 
lam de iarnă la cină. „Aproape în toate așezările, chiar și in 
cele mai slabe cooperative agricole, sînt antene de televi- 
zoare și toţi tinerii au motociclete. 

* Chiar în faţa ferestrelor cancelariei, pe trotuarul de 
vizavi, era staţia de benzină, cu panouri roşii, vopsite fru- 
mos. Culoarea roșie era întreruptă de triunghiuri galbene. 
Pompele străluceau, deoarece vînzătoarea folosea zilnic 
pentru curățatul lor cel puţin un litru de benzină. 

Îşi aminti de faptul că şi vînzătoarea era obligată să 
urmeze lunar cursul de limbi străine organizat pentru noii 
salariaţi de centrala din Karlovy Vary. 

— Doa că, începu absent, ei îi ajung citeva fraze, 
Stătea tot timpul cu spatele. la comandant. 

Comandantul privea atent. 

— Pepitek, te rog, iar începi de la Adam, dar imediat 
reflectă în sinea lui la ce-i spusese. Da, încuviință. Bine- 
înţeles că pentru ea este mai simplu decit pentru noi. Din 
întimplare o cunosc și îmi dau seama cam ce caută în dic- 
ţionar. Je taime. Mein Liebling, du bist prachtvoll. Ich 
liebe dich. Ea este frumoasă. Celelalte, de exemplu, se spe- 
cializează în primul rînd în cursul mărcii, al dolarului și al 
francului. 

— Așa mai zic şi eu, dădu din cap locotenentul. Gîn- 
dul însă îi era la cu totul altceva. 

„Mie să nu-mi spună nimeni despre frontiere liniștite, 
Oricui, dar nu mie. Am prins destule pușlamale care au 
venit la noi ca să stabilească locuri secrete unde să se poată 
schimba materialele informative. Numai că nu prea dă- 
deau năvală pe aici. Dar mai fă ceva acum cînd, într-o sin- 
gură simbătă, trec două mii de mașini ! Și în fiecare este 
cîte un om de afaceri jovial, ori un medic, sau un inginer. 
Bineînţeles, fiecare din ei a venit în vizită. Şi dacă ar veni 
chiar magistratul Capesius din procesul de la Frankfurt, 
poate că nici nu am avea timp să recunoaștem în el pe 
asasinul de la Auschwitz.“ | 

— Dumneavoastră probabil subapreciaţi unităţile noas- 
tre din interiorul teritoriului, spuse comandantul. 

— Nu mai pot face faţă. Dar spionajul ? 

Comandantul se miră. 

— Există şi aşa ceva ?. 

Vorbea puţin. ironie. Ştia .totul despre elicopterul de 
deasupra Lacului diavolului. Şi despre avioanele vest-ger- 
mane care încălcau frontiera. Mai știa că este foarte greu 

să te abţii ca să nu le plăteşti cum se cuvine celor care se 
dedau la provocări. 

— În trecut mergeau noaptea și se fiicei la noi tîrîn- 
du-se pe burtă, oftă locotenentul. Se proceda cumva tra- 
diţional. Şi dacă din întîmplare nu îi prindeau băieţii noștri 
la frontieră, puneam noi mîna pe ei, aici. Azi, însă, vin. de 
la München în autocare ultraclegante și. mai supra- 
veghează! 

Comandantul zîmbi. 

— Dacă şi eu mi-aş face rabiem ca dumneavoastră..; 
Verificaţi vraful de pașapoarte de astăzi și pe urmă du- 
ceţi-vă să faceţi o baie. Să nu credeţi că am rămas numai 
noi doi pe lume. Tovarășe, situaţia în lume se consoli- 
dează. 

— Îmi sună ca o lozincă. 

— Respectă comandantul şi o s-o duci bine pe pămînt. 
Dar ce crezi, Pepik, contraspionajul nostru doarme ? 

— Ei, da, ridică din umeri locotenentul și se întoarse 
de la fereastră. Luă în mînă cîteva pașapoarte. 

— Klaus Werner. Istoric de artă. Să spunem Babel- 

sberg. Are „Mercedes“. Pe dracu, ai văzut un istoric de 
artă de al nostru să-și poată cumpăra măcar o „Škoda-Fe- 
licia“ ? Miine va pleca spre Krumlov. Da, acolo se poate 
studia asta. Acolo se găsește artă destulă ! Zipheli Adolf, 
Nurenberg. Vizită la rude. Funcționar al firmei Gehlen. 

— Ăsta nu se mai duce acolo să studieze arta, rise co- 
mandantul. 

Nici nu are de unde, dădu din cap nervos locotenen- 
tul. Simt că o să înnebunesc. S-a'zis cu trucurile ca tîcîitul 
pe burtă, oameni-broască și altele. Vă amintiţi de cei trei 
fraţi Werner cum au cumpărat cantităţi enorme de lenje- 
rie de silon și ciorapi, şi cum și-au confecţionat un zepelin ? 
Ce ingenioasă modalitate de a trece frontiera ! În fapta 
lor, tovarășe comandant, exista o doză de romantism. Pe 
cînd astăzi ?! Te aşezi la volan şi treci liniștit. Situaţia se 
consolidează. Şi nemții din Sudeți s-au consolidat în Ger- 
mania occidentală, nu ?... Ia te uită... Inge Tiefbach. Ihtio- 
log. Mă rog, sînt de acord cu germana, franceza și engleza. 
Dar ihtiolog. Ce limbă mai e și asta ? 

— Greacă. De unde e? 

— München. Institutul de gospodărire a apelor, dacă 
am tradus bine. Ihtiolul este bun pentru arsuri. 

— Şi ce, ea a venit pentru heleșteie. Probabil vor ca 
în împrejurimile Minchenului să amenajeze crescătorii 
de pește și au trimis aici o specialistă ca să arunce o pri- 
vire. De fapt, ţara noastră are cea mai bună piscicultură 
din centrul Europei. Ştiţi ce, confruntaţi pașapoartele cu 
lista Interpolului și daţi-le mai departe. Nu vă frămîntaţi 

` mintea cu asta. 
„— Dacă n-ar fi atit de aproape de frontieră, oftă loco- 
tenentul şi se cufundă în listele Interpolului. 

Inge Tiefbach ajunsese la frontiera cehoslovacă într-un 
autocar larg şi elegant, cu o zi în urmă. Nu-și făcea griji 
cu misiunea sa şi nu se gîndea la nimic, pentru că era obiş- 
nuită să riște. Important era faptul că ştia cu cine trebuie 
să ia legătura. 

Inge nu impresiona prin frumuseţe. Nu mai era o fe- 
meie chiar tînără, iar pe faţă avea destul de multe riduri. 

Şi tocmai pentru că ştiă prea bine acest lucru şi 
accepta cu resemnare lucidă această lege firească a vieţii, 
cu atît mai mult o surprinseseră privirile furișe, speriats, 
ale unui bărbat frumos, brunet, cam de treizeci de anı. 

Bărbatul citea, dar ea, în citeva clipe, își dădu seama 
că de fapt nu citeşte. „Poate că mi se pare“, gîndi Inge 
'liefbach şi pentru a'se încredința, se întoarse să vadă dacă 
în autocar, în spatele ei, nu stă vreo femeie. Tolănit comod 
într-un fotoliu, în spate stătea un industriaș din Köln, de- 
loc prezentabil. „E clar, își spuse intrigată. Acum, pentru 
că ştiu cine stă în spatele meu tot timpul, trebuie să fiu 
mai atentă.“ 

Industriaşul, cînd dormea, cînd vorbea cu vecinul, pro- 
babil un avocat. Vorbea furios. Părea supărat şi, în timpul 
cit ațipea, mormăia tare, ba citeodată dădea şi din picioare. 
Totdeauna, cînd se trezea, începea să înjure. Nu-și masca 
în nici un fel ura. 

— Aici încă îți mai poţi permite, zîimbi avocatul. Dar, 
dincolo de frontieră, fiți mai atent cum vorbiţi. Acolo, 
pentru niște vorbe ca astea, te arestează ! 

Industriaşul oftă greoi. 

— Ştiu. Frankfurter Zeitung e plin de asemenea ca- 
zuri. Numai că întotdeauna mi-am zis că scriu astea pentru 

a ne determina să nu mai vizităm Cehoslovacia. Dar dacă 
dumneavoastră spuneţi ! 

Rămase o clipă pe ginduri, apoi se aprinse din nou. 

— Ei numesc asta libertatea cuvîntului. Se aplecă pu- 
ţin spre avocat. De unde culegeți aceste știri despre ei ? 

— Nu am nici o informaţie și merg acolo pentru prima 
dată, răspunse sec avocatul. Îmi închipui doar. Probabil 
că amindoi citim acelaşi ziar. 

— Şi la noi se pălăvrăgește destul despre asta, mormăi 
industriaşul și, înainte de a adormi din nou, spuse că riscă 
această. călătorie numai pentru a vedea cum trăiesc mun-' 
citorii, dacă nu mai sînt conduşi de patronul fabricii. 

— „Pentru că — şi căscă — se poate foarte bine ca 
într-o zi și la noi... 

— La noi nu, răspunse scurt avocatul. 

— La fel s-ar putea și în America... şi se cufundă în- 
tr-un somn agitat. 

Inge stătea pe gînduri. Îi veni în minte o absurditate : 
„Să mă placă el, nu cred, îşi spuse. Mai ales că mi se pare 
o figură cunoscută. Nu-mi face plăcere cînd oamenii îmi 
par cunoscuți și nu-mi pot aminti de unde. Și, culmea iro- 
niei ! Are aer de procuror.“ Tresări. În fața ochilor îi apăru 
din nou sala tribunalului în care se judeca procesul unui 
grup de membri ai Gestapoului. „S-ar putea să fie unul din 
membrii completului de judecată. Atunci, i-am privit pe 
toţi cu atenţie. Numai că acesta nu seamănă cu nici unul 
din acei judecători.“ . 

E de mirare cum, în condițiile Germaniei occidentale, 
membrii Gestapoului au fost condamnați de acel tribunal 
la pedepse destul de aspre. , 

Ştia că procurorul primise o mulțime de scrisori de 
ameninţare, dar pînă la urmă -se dovedise incorupltibil. 
Acest lucru o cam enerva. 

Autocarul se apropia de frontiera cehoslovacă şi discu- 
tia începu să lincezească. Cei care călătoreau pentru prima 
dată se simțeau puţin stingheriţi. 

Bărbatul brunet se întoarse încă o dată și o privi. Inge 
înțelese că nu este o privire de admiraţie, ci una cercetă- 
toare. Bărbatul purta ochelari cu lentile albastre, care-i 
mascau totuși faţa. Nici unul dintre judecătorii aceia nu 
purta ochelari. ; 

„Simt că înnebunesc, își spuse şi o cuprinse neliniştea. 
Ei, totuşi, n-au de unde să ştie, ca să mă poată recunoaşte, 
cu toate că omul nu ar trebui să-i subaprecieze.“ 

Se gîndi că poate bărbatul care-o privise cu atita insis- 
tenţă se afla aici cu acelaşi scop ca și ea. 

„Vă atrag atenţia că lor nu trebuie să le cadă nimic în 
mînă, îi spusese șeful ei, Gorstner, înainte de plecare, 
Avem informaţii că şi ei caută acelaşi lucru !* ` 

Privi din nou la bărbatul cu ochelari și se linişti. Dar, 
dintr-o dată, simţi o tulburare puternică. Acoperişul au- 
tocarului era dintr-o sticlă specială, verzuie-transparentă. 
De ce atunci, în lumina asta atît de plăcută, poartă oche- 
lari cu lentile albastru-închis ? 


A doua zi, secretara Consiliului popular raional oftă 
obosită. 

— Sînt pur şi simplu surmenată. Știu bine că am bă- 
gat coala în mașina de scris, iar plicul cu antet l-am pus în 
partea dreaptă a măsuţei. Hirtia este în mașină, însă pli- 
cul a dispărut. 

— Atita discuţie, Helenka, pentru un plic! o dojeni 
referentul. Era scris ? 

— Nu. 

— Atunci ? | 

Dar secretara îşi avea temerile ei. Socotea pe degete. 

— Au fost aici Kadeřábek, cel care voia să plece la 
Viena, apoi Láznička, pentru casă, pe ăsta l-am trimis la 
camera nr. 5, apoi o ingineră din Miinchen, ihtiolog, apoi 
Kroupa... nu, sînt nebună ! 

— Helenka, are vreo importanţă ? 

Se întristă. 

— E penibil ! Omului nu-i face plăcere să apară drept 
nebun faţă de sine însuși. i 

Afară ploua întruna. 


Două zile mai tîrziu, soldatul Kučera ducea un plic cu 
antetul Consiliului popular raional. Intră în baraca unui 
lucrător forestier și puse plicul pe masă. 

— 'Treburile oficiale sînt foarte neplăcute, zîmbi încă 
din uşă. Dumneata, care eşti un om posac, nu poţi primi 
scrisoare decit de la o instituţie. 

Descumpănit, omul privi o clipă plicul. Stătea la o 
masă din care ieșeau cuiele în afară. 

— Poate că nu e pentru mine, mirii. Apoi desfăcu 
plicul. Continua să fie neîncrezător. După ce citi cele cì- 
teva rînduri, mîinile începură să-i tremure. Era de ne- 
crezut cum aceste miini mari, noduroase, pot să tremure. 
Dintr-o dată acoperi brusc hirtia cu mina și se întoarse 
spre soldat. 

— Ia nu mai cili ce scrie ! 

__ Soldatul Kučera își înghiţi saliva. Nici măcar nu-i tre- 
cuse prin minte să se uite pe scrisoare. Privea o muscă ce 
se așezase pe marginea hîrtiei şi umbla de colo-colo. 

— Eu, zău dacă... 

Lucrătorul forestier mototoli hiîrtia. Se îfhdoi de spate 
şi rămase pe ginduri. 

„Poate că soldatul a citit începutul şi asta n-ar fi bine. 
Şi aşa cred că nu e în stare să priceapă ceva, fiindcă cre-. 
ierul lui s-a obișnuit doar să execute ordinele, fără să se 
mai gîndească.“ 

Simţi deodată o bucurie sălbatică și începu să ridă 
prosteşte. Căută ceva pe sub masă şi scoase o sticlă cu 
băutură proastă. + 

— Bea ! Bea în sănătatea mea. 

— Aș! și soldatul Kucera împinse sticla. Peste două 
ore intru de serviciu. Dar ce, aţi primit o moştenire ? 

— Da, un milion, rise bărbatul. Se uită pe fereastră. 
Sîrmele de la graniţă erau la o aruncătură de băț. 


Caporalul din turnul de observaţie lăsă pentru o clipă 
binoclul. Îl usturau ochii. În virtutea tradiţiei se uita cu 
atenţie la fişia ce marea frontiera peniru că aici a fos 
cîndva o zonă cu faimă. 

Acum domnea liniştea, dar numai dracul se poate în- 
crede într-o asemenea liniște. Pe toată valea largă, flan- 
cată de ambele părţi de versanţii muntoși și înjumătățită 
pe fund de un rîu sinuos, nu se zărea nimic. 

Privi puţin îngîndurat la muncitorul forestier care şe- 
dea sus pe hotar, cu genunchii la gură. Deodată îl fulgeră 
un gînd : „Oare ce caută aici ? Totdeauna l-am văzut doar 
lucrînd. Dar să stea așa, fără să facă nimic, niciodată.“ 

Pe partea noastră patrulau conductorul de cîini și puş- 
cașul, iar dincolo, în același timp, doi grăniceri. Aveau 
cîini şi ei. Aici, pe frontieră, cîinii fac parte din viaţa 
cotidiană. i 

Umbrele creșteau odată cu lăsarea nopţii şi din turn 
se vedea mai bine cum se alungesc. În aer plutea un mi- 
ros plăcut de zadă și de pin. Taula și iasomia, care nu 
știu cum de cresc aici, s-au scuturat demult. Cînd se va 
lăsa noaptea, cocirlele var începe să lumineze pe lunci. 
E ciudat că aici au o formă rotundă. Și.miceliile ghebelor, 
care parcă luminează, sînt o frumusețe. 

„Nu este adevărat, îşi spuse în sinea lui muncitorul fo- 
restier, acoperindu-și genunchii cu mîinile sale ca niște 
lopeţi. Circul „Krone“, anul 1944. De unde pînă unde să 
ajungă ea pe aici ? Poate că e o glumă proastă. Poate că 
m-am gindit la ea cînd am fost beat. Şi de ce să trimită un 
plic cu antetul Consiliului popular raional? Nu. nu e 
posibil.“ 

Însă grozav dorea ca totul să fie adevărat. 

Cei doi băieți păşeau uşor, ca nişte năluci, de-a lungul 
frontierei. Nu din prudență sau că ar fi primit un ordin în 
acest sens; ci pentru că trăiau aici de un an şi într-atit se 
împrieteniseră cu nalura, încît îi respectau tăcerea. Și 
omul necredincios, în biserică, se poartă blind. 

Caporalul se încruntă. Grănicerii din partea cealaltă 
vorbeau cu glas tare și discuţia lor se putea auzi pînă 
dincoace. Unul din ei observă în turn silueta ostașului 
nostru şi îi făcu un semn prietenesc cu mîna. 

Caporalul schiță un gest abia vizibil, foarte reținut. 

„Ştiu de._ce sînteţi în stare, se gîndi în sinea lui. Fin 
minte că mama ne povestea : «Au venit și aveau pe ei 
“mantale verzi. E totuși interesant ce gindește. omul în- 
tr-un moment de disperare. Fereastra din stînga era spartă. 
Mi-am zis că de mult ar fi trebuit să punem geamul. Dar 
acum n-o să mai avem timp să mergem la geamgiu. I-am 
văzut prin fereastra aceea spartă, capul de mort pe şapcă, 
partea din faţă a şepcii puţin ridicată, iar pe mîneci ban- 
derola cu zvastica. Nu vorbeau. Urlau.» 

Mamă ne povestea cum tata a strigat: «Nu deschide 
încă !» Şi cum bătrînul a vrut să ascundă ceva, dar n-a 
găsit o ascunzătoare potrivită pentru că, băiatule, la noi 

nu a fost niciodată. nevoie să ascundem ceva şi nici nu 
eram pregătiți pentru asta. Au scos uşa din ţiţini, au scos 
şi sufletul din om. Nouă nimeni nu ne-a forțat vreodată 
ușa. Chiar cînd veneau jandarmii, izbeau cu patul armei, 
dar n-au îndrăznit să spargă ușa. 

Îl găsiseră pe taică-tău cu niște hirtii în mînă, aler- 
gînd speriat dintr-un colţ în altul al camerei. Dăduseră 
buzna în casă. Unul din ei i-a pus piedică și taică-tău a 
căzut. Hîrtiile zburară în toate părţile. Neamţul a luat de 
jos o hîrtie şi a izbucnit : Der verfluchter Verräter ! Apoi 
l-au bătut, l-au bătut pînă l-au omorit. Nu în casă. În 
lagăr. „Aşa că nu pot avea încredere în voi.“ 

La fel privea întimplările ce se petrecuseră aici în 
urmă cu un an. Oricine ar fi trecut de la ci, el ar fi tras. 
Și de obicei ochea bine. Ici-colo, de-a lungul frontierei sînt 
presărate morminte. „Jos, în vale, zac băieţi ca mine, care, 
poate, nici nu apucaseră să se îndrăgostească și a căror 
singură vină a fost că au vrut să impiedice un nemernic 
să ne tulbure liniștea. Sau ciţi din ei nu și-au lăsat copiii 
fără tată. Şi-acum tu îmi faci semn cu mîna“, zise în sinea 
lui înrăit. 

Muncitorul forestier stătea pe hotar, ținîndu-si ge- 
nunchii cu mîinile. Se gindea la cu totul altceva. Simţea 
duhoarea cunoscută a iuftului, fringhiile d. cînepă. sapi- 
toul, stilpii de lemn pe care îi montau recuziterii circului, 
rumegușul manejului, transpiraţia cailor și mirosul înţepă- 
tor al fiarei, cu toate că în apropiere nu se găseau decit 
tufe de drob şi tutun sălbatic. iar din riul pe jumătate 
secat se ridica un miros de pește. , 

„N-am simțit niciodată nimie, pînă în clipa cînd am 

cunoscut-o“, îşi spuse în sinea lui. 
Nu era obișnuit să se gindească prea mult la ceva. O 
fracțiune de secundă, da. Cînd prăvălea copacul. Dar 
acum simţea acel parfum cunoscut și ceva se petrecu în 
inima lui. Atunci a fost o perioadă tulbure. 

„Aş fi putut să devin cu totul alt om, dacă n-ar fi dis- 
părut din viața mea. Și ciinii lor se tem de mine, iar asta 
înseamnă ceva, cînd cîinelui grănicerului i-e frică de un 
om. E imposibil ca ea să se fi întors.“ 


19 


Scoase din nou scrisoarea. O puse pe genunchi, nete- 
zind-o cu mîna. Budějovice, miercuri, ora 10, gară. Circul 
„Krone“. | 

„Prostii ! Ce minte pot să am. Imediat mă gîndesc la 
ea, cind, de fapt, poate să fie Lojza, recuziterul cu care am 
petrecut aproape tot războiul la «IKrone».“ 

Sedea și se uita la cei doi militari care îşi făceau ron- 
dul împreună cu cîinele. Se gîndi câ poate Kučera min- 
tise atunci cînd îi spusese că nu s-a uitat să vadă ce scrie 
în scrisoare. ȘI 

Nu s-ar fi întîmplat nimic, dar în pofida simplităţii 
sale, a primitivismului său natural, avea o presimţire ciu- 
dată că n-ar fi fost tocmai bine dacă cineva ar afla de 
conținutul acestei scrisori. 

Din turnul de apă, caporalul cerceta linia frontierei. 
Însă zona situată după cotul rîului nu putea fi observată 
de aici. În schimb, putea fi controlată din turnul de obser- 
vaţie instalat pe clădirea companiei. Însă, odată cu lă- 
sarea serii, turnul devenea inutilizabil, deoarece nu era 
prevăzut cu reflectoare. Dar și așa frontiera era bine pă- 
zită, pentru că aici sînt ostaşii noştri cei mai buni. Chiar 
şi cînd domneşte pacca deplină, există zone militare unde 
persoanele civile nu au acces şi unde doar răufăcătorii în- 
cearcă să ajungă. 

S-ar putea spune că munţii din față cu pădurile lor 
de conifere şi foioase, cu poienile lor în care strălucesc 
ghebele şi unde la miezul nopţii ielele dansează în cercuri 
minunate, valea asta, plină de zumzetul suav al albinelor 
adormite si al bondurilor, formează o singură țară. 

Numai că pe fundul văii curge un riu de-a lungul 
căruia şerpuiește frontiera. Aici, aproape de turnul de 
observație, este pămîntul nimănui, mai. bine zis o fișie lată 
din pămîntul ţării noastre, unde, în afâră de grăniceri, 
nimeni altcineva nu calcă... 

Oamenii nu pot înţelege ceea ce, de fapt, este foarte 
omenesc. Şi de aceea își amărăsc unul altuia viaţa, 

Dacă în acest spaţiu al nimănui tinerii din întreaga 
lume s-ar aduna să danseze, dînd întiietate dragostei în 
faţa armelor nucleare, ar dispărea şi acele nevinovate 
borne care au fost cîndva pe aici. Cu atit mai mult sîrma ! 

Însă situaţia este cu mult mai complicată. 

Doar un om fascinat de frumuseţile naturii, idealist şi 
foarte naiv ar putea crede că sîrma asta, cu totul nepo- 
trivită, nu-şi are locul aici. 


„Haaau !“ o salută din depărtare. De fapt depărtarea nu 
era prea mare. O fîșie lată de pămînt și rîul întortocheat, 
care din cauza căldurii toride încetase să mai fie curgător, 
dind impresia că apa stă pe loc. Păstrăvii se retrăseseră 
în susul apei care izvora de dincolo, din ţara străină, dar 
la fel de frumoasă. 

Mergea pe malul celălalt al rîului, lîngă piciorul stă- 
pinului. Cîteodată o lua înainte, dar se oprea așteptindu-l, 

„Are un obicei imposibil“, se gîndi la el disprețuitoare. 
Și nu se mai uită într-acolo, fiindcă nu voia să se com- 
promită. 

Pină în clipa cînd o salută obraznic, mergea aşa cum 
prevede regulamentul ; omoplatul piciorului din faţă în 
aceeași linie cu genunchiul conductorului, lesa între ea și 
stăpin, pe care, în treacăt spus, îl iubea foarte mult, lä- 
sată lejer. 

Ar fi mers tot așa şi fără lesă. De aceea mirîia nemul- 
țumită : „Ar fi putut să nu mi-o mai pună, însă ei o fac, 
chiar dacă sînt foarte bună la urmărire şi apărare. Ghi- 
nionul meu că sînt cățelușă. Ei ne cam subapreciază, cu, 
toate că ştiu că orice căţelușă de două luni cunoaște mai 
multe decît un cîine de trei.“ 

— Ce ai ? o trase puţin de zgardă conductorul, 

Scutură încăpăținată din cap şi-i aruncă o privire pu- 
țin îngîmfată. Altădată s-ar fi uitat la el și s-ar fi. gudurat. 

Îşi dădu seama că aici ceva nu-i în regulă, însă min- 
tea ei de cîine nu putea pricepe ce poate fi. Ei, dacă Prinţ 
n-ar [i salutat-o atit de indiferent (își aminti de el și 
inima începu să-i bată mai tare) şi în primul rînd dacă 
n-ar fi procedat aşa, mai ales cînd faci rondul și nu e voie 
să scoţi nici un sunet în plus. Prinţ ar fi putut să-l doboare 
și pe conductorul său numai ca să-i poată prezenta since- 
rele lui omagii (bineînţeles în afara programului !). Sau 
Zmeu, cel cu laba cenușie. „Bătrîne, ai prea mulţi ani faţă 
de mine“, se gîndi disprețuitoare. Apoi totul ar fi fost în 
ordine. Ar îi lătrat, ceca ce ar fi însemnat „lasă-mă în 

pace, sint de serviciu !“ și stăpinul ar fi bătut-o uşor pe 
spate, plin de dragoste. 

Nu era totuși sigură dacă nu tocmai asta îi mîrîise lui 
Prinţ şi dacă nu cumva stăpînul se supărase pe ea pentru 
că, la urma urmelor, Prinț era o frumuseţe de cîine și, 
în fața unuia ca el, o căţea, fie ea cît de stăpină pe sine, 
cu greu i-ar fi rezistat. Numai că Prinţ şi Zmeu, cel cu 
laba cenușie, trăiesc la fel ca și ea dincoace de sirmă. Dar 
tot la frontieră mare, puternic, negru ca noaptea şi, tre- 
buie spus, cu mult mai frumos decit Prinţ — își dăduse 
seama de asta într-o fracțiune de secundă cînd se pre- 
făcuse că se uită în mărăciniș, dar de fapt îl privise pe 
el — căruia îi strălucesc ochii puternic, încit temperatura 
de la 39 cît este normal cu siguranţă ţi se urcă la 41, 
trăieşte celălalt, însă dincolo de sîrmă. 

Şi tocmai asta nu era în regulă. 

Conductorul se opri și se întoarse spre puşcaș. În ase- 
menea situaţie ea trebuia să-l ocolească şi să se lipească 
din nou lîngă piciorul lui sting. Însă cum era atît de tul- 
burată de sălbaticul de dincolo de frontieră, âlunecă, lo- 
vindu-se cu botul de pămîntul reavăn. 

Conductorul smuci enervat lesa, pentru că nu-i plăcea 
cind ea făcea prostii. Cureaua se întinse, slăbi, iar se în- 
tinse, pînă cînd ea se ridică în picioare. 

— Ai înnebunit ? se miră conductorul. 

— Aşa păţești întotdeauna cînd ai o căţea, interveni 
dispreţuitor puşcașul. 

— Totuşi, n-aş schimba-o pe Liza cu un ciine. 

— Tu ești unul din ăia care pling cînd se lasă la vatră 
și trebuie să se despartă de cîinele pe care l-au avut 
în grijă. 

— Ştii ce, îmi plac cîinii, dar mai mult îmi i place să iu- 
besc femeile. 

Puşcaşul deveni serios. 

— Am cunoscut un cîine care a fost cît pe-aici să moară 
de tristețe cînd s-a liberat conductorul. 

Liza asculta discuţia dintre grăniceri şi se uita temă- 
toare, pe furiș, la stăpînul ei. 

„Aa, vorbesc despre altceva ! şi se linişti. Probabil că 
nu au auzit acel «haaau * obraznic.“ 

Puşcaşul dădu cu şutul într-o pietricică. 

—  Închipuiește-ţi, lui Jindra i-au repartizat un ciine 
fudul, ca un domn. 

— Nu-l ' fericesc, „răspunse posomoriît conductorul. 

În general dădea dovadă de perspicacitate deosebită, 
reuşind să facă mai multe lucruri deodată : în primul rînd 
să cerceteze frontiera, apoi să-l asculte pe pușcaşul Pepik 
Krátký şi, în acelaşi timp, să urmărească fiecare mișcare 
a Lizei. 

— Are fel de fel de șiretlicuri, răspunse .pușcaşul ară- 
tînd spre cățea. Zimbi pentru că își aduse aminte o expre- 
sic poetică. 

Atunci cînd gîştele sălbatice pornesc spre ţările calde, 
inimile tuturor femeilor devin ușoare. „Tu, cadină nea- 
gră de harem, nu trebuie să aștepți să-și ia zborul giştele. 
T u ai mereu o îmimă uşoară.“ 

— I l-au repartizat pe Cezar ? întrebă cu glas tare. 

— Pe Cezar. E ceva de groază! Are şase ani şi a 
schimbat trei conductori. Cam mult pentru un cîine, nu ? 
ul. 

—- Cezar îşi închipuie că el este stăpînul, iar- Jindra 
câinele. Și Jindra e puțin cam fricos. 

— Foarte sperios, altminteri e un băiat bun. Cu sigu- 
ranță că locotenentul-major i l-a dat pe Cezar, penti ga 
ştie cit de sensibil e Jindra. 

„Şi acum Cezar îl conduce pe Jindra și nu invers. 
Ge se oprește la locul fixat, acolo unde de obicei Jindra 
uită să oprească. Cezar se înfurie și începe să latre la el. 
Omule, nici adjutantul Stogontik nu știe să te pună la 
punct cum face Cezar Wi Jindra. Ieri, pur și simplu, l-a 
mușcat. I-am văzut vînătăile. 

— Cu “cîinele ăsta fudul n-aş vrea să fac de serviciu, 
recunoscu cinstit conductorul, privind-o pieziş pe Liza. 

„Acum nici cu tine nu-i de glumit, se gîndi în sinea lui. 
Tot timpul trebuie să fiu cu ochii pe tine. Din cauza ta 
două luni n-am mai ieşit în oraş, cu toate că pot obține 
bilet de voie de cîte ori doresc. Tu, fato, nu mai ai pic de 
ruşine în tine.“ 

— Pe Hasilek de la unitatea de grăniceri din C., îl ştii ? 

— Caporalui ? Grănicer de. frunte, răspunse con- 
ductorul. 

— Da, cu toate că are insignă și lui i-a făcut una, pe 
cinste, fudulul... 

— Ia taci, şopti conductorul. Întinse mîna cu palma 
la pămînt. 

În același timp, Liza se culcă lîngă el, ciulindu-și ure- 
chile. Pușcașul tăcu și începu să cerceteze cu atenţie de-a 
lungul frontierei. Toate mișcările pe care le făceau erau 
ca un act reflex, iar 'vigilenţa nu le-o putea schimba nici 
faptul că acum încercările de trecere ale frontierei, prac- 
tic, nu mai constituiau o problemă. | 

Militarul din turnul de observaţie făcu un semn cu 
mina că totul este în ordine şi arătă cu capul în direcţia 
hotarului, unde muncitorul forestier stătea pe ginduri. 
Acesta, întinzîndu-și un picior care-i amorţise, prăvăli la 
vale o piatră. Aici, la graniţă, fiecare zgomot, oricît de 
mic, trezeşte imediat atenţia. 

Muncitorul forestier rîse scurt pentru că își aminti de 
Brutus... 

Brutus era numele unui leu. 

„Acolo, undeva, a început dragostea noastră“, își 
aminti. Şi nici tufele de zadă, nici rîul nu le mai vedea. În 
fata ochilor îi apăru manejul, iar în aer simţea mirosul pă- 
trunzător al funiilor de cînepă și al rumegușului. 

În primele rînduri, în loji, stăteau SS-iştii și membrii 
Gestapoului. Cizme înalte lustruite, uniforme impecabile, 
decoraţii şi ici, colo cîte un monoclu la ochi. 

Cicehi, de fapt nu ăsta îi era numele, ci Inge, cu toate 
că nici de asta nu era sigur, pentru că la „Krone“ aproape 
fiecare avea ali nume decît cel adevărat. Numărul ei era 
cel mai bine plălit, deoarece era la fel de bună şi sub cu- 
pola circului, la trapez, cît și ca dresoare, Nu se ştia de ce 
naţionalitate este, probabil nemţoaică. .În caracterul ei nu 
exista nimic care să dea un indiciu. Banii nu o interesau, 
pentru că avea destui și mereu. Şi nu numai cei pe care 
îi cîştiga de la circ. Se vorbea că este omul Abwehr-ului, 
numai că în perioada aceea oricine, în toate circurile, putea 
să fie spion. 

Bărbatul ședea pe hotar chinuindu-şi creierul său abru- 
tizat. De mult nu se mai gîndise la toate aceste evenimente. 

„Ar trebui să reparăm asta“, spusese atunci, închizînd 
din ochi, unul dintre cei mai buni oameni de serviciu ai 
circului. Era ceh ca şi el. Îl chema Vacek şi era originar tot 
din M&lnicko. l 

„Recuziterii nu au dat importanță acestui lucru și s-ar 
putea să dăm de dracu, dacă vreuna din fiare ar scăpa 
din manej. Apoi rise. Ce m-aș bucura să-i văd pe toţi 
SS-iștii ăştia cu nădragii plini.“ 

- Segmentul semicircular din faţă, al construcţiei meta- 
lice care închidea manejul, nu se mai înșuruba în restul 
grilajului. Fie că fusese lovit sau poate cine știe ce altceva, 
dar cel de-al treilea panou cu gratii se deformase și nitu- 
rile nu se mai potriveau în orificiile de prindere. Au ob- 
servat abia în seara spectacolului, pentru că numărul lui 
Cicchi, cu cei doisprezece lei şi patru tigri, a sosit la Berlin 
chiar după-amiază şi în aceeași zi, seara, a trebuit să fie 
prezentat la „Circul Modern“. Totul s-a făcut în grabă și, 
în lumea circului, graba niciodată nu aduce nimic bun. 

„Aşezaţi-le ca să ţină“, dădu ordin Cicchi, care 'tot- 
deauna era foarte -nechibzuită. (Se uită într-o doară la 
mine, atrasă de înălțimea și musculatura mea, cu toate că 
eu eram un simplu recuziter în circ. Însă Cicchi, adică 
Inge, diviniza, în primul rînd, forţa.) 

În seara aceea avea părul blond, semănînd la culoare 
cu o coamă 'de leu. Cînd își punea capul pe gîtul leului 
— cu știu că nu-l iubea, dar în faţa spectatorilor trebuia 
să-şi arate dragostea față de animale — publicul nu-și mai 
putea da seama care este coama leului și care este capul 
femeii. Își stăpînea animalele cu o siguranţă absolută. Dar 
lucrul acesta nu era atît de important pentru ea. Ceea ce 
dorea mai mult era să stăpînească spectatorii cu aceeaşi 
siguranță. Faptul că reușea această performanţă o făcea 
să treacă peste detalii. Totdeauna urmărea doar efectul, 
care în lumea artiştilor de circ este o condiţie de bază. 

În privința lucrului cu felinele avea o teorie proprie, 
cu care pînă acum avusese succes. Nu lucra, de exemplu, 
cu animale care, de pui, fuseseră crescute printre oameni. 
Cînd îi explica toate acestea unui ofiţer SS-ist, stăteam 
foarte aproape — la urma urmei un 'recuziter este o canti- 
tate neglijabilă. 

— Aşa este și cu Circe, şi arătă spre bătrina leoaică, cea 
cu ochii galbeni, a căror privire nimeni nu o putea înţe- 
lege. Încă de mică a fost obișnuită cu oarhenii şi a desco- 
perit întreaga lor neputinţă. Citeodată am impresia că 
va sări la mine şi eu nu voi putea s-o ameninţ cu revol- 
verul, pentru că e singura dintre toate animalele care știe 
că am gloanţe oarbe. Cred că înțelege și faptul că nu pot 
pune gloanţe adevărate, aş străpunge acoperişul sau, încă 
şi mai mult, s-ar putea să împușc vreun spectator. 

— Sau aţi putea ajunge pe eşafod, deoarece, la noi, 
pentru armă, există domnul Scharfrichter ! rise ofiţerul. 

— Puteţi să mă denunţaţi, dacă vreţi, răspunse puțin 
stingherită. Dar dumneavoastră n-o să ciștigați nimic. 

Ofiţerul se trase puțin înapoi. Pe de o parte, în cazul 
de faţă nu avea nici un interes să anunţe ceva, iar pe de 
altă parte, simţi în glasul ei ceva care impunea respect. 

Zimbi. Nu intenţiona să trezească în el presupuneri ne- 
întemeiate. Continuă discuţia. 

— Spre deosebire de ea, Brutus are o frică grozavă de 
mine pentru că, atunci cind avea patru ani, a primit un 
glonte în plămiîni. Şi el încă nu deosebeşte trucul de rea- 
litate... Trucul de realitate, repetă îngindurată. privindu-l 
pe ofiler. 

— Brutus este de fapt ca dumneavoastră. 

(Stăteam la un pas de ei). 

— Aşa puternic ?. 

— Poate, încuviinţă ea. 

Vacek se apropie de ei și se inclină cu respect. Oiiţerul 
SS îl privi cu dispreţ. 

— Scuzaţi, asia e meseria, îl linişti Cicchi, alias Inge. 

— Doamnă, ar trebui totuşi să prindem bine gratiile. 
mormăi Vacek. Dacă vreuna din fiarele dumneavoustră 
sare în direcţia aia, grilajul o să cedeze. 

Nu spun că nu i-ar fi făcut plăcere, mai ales că era 
vorba de un asemenea public, şi chiar dacă îi tracu prin 
minte asta, totul rămase un gînd nemărturisit. 

După o clipă Inge veni lingă gratii. Părea mulțumită. 
Deocamdată animalele erau liniștite, însă ea se temea că 
nu va avea succes ca altădată. Tigroaicele căscau somno- 
roase. Nici una dintre ele nu avea privirea încordată cînd 
străbătură tunelul de acces spre manej. Numai lady Mack- 

holm era nervoasă din cauză că de două luni purta în pin- 
ece un pui. Şi în situaţia asta nici o tigroaică nu atacă. 
Dimpotrivă, îi e teamă să nu i se întimple ceva, deoarece 
fiecare dintre aceste feline vrea să-şi ducă sarcina pină la 
termen 

Atacurile aeriene din ultimele zile încetaseră dintr-o 
dată. De şapte zile timpul era frumos. Nici pic de umezeală, 
iar Inge era convinsă că azi nu se va întimpla nimic, pen- 
tru că umezeala crea o stare de nervozitate animalelor. Ca 

şi aiarmele, bineînţeles. 

Recuziterul Vacek se scărpină în cap. Prea mult nu s-a 
mai putut face, fiindcă peste citeva minute animalele vor 
intra în manej. Luă totuși o bucată de fringhie, se strecură 
în arenă traversind sprinten şi indiferent prin mijlocul ei 
insoţit de fasciculul de lumină al unui reflector. Specta- 
torii nu ştiau despre ce este vorba şi nu înțelegeau de ce 
se cățărase pe gratii, la înălțimea de doi metri, şi de ce, 
acolo sus, cu o bucată de frînghie lega cele două bare. Bine 
că s-a făcut totuşi ceva, chiar şi în pripă. Însă directorul 
îl admonesta de ce se tot învirtește prin manej înainte de 
speciacol ; dar dacă s-ar fi întîmplat ceva, ar fi fost și mai 
grav. 

(Şi îmi spuse : „Omule, ar fi omorît jumătate din circul 
ăsta. Și nu uita că aici sîntem patru cehi și polonezul Las- 
cinski. Însă francezii ar fi avut aceeași soartă ca şi noi. 
Salutare !*) 

Apoi se auzi: răpăttul tobelor după care trapa de la 
culoarul de intrare a animalelor se ridică. Circe păși în 
arenă privind somnoroasă reflectoarele. Deschise gura și 
incepu să ragă. Ştia că trebuie să pună la încercare nervii 
spectatorilor. Așa proceda ori de cîte ori intra în manej 
pentru că vroia să o mulțumească pe dresoarea ei. După 
aceea apăru Brutus care se prinse cu labele de gratii, dar 
renunţă repede şi se așşeză pe o sferă incomodă. Urmară 
alți cîțiva lei şi cîteva leoaice şi la urmă intrară tigrii. 

Soldaţii, SS-iștii şi ofiţerii Gestapoului izbucniră în 
aplauze. Erau primele semne ale succesului lui Cicchi, alias 
Inge, care lucra simultan cu feline din specii diferite. Tot- 
deauna, cînd era admirată pentru acest lucru, zimbea, prin 
aceasta afirmînd că, de fapt, totul este făcut premeditat. 
Dacă. vreun animal dădea semne de nervozitate și sărea să 

se bată în manej, în nici un caz nu ea va fi aceca care să-l 
atingă, ci leii, care se repezeau la tigri pentru a-i pune ia 
punct. În afară de aceasta, leii erau foarte geloşi pe favo- 
rurile ci şi dacă un tigru s-ar fi apropiat mai mult de ca, 
ar fi folosit acest prilej) ca să sară la el şi să-l bată. 

De aceea, chiar din momentul cînd apărea în manej, 
aplauzele izbucneau asigurindu-i succesul. Directorul știa 
acest lucru şi o aprecia. Costumaţia lui Inge era foarte 
'sumară. Nu atît pentru spectatori, cît ţinînd seama de reac- 
tiile animalelor. Ce s-ar fi întîmplat dacă un tigru ar fi 
ridicat laba — poate cu“ intenţii bune — și ar fi agăţat 
vreo bucată de dantelă sau vreun volănaş vaporos, din ace- 
lea în care apar costumate colegele italience ? În asemenea 
situaţii animalul devine irascibil, avînd impresia că omul 
vrea să-l ţină în loc, şi atacă. 

Ochii rotunzi ai reflectoarelor o căutau cu insistenţă, 
lipindu-se parcă de trupul ei. Maiștrii de lumini în nici o 
altă parte din program nu lucrau cu atita plăcere ca atunci 
cînd își prezenta ca numărul. Şi nici eu nu-mi puteam lua 
ochii de la ea. Totdeauna părea mai felină decit leii şi tigrii 
care o înconjurau. Într-o mînă ţinea biciul, iar în cealaltă 
pistolul şi aceste două lucruri au fost singurele care au 
produs încurcături şi agitaţie. 

În mijlocul arenei se găsea un scaun obişnuit, de lemn, 
cu spătarul înalt. Dacă s-ar fi întîmplat ceva, scaunul era 
singurul mijloc de apărare, deoarece nici un animal nu se 
repede asupra unui obiect cu patru picioare, din lemn 
obişnuit, îndreptat spre el, pentru că nu-i înţelege rostul- 
și, desigur, nu presupune că o fiinţă atit de evoluată cum 
esie omul se bizuie pe un obiect așa de caraghios. Afară, în 
apropierea gratiilor, stăteau doi bărbaţi îmbrăcaţi în livrele. 
Nimeni nu-i lua în seamă, în schimb Inge îi căula cu pri- 
virea ori de cîte ori intra în manej, să se convingă că sint 
la locurile lor. Bărbaţii aceștia constituiau singurul sprijin 
în eventualitatea că s-ar fi întîmplat ceva. Ei ţineau în 
mînă nişte căngi de fier cu care ar fi putut ajunge pînă la 
mijlocul manejului în caz că animalele s-ar fi încăierat. 

Astăzi totul era. într-adevăr liniștit şi nu se simţea nici 
urmă de încordare. 

Deodată sirenele începură să urle. Brutus sări de pe 
bila pe care își efectua numărul şi se repezi spre unul din- 

tre spectatori, tocmai în dreptul locului în care gratiile 
hu se prinseseră și fuseseră legate sus, de miîntuială, cu 
bucata de fringhie. Se ridică pe labele din spate, sprijinin- 
du-se cu cele din faţă de gratii. Gratiile se balansară. fapt 
care-l neliniști și mai mult. Urletul sirenelor şi panica 
spectatorilor care o luaseră la fugă îl encrvară pe leu. In- 
cepu să ragă, izbind puternic cu coada rumegușul din 
arenă. Se năpusti cu labele spre gratiile care se înclinară 
cam un sfert de metru. 

(Atunci mi-am dat seama de pericol, mai ales că legă- 
tura de sus se lărgise şi alunecase în jos.) 

Celelalte animale se enervaseră. însă Inge reuși să le 
mine pe toate, la timp, spre culoarul de evacuare în caz 
de pericol. Brutus devehise îngrozitor de furios. Se În- 
dreptă spre Inge. zi 

Am deschis ușiţa și am intrat în arenă, pentru că mi-am 
dat seama că s-a zis cu frumoasa dresoare. Eram ca un 
turbat, am urlat ca să-i atrag atenția lui Brutus asupra 
mea, în timp ce prin aer mișcam o mătură. Leul ezită o 
clipă, fără a-şi lua însă privirea de la dresoarea care se re- 
trăgea încet, încet. L-am izbit în spinare cu putere. Mătura 
s-a rupt și.am rămas în mînă doar cu un ciot, ce-i drept 
grozav de ascuţit. I l-am înfipt în şold lui Brutus. M-a 
cuprins apoi un val de miînie şi am început să-l lovesc unde 
nimeream. Închisese ochii şi căuta să se ferească de lovitu- 
vile mele. L-am [ugărit prin manej pînă cînd, încolţit, a 
intrat pe culoarul de gratii, ducindu-se miriind în cușcă. 

Muncitorul forestier stătea pe hotar. Jur împrejur miro- 
sea a muşeţel. Se gindea la noaptea petrecută cu Inge, de 
fapt cea mai frumoasă noapte din viaţa lui. 

(Poate că i-am destăinuit nişte lucruri pe care nu tre- 
buia să i le spun. Dar în rulota ei avea şampanie, iar ea era 
goală. Diviniza forța. Cred că i-am spus că Vacek are sub 
pernă un pistol Steyer cu un punct. albastru pe el. Precis 
nu-mi mai amintesc. Știu doar că, a doua zi, Gestapoul l-a 
ridicat pe Vacek. Și nu cred că asta ar fi putut-o face Inge.) 

Luă o pietricică și azvirli cu ea în desiș. „Toate sînt 
prostii, își zise. Cine ştie pe unde a sfîrşit Inge. Scrisoarea 

nu a putut-o scrie nimeni altcineva decit Lojza, iar eu îmi 
fac fel de fel de presupuneri.“ 

Se ridică şi porni spre casă. Hotărise ca miercuri să se 
ducă totuşi la întîlnire. 

La cîteva zile după aceea, cei doi, puşcaşul 
şi conductorul, patrulau din nou de-a lungul îrontierei. 
Urmăreau cu privirea roiurile de musculițe care le dansau 
în fața ochilor. O rîndunea cu pieptul alb le ţișni pe dea- 
supra capului. Pe povirnişul din faţă, în țara străină, se 
vedeau snopii de secară adunaţi în clăi, pe care se așeza- 
scră cîrduri de grauri. Se roteau deasupra pămintului într-o 
splendidă formaţie de zbor, făceau lupinguri şi zboruri în 
picaj atît de perfecte, cum numai o escadrilă de avioane 
ar fi izbutit. | 

Pădurea mirosea frumos şi peste tot domnea linişte şi 
pace. Apa, ici-colo, bolborosea pentru că aici era paradisul 
pestilor şi nici un pescar. 

De cealaltă parte a frontierei patrulau din nou cei doi 
grăniceri, însoţiţi de cîinele lor indisciplinat. 

Liza se gindea însă la sirma despărţitoare. Nu ar fi 
teranjat-o prea mult că unul se află dincolo de sirmă iar 
celălalt dincoace, din cauză că nu i-ar fi lipsit curajul să o 
sară. 

„Dar ar îi trebuit să fii cel puţin nebun, ca pentru un 
ciine, într-adevăr frumos, în fine... să-ţi rişti viaţa“, își 
spuse în sinea ei. 

Nu era prea sigură dacă nu cumva tocmai dovada de 
dragoste, cam brutală, a străinului, l-a supărat pe stăpinul 
ei. Pentru că legea ce lege : nici un fel de relaţii cu cei de 
dincolo de sirmă. Se corectă, totuși, asta este valabil pentru 
oameni, nu şi pentru cîini. De aceea făcu loc în inima ei 
diavolului negru de dincolo. 

Ridică absentă capul, ca şi cum ar fi căutat ceva în 
ramurile bradului bătrîn. De fapt, acolo nu se afla nimic, 
totul fiind doar un şiretlic al ei. Reuşea să stea cu privirea 

aţintită într-un punct, iar cu ochiul drept să tragă spre stă- 
pinul ci, ca să-i observe expresia feţii. Numai că şi el pro- 
ceda la fel şi știau unul despre altul acest lucru. 

De obicei, stăpinul ei avea expresia pe care fiecare con- 
ductor o are cînd îşi face rondul. Pe faţa lui nu se observa 
o încordare deosebită, deoarece, de la o vreme, zona fron- 
tierei era destul de liniştită. El se gindea la Eva, pentru că 
de mult nu-i mai scrisese o scrisoare mai tandră. De fiec- 
care dată îi transmitea salutări ca unui prieten. Şi din toată 
această poveste, ceva nu-i convenea. Ar fi fost cu mult mai 
plăcut dacă s-ar fi plimbat împreună pe mal, numai că ar 
fi trebuit să nu existe sîrma. 

Dragostei nu-i prieşte sirma ghimpată. 

— Îţi place Eva ? îl întrebă pe pușcaș uitindu-se la el 
chioriş. 

-— E doar iubita ta, răspunse acesta neliniştit. 

Și dacă n-ar fi ? 

— O mindrețe de fată, răspunse pușcașul. Evită să 
spună ceva care l-ar fi supărat pe prietenul său. Dimpo- 
trivă, căută să-şi tempereze această expresie de admirație. 
Pentru temperamentul meu e foarte severă. Priveşte totul 
cu prea multă sinceritate. Nu-i bine ca femeile să gîn- 
dească atît de sincer. Ar trebui ca ele să aibă, ici-colo, cite 
o slăbiciune. 

— De ce? 

— Ca să avem posibilitatea noi, după aceea, să le 
iertăm. E penibil cînd numai femeile iartă bărbaţilor. 

— Mai filozofezi mult ? îl întrebă enervat conductorul. 

— „De asemenea să le putem ocărî, din cînd în cînd, 
mormăi puşcașul. 

— Cred că ai lua-o cu amîndouă mîinile. 

— Dacă n-ar fi iubita ta. 

Pe frontieră domnea liniştea. Era încă un semn. Obser- 
vatorii din turnuri scrutau prin binoclu întreaga regiune. 

Lizei i se păru că stăpiînului ei i se ridicaseră puţin 
colţurile gurii, ca și cum ar fi vrut să zimbească, dar, în 
același timp, să se şi stăpînească. 

Lesa se slăbi, curbindu-se cu cel puţin zece centimetri. 

— Fato, eşti o şmecheră și încă n-ai nici doi ani ! șopti 
conductorul pe un ton de dojană. 

Simţi că vorbeşte despre ea și îşi înclină puţin capul 
într-o parte. I se păru că-i citește pe faţă o expresie ştien- 
gărească, dar nu era adevărat. Cunoştea bine cuvintele 
acestea blinde, spuse cam şuierat, şi intonaţia joasă din 
glasul siăpînului. În realitate îi era ruşine, dar ceea ce o 
neliniştea, îl constituia faptul că nu știa de ce. Plecă ochii, 
stăpînul îi vorbise astfel încît se simţi obligată să-i fie 
ruşine. ; 

„Ştii ce, stăpine, sint destul de sinceră, numai să nu te 
superi. Frumosul acela negru de dincolo m-a fermecat“, Îşi 
lipi lingușitor botul de piciorul ostaşului. 

Şiretlicuri. Și din nou ridică privirea spre brazi. 

— Lasă ! Nu umbla cu de-astea ! şi se uită spre brazi, 
chiar dacă era convins că acolo nu-i nimic. 

Era un act reflex, acolo unde privea stăpinul, se uita şi 
cîinele. Și invers. Aici la frontieră, omul și cîinele (e greu 
să spui omul și animalul) trăiesc într-o simbioză, 

Razele soarelui care apunea se cerneau printre ramu- 
rile copacilor, desenind pe pămîntul negru linii străluci- 
toare. Ca și cum soarele, tăiat pe din două de dinţii albăs- 
trui ai pădurii de brad, stătea încăpăţinat la locul său, 
parcă spunind : totuşi luminez. 

Mai tîrziu, razele străbăteau prin coroana unui fag ' 
stufos, reușind să schimbe culoarea pămîntului cald de la 
poale într-o piele de tigru. 

Atenție, Liza! o avertiză ceva. Conductorul trecuse, 
fără să-i observe, pe lîngă niște hribi cafenii și bureţi roș- 
caţi pe care, altminteri, îi aduna cu mare plăcere. 

Bineînţeles, ea nu cunoştea denumirea acestor ciuperci, 
dar șiia de mult că după ele merge stăpinul. Dacă acum 
nu i-a observat, înseamnă că se gîndeşte la cu totul aliceva. 
Poate că la ea şi la cel de dincolo de sîrmă. 

Peste tot mirosea a ciuperci, a rîu secat, a izmă și a 
rășină. 

Liza adulmeca mult mai multe mirosuri, însă nici unul 
dintre ele nu o neliniștea. Într-adevăr se gindea la ea.: 

— E de rău, eşti o căţea ameninţată mortal! ii spuse 
amuzat. Nu avea nici un gind rău pentru că știa că luna 
august e cea de-a doua perioadă a anului cînd ea îşi pier- 

" dea capul foarte uşor. 

Încă din martie, nu mai era de trăit cu tine, filozofă el. 
Tu eşti pusă în slujba omului, iar omul, draga mea, cu 
mare plăcere intervina în legile naturii. Și nici eu singur 
nu știu dacă asta este bine. Veterinarul nici n-a vrut 
s-audă. Cică ai fost prea slabă, fetiţo. Pe fișa ta scrie că 
te-ai născut ultima. Cînd s-a notat în registrul în care este 
trecută descendența ta, ar fi trebuit să bată clopotele ca în 
zi de sărbătoare. Mama nu-ţi era deloc nobilă, doar că tatăl 
era lup. 

Asculta vocea joasă, calmă, care suna cam compătimi- 
tor, și lăsă privirea în pămînt. 

Atunci, în martie, n-ar fi fost rău. Cei mai buni sînt 
ciinii fătaţi primăvara, pentru că totdeauna au nevoie de 
soare. Și cu puii de oameni e la fel. Zîmbi ușor. 

— N-am terminat de spus, începu iar pușcaşul care nu 
reuşise să păstreze liniște o clipă. Hasilek, grănicer model, 
a adormit sau cam aşa ceva, ori l-au reţinut la comanda- 
mentul unităţii. Se pregătea să intre în serviciu ; nu se mai 
putea schimba nimic. Numai că „domnul cîine“ ia-l de 
unde nu-i. Căpitanul a urmărit din turnul de observație 
cum ciinele acela care își dădea aere de „domn“, plecase 
să facă rondul de unul singur. Probabil își spusese în sinea 
lui că dacă ar fi ofiţer, pe un chiulangiu ca ăsta l-ar băga 
la arest, să-i treacă pofta să mai procedeze așa. Un astfel 
de cîine, cu o atit de nobilă comportare, dacă ar fi putut 
vorbi l-ar fi pedepsit cu închisoarea. El mănîncă milităria, 
nu alta. ` 

— Și dacă l-a văzut, ce-i cu asta ? 

— „Domnul“ cîine se opri exact în locul unde trebuia 
cînd îl însoțea pe conductor, dar nu se tolăni şi nici nu se 
odihni, așa cum facem noi cîteodată. 

— Cum procedezi tu mereu. 

— Dă-mi voie! Cercetă terenul foarte atent și se 
ascunse ca un indian. După vreo zece minute se ridică şi 
porni spre cel de-al doilea post. Un iepure îi tăie drumul, 
dar el nu-l luă în seamă, pentru că era în timpul serviciu- 
lui. Şi-așa cercetă totul. Ceva i se păru în neregulă şi 
inspectă o suprafaţă cam de un kilometru pătrat. 

— Ce să-ţi spun! 

. — Ei, exact nu-mi pot da seama cît, dar oricum, destul 
de mult. 

Conductorul mai făcu încă douăzeci de paşi. Și pentru 
că aici ea cunoştea fiecare piatră, fiecare rădăcină sau 
bucată de cremene ascuţită în care ar fi putut să-și 
rănească frumoasele-i labe negre (se născuse cu un deget 
în plus, care la scurt timp după naștere i-a fost tăiat, iar 
în locul unde fusese operată rămăsese cu o sensibilitate), 
ştia deci că pe nesimţite cărăruia se îngusta, după care 
urma o buturugă. ~ 

— Cum te cunosc eu, depravată neagră ce eşti, abia 
aştepţi să ajungem la buturugă ca să te. poți uita, zîmbi 
conductorul. Sint tare curios cum o să procedezi ca să 
nu-mi dau seama. 

Cobori mîna dreaptă pînă în dreptul stomacului. Lesa 
se slăbi de tot încît atingea iarba. Ca și cum ar fi presimțit 
ce se va întimpla, începură parcă s-o intereseze o tufă 
uscată de afine şi boabele roşii de merișor. Aici nu avea 
voie să vină nimeni să le adune şi de aceea zăceau împrăş- 
tiate pe cărare ca niște mărgele de coral pierdute de copii... 

Liza adulmeca într-o doară. 

— Nu te mai preface că ai prins o urmă... ı 

Începu să se gudure, dar el nu-i mai dădu nici o atenţie. 


„Haaau !“ repetă cel de dincolo. Furios şi pătimaș. 
_Liza se sperie. „Și-aşa nu-ţi foloseşte la nimic, pentru 
că sirma e sirmă şi ca să zbori prin aer nu poți. Au fost 
cîteva cazuri cînd un -ciine de-al lor a' sărit peste sirmă, 
dar și mai multe au fost cazurile cînd astfel de disperaţi 
au murit electrocutaţi. Ei, ce vrei ? Mă mir de cei doi — se 
gîndea la grănicerii care mergeau alături pe malul celă- 
lalt — cum de suportă asta ?* 

Buturuga se zărea din ce în ce mai bine. Încă două 
șşerpuiri şi cărarea va începe să se îngusteze. În dreptul 
buturugii este atit de strîmtă, încît va trebui să aleagă una 
din două: ori să meargă înaintea stăpinului, ori să se 
lipească de piciorul lui ca să poată trece amîndoi odată. 
Sau, poate, să rămină la un pas în urma lui. 

— Li, ce faci ? o întrebă conductorul. 

Pe ca continua s-o preocupe coroana bradului bătrin în 
care, într-adevăr, nimic nu era de văzut. În schimb el ştia 
că acum se află în focarul binoclurilor din cele două tur- 
nuri de observaţie şi se simţea liniştit, pentru că omului îi 
este intotdeauna bine cînd știe că nu este singur. Iar gin- 
durile-i erau calme şi frumoase. 

Singură Liza era surprinsă de ceea ce a putut produce 
în ea acel „haau“ brutal. Involuntar, coama i se zbirli şi 
prin fiecare fir de păr negru, Jucios, trecu o scînteie 
electrică. 

Încă nu era în stare să se uite la înfumuratyl acela 
negru. Pe de-o parte dintr-o cochetărie înnăscută, iar pe 
de alta nu voia să scadă în ochii stăpinului ei. Cine altci- 
neva ar îi trebuit pe urmă să asculte cite ar fi zis? 

Acum o săpiămină a avut un moment de slăbiciune şi, 
ca să lie sinceră. clipele astea o cuprindeau destul de des, 
însă stăpinul ei totdeauna intervenea la momentul opor- 
tun. Și chiar dacă nu-i convenea, era convinsă că lucrul 
acesta intră în obligația conductorului şi, în concluzie. nu 
se mai putea face nimic. 

Părea foarte concentrată, ca şi. cum ar fi găsit ceva 
interesant la furnicile şi gindacii care misunuu pe cărare. 
În tulburarea ei puțin lipsi să nu dea cu nasul într-un faur. 
Imediat își aminti că odată s-a intimplat să culce unul şi 
apoi două zile i-a mirosit urit laba din faţă. i 

Mirosurile erau specialitatea ei. Avea un nas lung, nu 
prea subţire, cu nări mari, încît prindea orice adiere de 
vint. Faţă de ea Mastif era pur şi simplu o lepădătură„ 
pentru că avea capul rotund şi un nas mic şi scurt. Cu 
toate astea, era un apărător excepţional, lucru dealtfel 
recunoscut. 

— Ceca ce faci tu la buturugă este împotriva regula- 
mentului, și eu, fato, n-am să te opresc, spuse îngrijitorul. | 
Nu mai e nimic de făcut. Ţi-a venit timpul, dar ai ghinion 
că logodnicul tău este dincolo. Colţurile buzelor i se ridi- 
cară vizibil. 

Privea de partea cealaltă a frontierei, nu la cei doi 
grăniceri, ei nu-l interesau, ci la cîinele lor şi îşi spuse: 
„Doamne, ce mai căţei ar ieși... 

— Numai că, domnişoară, nu se poate. mormăi supărat. 

Grănicerii purtau, în ciuda căldurii înăbușşitoare, pele- 
rine kaki. Erau antrenați într-o discuţie vie şi din cind în 
cînd răzbătea pînă dincoace cîte 'o frîntură din conversa- 
ţia lor. d 

— Discută despre recoltă, observă conductorul. Și în 
gînd îi reveni ideea că frontiera aceasta va fi mereu impor- 
tantă. Dincolo, Bundeswehr-ul își sporește efectivele. Cine 
ştie ce mai pun la cale şi cei din NATO. Noi totdeauna am 
dorit pacea. Dar... şi ochii-i căpătară o strălucire ciudată. 

— Sau Kazan, spuse Pepik. Ai auzit ce a făcut şi ăsta ? 

— Ceva, da, răspunse îngrijitorul. 

— Şi ăsta e un ciîine ca un domn. Anul trecut a împlinit 
nouă ani. Omule, în unitatea aia, nu era militar căruia să 
nu-i fi fost frică de el. 

— Energic. 

— Ranchiunos, un cîine stricat. Ştii că după nouă ani 
cîinele devine un fel de stăpin ? Şi unde mai pui că se 
repezea la oameni. O astfel de dihanie trebuie scoasă din 
serviciu. Nu-mi plac cîinii care, fără să li se dea comanda, 
se reped la oameni. 

— Cîinele trebuie să-l oblige pe om să rămînă pe loc. 
Cu totul alta e situaţia cînd îl ameninţă omul. S-au dispen- 
sat de serviciile lui ? 

— După cite sînt informat eu, deocamdată nu. Totuşi, 
ceva se petrece şi în sufletul ciinelui. 

„E interesant, își spuse în sinea lui conductorul, not 
aici nu știm să vorbim decît despre cîini. În altă parte, 
seara, în dormitoare, băieții povestesc despre fete. Aici nu 
avem fete, au rămas acasă. Tot aşa cum am lăsat-o și eu pe 
Eva. Şi-n timp ce omul moare de dorul ei, atunci cînd vine 
pe aici, ea stă de vorbă mai mult cu Pepik decît cu mine.“ 

— Pe Kazan nici să-l mîngii nu puteai, continuă puş- 
cașul. Dealtfel nici nu merita. Era complet indiferent la 
cuvintele de laudă. Fusese atît de lăudat, încît i-ar fi ajuns 
pentru toată: viaţa. Totdeauna executa bine orice i s-ar fi 
cerut. Numai să-i fi spus o vorbă de ocară, fui ! te şi apuca 
de mînă, atît de mult îl supăra lucrul acesta. Nu suporta 
nedreptatea. d 


— Cum nici omul nu suportă nedreptatea, așa şi 
ciinele. 

— Anul trecut, sus, pe graniţă, a fost un uragan 
puternic. 

— Mai exaperează şi oamenii, răspunse conductorul. 

— Susţineau că a fost furtună. Chiar în timpul acela. 

— Da, în august. Kazan cu conductorul şi puşcașul toc- 
mai trebuiau să facă rondul. Conductorul se urcase în tur- 
nul de observaţie, iar pușcașul rămăsese jos. Pe Kazan îl 
legaseră de piciorul turnului. Cu cîteva secunde mai înainte 
ca vijelia să înceapă, Kazan, ca şi cum ar fi presimţit că 
se va întîmpla ceva — cîinii au un asemenea instinct — se 
smulse și fugi în pădure. Vijelia dărîmă turnul şi conduc- 
torul muri pe loc. Puşcaşul zăcea în nesimţire, cu coastele 
şi picioarele fracturate, acoperit de birnele şi scîndurile 
turnului. Atunci, Kazan ăsta, pe care nimeni nu avea cura- 
jul nici măcar să-l mingiie — e drept nici el nu se atașa 
de nimeni — se întoarse și începu să-l lingă pe faţă pe cel 
rănit, pînă cînd acesta îşi reveni. Și îi zise : aşteaptă puţin, 
ştii bine ce vorbesc, îi spuse pe limba lui de cîine, iar pus- 
cașul îl înţelese — să stea cuminte şi să nu facă nici o 
mișcare, că se duce după ajutor. Cel puţin Așa susţine puş- 
cașul ăla. f 
` — Îţi vine să crezi una ca asta ? 

— Cum să nu. Eu dacă mă uit în ochii Lizei, imediat 
îmi dau seama ce are pe suflet. 

— Kazan o luă la goană singur spre companie. Santi- 
nela cînd îl văzu atit de „liber“, intră repede în camera de 
gardă și trinti uşa. Ciinele însă nici nu-l băgă în seamă, 
traversă curtea, intră pe culoar şi ridicîndu-se în două 
labe, se sprijini cu cele din faţă de uşa de la sala de mese 
şi privi o clipă pe geamul uşii înăuntru. 

De pe o ramură joasă o gaiţă trecu în zbor razant stri- 
gind, de parcă dădea alarma. Avertiza toate vietăţile 
pădurii — atenţie, se apropie omul! Gaiţa este poliţaiul 
model al pădurilor. 

Liza tresări. Altădată ar fi simţit din vreme gaița, avea 
un auz atît de fin încît recepta pînă și ţopăitul piţigoiului 
albăstrui sau încovoierea ramurii pe care se așeza o cioară, 
acuma însă gindul îi era la tîlharul acela negru care cu 
glasul lui baritonal îi îndrugase fel de fel de vorbe. Nici 

una din ele nu fusese spusă cu gingășşie, totuşi fiecare o 
făcea să-i fiarbă singele-n vine. 

— E la mintea omului că toţi care se aflau în sala de 
mese s-au speriat şi n-au știut cum să găsească un lce cît 
mai sus unde să se. poată refugia. Unul dintre adjutanți 
spuse : „Tovarăşi, așa nu se mai poate, o să mai muşte pe 
cineva, dar trebuie scos într-un fel.“ Și pentru că nimeni 
nu s-a oferit să-l ajute îşi îmbrăcă singur mineca. Kazan 
merg6a după mînecă de parcă ar fi fost nebun. Au cam 
exagerat cu exerciţiile. Ştii ce sint în stare să facă cei de 
la marcaj cînd se înflăcărează. ~ 

— Şi-aşa marcajul ăsta nu-i cine ştie ce. 

— Știu. Îmi închipui că adjutantul avea inima cît un 
purice cînd deschise ușa sălii de mese. Parcă tu. Lojda, nu 
te-ai fi speriat ? 

— Pe mine m-a fugărit odată și am scăpat doar urciîn- 
du-mă în pom, răspunse conductorul. 

— Dar acum, Kazan nici nu mai luă în seamă mîneca. 

Se întoarse şi începu să alerge spre pădure. Cei din compa- 
nie abia atunci işi dădură seama că poate sus, pe munte. a 
fost vijelie, pentru că aici nici măcar o adiere nu se sira fise 
Și că această comportare a lui Kazan are o explicaţie. Ime- 
- diat porni după el o grupă de cercetare. Kazan alerga încet, 
în așa fel încît să-l aibă mereu în faţa ochilor. Cînd trebui 
să treacă printr-o zonă mai puțin accesibilă, îi aşteptă, apoi 
iar merse la. o mică distanţă în faţa lor. Zău, cîinele îi con- 
ducea pe oameni. Și i-a dus pină la militarul rănit. Să mai 
spună cineva că nu-i cîinele un bun prieten. 

— Cine ar îndrăzni să spună asta ? Ia fă-te că mă apuci 
de braţ! 

— Da, cred și eu, să mă pomenesc cu Liza în spinare ? 
O cunosc prea bine pe bestia asta a ta. 

— la vezi ! Vorbeşte frumos despre ea ! 

Liza mergea tot timpul lingă picior. Din ce în ce se 
apropia tot mai mult de buturugă şi inima îi fremăta la 
gîndul că de-abia acolo o să-l poată privi cum trebuie. 
Acum trei zile procedase la fel. Miriise ameninţător. Abia 
acolo putuse să se oprească, şi să-l privească în ochi. După 
atita timp, conştientă de valoarea sa, făcuse, în fine, și acest 
lucru. 

Simţul ei de observare, puţin tulburat de prezenţa ace- 
lui diavol negru, funcţiona totuşi bine. Simţi un foşnet slab 
în iarba de pe cărare. Într-o secundă sări la picioarele stă- 
pinului, zburlindu-se toată. 

— Bravo, Liza, foarte bine! o lăudă, deşi observase 
şarpele cu o fracțiune de secundă înaintea ei. 

Șarpele stătea la soare descolăcit. 

Toți trei înțepeniră pe loc. Pepík se uită după un băț. 

— Lasă-l, spuse încet conductorul. 

Liza se linişti. Șarpele făcea parte din categoria anima- 
lejor cunoscute de ea. Era destul de periculos să-l calce, cu 
toate că un cîine suportă mai uşor mușcătura decît omul. 
În afară de asta, Liza mai ştia că șarpele nu atacă niciodată 
dacă nu are puii, undeva, în apropiere. 

Şi nu voia să supere pe nimeni, atita timp cît ei nu i se 
făcea nici un rău. 

Şarpele se mişcă puţin, sisii în semn de 'salut şi respect 
faţă de cele trei ființe gigantice şi, în cele din urmă, tot din 
politeţe, dispăru încet în iarba înaltă, uscată. 

— Nu-l omori? întrebă pe un ton de reproș Pepik. În- 
chipuieşte-ţi ce s-ar fi întîmplat, dacă ar fi fost copii 
pe aici. 

— Aici nu au de unde să fie copii. Poate doar tăietori 
de lemne. Și ăştia ştiu cum să procedeze. ` 

— Cînd spun aici, nu mă gindesc neapărat Ja pădurea 
asta. Într-o pădure oarecare. Copiii se zbenguie, aleargă. 
culcă pe un şarpe şi nenorocirea-i gata. Şarpele e dăunător. 

„Interesant, își spuse conductorul. În natură, tot ceea 
ce poate aduce un prejudiciu omului, e dăunător, Oare si 
iepurele care roade copacii tineri ? Mai degrabă pentru că 
are carnea gustoasă...“ 

ei doi grăniceri de dincolo discutau aprins. Cel mai în 
vîrstă purta barbă şi aducea mai degrabă cu un pădurar. 
Avea o voce groasă, pe cînd a celui tînăr era pițigăiată. 
supărătoare. Vocea groasă nu tulbura liniştea din natură. 
dimpotrivă i se integra, în timp ce şuieratul celui tînăr 
speria atit animalele cît și păsările. Pepik tresări. 

— Ştii despre ce discută ? 

— Nu-i ascult. 

— Despre seceriş. 

— Şi noi, pe aici, vorb'm despre asta. 

— „Că au puţini oameni la cîmp. 

— Şila noi este la-fel. De fapt — şi conductoru! se opri 
o clipă — am citit o statistică din care reieșea că la noi sint 
mai mulţi oameni la un hectar. decit în Amer'ca. 

— În schimb ei au un grad înalt de mecanizare. 

— O să avem şi noi într-o zi. Nu-i aşa că te amuză să-i 
asculţi ? 

— Da. 

Apoi, un timp, merseră alăjuri fără să scoată o vorbă. 

— Nu poţi avea prea multă încredere în ei, scutură din 
cap pușcașul. 

Conductorul făcu un semn că-i de acord. Nu știa exact 
la ce se gindea puşcaşu!, poate că se referea la acele mici 
monumente funerare, f:indcă el însuşi mereu îşi amintea 
ceea ce îi povestise cîndva mama. - 

. — L-au ucis pe tata, scriîșni printre dinți. Și acum 
masează divizii la frontiera noastră. 

Merseră mai departe, iar Liza se întoarse cu. gîndul la 
negriciosul de pe malul celălalt. Îşi spuse că a sosit timpul 
să-l privească, dar mereu intervenea cite ceva. Și ciinii au 
demnilatea lor. Se făcea că umblă să prindă muşta, cu toate 
că pe aici nu zbura nici una. În același timp îl lovea priete- 
neşte pe conductor în pulpa piciorului, dar toate acestea 
erau făcute cu mult rafinament. 

— Da, da, Liza! îi vorbi pe un ton liniştit, rizînd. 
Numai să nu-ţi treacă cheful. Altfel nu se poate şi pe 
urmă... veterinarul l-a ales pentru tine pe Prinț. 

Făcu o manevră pentru ea. Merse mai pe marginea. 
stingă a cărării, astfel că, vrind-nevrind (și ea tare mult 
vroia), trebui să rămînă un pas în urma lui. Era convinsă 
că omul nu bănuia nimic. Însă el ştia tot ce se petrece în 
spate şi se amuza copios. l 

Privi la cîinele de dincolo, de pe malul german, şi un 
fior îi străbătu şira spinării. I se zbirli tot părul de pe ea. 
Strîmbă din nas şi îi arătă nişte dinți puternici, sănătoşi — 
o cam durea, ce-i adevărat, o măsea de sus, dar într-o ase- 
menea situaţie nu se observa niciodată — avea colții fru- 
mosi, ascuţiţi, nu ca Alina, care nu poate s-apuce nici cel 
puţin ca o știucă sau ca un clește. 

Luă o poziţie de luptă. Nu intenţiona să-i dea nici cea 
mai mică speranţă (deşi, sincer vorbind, ar fi dorit să i se 
dăruie toată), însă,inima ei infidelă tremura pur și simplu 
din cauza lui. 

Şi el o privea. Aparent nepăsător. O ameninţă. La fel 
şi cl pășea la un pas în urma stăpînului. Și încă de mult 
timp. 

„La voi nu există nici o disciplină“, spuse ea, scoţind un 
sunet fin, imperceptibil pentru urechea omului. Dar cîinele 
din partea cealaltă auzise cu siguranţă. 

„Și tu stai de lemn Tănase, îi spuse sfidătoare. Cîinii 
noştri sînt muit mai frumoşi şi mai puternici decit ai 
voştri.“ 

Şi ìi vorbi repede despre toate calităţile câinilor noştri. 

„Ce te-ar mai smotoci, de-ai îndrăzni. Nici măcar să te 
prezinţi nu ştii. Ce-ar face din tine unul ca Prinţ !“ 

„Prinţ !“ mirii dispreţuitor. 

Grănicerul, auzindu-l că miriie, întoarse capul : 

— Was ist den los ? îl întrebă el. 

„Bineinţeles că Prinţ“, răspunse jignită, și-l privi să 
vadă cît a reușit să-l enerveze. 

Părea că nu dă importanţă celor spuse de ea. Dar cînd 
pronunţă numele lui Prinţ, își arătă şi el colții, însă nu atit 
de nervos ca Liza. 

Și totuşi se speriase. În viața ei văzuse destui dinţi gro- 
zavi, din cei care aveau rădăcinile albe mai lungi decit 
gingia, dar ca aceştia nu. Inima-i răzvrătită nu suportă 
prea mult frica. 

„Mi-e groază de tine“, recunoscu sincer. 

Nu scoase nici o vorbă. Doar dinţii îi străluceau. Erau 
ca nişte diamante șlefuite, aprinse de razele soarelui care 
apunea. 

„O să viu“, mirii. 

„Tu, bineînţeles, scheună și își întoarse privirea jignită, 
ridicindu-şi capul. Străine, să nu-ţi închipui că poţi glumi 
cu mine! Auzi, obrăznicătura, își permite să spună că o 
să vină !“ 

Și înainte ca să fie trasă de'lesă, se lipi de piciorul stă- 
pinului ei. Scutură capul, prefăcîndu-se că i-a intrat un 
ținţar în ureche, iar urechile îi izbiră faţa. 

— Da. da, zimbi conductorul. Îi părea rău. Ştiu. îi şopti 
el, e un exemplar frumos, dar, fato, asta nu-i de-ajuns. O 
ştii doar. 

Se opri. În spatele liniei, frontierei, în iarbă. zăcea un 
porc mistreţ, impuşcat. Venise de, dincolo şi nimerise ia 
calea tăievorului de lemne care era braconier. Într-o clipă 
se terminase cu el. 

Cei din companie ştiau, bineînţeles, despre năravui 
muncitorului forestier, pentru că nici braconierii nu sini 
toleraţi pe aici. În curînd vor veni să ia mistrețul și să-l 
ducă la companie. Nătăfleţiil de Stencl, cel care e în stare 
să mănince o singură dată șaizeci de găluşti şi o porție 
dublă de carne, o să fie fericit. 

Pentru că stătuse aici toată Aici părul misire- 
tului începuse să miroasă urit. Liza strănută. 

— Aici, vezi, fato ? 

Îi părea rău de mistreţ, dar nu mai era nimic de făcut. 
Ar fi însemnat să întocmească un raport drastic. Pe oame- 
nii care, fără nici un motiv, împușcau tot ceea ce e v ieiate, 
îi ura. 

„Animalul ăsta nu ştie nimic“, se gîndi cl. Îi apăruseră 
în minte toate lecţiile pe care a fost nevoit să le înveţe pe 
băncile scolii ; pentru a fi conductor de cîini nu e suficient 
numai să-ţi iubeşti ciinele care ţi-a [ost încredințat. ci maj 
este necesar să ştii totul despre rase, despre bazele fizio- 
logice ale exerciţiului, tipurile de cîini din punctul de ve- 
dere al activităţii nervoase superioare, despre reacţiile lor 
predominante, despre bolile cîinilor, înseamnă deci că tre- 
buie, mai întîi, să stai în bancă și să înveţi pînă noaptea 
tirziu. 

Conductorul se gîndi că mistrețul nu-și dă seama şi de 
aceea se lasă păcălit de omul cu pușcă. r 

—- Dar tu, spuse uitîndu-se cu reproş la Liza, care 
mişca din urechea stingă, receptind sceptic cuvintele lui, 
cu toate că aproape nu le pricepea, tu, totuși, gindești. îl 
respect pe Pavlov, numai că el nu te-a cunoscut. Tu gin- 
dești și nu dai buzna ca o proastă spre un om inarmat, 
pentru că ştii de ce este în stare. 

Liza se gîndea tot timpul la cîinele negru. De data asta 
nu cu neîncredere, ci cu nostalgie. „Cică va veni“, strimbă 

ea din nas. „Asta așa, ca să facă şi el pe grozavul cum 
poate“. Apoi mirii aprobater spre stăpîn. 

Acesta o privi surprins. 

— Ceai? 

Nu bănuia că îi răspunsese : „Ai dreptate. Frontiera e 
frontieră. La care adăugă : Și, de fapt, voi, oamenii, ce vă 
faceţi atita bătaie de cap cu frontierele astea ?“ 

— Mirii de parcă m-ai ocări. 

Nu avea scoarţa cerebrală atit de dezvoltată pentru a 
gindi în profunzime. Dar şi aşa tot reuşea să răspundă, 
chiar dacă neclar, la întrebările sale. 

Liza căscă. „Nu pot pricepe însă ce aveţi voi, oamenii, 
unul cu celălalt. La noi, la cîini, totul ar fi simplu, de n-ur 
fi frontierele astea ale voastre. În ceea ce mă priveşte, 
uite, frumosul ăsta poate să fie ori de aici sau, la fel de 
bine, de dincolo. Şi ca să fiu sinceră, îmi place tare mult 
de el.“ z 

— Ai spus ceva ? întrebă conductorul. Dar, de fapt, 
nu se mai gindea la ea. În minte n-o avea decit pe Er. 

Bărbatul mătăhălos şi ursuz aştepta la 
gara din Budějovice de mai bine de o oră. De fapt trebuia 
să fie aici la zece, însă autobuzul de la Kaplice sosise îna- 
inte de ora mouă. 

Stătea pe o bancă şi îşi freca mîinile. Pe față nu i se 
putea observa nici o urmă de tulburare, însă mîinile îl tră- 
dau. Chiar dacă creierul îi lucra foarte greoi, reuşi totusi 
să înțeleagă că nu e posibil ca Inge să fie aceea pe care o 
aştepta. 

Inge, atunci... fusese orbită de forţa lui fizică. Cînd 
intrase în manej și se aruncase spre Brutus, ea luase acest 
gest al lui drept un act de curaj. 

Dar nici vorbă de aşa ceva. El, de mulţi ani, dădea 
felinelor de mîncare și a intra în cușca lor nu i se mai pă- 
rea un act periculos. Dimpotrivă. Orice mișcare perfidă a 
lor îl enerva atît de mult, încît le lovea cu ce avea la în- 
demiînă. 

N-a sperat niciodată că se va iubi cu Inge şi totuşi, 
după cîteva nopţi, ea îi cedase. După care şi-l păştră ca om 
de serviciu în manej, iar în caz de nevoie, ca apărător al ei. 

Acum şedea pe bancă, vădit nervos, închizând şi deschi- 
zind pumnul. Pentru orice eventualitate se îmbrăcase cu 
hainele de sărbătoare şi arăta ca un provincial venit la 
nuntă. 

Și din nou îi apăru în faţa ochilor circul. Se gindea la 
întîimplarea cu Edward Bonelli. 

Dublul salt la trapez este o performanţă. Închipuiţi- -vă 

două trupuri, dintre care unul atîrnă cu capul în jos, iar 
celălalt, zvelt ca o panteră, își ia elan dintr-un punct fix, 
cînd trapezul este deasupra capului dumneavoastră, apoi 
o mișcare rapidă, un ultim elan, mîinile se desprind de tra- 
pez, genunchii se îndoaie la barbă, corpul se răsucește o 
„dată, de două ori, mîinile zburătorului se întind şi cel de 
al doilea Bonelli le prinde chiar în clipa cînd ating degetele 
sale sensibile şi puternice. O neatenţie de o secundă mai 
devreme, sau de o secundă mai tîrziu, ar fi însemnat 
moartea. 

(„În seara aceea stătea lîngă mine. şi se uita la cei doi 
fraţi, cînd, pe neaşteptate, spuse pe un ton sec: «Edward 
ar. face şi mai mult. Numâi să vreau eu.» La urma urmei, 
ce rost are să mă gindesc la ea ? îşi spuse cu ciudă. N-am 
fost nimic altceva decît sluga ei.“) 

Se aşezase pe o bancă obişnuită. din acelea cum sînt 
mai în toate gările. Pe ea erau scrijelite diferite figuri şi 
iniţiale. Cu toate astea banca era îngrozitor de banală. 
Chiar “dacă prin cine știe ce întîmplare vreo gară 
ar fi dotată mai bine, băncile îţi vor spune același lucru : 
Omule, e o zi ca toate celelalte; aşază-te, eulcă-te şi 
așteaptă trenul tău. 

Și totuși, de multe ori, pe asemenea bănci banale, scri- 
jelite cu briceagul, se nasc gînduri și amintiri destul de 
neobişnuite. 

Oamenii îşi vedeau de treburile lor, unii s-au urcat în 
tren, alţii au coborit, ba cite unul, în.grabă, s-a și lovit de 
piciorul arcuit al băncii pe care el se aşezase. 

„La ce bun toate gîndurile astea, îşi zise. Cel mult o să 
vină vreun recuziter și o să discutăm despre circ şi despre 

vremurile de altădată. Și dacă aşa se va întîmpla. despre 
Inge nu vreau să vorbesc cu nimeni. Ea n-o să vină.“ 

Din nou îşi aminti de numărul trupei Bone:li. Un suc- 
ces nemaipomenit. Și se înduioșă la gindul sfîrşitului tragic 
al acestei trupe. 

În cazul că ar fi fost o atracție obișnuită, cînd „diavolii 
zburători“ lucrează cu plasă dedesubt. nu s-ar fi întîmplat 
nimic, dacă mîinile ar fi alunecat. Numai că fraţii Bonelli 
își executau numărul fără plasă. Stai la masă Ja „Mokke“, 
îți bei un Blizzard, în timp ce moartea îți zboară pe deasu- 
pra capului. O fracțiune de secundă în care mîinile nu 
s-ar fi întilnit și gata moartea. 

Trupa Bonelli nu mai era alcătuită numai din fraţi. 
Mijlociul murise în timpul executării unui dublu salt îna- 
poi la „Palais Portugal“, cel de-al treilea se împușcase din 
cauza unei stupide poveşti de dragoste cu o creolă. 

Rămăsese Edward Bonelli cu prietenul său. Avelti, și 
între ei își făcuse apariţia discret, dar cu atit mai puternic, 
Inge. 

(Nu ştiam nimic despre asta. Sau cel puţin, n-am vrut 
să ştiu. Nu eram decit un simplu îngrijitor, dar în tot cir- 
cul nu exista alt bărbat mai puternic decit mine. Mă con- 
vingeam de asta în momentele în care Inge prefera bădă- 
rănia. Şi la mine găsea). 

„Olivius Bonel:i putea să execute triplu salt“, spusese 
cîndva Inge, uitindu-se rece là cei doi. Știa că amindoi sînt 
îndrăgostiţi de ea. 

Poate că era adevărată povestea cu triplul salt. Se pe- 
trecuse cu o suiă de ani în urmă, la „Cirque Roma- 
nia“ şi de atunci, se tot vorbea despre acest lucru în lumea 
celor care lucrau la trapez. Dar tot de-atunci nimeni nu 
mai reuşise să-l execute. 

Triplul salt devenise o fatalitate. La Marsilia, De Ville 
murise fiind convins că îl poate executa. La Oviex, William 
Shorte îşi fracturase coloana vertebrală, iar în Noua Caie- 
donie, Bawney, mîinile şi picioarele. 

Inge zîmhi. 

(Și numai eu ştiam ce înseamnă zimbetul acela...) 

— „Execuţi triplu salt? Poate tu, Avetti. Sau tu, 
Edward. Cine-l execută e un adevărat bărbat. Să zbori 

prin aer ca un jaguar, să te răsuceşti cu o viteză diavo- 
lească, fără să-ţi dai seama cum, cînd şi de ce şi totuşi 
într-o miime de secundă să prinzi puternic degetele parte- 
nerului şi să rezişti !% 

În seara aceea toate locurile de la „Mokke“ erau vîn- 
dute. Trupa Bonelli executa triplu salt. În sală se găseau 
Satte, manager care venise cu avionul tocmai de la Vera- 
cruz, Savini din Florenţa și Oh-Hit. 

Avetti sta singur, suspendat de-o parte a cupolei, î în în- 
tuneric. Reflectoarele erau îndreptate spre Edward. Se uita 
jos la Inge, care stătea lîngă mine, înfigindu-mi unghiile ei 
lungi şi ascuţite în braţ. j 

Oamenii care priveau spre cupolă nu aveau ochi decît 
pentru Edward. Între cei de jos, de la mese, şi bărbații de 
sus de la trapez, nu era nimic altceva decit aer. 

Edward respiră adînc şi se lăsă în poziţia atîrnat. 

Celor de jos li se tăie răsuflarea. Grăsunul Savini se 
ridică de la masă strivind nervos ţigara de foi. 

Edward Bonelli zbură de două ori în balans, iar a treia 
oară îşi luă un elan puternic și îşi dădu drumul. 

O dată, de două, de trei ori. 

O fracțiune de secundă. 

(Eram jos şi cu toate astea ştiam prec's ce s-a întîmplat. 
Cind un om lucrează mulţi ani într-un circ, observă fie- 
care amănunt.) l 

O secundă, Avetti simți un val de aer și o ușoară atin- 
gere a degetelor. Ar fi fost suficient să întindă brațele un 
milimetru mai mult şi l-ar fi apucat. Dar nu l-a putut 
prinde. 

Edward zbură şi se izbi de cornişa de marmură. Se 
auzi lun icnet înfiorător, după care se prăbuşi jos, între 
mese. 

Curînd după această întîmplare, Inge părăsi circul. Am 
reîntilnit-o la Berlin în compania unor ofiţeri superiori. Și 
de atunci am fost convins că n-am s-o mai revăd niciodată. 


Bărbatul stătea pe bancă si îşi trosnea degetele de la 


mină. Își aminti de chinul şi dorul care l-au urmărit insu- 
portabil atîta vreme. Începuse să bca mai mult ca de obicei, 


+ 


46 


Pentru moment îi ajuta, dar cind se trezea îl cuprindeau" 
o tristeţe şi un dor şi mai mare. 

Rana veche acuma se deschisese din nou. A fost sufi- 
cient să primească scrisoarea cu antetul Consiliului popu- 
lar, scrisoare pe care oricare din fostele lui cunoștințe ar fi 
putut să i-o trimită. Nu putea înțelege însă de ce tocmai 
cu antetul Consiliului popular. 

Ridică încgt privirea. 

Oamenii treceau pe lîngă el nebăgindu-l în seamă. 
Arăta ca un provincial obosit, care imbrăcase haine negra 
pentru vreo sărbătoare. 

Lá cîţiva pași de banca pe care stătea, se opri o fată, 
cercetă cu atenţie în toate părțile și, cînd se asigură că nu 
o observă nimeni, îşi aranjă ciorapul. 

Realiză că de multă vreme nu mai privise o femeie și 
că singurătatea în care trăia e groaznică. 

Vru să-și șteargă sudoarea de pe ceafă, însă nu putu să 
facă acest lucru, mina îi rămînea parcă înțepenită. Nu reuşi 
s-o recunoască din primul moment, fiindcă purta ochelari, 
iar faţa îi cam îmbătrinise, însă se vedea că avusese grijă 
ca acest lucru să nu se observe prea mult. Numai corpul 
arăta la fel de zvelt ca în urmă-cu ani. 

Trecu pe lingă el, la început indiferentă. Rări apoi pasul 
şi-l aşteptă s-o ajungă. Nu se întoarse. 

— Vino discret după mine. Nu trebuie să fim văzuţi 
împreună aici, îi spuse. 

Puțin mai tîrziu se găseau unul în fața celuilalt, într-o 
cameră mică de hotel. Mai întîi intrase ea, iar după o 
jumătate de oră venise şi el, ceea ce nu-l mira deloc.. La 
fel procedau şi cînd făcea pe apărătorul ei. 

— Ştii cumva ce s-a întîmplat în seara aceea cu 
Vacek ? îl întrebă după ce se liniştiseră apele. 4 

Vacek. Nu-şi mai amintea nimic, însă numele îi spunea 
totuşi ceva, dar... 

— Da, Vacek, încuviințtă el şi se întristă. 

— A fost executat. Pe atunci nu era de glumit cînd 
purtai armă. Puțin a lipsit să nu o păţești şi tu, însă am 
cunoscut pe cineva la Gestapo. 

— Aşa cu Vacek. Pentru început nu-i veni să creadă. 
Se ridică puțin în coate. Tu întotdeauna ai avut peste tot 

cîte o cunoştinţă, îi spuse duşmănos. Se ridică, răsuci robi- 
netul și dădu drumul la apă. 

— Deocamdată le mai am. 

Turnă ceva într-un păhărel, lăsă apoi să curgă puţină 
apă, atit cît să se înjumătăţească paharul. 

— Ar trebui să beau un sifon, spuse ea strimbîndu-se 
puţin. Numai că pe aici, pe la voi, nici sifon nu se găseşte. 

— Cîteodată nu, recunoscu el. De fapt ny ştia, pentru 
că nu mai băuse sifon de cîțiva ani. 

Se aşeză în faţa lui. 

— Închipuiește-ţi că pe acele cunoştinţe bune ale mele, 
după '45, a început să le intereseze moartea prostului de 
Vacek. Cred că au pus-o pe socoteala ta. 

Ridică ochii spre ea, privind-o neiîncrezător. - 

— Dar e o prostie, mormăi. Numai dacă tu ai... 

-— Numai dacă eu aș... răspunse îngindurată. Nu este 
vorba de asta, dragul meu, ci de faptul că dacă aici mi 
s-ar întîmpla ceva, de exemplu dacă ai vorbi cam multe şi 
m-ar aresta, bineînţeles că s-ar face lumină în cazul Va- 
cek şi nu ar fi prea plăcut pentru tine. 

— Unde locuieșşti acum ? 

— Depinde, răspunse ea ridicînd din umeri. Acum, de 
pildă, la Bamberg. Nu e prea departe de frontieră. 

Nu mai înţeleg nimic. La Vacek nu se mai gîndea 
pentru că nimeni nu-l putea învinui de moartea lui. 

Inge se ridică în picioare şi îşi încolăci braţele de 
gitul lui. 

— Totul nu va fi decît un fleac, îi spuse tandru. O 
să-mi aduci din zona voastră militară nişte hirtii. 

Se ridică brusc în picioare. 

— Spionaj ? Doar n-am înnebunit ! 

— Nu striga ! Este vorba de ceva care se află chiar în 
casa în care focuiești şi care a fost lăsat acolo, la termina- 
rea războiului, de unul dintre cunoscuţii mei. 

— De ce le-a lăsat ? 

— Pentru că s-a predat americanilor. Cred că înţelegi. 
Acele liste nu putea să le dea nici lor și le-a ascuns în 
casa părinţilor lui, în care locuieşti tu din anul 1948. 

Continua să fie speriat fiindcă toaţă această poveste 
nu-i prevestea nimic bun. . 

— Şi cine-i această cunoştinţă ata? 

— Cine ? şi ridică din umeri. Un fost ofițer SS. Are 
vreo importanţă ? 

>. — Nu are. Sînt probleme în legătură cu războiul, pro- 
babil. Nu ? 

— Cu războiul, răspunse ea. Și n-au nici o valoare 
pentru nimeni, în afară de cunoştinţa aceasta a mea. 

Se linişti. Înceiă să se mai gîndească la lucrul acesta 
deoarece creierul lui nu era obișnuit să fie prea mult so- 
licitat. Nu putea pricepe cum, după ce atiţia ani nu se vă- 
zuseră amindoi, ea își făcuse apariţia numai ca să-i ceară 
niște hirtii, care cine ştie unde erau ascunse în casa lui. 

— Unde trebuie să le caut ? întrebă prostește. Inge ri- 
dică din umeri : 

— Ştiu doar că le-a lăsat la părinţii lui care au locuit 
aici mulţi ani pînă să fie evacuaţi. Unde le-au ascuns nu 
știe nimeni. 

_— Asta nu înseamnă că trebuie să fie acolo. 

-— Ba acolo trebuie să fie. Era îngîndurată. Vei primi 
mulţi bani dacă le vei găsi. Părinţii lui nu au luat hîrtiile 
cu ei, peste graniţă. Cică le-a fost frică. 

— Şi nici măcar nu i-au spus unde le-au ascuns. 

— Americanii, la început, l-au internat în lagăr. După 
aceea a ajuns pe băncile tribunalului și trei ani a stat la 
răcoare. Între timp, părinţii i-au murit. Hîrtiile sînt în 
casa ta. 
` Întinse mîna spre ea, dar femeia nu veni. Se ridică de 
pe scaun și deschise o valiză de piele. Scoase un cuțit şi 
tăie cu grijă într-o parte. Apăru un material ca o dublură 
de căptuşeală. Pe pînză era desenat ceva. 

— Chiar dacă nu ai fi venit la întîlnire, totuși aș fi ni- 
merit drumul spre tine. Rise şi aruncă bucata de pînză 
pe pat. = 

— Crezusem că ai venit pentru mine, spuse el cu vo- 
cea scăzută. 

Ştia că e o prostie, dar nu voia să-și spulbere toate vi- 
surile sale naive. 

— Ştii că sînt aici pentru tine. Se așeză lîngă el. 

— Uite, asta este casa ta, şi-i indică pe pînză o pată 
neagră. lar ăsta e drumul pe care aș fi ajuns pînă la tine. 

— Nu ai fi ajuns, clătină el din cap. 

Ea îi întinse un creion. 

— Nu ai fi ajuns, repetă, pentru că aici — și arătă un 
punct — ar fi trebuit șă te abaţi din drum și să străbaţi 
pădurea. Să faci un ocol, ştii ? . 

— În locul acesta e ? întrebă, luîndu-i creionul din 
mină şi trase o linie subţire. 

— Da. Așa cred. (Dar nu era prea sigur pentru că nu 
se prea pricepea la hărţi.) Își spuse că, la urma urmei e tot 
una, din moment ce s-au întilnit aici. Și-așa ea n-o. să se 
mai ducă acolo. 

— Cit trebuie să mergi prin pădure pînă dai din nou 
de drum ? 

— Cam cinci minute. . 

Răspunse într-o doară. Mersese de multe ori pe aici, 
însă niciodată nu se gindise să măsoare distanța. 

— Vino ! îi zise. 

— Miine aduci alea, da ? îl întrebă ea cu febrilitate 
în glas. 

— Dacă le găsesc. 

— E simplu. Întorci casa cu fundul în sus şi trebuie 
ză le găsești. E ceva foarte important pentru care vei primi 
o groază de bani. Dacă le găseşti, să vii, și se trase din nou. 

— Ai zis, totuşi, că n-au nici o valoare pentru nimeni. 

— Pentru cunoștința mea, da. Astăzi este o persoană 
cu foarte multă influenţă, și foarte bogată. 

O asigură că va proceda întocmai. Abia după aceea ea: 
se lăsă îimbrăţișată. 


Iei spre seară tîrziu. Trenul pleca la ora nouă și-un 
sfert. Stătea la gară, beat de fericire. Înclina să creadă că 
Inge venise totuși numai pentru el. 

În tren, era cît p-aci să dea nas în nas cu un militar de 
la postul de grăniceri. Întoarse capul într-o parte, ca mili- 
tarul să nu-l recunoască, fiindcă îl apăsa pe suflet grija 
ca nimeni să nu afle nimic despre această vizită. 

Totuşi, nu era prea sigur că n-a fost recunoscut. 


Pe procurorul din Frankfurt îl chema Weber, lucru de- 


venit acum clar. Abia după o clipă își reluă firul gînduri- 
lor. Avea tot timpul în faţa ochilor pe bărbatul acela fru- 

mos şi brunet care purta ochelari cu lentile albastre. Pro- 

cedase greșit cînd în autocar îşi pusese ochelarii, dar de la 
procurorii adjuncți nu te poţi aștepta să fie și niște crimi- 
naliști bine pregătiți. 

Cobori la halta din K. unde era absolut necesar să re- 
zolve: încă o problemă. Primise semnalmentele de la 
Görstner. ` 

„Pe procurorul acela îl chema Weber“, repeta intruna, 
dindu- -şi tot mai bine seama că bărbatul acela frumos, cu 
ochelari albaştri, semăna foarte mult cu procurorul. 

„Înseamnă că amîndoi am venit pentru același lucru“, 
se gîndi Inge. Îi încolți ideea că s-ar fi putut intimpla, ca 
exact în ziua cînd ODESSA o trimisese pe ea, procurorul 
să-și fi trimis şi el omul său. „Asta îi era intenția. Va să 
zică procurorul din Frankfurt știe despre venirea mea și 
cunoaște ce misiune am de îndeplinit. Dar trădători se pot 
găsi şi printre foștii SS-iști.* 

Gîndul acesta îi dădu imbold. Sări sprintenă peste şanţ 
speriind un cîrd de gîşte care începură să gigiie enervant. 
Se uită la ceas. Numai bine. Abia ora două. 

Soarele dogorea cu putere, iar în aerul transparent 
roiau mii de musculiţe. Pe malul heleşteului se zbenguiau 
ciţiva copii murdari, iar pe drumul plin de noroi uscat ve- 
nea un bătriîn cu o roabă care scîrţiia neplăcut. Bătrinul o 
privi şi îşi scoase șapca din cap. O femeie îmbrăcată în 
haine de oraş nu mai constituia ceva neobișnuit pe aici. 
Perioada concediilor nu se terminase şi împrejurimile erau 
pline de orășeni. 

Nu trebui să întrebe de adresă, pentru că organizaţia 
lucra perfect. Numără trei case de la marginea satului, ui- 
tîndu-se cu atenţie în toate părţile. Satul părea lipsit de 
Vtaţă. 

„Cînd apăsă pe clanţa de la poartă își reaminti că pe 
procuror îl chema Weber și că organizaţiile secrete naziste 
l-au condamnat la moarte. Deocamdată mai este încă în 
viaţă și aparatul său periculos funcţionează. 

Se întoarse brusc, deși nu simţise în spate nici o pri- 
mejdie. Îi rămăsese ca un act reflex din perioada cind fe- 
linele stăteau în jurul ei în manej. 

Pe drumul desfundat nu era decît bătrînul cu roaba lui 
stricată. Copiii se jucau pe malul heleșteului. În rest, cît 
vedeai cu ochii, nu se zărea ţipenie de om. Era sigură că 
doar ea coborise la haltă. 

Intră în curtea mică trîntind poarta după ea. Își dădu 
seama că este emoţionată şi asta nu era bine. În manej nu 
intra niciodată cînd avea o asemenea stare. Frica nu-i pro- 
venea din misiunea pe care o avea de îndeplinit aici. Asta 
era un fleac. Frica era întreţinută de acele cuvinte 
absurde — „pe procuror îl chema Weber“. 

— Cine e ? se auzi un glas dit casă. 

Din fereastra deschisă o privea un chip inexpresiv, ne- 
bărbierit. 

— Am nimerit bine, la tovarășul Král] ? întrebă ea, 
zimbind. i 

Fusese avertizată că aici va trebui să se adreseze oa- 
menilor cu „tovarăşe“ și „tovarăşă“. 

— Da, se mişcă afirmativ capul din fereastră. Sinteţi 
de la raion ? 

— Da, de la raicen. 

— Poftiţi înăuntru. V-am așteptat ieri. Am crezut că 
vine chiar tovarășul Honzl. i 

— Are şedinţă. 

Îi spuseseră că recurgînd la acest argument nu va da 
greș, fiindcă totdeauna, în ţara asta, cineva are cite o 
şedinţă. 

Bărbatul căuta să vorbească degajat : 

— 'Tovarășă, am onorat toate livrările. : 

Sta în ușă şi se uita la ea cercetător. Răsuflă ușurat. 
„Femeie. N-o să am greutăţi cu ea.“ l 

— Doar la lapte am avut unele probleme tehnice, care 
n-au putut fi depășite. 

Cunoștea termenii și zimbi. Procedaseră bine că acolo 
o învățaseră şi frazeologia comunistă. Existau propoziţii 
care aici se foloseau neschimbate. 
` Intrară în casă. 

— Locuiţi singur, aici ? îl întrebă ea. 

— Dga’ de unde, nevasta e plecată la Budějovice şi se 
întoarce cam peste — privi ceasul vechi, cu cuc, din pe- 
rete — cam peste o oră. 

— Pină atunci vom fi gata de mult. Ce funcţie aveţi 
acum, domnule Krâl ? 

Se uită la ea surprins. 

— Deci, nu sinteţi de la raion ? 

— Nu. München. Germania Occidentală, dacă asta vă 
spun: ceva. 

O privea îngrozit. 

— Nemţoaică ? 

Ridică din umeri. 

— Să zicem. Dar v-am întrebat ce funcție aveţi. 

— Secretar la cooperativă, răspunse puţin speriat. Dar 
nu înţeleg... | 

— Nu e nevoie. N-am să vă cer cine știe ce. Doar un 
pistol încărcat şi cîteva gloanţe de rezervă. Mi s-a spus că 
deţineţi lucrurile astea. Se uită la ceas. Aveţi la dispoziție 
cinci minute. 

Nu voia să-l privească în faţă, ca să nu vadă cum pălise 
şi îi tremurau buzele. 

— Aţi nimerit la o adresă greșită, gifii el. 

Încercă să se ridice, dar picioarele nu-l ajutau. Dădu 
din cap. 

— Nu. Sînt exact unde trebuie. La Václav Král. 

Omul îşi reveni puțin. 

— Dar pistolul... Nemţoaică... Ar fi trebuit să anunț... 

— Încercaţi ! Se uită din nou la ceas. Nu mai aveţi 
decît patru minute. 

Se așeză din nou, punînd mîinile pe masă. Îi tremurau 
puternic. 

— Înţelegeţi, doamnă, eu am terminat de mult cu to- 
tul, iar acum... 

— Nu mă puteţi convinge, spuse rece. În timpul răz- 
boiului v-aţi ocupat un timp cu specula, ai noștri v-au 
strîns cu ușa şi pentru că vă era capul în joc, aţi semnat o 
declarație că veţi colabora cu Gestapoul. Și v-aţi străduit. 
Prin '52 încă mai dădeați ajutor. Figuraţi la noi ca un om 
la care se poate apela în caz de nevoie. Dealtfel, mai aveţi 
doar trei minute. 

Se ridică clătinîndu-se. 

— Da, dar eu n-am mai vrut. 

— Ştiu, dar noi vrem. Două minute douăzeci și cinci 
de secunde. 

Ieși din cameră complet distrus. 

„Pe procuror îl chema Weber“ se gîndi ea, uitindu-se 
pe fereastră. 

Afară nu se întîmplase nimic. Uliţa era la fel de pustie 
ca atunci cînd intrase în sat. Omul se întoarse şi puse pe 
masă, în faţa ei, un pacheţel. Vocea îi tremura. 

— O să mai aveţi nevoie de ceya ? 

— Nu ştiu. Deocamdată, încercaţi să uitaţi c-am fost 
aici. E în interesul dumneavoastră. Dacă totuși cineva o 
să vă-ntrebe, spuneţi că o cunoștință de-a dumneavoastră, 
de la: Praga... $ 


Se plimba agale prin piața din Budějovice. Dacă n-ar fi 
fost acele cuvinte nefaste care o urmăreau întruna, s-ar fi 
simţit destul de mulțumită. -~ 

Zimbi cînd îşi aduse aminte de mutra schimonosită a 
omului acela pe care îl cheamă Vâclav Krâl. Era exclus ca 
el să se ducă şi să declare totul securităţii. Krâl era un 
moliu, motiv pentru care nu i se putea încredința o mi- 
siune importantă ca aceea pe care o primise ea. Era clar 
că dacă, din întîmplare, ar fi fost închis, ar fi recuripscut 
imediat totul. 

Orologiul din turn arăta ora șase fără un sfert. Străbătu 
încă o dată piaţa și se opri la vitrina unei librării. Se gîndi 
ce să facă seara. l 

„Poate că au pe aici o cramă, sau mă rog, altceva, unde 
omul poate să se distreze puțin. Și mîine va veni...“ Dar 
îşi întrerupse firul gîndurilor. Cu coada ochiului îl zări pe 
bărbatul brunet. Îl recunoscu imediat, chiar dacă nu mai 
purta ochelari. Îl văzu cum se opri şi întrebă ceva, apoi 
traversă piața pe diagonală și dispăru după porţile unei 
clădiri înalte. . 

„Asta nu mă privește pe mine, își spuse ea, hotărin- 
du-se să rămînă liniștită. Poate că, într-adevăr, e numai 
o întîmplare și eu fac degeaba tot felul de presupuneri.“ 

Se opri însă în laţa clădirii pe uşa căreia dispăruse băr- 
batul cel brunet. Înţelese că o privește foarte mult lucrul 
acesta. SA 

Pentru că aici era sediul Tribunalului regional, al Pro- 
curaturii şi al Miliției. 

Își pierdu capul. 

— Ei, ce scrie Eva ? întrebă pușcaşul. 

Conductorul î îşi tuguie puțin buzele. 

— Bineințeles că-ți transmite salutări. 

Pușcaşul îl privi puţin derutat. 

— Spui asta ca şi cum te-ai fi supărat. 

— Ba bine că nu, izbucni conductorul. Astăzi lucrurile 
se prezintă astfel de parcă tu ai interesa-o mai mult, şi 
nu eu. Auzi, de ce n-ai venit şi tu cu mine la Budějovice, 
ce treabă ai pe-aici, poate că ai o iubită şi... ca nu- ştie. 
Mi-a scris că eştis mult mai delicat decit mine. Pepik; ia 
spune-mi, cînd ai fost tu delicat cu ea ? 

Puscașul se uită o clipă îngrozit. 

— Eşti nebun. scrişni el printre dinţi. 

Astăzi era de serviciu în interiorul zonei de frontieră. 
Aici nu erau nici turnuri de observaţie, nici sirmă ; nimic. 
Doar tăblițe avertizoare. Mai în vale curgea piriîul, iar 
oglinda heleşteului strălucea in depărtare. 

Liza scutura din urechi. Ținţarii începuseră într-ade- 
văr să înțepe. Soarele apusese prea repede, de parcă l-ar 
fi alungat cineva cu pietre. Se cufundase în perna albastru 
violent a unui nor care plutea de la sud spre nord. 

Dintr-o dată se făcu întuneric. Dar nu era o beznă de 
ncpătruns. În răstimpuri se zărea strălucirea sidefului 
scoicilor şi licărul stelelor ce apăreau pe cer. Reflectate de 
nori, razele soarelui care murise reușeau totuși să mai 
lumineze pe boltă. 

Pe malul celălalt al pirîului era și mai întuneric, 
"fiindcă acolo se întindea o pădure înaltă de pini. 

Acum ceste momentul cînd. la douăzeci de kilometri de 
aici, caporalul din tumul de observaţie îşi pune căștile Ja 
ureche. 


Liza se gîndea la cîinele cel negru. Cind o chemă din 
nou nu putu să-l audă. Distanţa dintre ei era prea mare. 
Simţi însă că o cheamă. 

Conductorul se linişti. În fond, nu-i nimic grav în toată 
povestea asta, ca acum să se strice o prietenie veche. A fost 
doar un gînd nebun. 

— Ei, Liza ! 

Ridică imediat capul, privindu-l în ochi. 

— Eşti în stare de cele mai mari mojicii, șopti conduc- 
torul. Însă gîndul lui era numai la Eva. 

Puşcaşul mergea liniștit alături de prietenul său. De- 
mult uitase de Eva şi nici nu-i trecea prin cap să se gîn- 
dească oare ce s-o petrece în inima omului de alături. 

Se abătură din cărare şi o luară pe lîngă ridicătura de 
pămînt. Puțin mai departe, sub o salcie, se afla primul 
post. De aici și pînă la heleşteu mai era doar puţin de mers. 

„E interesant că partea interioară a zonei de frontieră 
e mult mai agitată decît cea exterioară, se gîndi pușcaşul. 
Dinspre graniţă în adîncul teritoriului aproape că nu vine 
nimeni. În schimb, de la noi, tot mereu, încearcă să treacă 
dincolo, tinerii cărora le place Apusul.“ 

—- Eu ştiu, Liza, spuse conductorul revenind la pre- 
ocupările lor. August e a doua perioadă a ta. Ai și tu răb- 
dare pînă miine cînd o să mergem din nou pe graniţă. 

Se așeză comod sub salcie. Pușcașul veni şi el. După un 
timp se mutară amîndoi sub un arin. De aici, heleşteul se 
vedea ca în palmă. 

Liza se culcă binişor lîngă stăpînul ei. Își încreţi uşor 
pielea de pe şold fiindcă simţise că o pișcă ceva. Poate o 
căpușă. Nu putea să sufere insecta asta respingătoare, Piş- 
catul, arinul, căpușa : aceste trei noțiuni aveau legătură 
între ele, pentru că după fiecare exercițiu sau misiune mai 
grea trebuia să fie pieptănată. Această operaţie era un 
întreg ritual, căruia i se supunea cu mare plăcere, urcîn- 
du-se cu labele din față pe băncuţă. Stăpiînul o pieptăna 
ușor, cu un pieptene de metal ce nu-i zgîria niciodată pie- 
lea. În timp ce o pieptăna, conductorul trăgea din ţigară, 
iar cînd găsea vreo căpușă apropia un minut-două ţigara 
aprinsă de ea și căpușa, din cauza fumului și a căldurii, 
cădea singură. Această operaţie nu durea deloc. Își aminti 
cum odată, după ce o ciupise o căpușă, zăcuse două săptă- 

mîni, dar rău de tot. Locotenent-colonelul veterinar se 
uita mereu la ea dînd nemulțumit din cap și mormăind 
ceva despre encefalită. În fiecare dimineaţă îi apuca buza 
de jos, făcînd din ca un fel de pungă în care turna un li- 
chiq rău la gust. Şi i-a făcut atîtea injecții, încît nici acul 
nu suporta să-l mai vadă. 

„Vedeţi, tovarăşe, asta e deosebirea între o cățea şi un 
ciine“, spusese atunci veterinarul. Cîinele m-ar fi muşcat 
de mină imediat, dar ea ştie că totul este pentru sănătatea 
ei, se gindește, înţelege că n-o chinuim totuși fără rost. Și 
suportă.“ 

A fost grav, dar avea multă încredere în stăpînul ei de 
atunci, care a stat tot timpul lingă ea. - 

Acum, neruşinat de aproape de nasul ei, era o ileană, 
care se tîra pe o frunză. O păţise odată şi de atunci se în- 
vățase minte. Asemenea vietate nu trebuie linsă. Nici 
chiar corpul acela verde și caraghios. Are multe picioare, 
nu poți s-o înghiţi, iar cu scuipatul e cam mult de lucru, 
tocmai din cauza acestor picioare, care te pidilă neplă- 
cut pe limbă. 

Cel mai rău e bondarul. A fost o vreme cînd, din ștren- 
gărie, îi prindea din zbor, fără să pățească ceva. Dar într-o 
zi prinsese unul cu burtica roşie, care o înţepase adînc în 
limbă. De atunci nu se mai lega de ei, cel puţin de acești 
somnoroși ameţiți, care, murdari de polen pe abdomen 
zăceau pe spate sub flori, chinuindu-se, ca cei mai înrăiţi 
beţivi, să se: pună pe picioare. 

— Dacă o să avem noroc, o să vedem fetele care vin la 
scăldat. E destul de cald, spuse pușcașul. 

Liza ciuli urechea stingă, semn că se petrece ceva. Ni- 
mic grav însă, pentru că atunci ar fi reacţionat altfel. 
Acestea erau doar zgomote obișnuite. 

În urma lor, muncitorii forestieri se întorceau acasă. 
Vorbeau între ei cu voce tare. Nu ştiau de prezenţa celor 
doi grăniceri. 

— Îi văd bine, spuse conductorul. 

— Primul dintre ei, Griinfeld, îmi place, şopti puș- 
cașul. Neamţ, dar bun tăietor. Mi se pare că e şef de 
echipă. De cînd cu fierăstrăul ăla mecanic cîștigă bani 
frumoşi aici. 

— Cu siguranţă, mai mulţi ca noi. 

— Şi-au adus şi femeile cu ei, rise pușcaşul, care ui- 
tase de mult discuţia despre Eva. Dacă ar fi singuri, n-ar 
şti cînd să înceteze lucrul. 

Prin” întunericul pădurii se zăriră cîteva umbre. Fie- 
răstraiele zăngăncau, iar ici-colo strălucea cîte o secure. 
Se auzeau risete. Muncitorii forestieri erau mulţumiţi as- 
tăzi. Poate că vreuna din femei le-o fi adus o sticlă cu pa- 
incă făcută în casă. Aici, fiecare își are cazanul lui și toate 
„măsurile luate de a interzice: acest lucru s-au dovedit a fi 
egale cu zero. 

Larma vocilor se depărtă. Apoi îşi făcură apariţia trei 
bărbați care rămaseră mai în urmă. 

— lovănescu, Franěk şi Bouzek, spuse pușcașul. 

— Pe ăștia trei doar dracul i-ar putea cunoaște, mor- 
măi conductorul. Mie nu-mi plac oamenii posaci. Totuşi, 
toţi trei sînt oameni pe care te poţi baza în caz de nevoie. 

— Şi toţi trei nişte singuratici. Eu pentru nimic în 
lume n-aş putea să stau aici fără nevastă. Tare aș vrea să 
ştiu ce i-o fi determinat să vină în pustictatea asta, 
singuri. f 

— Poate că li s-a părut că sînt prea mulți oameni în 
lume, rise conductorul. Și au venit aici, unde, dimpotrivă, 
sînt prea puțini. 

Ultimul muncitor foresticr ţinea securea pe umăr. 
Mergea cu paşi mari, de om obosit de muncă şi cu capul 
plin de ginduri negre. Nu închisese ochii toată noaptea, 
căutînd peste tot “acele lucruri de care avea nevoie Inge. 
Răscolise toată casa, în zadar. 

Liza ciuli din nou urechile. Pe malul heleșteului se pe- 
trecea ceva. Însă, deocamdată, era destul de departe şi nu 
ştia dacă ar fi bine să dea de veste. Muncitorii forestieri 
nu o interesau nici pe ea și nici pe ceilalţi cîini, pentru că 
erau oameni de prin partea locului. Şezuse de multe ori 
cu ei lingă foc, dar niciodată nu se atinsese de mîncarea 
pe care i-o dădeau. Cunoștea mirosul fiecăruia dintre ei, 

Imre Lovas, slovac reemigrat din România, mirosea 
veșnic a oaie, pentru că acasă îngrijea şapte oi și un ber- 
bec. Griinfela, a palincă făcută în casă, în timp ce lovănescu 
a capră, miros ceva mai suportabil..Kovâc mirosea a cuşti 
de iepuri de casă, din care nu s-au schimbat de mult 
paiele. Reuşise să-i individualizeze atit de bine pe fiecare 

după miros incit, chiar laolaltă, toate aceste mirosuri nu o 
nelinișteau cînd le adulmeca. 

Cei douăzeci de oameni care trăiau chiar aici, la hotar, 
făceau parte din viaţa ei cotidiană. Şi nu era nevoie să fie 
supravegheați. 

— Cred că astăzi nu mai vin să facă baie, oftă con- 
ductorul. 

— Poate că au ședință la cooperativă. Și dacă din înv 
tîmplare totuşi ar veni... 

Liza fornăi pe nas. Era un scîncet slab, care nu în- 
semna nimic. 

— Asta e numai așa, alarmă falsă. Ştiu eu ce e în stare 
să facă tocmai astăzi, spuse conductorul și o privi semnifi- 
cativ. Poate că se gîndeşte la frumosul ăla negru al ei. 

— Cum să știi cît de departe simte cîinele ? 

— Dar pot să simt cît de departe simte el. 

— În cazul ăsta ești un conductor nemaipomenit, rise 
pușcașul. 

— Lasă, lasă. Dacă ai îi şi tu conductor, atunci ai čtu- 
hoaște toate astea. Pe scurt, sîntem obișnuiți cu cîinii noş- 
tri, la fel și ei cu noi. 

Pușcașul se așeză mai comod. Își aduse aminte de ceva 
și spuse : 

— Sau de povestea aia cu braţul Dunării. Ai auzit de 

ea ? R 

— Avem fiecare întîmplările noastre. 

— Conductorul acela avea o cățea, la fel ca a ta. si 
care deodată începu să adulmece spre insula dinspre Du- 
păre. Era în amurg, ca acuma. 

— Astea sint povești vechi. 

— Toate întîmplările cu trecerea frontierei sînt astăzi 
învechite. Numai că nu știm cum va fi mîine. 

— Deocamdată, asta nu-i treaba noastră. 

— Şi conductorul acela își cunoştea cățeaua și ştia că 
n-ar lua o urmă numai așa, degeaba. Nu era sigur dacă 
cineva de pe insulă nu l-a observat. S-a dezbrăcat pînă la 
piele și şi-a așezat uniforma în așa fel încît, privită de la 
spate, părea că stă în capul oaselor. 

Tăcu. Uită imediat de toate cînd privi spre malul he- 
leşteului. 

Liza ciuli din nou urechea stingă. Însă nu făcu nici o 
mișcare, știind că nu e vorba de nimic periculos. 

Pe malul heleşteului mergea o tînără femeie. 

— Máňa Kroupová, şopti pușcaşul. Ce s-o fi întîmplat 
de e singură azi ? Altădată venea cu fetele. 

Conductorul îl strînse încet de mînă. 

Tinăra femeie ajunse chiar lîngă apă. Privea spre celă- 
lalt mal al heleșteului. Acolo, undeva, sînt ostașii. Nu pu- 
tea să-i vadă. Ca şi celelalte fete, ştia și de ascunzătoarea 
de sub arin. Luna răsărise, dar faţa îi era acoperită de nori. 
Cînd cerul se însenină, lună străluci în toată splendoarea 

"ei și văzură că Máňa se dezbracă. 

Conductorul reglă binoclul ca să vadă mai bine; în 
scînteierea albastră a nopţii, lumina lunii se reflecta în 
lentilele sale. 

— Lozja, se dezbracă de tot ! izbucni el şi începu să 
sucească nervos rotița de reglaj a binoclului. 

Se lăsă pe genunchiul stîng. Nici nu simţi cînd dădu 
drumul lesei din mînă. 

Cîţiva nori pluteau pe cerul pustiu, acoperind din cînd 
în cînd luna. 

Intră încet în apă. Deși era convins, refuza totuși să 
creadă că intenționat proceda aşa și că fiecare mișcare a ei 
e calculată. Tinerele femei, cînd sînt goale, nu intră în apă 
atît de încet de vreme ce lîngă lac este o pădure deasă, 
întunecoasă, bine păzită. 

„Nu e rea, îşi spuse acesta cu înverșunare. Pentru că o 
făptură atit de perfectă nu poate să fie rea.“ 

Femeia se cufundă în apă de tot și începu să înoate spre 
mijlocul heleșteului. Deasupra luciului apei se distingeau 
capul ei bălai și faţa ovală cu trăsături delicate. Cînd se 
întoarse în înot, îi apăru la suprafața apei, în toată splen- 
doarea, spatele. Dintr-o dată, începu să ridă și întorcîndu-se 
cu faţa în direcţia unde știa că ar putea fi ei, le făcu un 
semn cu mîna. Înotă înapoi pînă la mal ieșind încet din apă. 

Cei doi grăniceri aveau împreună abia patruzeci de 
ani. Sîngele le zvîcnea la timple. Ş 

— E Máňa Kroupová, șopti pușcașul. Miine cred că o 
să cer o permisie. 

Liza părea că nu se uită la cei doi oameni. 

Băgă de seamă că-și așezase laba dreaptă foarte aproape 

de o broască riioasă bătrînă, care stătea printre rădăcinile 
roase ale arinului. 

O trase imediat și strîmbă din nas scîrbită. Întocmai ca 
un om căruia îi e silă de broaște. Ar fi vrut să se tolănească 
în altă parte, pentru că acest animal respingător şi umflat, 
capabil de cine ştie ce, se uita la ea fără să clipească din 
ochi. Avea o privire împietrită şi enigmatică, în care nu 
se putea citi ce are de gînd să facă în secunda imediat ur- 
mătoare. 

Însă tot atit de bine ştia că pentru nimic în lume nu 
avea voie să-și schimbe locul unde stătea, pentru că stă- 
pînul ar fi putut să interpreteze cu totul altfel orice miş- 
care sprintenă a ei şi imediat cei doi ar fi luat poziţia de 
luptă. Și în cele din urmă s-ar fi dovedit că n-a fost decît 
o simplă broască și ea ar fi fost mustrată pentru că a de- 
clanşat o alarmă falsă. 

Cu toate acestea simţea tot felul de mirosuri. Plăcute 
şi mai puţin plăcute, cum era acela care venea dinspre 
marginea pădurii, de undeva din dreapta. Un miros de co- 
lonie și pudră. Ar fi trebuit să-i atragă atenţia. Numai că 
acum se gîndea la acea brută neagră și nici una din obli- 

“gaţiile ei nu i se părea a fi în acest moment atît de impor- 
tantă. Simţea că el merge din nou de-a lungul frontierei 
şi că îi vorbește din depărtare. 

Un miros plăcut emanau plantele strivite, a căror 
sevă scursă fermentase. Cînd ieşi din apă, tînăra femeie 
rupse cîteva trestii și fire de obligeană. 

— E ca-n povești, rise tare pușcâșul. 

Tînăra femeie se îmbrăcă și o porni spre sat. 

— Îţi aminteşti de cazul Truda ? întrebă puşcașul. 
Vorbea greu, de parcă limba i se lipise de cerul gurii. 

— Amaauzit ceva. 

— Pe-atunci încă nu erai la noi în companie. Omule, 
Truda era o femeie care făcea și ea baie în pielea goală în 
riul de pe graniță. Cred că-ţi închipui că băieții holbau 
ochii la ea. Nimeni nu știe dacă era o fată cumsecade sau 
nu. Cred că bănuia că ai noştri se uită la ea. Odată, pur și 
simplu a trecut la noi şi a atirnat de nodul unui pin o 
găină triptă. De asta cred că era o fată cumsecade. Se gin- 
dise că poate ai noștri nu prea mănîncă bine, pentru că 
propaganda care se face în ţara lor afirmă că la noi e epi- 

demic de ciumă provocată de foamete. Cu găina asta a fost 
o comédie întreagă. Caporalul a raportat la companie, com- 
pania la raion și de la, raion probabil la Praga. Astfel că 
în jurul găinii s-au adunat toţi experţii în materie de ex- 
plozive, mi se pare că aveau cu ei chiar și un contor Gei- 
ger sau, mă rog, un fel de aparat cu care înconjurau găina 
să vadă dacă într-adevăr e o găină obişnuită. 

— Îmi amintesc de altceva, spuse posomorit pușcașul. 
Nici un fel de alarmă, nimic. Și totuşi, pe graniţă zăcea un 
mistreţ împușcat. Cînd ai noştri au vrut să-l ducă de-acolo, 
a explodat omorînd pe loc.trei băieţi. Așa că nu te mai mira 
prietene. De la ei nu te poţi aștepta la ceva bun. Treburile 
astea te scot pur și simplu din fire. 

— Dar ştim ce avem de făcut... 

Liza simţea din instinct, că acum, la douăzeci de kilo- 
metri de frontieră, s-a petrecut ceva. I se părea că auzise 
chiar acel obraznic. „haaau“ ! 

O cuprinse un val de doruri şi îşi spuse cu înfumu- 
rare : „A trecut peste graniţă ! Îl aşteptam.“ 

Apoi bătăile inimii i se liniştiră. Acum nu mai era nici 
frica, nici gîndul la oameni. Rămăsese doar un dor şăgalnic. 

Mai mult ca sigur, sărise peste sivmă și se îndrepta in- 
coace. Vorbea de deparie. De undeva, din pădure. de pe 
partea asta a frontierei. Avea un glas înfiorător de gros şi 
gutural, nu o ruga să-l urmeze, pur și simplu îi poruncea. 

Acum, într-adevăr, îi auzea glasul. Nu trebuia să scoată 
nici un scîncet. 

Stăpînul inimii ei venise. 

Se trase puţin înapoi. 

Lesa era liberă. Se mai trase încă un pic. 

— Poate că într-adevăr n-a știut de noi, spuse con- 
ductorul. 

Pușcaşul o urmărea prin întuneric pînă dincolo de apă. 

— Ne-a făcut semn cu mîna... 

Conductorul se sprijini încet de trunchiul arinului. He- 
leșteul era pe jumătate secat și se simţea mirosul de peşte. 
Peste tot crescuse stuful. În spate, noroiul făcea din cînd în 
cind bășşici. Putreziseră în el rădăcinile nuferilor albi şi 
galbeni, ale obligenelor, într-un cuvînt a tot ce creşte pe 

fundul apei. Nisip era doar în partea cealaltă a heleşteu- 
lui, pe unde ieșise fata din apă. 

Noroiul fierbea din cauza viermilor, a larvelor de țînțari 
şi de muscă din aceea mare, cenușiu-verzuie, care ciupeşte 
atit de rău, încît îl seacă la inimă pe om. 

Luna era acum mare și rotundă. Se oprise pe virful unui 
pin și nu mai vroia să urce pe boltă. Norii violeţi o mînau 
de la spate. Nu prea vroia să se despartă de pinul ei pe 
care se simţea atît de bine. Dar norii se adunaseră, proptin- 
du-se de ea şi încercau s-o urnească din loc. Coroanele 
negre ale copacilor se înălțau spre cerul nestatornic. 

Strinse puternic mina dreaptă, dar nu simţi nimic în 
palmă. 

— Liza, spuse încet în întuneric. Nici un răspuns. Se 
uită derutat în partea unde stătea culcat pușcaşul. ` 

— Ştii ceva de ea ? întrebă acesta uimit. 

— Acum o clipă era aici lingă noi. 

— Liza, repetă conductorul mai categoric. 

Din nou nimic. : 

— Înţelegi ? spuse el, uitîndu-se în toate părţile. Nu e 

- aici. Dar înţelegi din ce cauză ? Încă nu mi-a tăcut pînă 
azi una ca asta. 

Pepík se întoarse pe spate, se așeză în capul oaselor, 
privind peste tot. 

— Nu e aici. Să vezi ce-o să iasă din asta. Se uită la 
limbile fosforescente ale ceasului. Maşina vine să ne ia cari 
peste o jumătate de oră. 

— Liza, strigă încet conductorul spre întunericul adinc 
al pădurii. 

O cunoștea doar și știa ce auz bun are. Acest apel abia 
şoptit ar fi trebuit să-l audă din capătul celălalt al pădurii. 

Se întoarseră fără să aibă nici unul chef de vorbă. Con- 
ductorul se gîndea ce-i va fi dat să audă în companie, mai 
ales de la locotenentul-major Tomitek. Cel mai rău va fi 
dimineața, la șase, pentru că tocmai mîine adjutantul 
instructor Stogontik avea de gînd să dea calificative. Toți 
erau convinși că Liza va ieși campioană, pentru că reușea 
să descopere o urmă veche de nouă are. E adevărat, Don 
descoperise o urmă veche de douăsprezece ore, însă fusese 
făcută cu nişte pantofi civili, scîlciaţi, îmbibaţi de transpi- 
rație. A doua oară Don nu a mai prins urma. Ei da, Klaucik 

al lui Stogoncik reuşea totdeauna, era un cîine minunat, 
dar care acum se află expus împăiat la muzeul grănicerilor 
din Budějovice. 

Mergeau pe cărăruia- îngustă, foarte aproape unul de 
altul. În stînga era un poviîrniş. A doua zi de dimineaţă, ar 
fi putut s-o taie de-a dreptul spre companie, însă nu era 
recomandabil să se caţere pe costișă. Era prea puternic lu- 
«minată de soare. Aici nu ducea nici o cărare şi observato- - 
rii cu siguranţă s-ar fi mirat de ce conductorul a luat-o pe 
acolo. 

Intrară în pădure. 

— Stai puţin ! şi conductorul se opri brusc. I se păru că 
în față, spre stînga, zărise ceva mişcîndu-se. Nu vezi nimic? 

— Ce-ar trebui să văd ? bombăni pușcașul. 

— Nu-i nimic, Se gîndea că e rău cînd omul e pe fron- 
ticră fără ciine. Noaptea, acesta vede cel puţin de trei ori 
şi aude de cel puţin cinci ori mai bine decit omul. 

— Liza, șopti el din nou în întuneric. 

Își spuse că totuși cîinele e de mare ajutor. Fără el, 
noaptea, omul e ca fără miîini, pentru că mereu i se pare 
că totul începe să se miște. Ciinele merge liniştit și nu dă 
nici un semn dacă nu simte ceva. Atita timp cît cîinele 
merge liniștit, poate fi liniștit și conductorul. Și pot dormi 
şi oamenii din grupurile de pază voluntară a frontierei. 


„Haaauu !“ se auzi undeva în pădure. Era un strigăt 
victorios. A 

„Eşti acolo Liza“, spuse în sinea lui conductorul și simţi 
cum i se ia o piatră de pe inimă. „Dar știu că mi-ai tras o 
sperietură“. Sunetele veneau din partea stîngă a pădurii. 
Spuse cu glas tare : 

— Bestie ce ești! 

Nu era clar dacă se gîndea la Liza sau la bruta aceea, 
Luna răsărise încet, aşa că pușcașul putea să-i vadă fața 
conductorului. | 

— Măi omule, da! tu rîzi ! 

— Liza, spuse conductorul încet, să ştii că azi ne-ai pus 
pe foc pe toţi. 

Înseamnă că o să te întorci abia de dimineaţă, udă 
toată de rouă, obosită, că nici n-o să ştim ce să facem cu 

N 
tine, pentru că ăsta e un caz excepţional. Ție trebuie să-ți 
găsească un cîine cu arbore genealogic, pentru că ținem la 
puritatea rasei. Ce mai, adjutantul Stogonzik o să ridă cu 
poftă, fiindcă înţelege asemenea lucruri, Veterinarul, locc- 
tenent-colonelul, o să fie în schimb disperat. 

Iar eu voi fi nevoit să le spun o poveste lungă despre un 
singuratic superb şi îndrăzneţ, care a avut curajul să sară 
peste graniță. Teoretic este un lucru imposibil, însă maiorul 
Hart], de la comandamentul din Praga, cunoaşte citeva ca- 
zuri asemănătoare şi cu siguranţă că o să încerce să mă 
convingă că se poate. 

Şi dacă n-o să spun bine povestea, Jocotenent-colonelul 
o să-ţi facă o injecție puternică ca să avortezi. Păcat, pen- 
tru. că ar fi cei mai frumoși căţei din cîți am văzut pină 
acum. doză 

În pădure se auzeau brazii trosnind, fiindcă aerul se 
răcise brusc. 

Mergea încet, liniștită, deoarece cunoștea 
drumul şi nu-și închipuia că aici, în adincul teritoriului, 
zona frontierei ar fi păzită în mod deosebit. 

Multe situaţii care fuseseră totuși precis programate și 
calculate trebui să le rezolve altfel, pentru că mereu inter- 
venea ceva neprevăzut. Omul procurorului Weber se du- 
sese să o denunțe. Nu-mai putea amina treburile pe miine. 
Trebuia deci să acţioneze imediat. 

„Weber probabil că are acolo oamenii lui“, îi spuse 
Gârstner, şeful ei, cînd o trimisese în Cehoslovacia. „Deţi- 
nem informaţii că și el știe despre aceste liste. Însă numai 
dumneavoastră cunoaşteţi locul unde sînt ascunse.“ 

Nu o ameninţa nici o primejdie că ar putea fi bănuită 
de spionaj. Specialitatea ei era ihtiologia și heleșteul acesta 
parcă era făcut pentru studiile ei. Paşaportul era în regulă, 
chiar dacă numele era altul. S-ar fi putut întîmpla să se 

rătăcească, pentru că seara n-avea cum să vadă tăbliţele 
care interziceau accesul în pădure. 

„V. K. e omul nostru care o să vă dea arma. Gindiţi-vă 
bine dacă aveţi nevoie de ea, adăugă sec Görstner. Nu vă 
recomand să treceţi granița avînd la dumneavoastră asc- 
rnenea obiecte, chiar dacă în autocar se pot ascunde multe. 
Ştiţi să trageţi ?“ 

Se strîimbă. Cîndva debutase la circ, în postură de tră- 
gătoare, făcînd un număr minunat. Chiar dacă totul nu era 
decit o escrocherie, totuși trebuia să știe să tragă. 

Se dusese la adresa indicată. Nu pentru că acest lucru 
i-l cerea misiunea pe care o avea de îndeplinit, ci pentru 
eventualitatea că ar fi fost prinsă. În asemenea cazuri în- 
cepe să funcţioneze contraspionajul și cît ai bate din palme 
s-ar fi dovedit că nu există nici o Inge Tiefbach la Institu- 
tul de. gospodărire a apelor din München Şi ea n-are nimic 
comun cu asta. Ei sînt consecvenți. Cînd se vor lămuri că 
aici nu e vorba de spionaj, o să-nceapă să-i intereseze tre- 
cutul ei. Și vor trimite fotografia peste tot. 

Pe urmă... Se frecă cu palma pe ceafă. Dacă ar fi avut 
conștiință, apoi, în timpul războiului, ar fi trebuit s-o do- 
vedească. Însă nu avea nici un fel de conștiință. Acum ii 
era doar frică să nu fie demascată. 

Mergea încet prin pădure, oprindu-se din cînd în cînd şi 
ascultînd atentă. Simţea apăsarea pistolului pe șold. 

„Să ridicaţi arma nu să trageţi, ci pentru a ameninţa !* 
îi spusese atunci colonelul Gâvstner și ochii îi licăriseră 
straniu. Nu suport zgomotul: Nimeni n-ar putea să vă vină 
în ajutor și atunci organizația s-ar dispensa de duimnea- 
voastră, pentru că aţi acţionat împotriva ordinelor pri- 
mite !“ 

Arsese harta pe drum. Era destul de inteligentă ca să-și 
dea scama că în caz de ceva nu trebuie să se găsească asu- 
pra ei nimic compromiţător, pentru că n-âr mai putea in- 
voca motivul că s-a rătăcit, 

N-avea de unde să știe că drumul pe care pornise era 
foarte periculos. S-ar fi putut ca și în această beznă să fie 
discret supravegheat, pentru că nu se vedeau nici ciinii și 
nici grănicerii. 
~. În depărtare se auzi păcănitul unui automat. 

Avea timp destul să se întoarcă. Însă din spate o ame- 
ninţa o altă primejdie. Dacă cei care îi urmăresc pe crimi- 
nalii de război au luat legătura cu oamenii de prin preajma 
locului, atunci pașaportul ei n-o să mai folosească la nimic. 

Continua să fie liniștită. Își spunea că poate undeva la 
frontieră (pentru că din direcţia aceea se auzise împuşcă- 
tura) au exerciţii de noapte. Aici e linişte. Obiectivul călă- 
toriei sale nu putea fi prea departe și era convinsă că îi va 
fi ușor să ajungă la el. Îi părea rău că ceruse arma. Ar fi 
fost mai bine să acţioneze fără ea. 

În încărcător avea șapte cartușe. Al optulea pe ţeavă. 
Se hotări ca în caz că gluma se va îngroşa, să facă uz de 
armă. Pentru ea era totuna. 

„Dacă mă vor prinde și vor găsi arma la mine, și-aşa 
n-o să le mai pot spune că m-am rătătit.“ 

Iuți pasul fără să-și dea seama că prezenţa ei în zona 
frontieră fusese sesizată mai demult. 

Acum ar fi fost prea tîrziu să mai dea înapoi. Ar fi. 
zbîrnîit telefoanele la toate pichetele, anunţind că s-a pe- 
trecut un incident în zona frontierei. N 

Simțea însă cu cel de-al șaselea simț. 

„Cred că undeva am făcut o greşeală“ repeta întruna în 
gînd, iuțind pasul. „Trebuia să întîlnesc și un obstacol, cel 
puţin așa mi-a spus Gorstner.“ 

Nu-și pierdu încrederea în sine. Erau la mijloc cîteva 
zeci de mii de mărci drept recompensă și primirea defini- 
tivă în organizaţia lui Gehlen. În caz contrar, demascarea. 
Cît ar fi durat pînă s-ar fi dovedit că este o fostă membră 
a Gestapoului ? 

Simţi un fior pe şira spinării. Ciinii, da, cîinii. „Dacă 
aș fi luat cu mine măcar o căţea chiar dintr-o rasă mică, 
dar, în perioada de împerechere, cine știe dacă poţi ademeni 
cîinii lor cu asta. Totuşi se spune că atunci nu mai găsesc 
urma pentru nimic în lume.“ Însă n-a mai fost timp și pen- 
tru asta. 

Ceva nu se potrivea. Chiar dacă n-avea de unde să ştie 
că între timp se dăduse alarma, și-așa era destul de spe- 
riată de propriile ginduri și de convingerea pripită că a 
comis o greşeală. 

O luă la fugă. Purta pantofi cu toc jos, care nu o împie- 
dicau să alerge. T îs F 

In faţă păcăni din nou un automat, dar acum acest 
lucru nu i se părea prea important. Fiecare cută a creieru- 
lui îi spunea că e prea tirziu ca să se mai întoarcă. Cerceta 
întunericul din jurul ei cu ochi atenţi în care mai licărea 
încă speranța pe care-ţi-o dă necunoașterea unei situaţii. 

Acolo, de unde venise, se vorbeau fel de fel pe seama 
ciinilor lupi negri. 

„Nu poţi să-i auzi, susțineau instructorii ei, iar cînd îi 
'vezi, e prea tirziu. Cîinele grănicerului înseamnă un salt 
negru, o mușcătură puternică şi o imobilitate de cadavru.“ 

Ştia că e greu să auzi cîinele. Nimeni nu poate să se 
furişeze mai bine ca el, dacă este dresat pentru asta. 
Noaptea e neagră, cîinele e negru. Noaptea e tăcută, cîinele 
e şi el tăcut. În timpul zilei îlgbservi mai uşor, însă noap- 
tea devine o felină şi numai un bun conductor reușește să 
îmblinzească o asemenea felină. 

În cazul unui atac al cîinelui în timpul nopţii, rămîn 
doar două posibilităţi. Fie să împuşti cîinele (dar numai un 
nebun își poate închipui că e aşa de ușor, pentru că îulge- 
rul negru se repede totdeauna la mîna care ţine arma), iar 
în caz că îţi reușește acest lucru, este alertă pe toată fron- 
tiera. Sau să te prăvălești la pămînt cu cîinele și apoi să 
rămii nemișcat. În asemenea situații cîinele dă drumul 
omului de unde l-a apucat şi așteaptă. Dar nici asta nu e 
sigur cînd e noapte. 

Omul își trădează ușor prezenţa. E de-ajuns să calce pe 
o ramură uscată. Ciîinele vine tiptil, imperceptibil, ştie să 
se furişeze şi să se confunde perfect cu mediul. Nimeni nu 
ştie dacă pe urma lui nu vine cîinele. 


` Alergă o bucată de drum și ajungînd la o răscruce, 
se opri. 

Nu-i folosea la nimic faptul că-şi fixase în memorie 
toaiă harta. Un om alergînd pe o asemenea noapte, cînd 
simte că e pe o cărare doar cu tălpile pantofilor, fără 
să vadă în fața lui nimic, nici copaci, nici tufișuri, ci pur 
și simplu o beznă de nepătruns, e ca un orb care încearcă 
să fugă. Lui Inge nu-i rămiînea nimic altceva de făcut decît 
să se uite în sus, spre coroanele copacilor, unde este mai 
puţin întuneric. Pe o asemenea noapte, orice hartă, cît ar 
îi ea de perfectă, devine inutilă, 

Puşcașul şi conductorul recepţionară aproape în același 
timp semnalul de avertizare şi imediat după aceea auziră 
un nou păcănit de automat. Rafalele erau neregulate, de 
parcă cineva trimitea semnale morse cu automatul. 

-— Asta nu e la graniţă, spuse conductorul. 

Pușcașul se uita neliniștit în toate părţile. 

— Poate că e doar o alarmă falsă. E suficient un prost 
de iepure și... i 

— Nu-ţi face iluzii. 

Conductorul ştia că e ceva rău. Cineva intrase în zonă. 
Dacă ar fi trecut frontiera, în nici un caz rafala n-ar fi 
venit de-acolo. Este măsura la care se recurge în ultimă 
instanță. Există doar sute şi sute de posibilități de a prinde 
pe cel care violează frontiera. 

— Liza ! o strigă el. Devenise furios. Acum, colac peste 
pupăză și asta, de parcă el n-ar avea destule şi-aşa. 

— N-are rost să ţipi la cîine, remarcă laconic puşcaşul. 

Conductorul însă știa că el are dreptate. Ciinele sesi- 
zoază și cele mai slabe zgomote. Fierbea sîngele în el. 

— Iar tu nu mă asculţi, strigă. 

— Poate că da, răspunse puşcașul. 

Își scoaseră în același timp, amindoi, automatele de 
pe umăr. 

Ajunseseră la capătul cărării. Aici, anul trecut, femeile 
sădiscră zadă, care între timp crescuse, ajungind pînă la 
briu. Tot anul trecut şi tot aici femeile se certaseră cu pă- 
„durarul pentru că nu împărţise lucrul cum trebuic, oame- 
nilor. Bărbaţii poate ar fi tăcut, dar femeile au vrut să 
arate că ştiu să-și facă dreptate. Pînă la urmă a fost ca ele. 

Iarba crescuse înaltă. În ea sălășluiau aricii și şerpii. 
Peste toi erau numai buturugi. În urmă cu vreo cinci ani 
s-au gîndit să le dinamiteze și să le ridice cu macaraua. 
Abia după aceea şi-au dat seama că, de fapt, buturugile 
consolidează terenurile în pantă. Citeodată durează cam 
mult pînă să se ia o hotărire înțeleaptă, Ar fi fost suficient 
să-l fi întrebat pe bătrînul pădurar. 

Luna atîrna deasupra cărării schimbînd misterios cu- 
lorile adevărate ale florilor cu lumina ei. 

Își pregătiseră automatele pentru că auziseră un zgo- 
mot ciudat. Grănicerii nu se înșală niciodată. Sint zgomote 

care aparţin naturii, dar și din acelea care îi sint“străine. 
Îi văzu pe amîndoi. 

Cei doi cîini stăteau în marginea cărării ; Liza cam la 
zece centimetri de intrus. Privea spre cei doi grăniceri 
schelălăind ușor. Lup-Negru stătea lingă ea, miriind 
răutăcios. 

— Dracul ăsta a trecut granița! exclamă pușcașul 
Acuma știu de ce a plecat ea ! i 

Conductorul uită de alarmă. 

— Liza! 

De mult era sigur că- “așa se va intimpla pînă la urmă. 
O strigase fără nici o urmă de răutate î în glas, cì mai curînd 
pe un ton rugător. 

Liza fugi puțin înainte, se opri şi se întoarse nedu- 
merită. Scheuna îngrijorată. Se îndreptă spre ciinele cel 
negru. „Vino cu mine totuși. Înțelege că eu trebuie să ră- 
min cu ei !“ 

Miîrîi furios. Din adîncul pieptului său puternic se auzi 
un sunet grav, de bas. Ochii îi scăpărară răutăcios. Nu se 
uita la ea, ci la cei doi grăniceri. Acei ochi nu mai stră- 
luceau ca două stele. Căpătaseră culoarea lamei de pume 
nal. Îi ura de moarte pe oameni. Această ură exista în el. 
Dincolo, cînd era acasă, nimeni nu-l mingiiase, Acolo 
câinii lucrau de frică şi cu ură. Îl invajasera o mulţime de 
procedee de sugrumare a omului. 

Și pentru că îi dresau astfel, le era greu să înţeleagă 
că de partea asta a frontierei cîinii ar putea fi dresați şi 
altfel. Din această cauză, lui Inge, care fusese piegătită la 
Nürnberg, îi era groază de ctinti-sugrumători. 

Lup-Negru nu se uita la Liza. Nici nu merita să-i 
răspundă. 

Aceasta se culcase pe burtă și rîcîiia pămîntul cu labele 
din faţă, ca şi cum ar fi vrut să se tragă măcar.cu un 
centimetru mai aproape de stăpînul ei. Știa că s-a întim- 
plat ceva la frontieră, fiindcă niciodată nu s-au auzit pe 
aici împușcături, așa, fără motiv. 

Scheuna : „Înţelege, trebuie să mă întorc. Sint a lor. 
Niciodată nu m-a bătut nimeni și totdeauna am avut mîn- 
care mai multă decît puteam mînca.* 


7 N 


Se ridică, sperind că totuși va veni după ea. Își lăsase 
coăda în jos, semn că nu e deloc supărată, ci doar speriată 
şi nedumerită. 

Făcu cîțiva paşi spre cei doi ostaşi și se întoarse- 
din nou. 

Din pieptul cîinelui negru răzbăteau sunete din ce în 
ce mai puternice. 

Liza avea multe feluri de a se exprima, însă nici unul 
din ele nu era suficient pentru a-l face să înţeleagă că 
n-o să i se întîmple nimic dacă va merge cu acei oameni, 
că trebuie să vină cu ea, mai ales în noaptea asta, pen- 
tru că s-a întîmplat ceva deosebit. 

Cei doi grăniceri observară cum luptă cu ea însăși. Își 
lăsase urechile pe spate și alerga cînd la ei, cînd la cîinele 
cel negru. Îşi aduse aminte de toate obligaţiile pe care le 
avea, dindu-şi seama că nu îndeplinise nici una dintre ele. 
Numai că o inimă îndrăgostită nu prea ascultă de glasul 
raţiunii. i 

— N-o:să vină, zise pușcașul. 

— S-ar putea, încuviinţă conductorul. 

Lup-Negru stătea tăcut și impunător. Îşi arătă colții. 
Ar fi putut să le-o plătească atît ei, cît și celor doi grăniceri. 
` — S-a-ntimplat acuma, s-a-ntimplat, spuse posomorii 
conductorul. Se gîndea la fel de fel de lucruri, că Liza ar 
putea să fugă în pădure, după el. Dar nu-și făcea griji în. 
privinţa ei. 

Într-adevăr, Liza nu mai făcu nici un pas înainte. Se 
întinse cu burta pe pămînt, tîrîindu-se înapoi spre cîinele 
cel negru. Scheuna disperată, însă el era de neînduplecat. 

Conductorul îşi spuse că totuși poate n-a fost doar o 
alarmă falsă. Dacă în jurul său e liniște, asta nu înseamnă 
că totul e în regulă. Doar pădurea vorbea limba ei mol- 
comă, a brazilor care, arşi de soare în timpul zilei, trosneau 
încetişor. 

Se gîndea că dacă cineva o.să încerce să pătrundă în 
zonă, atunci el și pușcașul vor trebui să ocupe poziţii cheie, 
pentru că tocmai acest sector de teren permite intrusului 
să scurteze drumul. Nu vor trece nici două minute și pa- 
trula de intervenţie şi cîinele vor fi aici, dacă într-adevăr 
din această parte... $ 

Se auzea totuşi ceva și amîndoi simţiră în aceeași clipă 
cum pămîntul vibra. Nici un alt om în afara grănicerului 
nu poate sesiza această vibrație. Conductorul scoase .un 
briceag din buzunar. Înfipse lama cea mare în pămînt, iar 
pe cea scurtă o apucă cu dinţii. Nu mai era nici o îndoială. 

— În direcţia noastră, şuieră el. 

Acţionară coordonat. Pușcașul se ascunse după un pom, 
spre stînga, iar conductorul pe partea dreaptă. 

Un nor vioriu acoperi luna și dintr-o dată se făcu în- 
tuneric, de nu se mai vedea.nici măcar la doi paşi. 

— Asta-i drumul pe care o să vină, șopti conductorul. 

— Taci! s 

Pămîntul transmitea ecoul unor pași. Cineva alerga 
din direcția opusă, îndreptîndu-se spre grăniceri. Acum 
era aproape. 

— Stai! i 


„Am să trec de ei“, spuse furioasă. Nu se gindi că s-ar 
putea să atingă închizătorul armei. „Am să trec, chiar dacă 
asta m-ar costa viața“. Într-o fracțiune de secundă îi ve- 
niră în minte o mulțime de lucruri. În caz că ar fi prins-o, 
n-ar fi durat mult şi ar fi știut cu cine au de-a face. Apoi 
ani şi ani de temniţă. Se gîndi la Brutus, care se repezise 
la ea și pe care nu putuse să-l îmblînzească. Sau la ti- 
groaica Adela. 

„Totdeauna am avut noroc, fie că am rezistat singură, 
fie că s-a găsit cineva, care să intre în manej exact la 
momentul potrivit. Asta e un manej al oamenilor în care 
rolurile s-au inversat. Am devenit o felină. Mi-a rămas 
însă creierul de om. Nici pomeneală că o să puneţi mîna 
pe mine vic.“ 

Își scoase pantofii din picioare. Era întuneric beznă, 
pentru că pe cer începură să alunece nori vineţii. Știa că 
nimeni nu poate s-o vadă. Învăţase la circ. Stătea cu spa- 
tele la feline și ştia totuși ce intenţii are animalul. 

Ar accepta totul, numai să ridice mîinile sus nu. „Tre- 
cutul nostru ascunde prea multe lucruri murdare, ca să 
putem ridica mîinile în sus.“ Și pentru că era mai mult 
decit o felină, simţi o mișcare lîngă pomul din stînga. 

Trase. l 

Se auzi un strigăt scurt al puşcaşului, urmat de o liniște 
deplină. 

Conductorul începu să tragă deziănţuit. Ploaia de 
gloanţe plesnea pămîntul. Nu vedea nimic în Uneen 
nopții. Auzise doar strigătul prietenului său. 

Mai trase cîteva focuri și apoi ascultă. Nu se mai auzea 
nici un zgomot de paşi. 

„Cînd a văzut cu cine are de-a face, se gîndea el mul- 
tumit, a dispărut. Cred că l-am nimerit.“ 

Totuşi, ştia că nu poate fi sigur, pentru că de foarte 
multe ori oameni ca aceştia se prefac c-au murit și aş- 
teaptă să vadă cum acționezi. 

„Asta o să se furișeze ca un animal, în speranța că mă 
voi duce să-l ajut pe prietenul meu.“ 

Nu bănuia că de fapt era expus unui pericol direct, pen- 
tru că intrusul văzuse din ce direcţie s-a tras asupra lui. 
Avea acum timp să ochească și aștepta doar prilejul să 
o facă. 

Un nor singuratic care acoperise luna începu să alu- 
nece ușor dezvăluind faţa astrului ca o dantelă ușoară. 

Conduetorul se culcase pe burtă în spatele copacului și 
asculta încordat. Lipi urechea de pămînt. Dacă necunoscu- 
tul ar fi vrut să se strecoare, pămîntul uscat și întins ca 
pielea unei tobe ar fi dat de știre. Dar pămîntul tăcea. 

„Înseamnă că totuși l-am nimerit“, se gîndi el mulţumit. 
Nu-mi rămîne decît să aştept, pentru că ai noștri vor fi 
aici în două minute. Poate și cu cîinele lor. Liza, de ce 
mi-ai făcut pocinogul ăsta ? Tocmai acum cînd am avut 
nevoie de tine cel mai mult. Lasă, că o să ne răfuim noi !* 

Pușcașul din cealaltă parte a cărării respira greu. 

„L-a nimerit pe Pepik“, tresări conductorul și inima 
începu să-i bată cu putere. 

Dantela albăstruie se schimbă în ceaţă, dar luna reuși 
totuşi să iasă din ea. 

Acum putu să vadă. Era în spatele buturugii, la numai 
douăzeci de paşi depărtare de el. Nu semăna a siluetă de 
om. Era ceva nedefinit, negru și alungit. Nu există nimic 
în natură care să aibă o culoare atît de neagră. „Știam că 
pîndeşti. Nu ești tu chiar așa de prost. Stai cu călciile lipite 
de pămînt. Dac-ar fi fost după mine, de mult te-aș fi tri- 
mis, nemernicule, pe lumea cealaltă. Și tu, în timpul ăsta, 

poate mi-ai omorît prietenul. L-ai împuşcat în cap“, își 
spuse în sinea lui cu o furie rece. 

Cintărea bine situaţia. Acum nu avea dreptul să tragă, 
însă nu putea să nu se gîndească: la respiraţia greoaie care 
se auzise din dreptul copacului. 

„Pepík, dacă te-a omorît, va pleca de aici atît de coto- 
nogit încît toată viața n-o să-i mai trebuiască lui fron- 
tieră.“ Îl trecu un fior din cap pînă-n. picioare. Îşi încor- 
dase privirea pentru a vedea: orice mişcare a miinii 
necunoscutului. „Numai s-o ridice și-am: să i-o fac bu- 
căţele. Dușmanul așteaptă cea mai mică mișcare a mea. Și 
Liza s-ar fi repezit în gîtul celui care ar fi îndreptat arma 
spre ea. N-ar fi fost crimă, ci autoapărare. Numai că tre- 
buie să-l prind viu, pentru că cine ştie cîte mai are pe 
suflet. Dacă Pepík n-ar fi mort, cu siguranţă că ar îi tras 
demult. Are totuşi un unghi mai bun decit mine.“ 

Dinspre buturugă se trase o împușcătură. Glonţul şu- 
ieră pe deasupra capului conductorului. 

„Bun ţintaş, îşi spuse acesta, înciudat, dar multumit de 
constatarea pe care o făcuse. Dacă e să plătesc în numele 
lui Pepik, ar fi păcat să am de-a face cu un fricos.“ 

Acum n-avea dreptul să plătească în numele prietenu- 
lui său. Trebuia. să stea pe loc şi să aștepte venirea. patrulei 
de intervenție. Nu avea voie să:tragă, din două motive : 
în primul rînd s-ar fi putut ca acel nemernic să. stea lipit 
de pămînt şi atunci împușcăturile ar fi fost inutile ; apoi, 
nu trebuia în nici un fel să-și trădeze prezența. 

Nu mai avea noţiunea timpului. Poate trecuse un mji- 
nut, sau numai cîteva secunde. Nu avea dreptul să tragă, 
trebuia să aștepte şi să fie atent ca bărbatul acela să nu 
dispară în desi. Îşi aminti cu tristeţe de Pepik. 

O nouă împușcătură îi spulberă gindurile. Glonţul îi 
aiinsese tîmpla. Nu simţi nici o durere şi nici. nu-și pierdu 
cunoștința. Totul fusese de parcă-l plesnise o mănușă de 
şase uncii. | 

„E greşeala mea“, scrîșni furios. Tocmai în lumina lu- 
nii m-am găsit să stau“, şi se trase puţin în umbra unor 
crengi. 

Sîngele îi fierbea de mînie. 

„Va să zică o cauţi cu luminarea“. N-avea nici un rost 
să trimită o serie de cartușe spre buturugă. Începu totuși 

să tragă cite unul. „Miine o să mi se reproșeze că trebuia 
să mă stăpinesc. Dar nici unul dintre ei nu e în locul meu 
şi nu are în faţă un bărbat care vrea să te ucidă“. Acum 
nu mai acționa de pe poziţia autoapărării care l-ar fi scuzat 
pentru toate. Deveni rău şi răzbunător pentru că, din cind 
în cînd, rana din tîmplă îl înjunghia atit de tare, încit 
stringea din ochi. 

„Nu trebuie să leșin. Orice să fac, numai să nu leșin, 
nu. Mizerabilul ăla ar putea să fugă. Prea departe n-ar 
ajunge el, pentru că toată lumea e în alertă. Cel mult în 
fuga lui ar putea să mai omoare alţi oameni.“ 

Trăgea calculat. Primul foc lovi partea stîngă a butu- 
rugii. Al doilea, partea dreaptă. Buturuga era putredă şi 
așchiile săreau din ea de parcă lovea cineva cu securea. 

Închise ochiul stîng nu pumai ca să ochească, ci pentru 
că îl durea. Cu fiecare clipă simțea cum nu mai vede cu 
el, dar acuni nu era timp să se ocupe de asta. 

Şi celălalt trăgea. Nu mai ochea atît de bine. 

„Te lasă nervii, zise dispreţuitor conductorul, zîimbind 
răutăcios. Pe tine te lasă și pe mine m-apucă. Un milime- 
tru și s-ar fi zis cu mine. Pe Pepik cred că l-ai nimerit. 
N-ai să scapi tu. Peste tot zbîrnîie telefoanele şi soneriile 
de alarmă. Staţia de radio-emisie lucrează. N-ai pe unde 
să fugi. Un milimetru, și n-aş mai fi văzut cum îţi vor lua 
interogatoriul.“ 

„Nu mă vor prinde vie“, se gîndea ea furioasă. Apucă 
pistolul cu amîndouă mîinile, îl ridică puţin şi apăsă pe 
trăgaci. „Mai am încă timp, dar totuşi nu prea mult.“ 
Chibzui o clipă. „Pînă la heleşteu mai am doar o jumătate 
de oră. Voi fi la frontieră. Dar şi acolo e primejdios, pen- 
tru că ei au cîini care vor merge pe urmele mele.“ Nici- 
odată nu urise oamenii acestui popor atît de mult ca în 
clipa aceea. 

„Liza, dac-ai fi fost aici, totul s-ar fi petrecut cum 
scrie la carte. Ție omul nu trebuie să-ţi explice nimic. Ai 
fi dispărut în întuneric ca o nălucă şi luîndu-l prin sur- 
prindere, i-ai fi sărit direct în spate. Ar fi fost suficient 
un miîriit înfricoşător de-al tău şi-ar fi-nlemnit de frică, 
Oh, Liza, Liza !“ 

O nouă împușcătură lovi în ramura de deasupra 
capului. l 

"Cam sus, rise ostașul. Din ce în ce te părăsesc nervii, 
pentru că îţi dai seama că e vorba de semnale.” 

Avu răgaz o clipă şi își șterse ochiul stîng. Se uiiă înj 
podul palmei și văzu o pată întunecată. 

În lumina lunii nu se pot distinge culorile. Ar fi putut 
să fie singe și tot atit de bine noroi din. pirîiașul care curgea 
în apropiere. „Da, nu poate fi decit sînge“, își spuse el. Se 
sperie. „O rană fără importanţă la timplă, rămîne după aia 
o cicatrice frumoasă şi de cîte ori o să pun mîna îmi voi 
aminti de noaptea asta. Și de bietul Pepik.“ Îşi pipăi din 
nou timpla, stirnindu-și durerea. Văzu negru în fața ochi- 
lor. Ceva nu era cum trebuie cu capul lui. Dar lucrul acesta 
nu-l sperie. „Dacă ar fi grav, n-aş putea să mă concentrez.“ 

Observă că silueta întunecată a dușmanului începe să 
se miște. Necunoscutul se trăsese puţin înapoi în spatele 
buturugii spre o ridicătură de pămînt de pe malul 
șanțului, i 

„Nu trebuie să ajungă la șanț, ar dispărea în pădure și 
cu greu aș putea să alerg după el.“ 

— Pepik, strigă cu putere conductorul. 

Îi răspunse un geamăt înfundat, dureros. 

„L-am nimerit din plin, altminteri ar fi ripostat tot cu 
un foc de armă. Să sperăm că nu e o rană mortală.“ 

Abia acum îi zări capul. Ceva luci, În primul moment 
avu impresia că este o șapcă de culoare deschisă. 

Trase din nou. 

Nici o mişcare. Doar capul care încercă să se ridice, că- 
zind apoi la pămint. 

Muri pe loc, învăluită de razele lunii. 

„O femeie“, şopti îngrozit. 

Poiana fu invadată de lumina farurilor. 

Erau prea multe faruri pentru că veniseră 
la faţa locului toţi ofiţerii de la comandament. Cercurile 
lor orbitoare erau îndreptate spre femeia care zăcea la pă- 
mînt, nemișcată, cu faţa în sus. 

Părul blond i se revărsa pe covorul moale de mușchi. 
împrejurul corpului ei şi al buturugii sfişiate de împuşcă- 
turi se formase o elipsă mare, luminoasă, care la început își 
tot schimbase contururile, alungindu-se și stringîndu-se, 
după cum veneau mașinile, dar care acum se stabilizase. 

Un chiţcan speriat de noroiul aruncat de roţile mași- 
nilor își făcu apariția la marginea petei de lumină. Clipi 
înfricoşat din ochii de culoarea coralului, îşi zbîrli blănița 
cărămizie şi se retrase cu iscusinţă în întunericul de unde 
venise. 

Mai sosiră încă două mașini, pentru că stația de radio- 
emisie chemase cîteva pichete deodată. 

Pregătiră imediat una, din ele de plecare. Roţile din 
spate patinau pe iarba umedă. Viaţa omului pe care îl 
urcaseră în mașină atîrna de fiecare minut. Pușcaşul avea 
mîna bandajată provizoriu. Glontele îi rupsese artera în 
dreptul încheieturii mîinii. Stătea culcat pe spate, iar 
capul, așezat pe o pătură, i se bălăbănea dintr-o parte 
în alta. | 

Conductorul refuzase la început să se urce şi el în ma-. 
şină, spunînd că nu are nimic. Nu vedea totuși cu ochiul 
siîng și de-abia acum, în lumina farurilor, își dădu seama 
că de fapt era năclăit de sînge. 

— 'Tovarăşe căpitan, n-am nimic, repeta el întruna. 

Îşi şterse ochiul cu mîna şi din nou putu să vadă cu el. 
Era lucrul cel mai important. 

— Probabil că o să mă doară puţin în somn. Îmi vine 
să vomit, poate din cauza rănii. 

— Poate, răspunse căpitanul sarcastic. Era un om înalt, 
uscățiv, cu o privire chinuită de griji. Simţea o senzaţie 
stranie uitîndu-se la femeia ucisă. În trăsăturile chipului 
ei, nici acum, că murise, nu avea nimic feminin. Totul pe 
fața ei vorbea despre cruzime. | 

Conductorul observă privirea lui încurcată. 

— Nu aveam de unde să ştiu că e o femeie, spuse timid. 
Trăgea ca un bărbat. Și voia să omoare, dar a dat greș 
și cu Pepik și cu mine. 

— Nu-i vina noastră, răspunse liniștit căpitanul. 

Întotdeauna îi părea rău de oameni. În atâţia ani de ser- 
viciu, aici ła frontieră, văzuse fel de fel de morţi ; și neno- 
rociţi care veniseră de dincolo, și grăniceri de-ai noştri. 

— Ar fi fost bine să punem mîna pe ea vie, asta-i totul. 
Nu cred că a vrut să treacă frontiera. 

Pipăi cu degetele sale fine şi sensibile capul conduce 

“torului. Acesta gemu, pentru că simți o durere insu- 
portabilă. 

— Poate că totuși a vrut să treacă, repetă, căpitanul, 
ștergindu-și degetele pline de sînge de pe capul bandajat 
al conductorului. Se uită pătrunzător la acesta. V-aţi făcut 
datoria și acum, îmbarcarea la mașină ! O zecime de mi- 
limetru mai sus şi ţi-ar fi făcut praf stînca temporalului, 

— Cred că asta a fost a doua împuşcătură, zise con- 
ductorul. Aproape că nu am simțit nimic. Își aminti. A 
fost ceva de parcă m-ar fi izbit,un cal cu copita în cap. 
N-a fost chiar aşa de dureros. 

— Cară-te-n mașină ! ordonă căpitanul cel slab și îl 
împinse uşor. Ar trebui să te gîndești la Kučera. Pentru el 
fiecare minut e prețios ! 

Conductorul se mai uită încă o dată la femeia moartă. 

— Eu am.. 

— Nu te mai gîndi la asta. Trăgea, şi ochea al dracului 
de bine. Vroia să omoare. Ei, se mai întîmplă. Și s-a-ntîm- 
plai, ce! 

Roţile patinară din nou, apoi cauciucurile găsiră un 
punct de sprijin și: mașina porni din loc. Capul pușcașului 
se bălăbănea. Pătura mai amortiza șocul, dar terenul aici 
era foarte accidentat încît, pe alocuri, mașina mergea doar 
pe două roate. 

Conductorul stătea alături, pe o lădiţă. Rana de la tîm- 
plă abia acum începu să-l doară. Îi venea să vomite, dar 
se abținea. Plafoniera din mașină pîlpîia. 

— Totdeauna îmi consumă acumulatorul de la mașină, 
zise şoferul. Dar nu vă temeți, băieți ; totul o să fie bine. 
Așa-i că prietenul tău a pierdut mult sînge ? 

— Şi-a pierdut cunoștința. Ştii, o arteră... 

— Dacă va fi nevoie... Eu o să le spun la spital. Am 
dat sînge de șaptesprezece ori. De două ori mi-au plătit, 
dar pe urmă n-am mai vrut să primesc bani. Se înecă 
puţin, pentru că îi era teamă că nu va fi totul bine. 

Conductorul avea capul înfășurat cu destul bandaj, dar 
cu toate astea sîngele care curgea din rană ajunsese pînă 

la ultimul strat de pansament. Dacă atingea cumva tîmpla, 
simţea o durere cumplită. 

-— Dar la-nceput n-am simţit nimic, zise conductorul. 

— Aşa se întimplă, încuviință şoferul. 

Îşi aminti că în urmă cu un an transportase un loco- 
tenent rănit la şold. Și acela spusese tot așa, că la-nceput 
nu simţise nimic și că l-a urmărit pe infractor pînă la 
prins. Abia atunci se pomenise, dintr-o dată, că nu-l mai 
țin picioarele şi se mira de unde are atîta sînge pe uni- 
formă. Şoferul trebuia să fie atent acum la conducere, 
fiindcă să poţi merge pe un asemenea teren accidentat 
trebuie să fii un om iscusit. g 

Conductorul-nu se mai gîndea nici la durere, nici la 
sîngele pe care îl pierduse. 

— O să fie bine, Pepík, șoptea el chipului livid. Te 
rog, trezeşte-te ! 

Dar capul continua să se bălăbănească într-o parte 
şi-n alta. | 

— Încă puţin şi-o să ajungem cu bine, îl linişti șoferul, 
care în sinea lui, nu prea era convins totuși de cele ce 
spusese. Știu că nu e plăcut să împuști o femeie, dar cred 
că asta era o fiară. 

— Degeaba, că tot nu-mi trece, oftă conductorul Şi se 
aplecă spre pușcaș. 

— Pepík, Pepík, nu poţi să-mi faci una ca asta. Ne-am 
certat de-atitea ori din cauza Evei, dar ce faci acuma 
nu-mi place. Înţelegi că n-am putut să ajung la tine ? A 
trebuii mai întîi să termin cu ea. Să vezi, Pepo... 

I se păru că nu se mai bălăbăne capul prietenului său 
și oftă ușurat. 

— Avem aceeaşi grupă de sînge şi la spital o să putem 
face pe loc transfuzia. Of, Pepík, ce-i cu tine, revină-ți, 
repeta el disperat. 

Şoferul se aplecase de tot pe volan. Era într-adevăr 
ca la un concurs de caseadorie. Peste toate astea mai era 
şi noaptea şi un transport atît de delicat. 

— N-am ce face, băieţi, repeta de fiecare dată cînd 
maşina nimereă în cite un hîrtop. Dacă aș fi putut, v-aș fi 
dus în brațe. Lojda, cum se simte ? 

— La fel, răspunse conductorul, 

Şoferul evita buturugile cît putea de mult. Drumurile, 
dacă poi fi numite așa, aici în imediata apropiere a fron- 
tierei, totdeauna sfirşeau aiurea și continuau în cu totul 
altă parte. Ca şi cum asta n-ar fi fost de-ajuns, toată săp- 
tămiîna trecută plouase cu găleata. 

Capul pușcașului încetă să se mai miște neputincios. 
Beculeţul plafonierei se aprindea şi se stingea mereu. Dar 
şi-așa se putu vedea că are o faţă lividă. 

Conductorul se gîndea : „Capul nu i se mai bălăbăne 
ca unui mort, înseamnă că a început să acţioneze voința.“ 
Se sperie din nou cînd se uită la nasul pușcașului. Parcă 
se făcuse mai lung și mai ascuţit. 

— Nu poți să mergi mai repede ? strigă la şofer. 

— Doamne fereşte ! Ce, vreţi să vă omor ? 

— Pepík, eu ştiu că... şi conductorul începu să plingă 
cu sughițuri. 

Simţi din nou o durere, pentru că se lovise fără să vrea 
la cap. Îi veni să vomite, dar se abţinu. 

— N-ai să mori, Pepik! Mă jur că n-am să te las 
să mori ! 

Pleoapele ochilor pușcașului începură să tresară și se 
deschiseră încet. Buzele lui vinete îi tremurau. Se auziră 
apoi citeva cuvinte nedeslușite. 

Conductorul uită imediat de. durere. O bucurie fără 
margini puse stăpinire pe el. 

— Vezi că trăieşti ! Trebuie să trăieşti, repetă acesta 
cu însufleţire. 

Buzele puşcaşului se mişcau întruna. Cuvintele erau 
din ce în ce mai clare. 

— Cine... cine a fost ? 

— O femeie, Pepík, răspunse abătut conductorul. Dar 
care trăgea ca un bărbat. 

— O femeie... Puşcașul își linse buzele și închise din 
nou ochii. Nu putea fi o femeie... doar una a-nor-ma-lă... 


Locotenentul-major Tomitek, locţiitorul comandantului 
companiei, se uită la ceasul de la mînă și remarcă : 

— Cei doi au ajuns exact la timp. 

Maiorul dădu afirmativ din cap. Acum, acest aspect 
n-avea nici o importanță. Cînd vor începe cercetările, fie- 
care minut va fi important. 

Locotenent-colonelul, cel cu capul rotund şi chelios, 
sosi fără să scoată o vorbă. Toţi se dădură la o parte din 
drum şi aşteptară să vadă ce va spune. Dar el contir.ua să 
tacă şi să dea nemulțumit din cap. Din cînd în cînd, își 
ştergea fruntea cu mîna lui grea. De-o parte și de alta a 
cărării se întindea pădurea deasă şi neprietenoasă. Norii 
violeţi se înnegriră şi începu să plouă mărunt. 

— O să dispară toate urmele, zise cineva fără rost. 

Conductorii cu cîinii lor porniseră în urmă cu cinci mi- 
nute. Ciîinii luaseră bine urma şi goneau spre heleşteu. 
Burniţa se transformă într-o ploaie torențială și asta 
era rău, 

Pînă să înceapă ploaia, în pădure fusese linişte, pentru 
că toate animalele fugiseră odată cu prima împușcătură. 
Orăcăitul broaștelor se auzea din ce în ce mai puternic, 

Maiorul se plimba întruna, sirivind bulgării de pămînt. 
Era un caz ciudat şi acest mister îl zgîndărea. Ştia că fe- 
meia n-ar fi tras; dacă nu ar fi fost vorba de o chestiune 
de viaţă şi de moarte. „Ce fel de femeie e asta ? Nici o 
femeie nu trage și, dacă o face, atunci e numai un acces 
de isterie. Dacă ar fi venit de dincolo, aș fi înţeles.“ Își 
aminti de Margoldovâ. Cu un an în urmă, aceasta încer- 
case să treacă, dar grănicerii o prinseseră. Ridicase supusă 
miinile în sus, semn că se predă, dar deodată scoase din 
păr un ac mare și începuse să amenințe cu el. Apoi își 
aminti de fraţii Lacina, pădurari care făceau jaf în zona 
frontierei. Unul din ei ascunsese într-un şanţ o carabină 
americană ,„M-1“, cu încărcătorul plin. A prins bine, pentru 
că grănicerii au pus mîna pe ea și astfel au putut salva 
viaţa caporalului Milota. 

Se gîndea la mormintele mici, presărate de-a lungul 
frontierei. Era mîhnit și simţea că se sufocă. 

Acest caz era cu totul altfel. O femeie încercase să 
treacă frontiera, dar nu de dincolo. 

Sosi încă o mașină care aduse echipa de cercetare şi 
niște fotografi. 

Căpitanul cel slab se îndreptă de spate și spuse: 

— Este un pistol american cu opt focuri. 

— Şi rochia este străină. Confecţionată din alt fel de 
material, decît din acelea care se găsesc la noi. Cred că 
Germania Federală, completă expertul. 

— În rest, nimic. Să vedem ce-o să găsim pe haine. 
Nici un fel de poșetă, pur şi simplu nimic. 

Maiorul tresări. 

— Ciudat. O femeie ca lumea ar fi avut cu ea pudriera 
şi rujul de buze. Cred că fugise că nu mai putea să 
suporte. 

Locotenent-colonelul încetă să se mai plimbe. Ofițerul 
care cerceta cazul îl asculta cu atenţie. Se opri o clipă din 
discuţie și întrebă pe radist dacă cei doi au ajuns la spital. 

— Totuşi, trebuie să ajungem la o concluzie, îi aminti 
căpitanul maiorului. 

Își scoase cascheta din cap, fără să-i pese că plouă. 

Maiorul ridică din umeri şi arătă înrăit cu piciorul spre 
cadavru. 

— Nu mă interesează. Vă rog să nu vă lăsaţi impresio- 
naţi de femeie împuşcată. Mi s-a muiat inima cind i-am 
văzut pe cei doi băieţi răniţi, care au fost cît p-aci să dea 
de dracu. | 

— Dar totuşi... o femeie, zise locotenentul-major. 

Locotenent-colonelul se întoarse brusc și îl fulseră cu 
privirea. 

— Nu fiţi sentimental, tovarăşe, Dacă le-aţi fi cunos- 
cut pe SS-istele din lagăr, v-aţi fi îngrozit de ce erau în 
stare ! SS-iștii nici nu se comparau cu ele ! 

Locotenentul-major tăcu. 

Maiorul dădu din cap aprobator. 

— Pe mine mă interesează doar cei doi băieţi. Îi cu- 
nosc bine şi mă gindesc mereu ce se va întîmpla cu ei pînă 
la urmă. Nimeni să nu-mi ceară să mă mai gîndesc și la 
altceva. 

— Nu-i chiar așa de grav, încercă să-l ie iata plu- 
tonierul-major. 

Maiorul se întoarse brusc şi se uită la el cu răutate : 

— Ce ştii tu! Krâtky poate să facă o hemoragie pe 
drum, iar Kučera... rana aia de la tîmplă, amule, poate pro- 
duce o meningită, că nici nu vă puteţi da seama, 

— Totuși să ajungem la o concluzie, repetă calm că- 
pitanul. Se gîndea exact la același lucru ca maiorul şi lo- 
cotenegt-colonelul, poate cu mai mare grijă decît aceştia, 
pentru că cei doi băieţi erau din compania lui. Îi știa bine, 

Je cunoştea toate dorinţele şi grijile lor, pe fetele cu care 
vorbeau, fiindcă de ani şi ani de zile el trăia aici, pe fron- 
tieră, sacrificîndu-se pentru serviciu şi... dar acum nu de 
asta trebuia să-și amintească, fiindcă se obișnuise să se 
gîndească în primul rînd la datoria de militar. Chiar dacă 
în cazul de faţă era mai crunt. 

Granița este, sau cel puţin a fost, un lucru nemilos. 

Se uită pe hartă. Lumină cu o lanternă ceasul de la 
mină. 

— Aici zona frontierei e lată de douăzeci și doi de kilo- 
metri, spuse încet. 

— Şi ce credeți, tovarășe? îl întrebă locotenent- 
colonelul. 

— Dacă femeia asta și-a pierdut mințile şi a vrut să 
treacă granița, cred că știa că nici pînă dimineața n-ar 
fi ajuns. 

— Nu cred că intenționa să ajungă la frontieră, re- 
marcă maiorul. Arma găsită asupra ei confirmă că primise 
alte instrucțiuni. 

— În timpul nopții ar fi putut străbate în fugă, exclu- 
zînd toate greutățile tehnice, cam douăzeci de kilometri, ` 
constată locotenentul-major. 

__.— Mai puțin, îl contrazise ofițerul care conducea cer- 
cetările. Considerînd că totul ar fi fost planificat, ar fi 
trebuit să fie luate în considerație și condițiile meteorolo- 
gice. Întunericul și ploaia. 

— Nu! A fost o tentativă spontană. 

— Bine, aprobă căpitanul. Deci cincisprezece kilometri; 
Dar zona frontierei e mult mai lată. În plus mai e şi re- 
giunea asta militară despre care știa sau ar fi trebuit să 
- ştie. Mă gîndesc mereu la arma pe care o avea la ea. 

Locotenent-colonelul zîmbi acru. 

— Vouă, tovarăşi, nu vă iese din cap spionajul. Dacă 
cred orice, ei bine, numai asta nu. 

— De ce? 

Atunci zîmbi și ofițerul de contrainformaţii. 

— -Aşa nu se mai procedează demult. Nu vreau să vă 
învăţ. Acum se cheamă spionaj în mozaic. Cu siguranţă aţi 
auzit de asta la cursuri. Un bătrîn paște capra pe un po- 
virniş și în același timp numără mașinile militare care 

"merg jos, în vale, pe şosea. Da’ de unde, nu-i vorba de nici 
un Apus. Femeia asta nici n-a vrut să ajungă pînă la sirme. 
Se îndrepta undeva, spre un loc singuratic. 

— Cred că socotise că sînt cam zece kilometri, se auzi 
glasul maiorului. 

— Este numai o ipoteză care nu ne-ar simplifica prea 
mult munca, îl contrazise locotenent-colonelul. Picăturile 
de ploaie îi șiroiau pe timple. Ar fi putut să stea într-o 
maşină şi să aştepte acolo să i se raporteze, dar pentru el, 
ploaia însemna tot atît de puţin ca zăpada și gerul. 

— Zece, repetă îndărătnic maiorul. Scuzaţi, tovarășe 
locotenent-colonel, dar aceasta este ipoteza mea. 

— Şi a mea la fel, răspunse acesta. Însă trebuie să iau 
în consideraţie și lucrurile mai greu de închipuit. Acest 
caz în sine e fantastic. Şi mobilul și scopul pot fi fantastice. 

— Asta nu ne ajută la nimic, se întunecă la faţă căpi- 
tanul, ştergîndu-și cu o batistă părul ud de ploaie. Se gîn- 
dea acum la familiile muncitorilor forestieri care trăiau 
aici în apropierea frontierei. 

De fapt la lucrul acesta se gîndea fiecare, însă nimeni 
nu o spusese cu glas tare. „Totdeauna, mai prudent cu 
părerile“, obişnuia să spună locotenent-colonelul. Şi nu 
alegeţi niciodată calea cea mai comodă.“ 

Căpitanul își spuse că, practic, n-ar avea cum să cadă 
bănuiala pe muncitorii forestieri. „Dacă a fost o fugă spon- 
tană, atunci e clar, a încercat să treacă frontiera. Femeile 
își pierd uşor capul. Dar... ezită o clipă, e tot la fel de po- 
sibil că fugea la vreunul din acești muncitori. La care din 
ei ? Toţi au cele mai bune referințe, îi cunoaștem de ani 
și ani de zile, grănicerii s-au împrietenit cu ei demult. Chiar 
prea mult. Uneori mi-e ciudă pe cîte unul din băieţii noş- 
tri care se mai cherchelește. Nici cu cleștele nu poţi să-i 
tragi vorbele din gură ca să afli de la cine a cumpărat 
băulura (chiar dacă știu de unde, pentru că nici eu nu sînt 
ușă de biserică). Majoritatea familiilor trăiesc aici încă 
din '46. În anii aceia zbuciumaţi nici unul h-a stat pe gîn- 
duri atunci cînd a fost nevoie, chiar și în miez de noapte, 
să dea ajutor băieţilor noștri.“ 

Pe hartă, o linie reprezenta drumul probabil parcurs de 
femeia care fusese împuşcată. Se pornise de la premisa 
„nici un fel de cale comodă“ ; intrusa cunoștea terenul și 

fusese atit de inteligentă încît să nu se ducă direct spre 
obiectivul fixat. 

Ofiţerul hașură pe hartă o zonă și trase o linie în formă 
de semicerc ce reprezenta cei zece kilometri. 

— Cite familii trăiesc aici ? întrebă el arătînd cu de- 
getul spre linia de pe hartă. 

Căpitanul începu să numească familiile muncitorilor, 

— Chiar dacă este o absurditate, se întrerupse el din 
socotit, uitindu-se la locotenentul-eolonel. 

— Nu-i deloc o absurditate, îl puse la punct locote- 
nent-colonelul și fața parcă i se împietrise. După atîția ani, 
ar fi trebuit să ştii lucrul acesta. 

— Am înțeles, înghiţi căpitanul. Deci nouăsprezece 
familii. 

— Familii ? 

— Nu, se corectă căpitanul. Sînt şi niște burlaci. Cred 
că vreo trei.. 

— Nu-mi place cuvîntul „cred“ ! 

— Trei, repetă căpitanul categoric. 

— 'Tovarăşe locotenent-colonel, permiteţi să raportez : 
cei doi sînt la spital, strigă bucuros radistul. 

Locotenent-colonelul zîmbi. În sfîrşit. 

— Menţineţi tot timpul legătura. Mă interesează orice 
veşte de la spital ! Să continuăm, tovarăși ! 

— Deci nouăsprezece suspecți. 

— Aduceţi-i pe toţi aici. Imediat. Ăsta e un caz cu 
totul deosebit și totdeauna mă supără cînd nu pot să-i dau 
de capăt. Fiindcă asemenea lucruri se termină totdea- 
una rău. 

— Îi aduc pe toţi ? 

— Nu, doar pe bărbaţi. Femeile o vor putea vedea 
miine la morgă. 

Elipsa luminoasă începu să se destrame din toate pär- 
tiie. după cum plecau mașinile militare. Rămăseseră la fața 
locului doar tehnicienii, specialiştii şi maşina co- 
mandantului. Tehnicienii aveau reflectoarele lor speciale. 

În mai puțin de o oră se adunaseră peste douăzeci de 
bărbați. Unii nici n-avuseseră timp să se spele. Erau po- 
somorîți, fără să se fi supărat. Toţi știau de greutățile care 
sint aici, la frontieră, şi de aceea nu se arătau deloc 
surprinși. 

— Priviţi-le chipul, şopti locotenent-colonelul. Reflec- 
toarele fură ridicate mai sus. Unul sau două, care aparţi- 
neau tehnicienilor, erau îndreptate spre fața femeii. Ge- 
neratorul bîzîia. 

Veneau din întuneric spunînd BEMA seara Încet. Pen- 
tru ei, ofițerii nu mai erau oaspeți cărora să le acorzi res- 
pectul. Probabil că nici unul din ofițeri n-ar fi putut sä 
doboare un molid gros de douăzeci de centimetri. Se apro- 
piau de corpul care zăcea la pămînt, scoțindu-și de pe cap 
şepcile sau pălăriile lor slinoase. În atîția ani văzuseră aici 
o mulţime de morţi, încât acest spectacol nu mai impresiona 
pe nimeni. Se uitau indiferenți la acel chip fără viaţă. Era 
totuna pentru ei, dacă zăcea o femeie cu păr platinat sau 
altcineva. Erau obosiţi de muncă, dar totuși știau că e vorba 
de ceva important — și dădeau din cap. 

Nu-i supărase faptul că fuseseră luaţi de la cină și că 
trebuia să stea acum în ploaie. Și aşa brigadierul de la oco- 
lul silvic o să le mai dea ceva, nu e el chiar un avar. 

— Acum e bine, începu Griinfeld, șeful de echipă. 
Amesteca ceha cu germana, dar acest lucru nu supăra pe 
nimeni. Acum un an aici se petreceau foarte des drame. 
Omul trebuia, de exemplu, să se scoale in miez de noapte: 
şi să fugă să dea ajutor... 

— Trebuia ? întrebă locotenent-colonelul zimbind. 

Dar acest zîmbet nu înserona nimic. Reușea în acelaşi 
timp să urmărească atent toate chipurile care apăreau în 
cercul de lumină. 

— Ei, nu trebuia, mormă; Griinfeld, aber was kann 
man machen ? 

Unul dintre muncitori se apropie de căpitan. Îl înghio!di 
cu cotul ca între prieteni. 

— A ieşit un rînd bun. Cred că are aproape optzeci 
de grade. 

Căpitanul închise ochii. 

— Şi se poate bea ? 

— Eu o beau, răspunse muncitorul. Făcu un semn cu 
ochiul. Locotenent-colonelul ăla e un as. Ce zici, să-l chem 
şi pe el ? 

— Deocamdată e mai bine să nu-l chemi, zimbi uscat 
căpitanul. Uite, pe mine mă interesează asta, şi arătă cu 
piciorul spre cadavrul femeii. Mi-a rănit doi dintre băieţii 
cei mai buni. Întreabă și pe prietenii tăi, da ? 

'— Din ăștia nimeni, făcu un semn cu mîna muncitorul, 
Doar ştiţi că aici ne cunoaștem demult, ce naiba ! 

Căpitanul încuviinţă. Nici el nu credea în teoria cu cei 
zece kilometri. Stăteau aici în picioare numai bărbaţi vi- 
noşi, cu ochii cinstiţi. Era cu totul inutil să le pui pe feţe 
reflectoarele. Îi era ruşine, fiindcă ştia că muncitorii fo- 
restieri nu sînt chiar atît de proști, încît să nu priceapă ce 
se petrece aici. 

Locotenent-colonelul se așeză lîngă el. 

— Nici unul din ăștia ? întrebă. Dar imediat îşi dădu 
răspunsul singur. Da' de unde, nimeni din ăştia. 

— Îi vine foarte greu omului să spună varba asta mare 
„O recunosc“, zise locotenent-colonelul ridicîndu-și capul. 

Erau aici slovaci reemigraţi din România, nemți bătrîni, 
muncitori forestieri, pe care nici nu-i atinsese războiul, 
nu-i vorbă că nici nu-i interesase, trei cehi, dintre care doi 
cu familii și unul, Bouzek, singur. Era în divorţ cu soţia 
pentru că plecase cu altul. Căpitanul ştia bine de ce şi nu 
o condamna. O femeie tînără în pustietatea asta, cam greu. 
Îi e dor şi ei să mai danseze. Ce să faci cu un bărbat rupt 
de muncă şi care nu ştie altceva decit să doarmă şi iar să 
doarmă ? ` 

Erau tăcuți ca nişte stane de piatră. Poate că nici 
nu-și dăduseră seama de ee reflectoarele sînt îndreptate 
spre fețele lor. 

— Deci nouăsprezece suspecți, izbucni maiorul. 

— Eu — începu colonelul, aşezîndu-se pe o stivă de 
lemne, picior peste picior — aș face pariu pe fiecare din 
ei. Am trăi bine, tovarăși, dacă am avea scris în frunte 
ce-am făcut sau ce avem de gînd să facem. Se gîndi o clipă. 
Pe fapt, nu. Viaţa n-ar mai avea nici un haz, pentru că ar 
dispărea momentele-surpriză. Asta e frumos la om, că reu- 
şeşte să ne surprindă cu ceva. Nu Y Dar nu cumva asta ar 
spune că-mi place să filozofez ! 

Alunecă de pe bucata de lemn. Zimbi căpitanului. 

— Un oarecare Mucius Scaevola a vrut să-şi bage 
mîna-n foc pentru cineva. V-aţi băga mîna-n foc pentru 
vreunul din ei ? 

Căpitanul ridică din umeri. 

— Vedeţi ? Nouăsprezece suspecți. Dacă femeia asta 
nu şi-ar fi pierdut minţile, ar fi alergat la unul din ei. 


+ 


7 „ap 
Stogogičík, instructorul batalionului, pri- 
mise ştirea telefonic foarte tîrziu. De fapt nu mai era ne- 
voie de el, pentru că cei cinci cîini care fuseseră desemnaţi 
dăduseră greş din cauza ploii torențiale. 

Opri motocicleta atît de brusc, încît roata din spate de- 
rapă pe iarba udă de ploaie. Îi trebui cam mult pînă să-și 
recapete echilibrul. Privea neîncrezător la urmele pe care 
le zărise în imediata apropiere a companiei. Ceva mai de- 
parte, covorul de iarbă era întrerupt de depunerile de 
noroi. 

— Ăsta e lup, zise îngrozit. 

Spusese asta cu glas tare, deşi nu era nici țipenie de om. 
E drept, în turnul de observaţie stătea caporalul care ur- 
mărea atent cu binoclul frontiera ce începea să se 
trezească. Ă 

Dinspre companie răzbătea zgomotul veselei. Bucătarii 
erau în picioare. Ici-colo, se auzea chelălăitul trist al vre- 
unui cîine care mai era încă închis în cușcă. 

Fixă motocicleta să nu cadă şi se apropie de urmă. Era 
proaspătă și adîncă. De undeva, de la hotar, se prelingea 
un izvor care umezea tot timpul pămîntul noroios. Ase- 
menea mici izvoare erau o mulțime aici, la frontieră, Urma 
avea contururi precise și înalte. O bucăţică de noroi se pră- 
văli înăuntru. 


— E de lup, repetă din nou cu glas tare instructorul. 
Ori e lup, ori nu mai înțeleg nimic, 

Se așeză în genunchi. Ridică doar capul și pentru sigu- 
ranţă își desfăcu închizătoarea tocului de piele în care era 
pistolul. 

Mai erau cîteva minute pînă la revărsatul zorilor. În 
aer plutea un abur verzui, iar despre soare nici urmă, cu 
toate că ploaia stătuse demult şi cerul căpătase o strălu- 
cire opalescentă ca de cobalt. Mestecenii albi începură să 
fremete pentru că simțeau că azi soarele va răsări de- 
vreme, Se scuturaseră de ploaie, îndreptîndu-și, într-o 
mișcare imperceptibilă pentru ochiul omului, frunzele 
spre răsărit. Carpenii și salba-moale încetară să mai fie 
atit de întunecoşi, trunchiurile lor căpătînd nuanţe vio- 
lete. Jos, în mlaștină, florile argintii ale jaleșului parcă lu- 
minau covorul de scînteiuţe galbene. 

Nu era nici patru dimineața şi caporalul din turnul 
de observaţie îşi ridică gulerul de la veston, închizîndu-l 
la gît. Dinspre mirişti începu să se simtă răcoarea zorilor. 
Dincolo de frontieră, cîmpul arat ici-colo arăta trist, ca un 
steag negru. 

Caporalul nu mai privea spre frontieră cu ochi priete- 
noși, pentru că după o noapte de pomină nimeni nu ştia 
ce va aduce ziua următoare. 

Instructorul batalionului stătea în genunchi și nici nu 
observase că apa îi pătrunsese prin stofa pantalonilor pînă 
la piele. Iubea câinii și îi înţelegea. Dar și cîinii pe el. Era 
un specialist cunoscut și Klautik al său, care sfîrşise atît 
de groaznic, sub roţile unei mașini, fusese unul din cei mai 
vestiți cîini. 

Ochii instructorului se obişnuiră cu depărtările tulburi. 
Dimineaţa se ivea din coaja nopții ca un pui din găoace. 
Deocamdată, doar ciocănea, ca să-și facă loc. 

„De unde pînă unde un lup pe-aici, își spunea în sinea 
lui sceptic. La urma urmei nu e chiar imposibil. Nu de- 
parte de-aici s-au făcut încercări de încrucişare între lupi 
şi femele din rasa cîinilor ciobănești germani. Sălbăticiu- 
nea aceea superbă care s-a născut a fost botezată cîine lup 
ceh. Dacă vreunul din lupii ăia ar fi reușit să scape din 
cușcă... 

Razele dimineţii începură să lumineze dealurile de la 
orizont. Nici o mişcare. Doar o vulpe, care se furișă pe 
lîngă o piatră ca o umbră. Şi fiindcă omul care o obser- 
vase nu schiţă nici un gest și vîntul adia dinspre ea, vulpea 
trecu foarte încet. Putu s-o vadă cum se ferea să nu-şi ude 
blana în iarba plină de rouă. Pășea ca o balerină, căutînd 

să evite cît mai mult contactul cu iarba udă. Cind nu reu- 
şea, îşi scutura scîrbită labele ca o pisică. 

Stogontik se aplecă din nou peste urmă și o studie cu 
atenţie. Dădu neîncrezător din cap. Cunoștea toţi cîinii nu 
numai din compania în care era, dar și din cele învecinate. 
Ştia aproape toate obiceiurile lor bune şi rele. Ceilalţi con- 
ductori de cîini îl apreciau foarte mult pentru acest lucru, 
ca și pentru sfaturile preţioase pe care le dădea fiecăruia. 
Acum, de exemplu, ştia că nici unul din cîinii din împre- 
jurimi nu are degetele atîţ..de lungi și nu e așa de greu, 
încît să lase o urmă atît de adîncă. 

Abia după aceea mai observă că erau și alte urme, pe 
care, la început, din cauza iritării, nu le văzuse. Erau mai 
mici şi mai discrete. 

„Înseamnă că au fost un cîine şi o căţea“, se corectă. 
Noaptea îi spuseseră ceva la telefon de Liza, dar nu înţele- 
sese nimic. Abia acum pricepu ce se întimplase. 

Zîmbi. „O alegere firească. Unde l-ai găsit, măi fato ?“ 

Se gîndi pe rînd la fiecare din cîinii de prin împre- 
jurimi. Cei de serviciu nu erau puși la socoteală. „Poate 
doar Prinţ, dar nici urma lui nu e atît de tare. De fapt, 
cîinii de serviciu nu hoinăresc noaptea fără rost, liberi să 
facă ce vor, ci numai însoţiţi de conductori. Într-adevăr, 
în cîteva curţi erau cîini, rasă comună, niște «cotețari». 
O cățea de la grăniceri nu s-ar compromite cu unul 
ca ăsta !“ i 

Se ridică și se uită spre orizont. Vîntul de dimineață 
mătura ceața. Pe fața instructorului se putea ciţi o expre- 
sie de groază şi de adnriraţie în același timp. 

Caporalul din turnul de observaţie privi prin binoclu 
în aceeași direcție și fluieră uimit. 


Liza alergase tot timpul alături de el. Înainte de revăr- 
satul zorilor, îl lăsase să.o ia înainte. Era obosită. Altădată 
rezista șaizeci de kilometri și. ar mai fi alergat încă o sută 
dacă i-ar fi dat voie conductorul. 

Era obosită de absurditatea acestei goane. Dacă ar fi 
urmărit cel puţin pe cineva, ar fi știut că are o ţintă de 
atins. Dar să alergi, fără să știi de fapt pentru ce, e cel mai 
groaznic lucru. Îi era foame. Pînă acum nu simţise nici- 
odată cum e cînd ţi-e foame. Totdeauna o hrăniseră cu 

carne selecționată, cu orez, sosuri și mîncăruri cu zarza= 
vaturi, pregătite după un meniu întocmit cu grijă de ve- 
terinar, pe care însă îl completa, pe ascuns grăsunul Stencl, 
pentru că îi erau dragi ciinii. 

li era foame cu adevărat și prezența acestei senzaţii, 
necunoscută pentru ea, o neliniștea. 

Era oboseala gîndurilor neclare cu care își chinuia 
mintea. Singura întrebare lucidă pe care și-o puse era cum 
o să se termine cu noaptea asta pînă la urmă. 

Rămase mai în spate şi scheună încet. 

Nu se întoarse. Părea că îi este absolut indiferent dacă 
aleargă sau nu după el. De fapt era pur și simplu sigur că 
ea se ţine după el. Devenise prietena lui şi din acest mo- 
ment încetase să mai aibă un drum al ei. 

Liza era conștientă de acest lucru și suferea. Fel de fel 
de ginduri îi veneau acum în minte, 

Foamea îi crea o stare de amărăciune. Pentru că nu 
reușea să dea de rostul lucrurilor, îl ajunse şi îl apucă cu 
dinţii de şold. 

Nu se întoarse spre ea. Se mulțumi doar să-i arate colții 
și continuă să alerge mai departe. 

„Oriunde ai alerga, peste tot o să dai de oameni“ 
mirii spre el. Poate că a spus altfel, pe limba ei, dar sensul 
a rămas același. 

Dintr-o dată o apucă tristețea. Pădurea î în jurul ei era 
neagră, iar apa se prelingea de pe frunzele copacilor. Nu 
simţea în suflet nici o bucurie, cu toate că el alerga alături 
de ea. 

„N-am avut nici un motiv ca să-i fac una ca asta stăpî- 
nului meu, se gîndea ea. Și chiar în clipa cînd am simțit în 
depărtare mirosul de pudră și de parfum. Nici măcar nu 
l-am prevenit...“ 

Nu se mai uită pe unde mergea și se împiedică. O frîn- 
tură dintr-o ramură i se înfipsese între degetul al treilea 
şi al patrulea şi o jena. Se lăsă din nou pradă gîndurilor. 

. „O noapte mai merge, o scot eu la socoteală. Stăpînul 
e-nţelegător. Dar să fug eu de lîngă el, cînd nu mi-a făcut 
niciodată vreun rău“. 

Era buimacă. Prea multe evenimente dintr-o dată. Apoi 
toată după-amiaza fusese de serviciu. De fapt, de ieri de la 
prînz nu se mai odihnise și nici nu mîncase ceva. 

Începu să-l ia cu binişorul. 

„Lup, tu nu ştii cum e pe-aici. Îți spun, e imposibil să 
fugim de oameni, pentru că ei sînt peste tot.” 

„Îi urăsc ! mirii în timp ce alerga. Nu vreau să am de-a 
face cu ei. Au luat biciul pentru mine.“ 

De-abia acum observă că respira destul de greu şi că 
distanţa dintre ei se mărise. De asemenea că tut mereu o ia 
spre dreapta. 

„N-are decit să facă ce vrea, nu pot să-i cer să alergăm 
amîndoi în aceeași direcţie.“ De cite ori încerca să facă 
acest lucru, Liza îl ajungea din fugă, lovindu-l cu capul în 
picior. 

El alerga spre pădurile nesfîrșite la care visase atit, de- 
parte de oamenii care miros a tutun şi a lemn, departe de 
compania de grăniceri şi de aşezarea muncitorilor fores- 
tieri, acolo unde nu e nici țipenie de om. 

Dar ea... pentru că acum îi venise mintea la cap... ea 
voia la companie. Era destul de isteaţă şi îşi dădea seama 
că niciodată n-o să-l poată convinge. Proceda cu tact. Cen- 
timetru cu centimetru o lua tot mai mult spre companie. 
Dacă nu vroia s-o urmeze, îl înghiontea cu capul sau îl 
împingea cu pieptul mereu spre dreapta, încît fără să-şi 
dea seama alergau de fapt într-un semicerc, apropiindu-se 
tot mai mult de companie. 

Poate că acum rațiunea începuse să învingă pasiunea 
pentru simplul motiv că Liza nu avea al treilea centru ner- 
vos ca suprastructură a sistemului cortical, (cu toate că în 
legătură cu această problemă ar fi putut să se nască lungi 
controverse sentimentale, în care de partea mea s-ar fi 
situat toţi cei care au cîini, iar împotriva mea știința ; din 
respect obligatoriu și nesincer faţă de știință recunoaștem 
deocamdată acest lucru — că într-adevăr nu avea supra- 
structură) şi că își scosese din suflet toate celelalte senti- 
mente de prisos. Animalul care trăiește în natură nu are 
nevoie de atît de multe sentimente ca omul care trăiește 
între oameni. Natura nu este totuși atit de rafinată încit 
să trebuiască tot timpul să te gîndești cum să o înşeli. 

În sufletul ei. rămăsese doar un singur sentiment, cu 
totul și cu totul real: va avea căţei. „Am nevoie de el 
acum, ca să-i apere. Asta a și fost motivul pentru care am 
ales un cîine mare și puternic.“ Nu putea totuși să înţe- 

leagă cum de adunase în el atita ură faţă de oameni, pen- 
tru că într-adevăr, ea nu știuse ce-i acela bici, niciodată nu 
fusese pedepsită — cea mai mare pedeapsă pe care o pri- 
mise erau smuciturile cu lesa, cînd lănţișorul din jurul 
gitului îi intra puțin în carne, şi cuvîntul „ptiu !“. Nu avea 
de unde să ştie că dincolo cîinii sînt crescuţi prin metode 
drastice, că lucrează de frică și nicidecum din dragoste 
faţă de om. 

„Mi-e foame“ îi spuse ea deodată pe un ton care impu- 
nea respect. Se opri în loc supărată. Mirii ceva care vroia 
să însemne : : „Dacă m-ai vrut, atunci îngrijește-te de 
mine.“ Își dădu seama că n-o să fie ca fostul ei stăpîn („da 
de unde «fostul» meu stăpîn, am plecat puțin, dar el rä- 
mîne mai departe stăpînul meu și ce-o să-mi audă ure- 
chile“...) care îi aducea pe o farfurie curată mîncare caldă 
şi gustoasă. 

Mai alergă un timp și în cele din urmă se opri. În ochi 
i se citea răutatea, pentru. că îşi amintise din nou de 
oameni şi de bici. Și lui îi era foame, ştia cum este cînd 
ţi-e foame, fiindcă deseori stăpînul uita de el sau cheltuia 
pe băutură banii care îi primea pentru mîncarea lui. De 
fiecare dată se descurca singur. 

Din această cauză nu putu înţelege ce o apucase pe Liza 
ca, așa, tam-nisam, să declare cu seninătate că i-e foame și 
să aștepte ca cineva să-i aducă mîncarea la nas. 

Căţelele-lup pe care le cunoscuse dincolo mergeau 
cîteodată cu el la vînătoare. Ele hăituiau vinatul, iar el 
doar -sugruma prada. 

Se abținu să reacționeze. Își scutură capul nobil și își 
spuse că toate astea sînt mofturi care vor dispărea după 
prima bătaie. 

„Rămii aici și așteaptă“, îi porunci. 

Nu dură mult şi luă urma unui iepure. 

Se întoarse repede, însă cele cîteva minute cît rămă- 
sese singură, fură suficiente pentru a-i veni în minte gin- 
duri trădătoare. Avea"un miros mai bun decît el. Simţea în 
depărtare prezența oamenilor. „Sînt de-ai mei“, îşi spuse, 
şi începu să schelălăie încetișor. O apucase un dor de 
grăniceri, de ceilalţi cîini, de căsuţa ei frumoasă cu plasă 
la intrare, ca să nu poată fugi cînd îi venea cheful. Era 
destul de spațioasă pentru zbenguială, se putea plimba în 

“interior liberă, fără zgardă, fiindcă era interzis să fie legaţi 
cîinii în cușşti, ca să nu se sugrume. Mai avea înăuntru, în 
căsuţa vopsită în galben, un culcuș ca un pat, pe care era 
aşternută o rogojină moale, schimbată cu regularitate. 
Acolo se cuibărea ea cînd îi era frig. 

Se întoarse și îi aduse iepurele comandat. Venise toemai 
în clipa cînd Liza era gata-gata s-o pornească spre com- 
panie. Se așeză lîngă ea și c-o mișcare rapidă sfirtecă burta 
iepurelui. Minca încet, fără s-o bage în seamă. Trăgea de 
carnea crudă, iar oasele moi trgzneau în dinţii lui puternici. 

Liza simţise un miros de sînge care nu-i spunea nimic. 
Pină acum nu o interesaseră sălbăticiunile, fiindcă, de 
mică, o dezvăţaseră de acest obicei. Dacă lua o urmă, putea 
să-i apară în drum orice vietate, că n-o interesa, deoarece 
nu trebuia să piardă urma. 

Singele mirosea plăcut și în același timp respingător, 
Strîmbă din nas scârbită şi făcu totuşi cîțiva pași ca să vadă 
iepurele mai bine. 

Nu mîrîi, dar o privi dușmănos. În lumea lui sălbatică 
domnea o lege veche, de fier. Mai întîi trebuie să mănince 
masculul și abia după aceea, dacă mai rămîne ceva, fem..la. 
Era într-adevăr o lege veche, pentru că masculul avea nie- 
voie de forţă la vînătoare. Şi totdeauna acesta se încri- 
jea de femelă, chiar dacă nu avea cu ea decît o legătură 
pasageră. Cu totul alta ar fi fost situaţia în cazul în core 
femela ar fi avut pui de alăptat. Atunci s-ar fi aplicat cca- 
laltă lege, la fel de veche și de inflexibilă, care apără ma- 
ternitatea. În primul rînd ar fi mîncat femela, apoi căţeii, 
și la urmă, ce rămîne, masculul. Atît de puternic este la 
animale simţul de autoconservare şi dorinţa de perpetuare 
a speciei. 

- Lup nu era totuși chiar atît de dur. Îi lăsă Lizei cea mai 
fragedă bucată de carne. 

„Trebuie să mănînc asta ?“ întrebă surprinsă. 

Se uită la ea. Nu mai înţelegea nimic. I se părea că este 
altfel decît celelalte cu care era obișnuit. „O să am de furcă 
destul cu ea.“ 

Mirosul de came o atrăgea și o respingea în același 
timp. Niciodată n-a 'putut suporta sîngele proaspăt. Acum 
era o situaţie cu totul excepţională. Trebuia să facă un 
lucru pe care oamenii i-l interziseseră mereu. Odată, vete- 

rinavul strigase la bucătar care îi aruncase în farfurie 
citeva bucăţi de carne crudă : „Omule, noi aici nu dresăm 
feline !“ 

Acum într-adevăr îi era foame și nu era nici o speranță 
ca stăpînul ei să apară aici în pădure cu farfuria cu mîn- 
care caldă și îmbietoare. 

La început linse, cu reţinere, cu limba ei lungă şi roză 
marginile burţii sfirtecate a iepurelui. 

Lup o urmărea mîriind înfuriat. Nu i-a fost chiar așa 
de ușor să prindă iepurele. „Ce fel de cățea mai e și asta ?“ 
își spuse. 

Constată că totuși carnea era bună la gust. Băgă botul 
în burta iepurelui, apucă cu dinţii și trase. În acea clipă 
din cele mai adinci zone ale subconștientului răsună che- 
marea străbunilor care generaţii întregi se hrăniseră numai 
cu carne crudă. 


După çe se sătură, căscă și se tolăni pe-o parte. Tot- 
deauna făcea așa cînd era în căsuţa ei frumoasă, acum 
inaccesibilă. Nici un soldat nu cuteza să o trezească. În 
companie, ciinii aveau acelaşi program de odihnă obliga- 
torie, la fel ca grănicerii. 

Dar Lup era în picioare. Mincase ca să prindă putere 
pentru a alerga mai departe. Nu avea nevoie de odihnă. 
O privi o clipă descumpănit. Era pentru el din ce în ce mai 

enigmatică. 

Se simiea mai apropiat de natură decît ea. Instinctul 
îi spunea că trebuie să se grăbească, să plece de lîngă res- 
turile prăzii, pentru că în curînd o să-și facă apariția omul. 
Acestuia nu-i place dacă îi ia cineva vinatul. de sub nas. 
Omul are drept la tot ce e bun în natură. La tot ce se poate 
mînca. Dar cățeaua asta, pur şi,simplu nu știe să se com- 
porte în natură. _ 

„Nu cumva vrei acum să și dormi“, mirii la ea. 

„Vreau“, scheună Liza. 

„Asta s-o crezi tu !“ 

Se ridică istovită, privindu-l cu uimire. Nici un ciine 
nu-i vorbise pînă acum aşa. Și pentru că totul fusese spus 
scurt și autoritar, nu avu putere să strecoare în mirîitul ei 
nici cea mai slabă nuanţă de împotrivire. Poate că ar fi 
ripostat, dar simţi din nou miresul oamenilor. Şi nu numai 

mirosul, ci și aburul. Probabil că bucătarii pregăteau masa 
de dimineaţă. 

Lup nu vroia să iasă din pădure. Ea însă trecu pe lîngă 
el complet indiferentă, alergînd disperată spre o ridicătură 
de pămînt înroşită de florile parfumate de iarbă-neagră și 
scoruş. 

Simţea primejdia și ezita. 

„Niciodată să nu te mai urci pe-o ridicătură de pămint 
ca să te vezi toată“, îi spuse. 

Nu se opri și nici nu întoarse capul după el. Şi-aici era 
ceva pe care nu-l înțelegea. În cei patru ani de viaţă avu- 
sese multe prietene, dar nici una din ele nu ieşise din 
cuvîntul lui, cel puţin pînă fătau. După aceea, se plicii- 
seau unul de altul şi totul se relua de la capăt. 

Dar cățeaua asta fusese crescută printre oameni care o 
iubeau și față de care ea nutrea aceleași sentimente, De 
aceea era cu totul altfel. 

Liza alergă sălbatic pînă la punctul cel mai înalt al ridi- 
căturii de pămînt și se așeză pe burtă cu labele din faţă 
întinse. Riciia cu ghearele pămîntul și pietrișul, ca o pisică 
mulțumită. Fiindcă lumea ei adevărată era foarte aproape. 

Nu-i rămînea nimic altceva — și făcu asta pentru prima 
dată-n viața lui — decit să alerge după ea. Își pregătise 
o droaie de vorbe de ocară, dar în primul rînd că o să-i 
tragă o bătaie bună. Dar nu reuși să promūnțe nici 
măcar o singură silabă. Era îngrozit de ceea ce vedea în 
fața ochilor. De-abia acum își dădu seama că toată noaptea 
alergase fără rost, că fusese un prost fără pereche, fiindcă, 
pînă la urmă, ea l-a dus tot unde a vrut. 

Jos, sub ridicătura de pămînt începea un povirniş 
verde, neîmpădurit. Iarba pe care nimeni nu o cosise, pen- 
tru că era acră, crescuse înaltă cam de-un metru. Povir- 
nişul sfîrșea într-o vale prin care curgea un piriu cu albia 

- roșiatică, din cauză că apa nu era bună de nimic. 

Clădirile companiei erau pe latura opusă a văii, acole 
unde soarele bătea cel mai mult. Din coșul uneia din ele, 
numai cu parter, se înălța liniștit o dîră de fum albastru 
care se îngroşa din ce în ce, semn că bucătarii pregăteau 
de zor masa de dimineaţă. Mai sus de clădirea de cără- 
midă care adăpostea birourile companiei se vedeau două 
barăci solide, în care era mult mai intim şi mai cald decît 

în câncelariile companiei. Într-una din ele locuiau militarii, 
iar în cealaltă ofiţerii cu familiile lor. Mai în spate, cam la 
o sută de paşi de clădirea companiei, într-un loc însorit, 
erau zece căsuțe galbene, arătoase, unite de un acoperiş 
comun. ` 

Aici locuiau cîinii. 

Auzi schelălăitul sonor al lui Prinţ și mirii în semn de 
recunoștință. 

„Ai un nas fin, camarade ! M-ai simțit și ai vrea să 
treci prin plasă, numai că nu se poate chiar așa. Și ce-ai 
zice dacă pe lîngă toate astea ai da cu ochii de Lup !“ Cei- 
lalți cîini deocamdată tăceau, mulțumindu-se doar să adul- 
mece. În aer plutea un miros imperceptibil de cîine străin 
şi acest lucru îi irita. 

După un timp începu să schelălăie și Zmeu. 

Cu toate că avea acum multe, mustrări de conștiință, 
totuşi inima nu-i tresăltă de bucurie, tocmai pentru că cei 
doi simţiseră nu numai prezenţa ei, ci și a celuilalt. 

Peste toate plutea o lumină albastru-verzuie. Frunzele 
ca de piele ale stejarului începură să fremete, presimțind' 
dimineaţa care se va naște în curind. Veveriţele erau de- 
mult în picioare și căutau cuiburi de păsări din care să 
poată fura ouăle. Natura se trezea treptat-treptat. Undeva 
se auzea ciocănind un graur, iar piţigoii adormiţi începură 
să sporovăiască. Prin iarbă se rostogolea un arici dolofan. 
Se grăbea, pentru că era timpul să se culce. Toată noaptea 
fusese în peţit. Acum se întorcea nedormit, supărat şi 
obosit. Nici nu vedea bine pe unde merge, astfel că se po- 
meni în botul unui cîine uriaș. Îl cercetă curios. Constată, 
fără să se sperie, că este un frate mai mare, un cîine. 

Aricii au o inimă curajoasă, țepii lor sînt de-ajuns pen-. 
tru a-i pune la adăpost de colții altor animale. Ariciul 
dupăi, vrînd mai mult să-l amenințe, şi se depărtă cu paşi 
mărunți. - 

Lup-Negru nici nu-l băgă în seamă. Se urcă derutat 
pe ridicătura de pămînt, uitînd tocmai de ceea ce o preve- 
nise pe Liza. Rămase neclintit, fierbiînd de minie pentru că 
fusese păcălit. Lîngă el stătea culcată cățeaua trădătoare. 
Poate mai curînd naivă, decît trădătoare. 

Auzea schelălăitul' disperat al cîinilor din companie. 
Era gata să primească orice luptă. Nu înţelegea totuși de ce 

trebuie să o facă pe viaţă și pe moarte pentru o cățea, cel 
puţin -așa părea după lătrăturile care răzbăteau pînă la el. 
„Cu toate ciudăţeniile ei, căţeaua asta merită să te lupţi 
pony ea“. Mîrîi abia auzit, fiind sigur de -triumful său. 
şi înălță capul spre cerul parcă vopsit cu lac incolor şi 
scoase un urlet de lup. Se miră singur de glasul lui. Nici- 
odată pînă acum nu scosese un asemenea urlet... g 
Era strigătul de luptă al strămoşilor săi. 


Aceasta se petrecea chiar în clipa cînd instructorul Sto- 
gontik și caporalul alc îl zăriră din turnul de observație. 
Instructorul porni motocicleta, iar caporalul ridică recep- 
torul telefonului. | 


— E cel mai frumos-exemplar pe care i-am văzut vre- 
odată, șopti Stogontik vrăjit. | 

— Şi ce-i cu asta, zise căpitanul Hájek, frecindu-și 
ochii roșii de nesomn. Nu-i de-ajuns ce ne-a făcut păcă- 
toasa aia, acum mai vine și cu ăsta! continuă supărat, 

-— Am aflat ceva pe la companie, îngăimă Stogontik. 
De fapt nici nu-l interesase ce i se spusese. Acum se gin- 
dea numai la Liza şi la cîinele cel negru. 

— M-am săturat de istoriile astea cu ciini, răspunse 
tăios căpitanul. Îi venea să ia o piatră și să arunce în tică- 
loasa și perfida de Liza care stătea tolănită liniștit și com- 
plet indiferentă. Dacă și-ar fi făcut datoria, nu se întimpla 
ceea ce s-a întîmplat, bombăni nemulțumit. 

— Nu putem tot timpul să ne facem datoria, mormăi 
instructorul. Nici oamenii și nici cîinii nu sînt mașini. Tot- 
deauna se mai întîmplă cîte ceva și trebuie să închidem 
ochii. 

— Am închis ochii şi astă era să ne coste viața a doi 
oameni de-ai noștri, răbufni căpitanul. 

— S-a aflat ceva despre moartă ? 

— Deocamdată nimic. De asta se îngrijesc alte organe, 

— Măcar uitaţi-vă la cîinele ăsta frumos ! | 

Căpitanul strînse puţin din ochi. La început nici nu-i 
veni să creadă că animalul acela înalt și puternic. ce se 
profila în orizont, este un cîine, din cauza soarelui care 
începea să răsară. Impropriu zis să răsară, peniru că de 
fapt el apare brusc de după munti şi tot aşa de repede 

apune. Acum, din cauza iluziei optice, silueta ciinelui părea 
şi mai mare. Şi tocmai acolo sus stătea Liza, culcată pe 
burtă, rîciind pămîntul cu labele din faţă. 

„Ce-aş mai arunca într-acolo cu o piatră, se gîndi căpi- 
tanul furios, însă e distanța prea mare. Cînd'o să iasă 
Kučera din spital o să dau o raită cu el“. Avu o tresărire şi 
se înduioșă puţin. „Sper, totuși, să iasă din spital“. 

Miînia și supărarea căpitanului pe Liza trecu acum și 
asupra lui Lup-Negru. 

— Trebuie să-l lichidăm, spuse înrăit instructorului. 

— Sper că nu vorbiţi serios, tovarășe căpitan, ripostă 
acesta. 

— Sint comandantul companiei. Să vă intre bine în 
cap, tovarășe instructor. 

Instructorul luă poziția de drepți. Vru să mai spună că 
nu se poate una ca asta, din moment ce știa că și căpitanul 
iubeşte ciinii, dar nu mai scoase nici un cuvînt. 

Locotenentul-major veni în fugă. Nici el nu dormise 
toată noaptea. Aproape toți ofițerii și subofiţerii stătuseră 
pînă în zori lîngă aparatele de recepţie, așteptind vești de 
la spitalul situat la o depărtare de douăzeci și cinci de kilo- 
metri de frontieră. De fapt nu dormise nici trupa, plan- 
toanele trebuind să dea militarilor informaţii în fiecare 
clipă. 

La început știrile fuseseră destul de alarmante. Cel mai 
grav fusese faptul că spitalul nu dispunea de un flacon de 
sînge din aceeaşi grupă care o avea pușcașul Krâtky, dar 
pînă la urmă, printr-o minune, s-a rezolvat totul repede. 
Au sărit în ajutor locuitorii din Budějovice. De-abia spre 
dimineaţă veştile au fost mai bune : „Conductorul Kučera 
are o uşoară comoţie cerebrală, din cauza șocului produs 
de izbitura glontelui. Puşcașului Krátký į s-a făcut trans- 
fuzie şi este în afară de pericol“. 

Nici trupa și nici comandanții nu se mai interesau de 
femeia care murise. Nu era chiar un fapt banal, din contră, 
acum devenise un caz interesant, însă aici era încetățenită 
regula că oricine va pătrunde în zona militară, indiferent 
din ce parte vine, să fie întîmpinat cum se cuvine. 

— Ce exemplar superb, izbucni neieuerorii, piema 
spre orizont. SR 

— Dacă am putea să-l prindem viu, îi cîntă în strună 
locotenentul-major Tomicek. 

— Ia mai lăsaţi-mă în pace, se răsti căpitanul. Ce-aţi 
realiza, tovarășe locotenent-major, dacă am reuşi să-l 
prindem viu ? întrebă el maliţios. Aici n-am avea ce să 
facem cu el. 

Căpitanul căzu pe gînduri. 

— Să încercăm. Prea insistă băiatul ăsta. Eu, însă, nu 
cred. Nu mi s-a întîmplat încă niciodată să prind viu AR 
cîine de-al lor. Ei nu iubesc oamenii, fug din calea lor. 
vorba de altă educaţie. a 

— S-au mai întîmplat și alte cazuri din acestea, re- 
plică locotenentul-major. 

— Da, însă nici unul mie. 

Locotenentul-colonel veterinar simţise cearia și știa că 
dacă va izbucni, aceasta se datorește nopţii de nesomn pe- 
trecută de toţi și nervilor încordaţi la maximum. Nici pe 
el nu-l interesa femeia împuşcată azi-noapte. Îi păsa doar 
de cîini, lucru de la sine înţeles... Propusese cu inima grea 
lichidarea intrusului. Chiar dacă avea rezerve față de 
această propunere, pentru că Lup era o splendoare de 
cîine, totuşi, știau cu toţii că este cea mai înțeleaptă soluţie. 

— Cine ştie ce boală mai aduce. Pun rămăşag că ei tot 
anul nu vaccinează câinii. Şi acolo tocmai bîntuie febra 
aftoasă. Ajunge un bacil pe labe și o vom avea și noi aici. 

Locotenentul-major nu se lăsă mai prejos. 

— Dar aici nu avem nici o fermă de creștere a vitelor, 
îl repezi enervat. 

— Dacă lucrurile vor merge tot așa, în curînd o să 
avem și fermă de creştere a vitelor, zise căpitanul şi zîmbi. 
Atunci o să fie bine. 

Instructorul batalionului se uita la Lup. 
| — Păcat de ef zise dînd din cap. 

Ştia că hotărîrea comandantului nu poate fi schimbată. 
Problema era foarte complicată. Exista chiar și o conven- 
ție — orice cîine care trece granița să fie înapoiat,.. dacă 
se reușește să fie prins. Mai precis spus, dacă reușește o 
persoană militară să-l prindă. 

Veterinarul spuse și el că altă soluție decît lichidarea 
cîinelui nu sexistă. Admiţind că totuşi ar fi lost prins viu, 

diavolul ăsta frumos tot n-ar fi putut să fie folosit pentru 
serviciul grăniceresc. Chiar de la depărtare se cunoștea că 
este un cîine învăţat să sugrume și să ucidă. Un animal 
care urăşte oamenii. 

— Are în jur de patru ani, adăugă veterinarul poso- 
morit. La virsta asta nu mai poate fi vorba de o reeducare. 

Clădirea de zid a companiei și cele două barăci din 
lemn începură să se zguduie și să bubuie din cauza a fel 
de fel de zgomote. 

— Deşteptarea ! 

Primul care se rostogoli din pat gîfiind fu grăsunul 
Stencl, un ostaș cu ochii melancolici și albaştri ca cerul de 
vară. Acești ochi naivi parcă veşnic se mirau de ceva. Tot- 
deauna ochii omului se miră de cîte ceva. Fiecare secundă 
aduce o surpriză. Stencl cîntărea cel puţin o sută de kilo- 
grame. La prînz mînca șaizeci de găluşti şi o porţie dublă 
de carne de porc, dar după o oră îi era din nou foame. 
Într-un fel era un ostaş nefericit, pentru că deși avea cele 
mai bune intenţii, de cele mai multe ori lucrurile îi ie- 
şeau pe dos. Odată îi plesnise curelușa mînecii de protecție, 
tocmai în clipa cînd Prinţ se repezise la el. În ziua aceea 
pe cîine îl dureau dinții și nu avea chef să înșface nimic. 
Între el şi cîini era o dragoste reciprocă, fiindcă aceştia nu 
vroiau niciodată să se joace de-a urmăritul și urmăritorul. 

Grăsunul Stencl era acum gata de program printre pri- 
mii. Stîngăcia îi ţinea loc de îndemînare. Îl chinuia faptul 
că nu ajunsese conductor de cîini și că misiunea lui era 
doar să-i întărite. 

Dar era ceva ciudat cu Stencl şi cu cîinii. Probabil că 
animalele simțeau că le iubește şi ori de cîte ori executa 
cu ele programul de marcare a urmei, nici unul din cîini 
nu se repezea la el. De fapt nici el nu lua în serios jocul cu 
ciinii, 

În sfîrșit, compania se adunase, 

— Ciinii ! ordonă căpitanul. Se uită spre deal. Lup şi 
Liza stăteau acolo ca două statui. ` 

Soarele răsări foarte repede și tot aşa de repede se 
schimbă și înfățișarea întregii naturi. Dacă în urmă cu 
cîteva clipe mai avea culoarea levenţicăi, acum totul era 
scăldat într-o lumină portocalie. Iarba avea o culoare 
verde-proaspătă, strălucitoare, la fel și frunzele mestece- 

nilor. Între ele, ici-colo păianjenii își ţesuseră plasele în 
care picăturile de rouă străluceau ca nişte perle. Tot păsă- 
retul ciripea de zor. Pe zada din apropiere se vedeau acum 
şi cicatrice roșii. Cele din partea de sus i le făcuse copacu-- 
lui natura, iar cele de jos,- cîinii, care trecuseră pe aici. În 
dimineața asta chiar şi o cicatrice obișnuită, maronie, 
avea o mulţime de nuanţe, începînd de la violet, în mijloc, 
şi terminînd cu roșul strălucitor, de scoruș, la margine. 

-Locotenentul-colonel veterinar urmărea toată această 
zarvă și agitație și își spuse că ar fi păcat să omoare pe 
cineva într-o dimineaţă atît -de frumoasă ca aceasta. „Mai 
bine îmi văd de tratamentele mele şi de căţei, să ia în greu- 
tate. decît să fac o injecție mortală“. i 

Căpitanul se uita la ceas. Secundarul indica ultimele 
zece secunde pe care le mai avea compânia la dispoziţie ca 
să fie gata pentru raport. Totdeauna se mai găsea cite un 
nătărău care încurca lucrurile. Locotenentul-major îl bi- 
"ciuia cu privirea pe cel întîrziat, gîndindu-se că iar o să 
primească un bobîrnae din partea căpitanului. „N-are nici 
o importanţă, tovarășe locotenent-major, că după orele de 
program sintem cei mai buni prieteni“. 

Lasă băieţică, o să te-ncinzi tu azi mai ceva ca soarele 
de pe cer și o să vezi de-acum înainte cum o să te poți 
scula dimineaţa“, 

Adjutantul controla cu atenţie ciinii care stăteau fie- 
care lingă conductorul lui. 

— Nu vreau nici un fel de încăierare, urechi sfișiate 
şi boturi mușcate, spuse adjutantul conductorilor. 

Locotenentul puse o întrebare complet inutilă, crezind 
că între timp căpitanul se răzgîndise ; 

— Lăsăm câinii liberi ? 
= Íh loc de răspuns, căpitanul dădu din cap i în semn că 
nu. La fel se gîndise și instructorul. 

— Nu putem risca, lăsînd un cîine de-al nostru să fie 
sfișiat. Se pare că nu va fi chiar aşa de simplu. 

Toţi se uitau acum spre creasta dealului. 

Acolo nu se schimbase nimic. Lup stătea în picioare în 
același loc, iar Liza culcată lîngă el. 

— El simte şi de aceea ne așteaptă, spuse, ca una cu~- 
noscător, locotenentul-major. 

— Pesemne că e un bătăuș, adăugă căpitanul ridicînd 
din umeri. 

— Da” de unde. Nu vrea să o părăsească, răspunse Sto- 
gontik, cate ştia despre cîini mai multe lucruri decit toţi 
ceilalți de faţă la un loc. R 

Căpitanul făcu doi pași înainte și strigă : 

— Liza! 

Adjutantul dădu din cap : 

— N-o să vină, deoarece conductorul ei nu e aici. 

— Şi dacă ar fi ? | 

— Atunci ar veni în fugă. Căţeaua totdeauna se 
întoarce. 

Căpitanul o chemă din nou. De sus, din virful dealului, 
Liza îi răspunse schelălăind disperată. Nu o strigase con- 
ductorul, dar pe căpitan îl iubeau toți cîinii. În așteptarea 
încordată se auzi de sus un miriit grav, ameninţător. 
Grupul statuar, ca de piatră, se clătină puţin, însă imediat 
încremeni din nou. Dinspre marginea pădurii ţișni o gaiță 
țipînd speriată. Toţi se uitară într-acolo. 

Muncitorii forestieri mergeau tăcuţi la lucru. Pășeau 
încet, cu capetele plecate. Deocamdată nu-i interesa deloc 
ceea ce se petrecea în vale. 

Căpitanul ar fi putut să dea de mult ordinul, dar ezita: 
Animalul acesta superb îl fascinase, Se uită ia tăietorii de 
lemne și își spuse că bărbaţii aceștia au o energie inepuiza- 
bilă. Nici ei n-au dormit astă-noapte. Cu siguranţă că au 
stat şi-au vorbit în casele lor despre femeia ucisă. Aseme- 
nea lucruri nu se petrec prea des. Acum ar fi trebuit să 
doarmă şi ei mai mult. Se aștepta ca dimineaţă să vină 
vreunul și să-l roage să telefoneze brigadierului silvic, dar 
nu s-a întîmplat aşa. Dimpotrivă, acum plecaseră ia munca 
lor istovitoare, ca și cum ar fi fost o zi la fel ca celelalte. 

Primul pășea Rambousek, un butoi de bere cu un 
nasture în loc de nas, un cunoscător, aproape autorizat, în 
materie de exploatare forestieră. Trăia aici de optsprezece 
ani şi spunea mereu că n-ar schimba pentru nimic în lume 
munca la pădure, la fierăstrău, afirmînd că cel care a sim- 
tit o dată parfumul lemnului, nu mai părăsește pădurea 
toată viața. Totuși munca la fierăstrău are și riscul ei, pen- 
tru că rumeguşul ajunge foarte uşor în plămîni. De aceea, 

Rambousek mergea cu mai multă plăcere la doborit copaci. 

În urma lui era Bouzek. Greu de spus ceva despre el. 
Fără nevastă, nu umblă după fete, deși e tot numai o 
glumă. 

Apoi Tonda Frank, un bărbat care nici el nu ştie să 
zîimbească, un” holtei. Într-adevăr, pe el te poţi baza, e 
poate cel mai puternic dintre toți. Odată s-a rezemat cu 
spatele de un pin care începu să se prăvălească spre 
Kratochvíl. Simţind primejdia, s-a întors, a prins copacul 
şi l-a ridicat ca pe-un fulg, salvînd viața tovarăşului său. 

Doar că Franěk era al naibii de mohorit și inaccesibil. 
Se spunea despre el că nu e în toate mințile, însă căpita- 
nul era convins că nimic din toate astea nu e adevărat. 

După acesta veneau Gust] Grünfeld şi Frýda Hart- 
mann, nemți de origine, amîndoi adevărați muncitori fo- 
restieri, care au trăit aici în timpul războiului. Poate că 
nici nu ştiau că e război, fiindcă Hitler, avind nevoie de 
lemn, nu se lega de muncitorii forestieri... „Poate că nu 
știau“, se gîndi căpitanul, şi imediat își amihti de ultima 
noapte... Gustl e un bărbat aspru, ce pretenţii poţi avea de 
la un tăietor de lemne. Dar poate că nici nu e asprime, 
fiindcă aici natura nu-i prea răsfață pe oameni. Apoi 
Frýda, fiul lui Gust]. Se născuse prin patruzeci şi cinci și 
tocmai acesta a fost motivul pentru care Griinfeld nu a 
fost evacuat împreună cu ceilalți. 

Se gindea mereu la femeia aceea cu părul platinat care 
zăcea la pămint împușcată. „Fryda nu ştie să privească . 
omul drept în ochi, s-ar fi putut ca şi el... Da de unde, 
anul trecut ne-a ajutat să prindem banda aceea de cinci 
persoane care avea chef să ciuruiască cu gloanţe... poate 
că și femeia asta intenţiona să facă la fel... 

Cel adus de spate este Bela Ország. În spatele lui 
merge grăbit slovacul Jâno Kováč, un băiat de mai mare 
dragul. Toate fetele îl cunosc și poate că îl și iubesc, însă 
trebuie să meargă o bucată bună de drum după drăguţele 
lui. Apoi cei doi slovaci, reemigraţi din România, care 
şi-au păstrat acea inimă slovacă, bună și largă — Imre 
Lovas și Ionescu, ori Iovănescu, nu știu, niciodată nu-mi 
amintesc numele“. 

Grupul de muncitori îl încheia Katorio. „Dracu ştie ce 
neam de om mai e şi ăsta“, 

Se gindea mereu la femeia împuşcată în cursul nopţii 
și la toate complicațiile care vor urma. Trebui să recu- 
noască. „Maiorul şi locotenent-colonelul au dreptate totuşi 
cel mai mult. Ea venise aici pentru a lua legătura cu cineva 
din zona frontierei. Asta înseamnă că organele superioare 
vor scotoci toată regiunea. O mulţime de oameni vor avea 
greutăţi, pentru că lucrurile vor fi luate aşa cum trebuie 
şi se va ajunge și la capitolul cine și ce a încercat să as- 
cundă, convinşi fiind că totul va fi dat uitării. Totuşi ni- 
meni din :noi nu este atit de perfect încît să corespundă 
întocmai fişelor de la cadre. De ce au venit aici bărbaţii 

„fără neveste, de ce trăiesc singuri și nu vor să întrețină 
relații cu nimeni, de ce în munţi, în locuri unde nimeni 
nu s-ar fi așteptat, oamenii trăiesc în case singuratice, “ 
sînt acolo de sute de ani, cine sau ce i-a minat într-acolo ? 

Pe rotofeiul de Rambousek omul îl mai cunoaşte. 
Poate. Are o faţă deschisă. Îl mai ia gura pe dinainte în 
probleme de politică. Nu cred că trebuie să ne facem griji 
din cauza lui. Însă... nu e bun dictonul «crede și nu cer- 
ceta». Mai degrabă «cunoaște şi pe urmă cercetează». Dar 
cine îl poate cunoaște pe om ? 

Franěk. Chiar dacă este un solitar şi un om ciudat, nu- 
mai aparent totul este în regulă în privinţa lui. Are la acti- 
vul său, aici, în zona frontierei, o mulţime de fapte bune. 
În unele cazuri ne-a ajutat, punîndu-şi chiar viaţa în pe- 
ricol, pentru că cei care se hazardau, încercînd să treacă 
frontiera, fie într-o parte, fie în alta, niciodată nu stăteau 
pe gînduri cînd era vorba să tragă.“ 

Și așa ar fi putut să-i ia la rînd pe toţi, unul după altul. 

Primii doi muncitori forestieri ridicară securile în semn 
de salut. Lamele de oţel șlefuit sclipeau roșiatic în lumina 
soarelui. 

— Nici nu s-au odihnit, șuieră surprins caporalul. 

Bărbaţii aceștia, în urmă cu cîteva ore, stătuseră aple- 
caţi asupra cadavrului femeii, privind absenţi faţa ei li- 
vidă. Nu era nevoie să fie îndreptate reflectoarele asupra 
lor. Dacă totuși vreunul din ei avusese o mică tresărire, 
aceasta s-a întîmplat pentru că era vorba de o femeie. 

„Nu o cunosc“, spuseseră unul după altul; 

Pe chipul lor nepăsător nu zvicnise nici un mușchi. 
Aveau feţele zbiîrcite și maronii, de parcă ar fi fost din 
lemn dat cu baiţ. 

— Aşteptăm să treacă, spuse căpitanul bucuros de 
această întîrziere. Era convins că între timp frumosul acela 
negru dispăruse tot atît de repede după cum se ivise. 

Se întoarse spre Stencl. 

— Ciudat, totuși, dar tu ești cel mai bun ochitor din 
companie, dădu căpitanul din cap. Tocmai din cauza asta 
nu te prea înghit băieţii. Sînt convins că toţi vor. încerca 
să nimerească tinţa în plin. Dë aceea să fii atent cînd o să 


tragi. 
Grăsunul deschise gura ca să întrebe ceva. Dar nu avu 
curaj. ` 


— Muncitorii forestieri sînt foarte curioşi, o să se ca- 
țăre undeva ca să vadă și s-ar putea întîmpla uşor o ne- 
norocire, continuă căpiianul.. 

„Dar de ce eu ?“ vru să spună Stencl, dar nici măcar 
atit nu reuși să mai pronunţe. 


Ştia că îl însercuiesc. De departe se vedea 
că nu este ca acei cîini care, în urma unei lungi convieţuiri 
cu omul, îşi pierd sentimentul apartenenţei la haită și 
capacitatea de a se apăra în grup. 

Si! supăra doar superficialitatea cățelei pe care şi-o ale- 
sese și pentru care sărise. peste sîrmă. Dar nu numai su- 
perficialitatea ei, ci și dorința nestăvilită de a fugi la acei 
oameni care purtau uniferme antipatice, arme aducătoare 
de moarte şi cu siguranţă și bice, chiar dacă pînă acum la 
nici unul din ei nu zărise un bici, şi la cîinii care demult 
încetaseră să mai constituie frăția lui lupească. 

Cîinii grănicerilor conteniseră să mai urle, chiar dacă în 
ei rămăsese dorinţa de a-l sfîșia pe musafirul nepoftit. 
Mergeau în liniște împreună cu conductorii pentru că în- 
ţeleseseră misiunea. Din dreapta şi din stinga se auzea 
numai gifiitul lor. Înaintau dezlănţuit, jenaţi doar de lese. 

Lup nu avea chef de luptă. Nu pentru că i-ar fi fost 
frică, ci din precauţie. „Fugi“, îi porunci Lizei şi se in- 
toarse înapoi spre întunericul salvator al pădurii de pini. 
Acolo oamenii încă nu ajunseseră. Putea să lupte mult mai 
bine decît pe dealul golaș. 

„Aceia sînt ai noştri, răspunse ea încetișor. Ei nu-ţi fac 
nimic.“ K 

„Vor moartea mea“, mîrîi încruntat şi se zbîrli. 

Liza ciuli urechile pentru că auzise de două ori nu- 
mele ei. Schelălăi. Aștepta ca încă o dată să mai fie stri- 
gată și să audă acel ton, pe jumătate răsfăț, pe jumătate 
poruncitor, pe care-l avea numai stăpînul ei. 

Dar stăpînul ei tăcea. Nu înțelegea de ce tace. În fie- 
care dimineață doar vorbea cu ea, de parcă ar fi fost un 
om. „Acum, cînd ar putea dezlega toate încurcăturile din- 
tr-o dată, tace. În fond n-am făcut cine ştie ce faptă urîtä 
ca să fie supărat pe mine. Și Prinț a fugit odată şi n-aj 
păţit nimic grav, decît că a doua zi a trebuit să i se facă o 
injecție.“ 4 

Lup-Negru lupta cu el însuși. Simţea primejdia care 
se apropia. Ar fi putut să o evite, era doar atît de inteli- 
gent ca să-şi dea seama că nu va rezista unei superiorităţi 
numerice. Ar fi putut să fugă, șirul de oameni și cîini încă 
nu ajunsese pînă la pădure, dar avea acum lîngă el pe prie- 
tena lui. În subconştientul său știa că ea nu va merge după 
el. Asta era rău. Nici una din căţelele lui nu se purtase 
atît de ciudat. Ştia tot atît de bine că nu o poate părăsi, 
pentru că ea se comporta ca un căţel de două luni, gata să 
se joace cu toţi, chiar și cu oamenii. 

„Oamenii înseamnă bici și lovituri“, repetă furios, ca 
s-o convingă, deși ştia că acest lucru e imposibil. 

Nu se gindea la moarte, cu toate că simţea cum se apro- 
pie și cum îl înconjoară. Încetase să-l mai preocupe oa- 
menii. Auzea acum horcăitul cîinilor stînjeniţi de lese; 
Ştia că în fiecare din ei are un dușman de moarte, după 
felul cum chelălăiau și își arătau colții. Nu suportaseră 
niciodată un cîine străin pe domeniul lor. Odată îl bătu- 
seră zdravăn și pe Boris, cîinele-lup al pădurarului, cînd 
venise după Liza pînă la companie. Dar acum era vorba de 
cu totul altceva. Acest musafir nepoftit le furase de sub, 
nas pe cea mai frumoasă căţea a lor. A 

Şi asta se va plăti cu sînge. ia 

Îi urmărea, căutînd să le aprecieze forţa. Riciia pămin- 
tul cu ghearele, nu pentru că era nerăbdător să înceapă 
lupta, ci ca să și le ascută, întocmai ca strămoșii lui. Îl sur- 
prinse faptul că toţi erau puternici şi la fel de agresivi. Cu 
toate că răsărise soarele, ochii lor aveau o culoare verzuie. 
Ştia că doi dintre ei vor lupta pe viaţă și pe moarte. 

Zmeu aproape că se sugrumase trăgînd de zgardă și 
închise ochii pentru că, de data asta, nu putea în ruptul 
capuiui să asculte acea comandă „la picior“ a stăpinului. 

Lui Prinţ i se injectaseră ochii de sînge, iar inima pur 
și simplu îi plesnea de dorinţa de a ucide. 

Lup continua să aștepte. Își dădu seama că acum e prea 
tirziu ca să mai fugă, fiindcă cercul se închisese în jurul 
lui. Nu înţelegea de ce totuși grănicerii nu dau drumul 
cîinilor din lesă. Crezuse tot timpul că va fi doar o luptă 
aprigă cu haita şi că oamenii nu vor nimic altceva decit 
să asiste la spectacol. 

Nu pricepea de ce, deodată, se desprinsese din rînd un 
soldat solid care privea în jurul lui dezorientat, parcă 
aşteptînd revocarea ordinului căpitanului. ` 

„Ciudat, lupta o începe totuși omul“, spuse cu surprin- 
dere. Îşi și alesese locul unde va mușca, dacă namila de 
om ar fi avut curajul să se apropie prea mult. Vroia să 
şi-l fixeze bine în memorie și de aceea îl studia atent. 

— De ce tocmai eu, îngăimă grăsunul de Stencl. Era 
disperat de misiunea pe care o primise. Își îmbrăcă mîneca 
“de protecţie profund dezgustat. „Fie ce-o fi, dar de ce toc- 
mai mie totdeauna să-mi cadă pe cap numai de-astea, atita 
timp cât îmi fac și eu datoria cum pot. Sînt primul la adu- 
nare şi nici la instrucţie nu trag chiulul. Numai atunci cînd 
trebuie să mă ridic în picioare mi-e mai greu, sînt gràs şi 
ce-i cu asta. La fel, ce vină am eu că mi-e foame întruna. 
Ca și acum. Și adineauri mi-a fost foame, dar mi-a trecut 
de tot cînd am primit ordinul ăsta îngrozitor.“ 

— Eşti un militar destoinic,.îi spuse căpitanul. 

Ciţiva conductori pufniră în ris. Căpitanul îi fulgeră 
cu privirea, 

— Încearcă să ajungi pînă la el. Nu vreau să se chi- 
nuiască mult. 

— Cum adică? suspină Stencl. 

— Du-te ! Şi un singur glonte ! 

Grăsunul Stencl luă automatul. Miinile îi tremurau. 
„Nu e vorba numai de cîine, cugeta el plin de amărăciune, 
dar asta e pur și simplu crimă. Animalul ăsta n-a făcut ni- 
mănui nici un rău. Dacă l-am lăsa în pace, el s-ar întoarce 
de unde a venit. Dacă ar fi fost în fața mea vreo pușlama, 
nu mi-ar fi tremurat mîinile aşa. Asta nu pot s-o fac, pur 
şi simplu nu pot și dacă n-am să îndeplinesc ordinul o să 
stau la arest, de nici dracu’ n-o să mă mai scape.“ 

Se tot uitase rugător la căpitan, dar acesta era prea 
obosit, şi :nedormit ca să priceapă ce se petrece în inima 
lui Stencl. Numai pe fața instructorului citi înţelegere, dar 
nici el nu putea schimba cu nimic ordinul căpitanului. Era 
supărat, pentru că nu putea fi de acord cu ceea ce hotărise. 

— Du-te odată, Stencl! ordonă căpitanul pe un ton 
mai aspru 

Lup nu ştia încă ce vrea să însemne asta — un singur 
om apropiindu-se de el. „Dacă ar vrea să mă prindă, ar fi. 
trebuit să fie mai mulţi. Și omului ăstuia, care e clar că 
vrea să mă surprindă pe la spate, îi mai e și frică !“ Îi veni 
în gind să sară la el, dar își spuse că poate este un şiretlic. 
„Nu sînt ei chiar așa de proşti ca să trimită numai un sin- 
gur om.“ Poate vor ca eu să mă depărtez de căţea și astfel 
să pună mai uşor mina pe ea, fiindcă nesăbuinţa ei depă- 
șeşte orice închipuire“, 

Liza îl observase pe Stenci și în clipa aceea uită de 
grijile ei. Niciodată n-a avut ceva cu acest soldat, poate că 
în felul ei cîinesc l-a iubit. În mod sigur, nu-i dăduse prea 
multă importanţă. Acum însă începu să mîrfie la el. 

Lup se uită la ea. „Pînă acum a făcut tot posibilul să 
mă convingă că sînt oameni buni.“ În glasul ei se simţea o 
enervare care venea din adîncul pieptului. Părul i se zbur- 
lise, iar în ochi îi apăru o licărire verzuie, prevestitoare 
de rău. ` 

De data aceasta el încercă s-o liniştească. „Fii cuminte, 
nu-l lua în seamă. Nu e nici un pericol pentru că e doar un 
singur om. Dacă totuși vrei să faci ceva, atunci pregă- 
teşte-te de luptă cu ciinii. Cu cîinii tăi“, adăugă răutăcios. 

Nu era prea sigur că ar fi luptat cu ciinii, pentru că le 
răspundea cu un scheunat prietenos, dar fără să se gudure. 

„Nebunule“, şuieră ea printre dinţi, schimbîndu-și 
mereu poziţia încît să-l aibă pe grănicer mereu în fața 
ochilor. 

Stencl se apropia din ce în ce mai mult. De supărat și 
trist ce era, îşi pierduse şi răsuflarea. Se gîndise în toate 
felurile cum să-l cruţe pe cîine, dar mai presus de toate 
acestea; era acel ordin, pe care trebuia să-l execute. 

„Un singur om niciodată n-a avut curajul să mă atace“, 
încerca Lup să-i explice. Nu bănuia că în următoarele mi- 
nute omul acesta o va face cu succes. 

Se întoarse dispreţuitor cu spatele spre grănicer. 

— Acum, șuieră încet căpitanul. 

Însă Liza reacționă mult mai repede. Se repezi ca un 
fulger asupra lui Stencl chiar în clipa cînd acesta, cu de- 
getele tremurînde, scoase piedica automatului spunîn= 
du-şi: „Trebuie s-o fac, e ordin. Ei sînt totuşi atit de în- 
ţelepţi încît să nu dea un ordin prost. Toţi au fost pentru 
asta. Și veterinarul, care se pricepe la cîini, și adjutantul, 
care a dresat atîţia. Poate că ei au dreptate și nu eu.“ 

Oftă şi ridică automatul. Încremeni. 

Peste el se prăvăli sălbatic corpul de aproape patruzeci 
de kilograme al Lizei. Se agăţase furioasă de mina stingă, 
deviind traiectoria armei spre pămînt. Îi dădu drumul ime- 
diat şi își înfipse colții în cealaltă mînă, neprotejată. 

Icni și vru să se dea înapoi, dar se împiedică de-o piatră 
și căzu pe spate, parcă izbit de-o ghiulea 'de tun. Într-o 
fracțiune de secundă văzu cerul albastru şi ochii înfrico- 
șător de sticloși ai cîinelui proiectaţi pe el. 

„Fato, am crezut că ești un membru al familiei noastre 
ostășești, dar uite că dintr-o dată s-a trezit în tine fiara. 
Poate că ai dreptate, îl aperi. Tu ai bănuit ce aveam de 
gind să fac.“ 

Avea timp să-și acopere gîtul cu mîneca de protecţie, 
dar nu o făcu, Simţea o durere puternică în mînă. Se uita 
drept în ochii aceia răutăcioşi şi zîimbea. 

„Eşti isteațä, fato, ai împiedicat o crimă, ești o fată mi- 
nunată. Mi-au venit în cap fel de fel de idei cum să-l scap, 
dar soluţia ta a fost cea mai bună. Eu aș fi fost obligat în 
cele din urmă să execut ordinul. Știi doar că şi voi, ciinii, 

aveţi regulile voastre de fier, că asculiaţi unul de celălalt, 
totdeauna cel care este mai slab de cel care este mai puter- 
nic, în timp ce la noi, oamenii, cel care esie mai prost, de 
cel care este mai deștept“. 

— Liza ! şopti, nu de frică pentru că avea gîtul desco- 
perit, ci de uşurare, 

— Liza! strigă alarmat de jos căpitanul, scoţind 
pistolul din toc. 

Miriia fără să muște. Nu avea motive. Îi ajungea că 
ostașul zăcea- la pămînt ca un gîndac neputincios şi lipsit 
de apărare. Furia din ochi îi dispăruse. Întoarse mirată 
capul spre căpitan, ca și cum ar fi vrut să întrebe : „Omule 
dragă, în fond de ce te superi ? Vezi bine că sînt de-a 
voastră !“ 

Stogontik, dintr-o săritură, fu lîngă căpitan. Nu mai 
era nevoie, pentru că băgase pistolul la loc în toc. 

— L-a apărat, spuse Stogontik ca să se afle în treabă. 

Căpitanul își dădu şi el seama de același lucru. Cu atit 
era fnai complicat să ia acum o hotărîre. 

Grăsunul de Stencl se ridicase de la pămînt și o luase 
la vale pe poviîrniș, împiedicîndu-se mereu. Zîmbea, cu 
toate că din dosul palmei îi curgea sînge.'Și nu numai că 
zimbea ! 

— Pentru Dumnezeu ! Cîntă ! izbucni căpitănul. 

Stencl, într-adevăr, mormăia un cîntec. Îngrozitor de 
fals şi de sfornăit, un fel de cîntec păgîn de mulțumire. 

— E şocat, constată veterinarul. Doar s-a repezit la el, 
completă dînd din cap atotştiutor. 

Ostaşul mormăi şi cînd i se spuse că va trebui să facă 
o injecție antitetanos. Poate că acest lucru acum nu mai 
surprindea pe nimeni, însă în urmă cu cîteva luni, grăsu- 
-nul Stenc] leșinase cînd fusese injectat antitific, spre bucu- 
ria răutăcioasă a tuturor militarilor din companie. 

Liza lăsă capul în jos. „De data asta am făcut-o, într-a- 
devăr. O să aud din toate părţile acel cuvînt nesuferit : 
„Ptiu !“. | 

Însă lingă acești oameni era acasă, ceva o atrăgea spre 
ei. Ştia că n-o să-l poată convinge pînă la urmă. Își dă- 
duse seama de mult că nu mai are e rost nici un fel de 
dojană. 

Stăteau la poalele dealului și se sfătuiau. 

Simţi o chemare puternică. Locul ei era lîngă grăniceri. 
Înaintă cîţiva pași. 

Lup nu o strigă înapoi. Se împăcase cu gîndul că va 
lupta de unul singur. Nu i-o luă în nume de rău. 

Liza merse mai departe. Trecu' discret pe lingă Prinţ, 
care se gudură cînd o văzu, ca și cum nu s-a întîmplat 
absolut nimic, pe lingă Zmeu, care îi arăta totuși colții săi 
puternici, şi se opri în faţa lui Stogončík, ca să-i pună lesa. 
Rămaăse foarte surprinsă că nu auzi acel „ptiu !“. Ba mai, 
mult, adjutantul o mîngiie, bătînd-o ușor pe piept. 

— Liza, da’ știu c-ai făcut una bună, îi spuse acesta 
pe un ton de reproș, fără nici o urmă de răutate în glas. 

Tonul pe care i-o spusese o impresionă. 

Veterinarul dădu din cap supărat. De aceea, Stogontik 
se retrase imediat împreună cu Liza. 

Muncitorii forestieri stăteau pe o movilă de pămînt și 
se uitau. Rambousek mesteca absent pîine cu slănină și 
bea ceai din termos. Se înclină puţin și spuse vecinului : 

— Asta ar fi bun pentru tine, Franěk ! 

Franěk ridică ochii grei şi privi șovăitor spre virful 

ealului. Se gîndea ce caută cîinele acela acolo. „Sînt sin- 
sur cuc. M-am obişnuit aşa, dar nu e bine. Cel puţin o să 
am și eu pe cineva care o să-mi ţină de urit.“ 

Se ridică şi se îndreptă încet, cu pași greoi, spre grupul 
de soldați. 

— Was ist mit ihm ? îl întrebă Gustl Grunfeld pe 
Rambousek. Acesta ştia tot atît de bine limba cehă ca și 
germana, de aceea îi era indiferent pe care din ele o 
folosește. 

— Aber etwas mit dem Hunde, mormăi Rambousek. 

Bouzek plecă de lîngă ei. Nu-l interesa cîinele din 
vîrful dealului. Nu-și vedea capul de griji, pentru că cei de 
la Consiliul popular raional îi respinseseră cererea de 

` divorț. Mai picase acum și întîmplarea cu femeia, care avea 
părul blond exact ca soția lui. Își înghițise oftatul, smulgînd 
un fir de iarbă, pe care începu să-l mestece. - 

Gustl Grünfeld se aşeză lîngă el. 

— Căsnicia este un lucru foarte frumos, spuse, dacă 
îți reușește. Dacă nu, și asta se i foarte des, devine 
un iad. Ce spui ? ice se 

Pentru că Bouzek nu răspunse nimic, Gust] se ridică şi 
se duse lîngă Franěk, care se aşeză mai aproape de căpitan 
şi fără să vrea îi atinse cozorocul caschetei. 

— Ce va fi cu cîinele ? întrebă supărat. . 

— Ştii doar, Franěk; răspunse căpitanul ridicind din 
umeri. 

Fran&k se uită la el contrariat: Nu-i făcea plăcere cînd 
oamenii îl obligau să se gîndească. În atiţia ani de stat aici 
se dezobișnuise de acest lucru. 

— Îl omorîm pentru că altminteri se sălbăticește. Cu 
prima' ocazie brigadierul silvie o să-l împuște pentru că o 
să sfîșie căprioarele, adăugă căpitanul. 

— Dar e păcat de el, mormăi Franěk. 

— Bineînţeles că e păcat de el. 

. — Ştiţi, eu sînt aici singur cuc, bombăni omul privind 
fără interes deosebit spre vîrful dealului. E cel mai mare 
dintre toţi cîinii pe care îi aveţi. Cel puţin şaizeci și cinci. 
O mîndreţe de paznic. 

— Cine să te fure acolo, în sihăstria ta ? spuse rizînd 
căpitanul. 

Franěk îl privi din nou descumpănit. 

— Nu e vorba de mine. Eu, fiecăruia aș... și își Iegănă 
mîinile mari, ca niște lopeţi. Mă gîndesc dacă se întîmplă 
ceva la graniţă. 

— Pentru asta ne-ajung cîinii noștri, 

— Dar ieri? _ 

Căpitanul trebui să recunoască. Ieri, într-adevăr, câinii 
au dat greş. Începînd cu Liza. După toate astea a mai venit 
și ploaia care a șters urmele. 

— Chiar îl vrei tu, Franěk ? se amestecă în discuţie lo- 
cotenentul-major. 

— Ar avea nevoie de el, remarcă Gustl Grünfeld. Sin- 
gur în toată hărăbaia aia de casă. So ist ein schweres Leben, 
wissen's ? 

Franěk îşi ridică sprîncenele stufoase ca şi cum pentru 
o clipă s-ar fi gîndit intens la ceva. Pesemne, fiecare cuvînt 
îi dădea mult de lucru pînă să-l rostească, dar și mai mult 


avea de furcă cu gîndurile. 
— L-aș vrea, spuse în sfîrșit. 
Căpitanul zîmbi. 

— Ar fi mai bine, Franěk, dacă în pustietatea aia a ta 
ai avea o femeie pe cinste. 

Franěk își ridică din nou sprincenele de parcă s-ar fi 
înfuriat. Aștepta să vadă ce mai are de spus căpitanul. 
Expresia feţei îi era bănuitoare și pesomorîtă. 

— Bine Franěk, răspunse stingherit căpitanul. Cel 
puţin să ai cîinele ăsta. 

— Da, cîinele, încuviință Franěk și se linişti dintr-o 
dată. Miinile lui mari şi grele se mişcau încurcate pe lîngă 
trup. 

„E-așa cum spuneam“, reflectă căpitanul, reluîndu-și 
gîndurile. În fond ce ştiu despre el ? Bouzek se desparte de 
nevastă-să, iar ăsta poate că a avut vreuna înainte de a 
veni aici, L-o fi părăsit. Sînt bărbaţi care nu pot uita.“ 

— Numai că nu e chiar așa de simplu să-l prinzi, dădu 
căpitanul din cap, arătînd spre Lup. 

— Ich geh’ mit ihm, se oferi Gust] Griinfeld. 

— N-am nevoie de nimeni, se răsti Franěk la priete- 
nul său. , 
— Așa e el întotdeauna, oftă Gust]. Aber ich gek’ 

doch ! 

Căpitanul căzu pe gînduri. „Cercul se strînge“ își zise. 
Şi parcă i se luase o piatră dé pe inimă, pentru că aceasta 
era o rezolvare acceptabilă. Cel puţin n-a mai fost nevoie 
să omoare animalul acela superb. Se întoarse întrebăior 
spre locotenent-colonelul veterinar. 

— Şi eu am închis ochii, mormăi acesta. Oricum, chiar 
dacă-l prinde viu, tot trebuie să-l aducă să-i facem o 
injecție. 

— a-ţi măcar mîneca, zise căpitanul. 

Franěk dădu dispreţuitor din mînă. . 

— Mă pricep. Eu în timpul războiului... 

Tăcu și căzu din nou pe ginduri. Ceva îi spunea că nu 
trebuie să vorbească mai mult, deși nu pricepea prea 
bine de ce. 

— Ce, în timpul războiului ? întrebă căpitanul curios. 

— Artist de circ, îl ajută Griinfeld să răspundă. 

— Nuu, dădu din cap Franěk. Am lucrat la circ. Așa... 
la animale, zise el dintr-o dată şi aşteptă o clipă să vadă 
ce-o să spună căpitanul. Nu-mi mai amintesc dacă la 

„Busch“ sau „Krone“. În fine, la mai multe circuri. Cîinele 
se potrivește peste tot. 

— Da, cîinele se potrivește, încuviinţă căpitanul. „Un 
cîine teribil, care urăște oamenii și un însingurat care îi 
evită pe oameni“. 

— Oricum, mult mai bine decît să-l fi lichidat, adăugă 
locotenent-colonelul. 

Instructorul reflecta profund. Nu punea la îndoială 
faptul că cei doi vor şti cum să procedeze ca să prindă 
cîinele, mai ales că unul din ei lucrase cîndva cu animalele, 
după cum nici faptul că acolo, sus, cîinele nu se va apăra 
îndirjit. Nu trebuia să li se întîmple ceva. Cei doi știu 
foarte bine ce înseamnă ciinii-obișnuiți, dar nu cei crescuţi 
pe frontieră, chiar dacă zilnic trec pe lingă ei. 

Stogontik se gîndea că ar putea să lase liberi patru cîini 
care l-ar fi imobilizat pe intrus. „Numai că acest lucru re- 
prezintă un act de curaj, pentru că, garantat, acela este un 
bătăuș, iar un cîine ca Prinţ, care a cîștigat premiu la con- 
cursul de la Berlin, numai zece mii face, frățioare... dacă . 
e vorba să calculăm.“ 

— N-am nevoie de nimic, mirii Fran&k de parcă îi 
citise gîndurile. l 

Se întoarse şi își puse fierăstrăul pe umăr. Toate miş- 
cările lui erau încete și cu scop bine determinat. În cazul 
în care copacul ajunge aproape să se prăvale, omul trebuie 
să ştie și să se ferească din cale. Dar nimic pripit. Durează 
destul pînă să dobori un asemenea uriaș, timp în care poţi 
să chibzuiești destul. Numai un nebun ar fi în stare să stea 
să se răstoare copacul pe el. 

Lup aştepta. Își arătă colții. Nu-i venea să-şi creadă 
ochilor. Adineauri se apropiase de el un om căruia ori i-a 
fost frică, ori n-a mai vrut să-l atace și de aceea interven- 
ţia unei căţele a fost suficientă pentru a-l face să reńunțe. 

Acum spre el se îndreptau doi oameni. Cel care mergea 
mai în urmă, nu-l interesa, pentru că își dădu seama că 
e un fricos. Primul nu avea nimic omenesc în el. Nici un 
fel de frică, nici un fel de prudenţă. Înainta direct spre el, 
fără a se grăbi. Mergea cu corpul înclinat înainte. Miinile 
sale lungi se bălăbăneau pe lîngă corp. Era supărat şi pe 
fața lui se putea citi o expresie de cruzime. Avea părul 
zbirlit și roșcat ca o vulpe. Şi mirosea. Lup-Negru nu su- 

porta mirosul oamenilor, fiindcă îi ura. Dar mirosul ema- 
nat de acest om — amestec de transpiraţie, murdărie și 
băutură — îl tulbura. 

Se zbirli şi toţi mușchii frumosului său trup se con- 
tractară. 

Nu, omului acestuia nu-i era frică de cîine. Nici în 
miîini nu ţinea nici unul din lucrurile acelea primejdioase 
care omoară de la distanţă. Nu avea nici măcar bită. Nimic. 
Semăna mai mult cu un animal puternic și ameninţător, 
care înaintează încet, conștient de forţa sa. 

Omul acesta fioros ajunsese acum periculos de aproape 
și Lup încă mai ezita. Nu-și putea explica de ce nu dădu- 
seră drumul la cîini și nici curajul acestui bărbat. 

— Mai bine renunţă, Franěk, strigă de jos căpitanul. 

Tăietorul de lemne nu se uită înapoi. Nu-i interesa ni- 
mic altceva în afară de cîinele pe care dorea să-l supună. 
Ştia că o să izbutească. Îl sfida şi în același timp îl stima. 

— Sîntem egali, şopti el fără să-și poată explica în ce 
consta această egalitate. _ 

— Was meinst du, Tony ? întrebă nesigur Gusti, care 
mergea în urma lui cu prudenţă. 

intoarse privirea. Ştia că în acest fel oferă ciinelui 
prilejul să-i sară în spate. Dar acum pur și simplu îl dis- 
preţuia. „Nimic nu supără şi enervează felinele mai mult, 
ca atunci cînd omul le întoarce spatele, jignitor.“ 

Dar Lup nu sări la el. Era doar foarte neliniștit. 

— Poate, începu Franěk să vorbească apoi, că nu tre- 
buia să pomenesc de circ, nu? şi se uită întrebător la 
Grünfeld. l 

— Nu văd de ce, se miră Gustl. Mai bine lasă astea și 
fii alent să nu se repeadă bestia în spinarea ta. 

Pe fața instructorului se vedea îngrijorarea. Avea 
mustrări de conștiință. Cunoştea bine această categorie de 
cîini al căror comportament fusese stricat. În zece ani de 
serviciu întîlnise multe cazuri. Totdeauna se găseau con- 
ductori care la început se apucau să lucreze cu entuziasm, 
dar care apoi, fie că nu aveau în suflet destulă dragoste, fie 
că îi lăsau nervii, începeau să bată cîinele ce le fusese în- 
credinţat. Ştia ce înseamnă cînd cîinele lucrează de frică şi 

cu ură față de om. Aşa educau ciinii dincolo, de partea 
cealaltă a frontierei. Ştia de asemenea că e nebunie curată 
să te apropii de un asemenea cîine, fără să ai ceva în mînă. 

Nu cunoştea însă acea categorie de oameni din care 
făcea parte Franěk. 

Cînd Lup se repezi prin surprindere, nu reuşi să apuce 
mina stingă a lui Franěk, intenţionat îndoită din cot, că şi 
primi peste nas o lovitură atît de puternică, dată cu mu- 
chia palmei drepte, încît se răsuci în aer și căzu, izbindu-se 
cu şoldul de pămînt. Văzu stele verzi, dar sîngele îi fierbea 

-prea tare în vine ca să se gindească la durere mai mult 
de cîteva secunde. Exact cît avea nevoie ca să se ridice 
de la pămînt.. 

Se năpusti din nou fără şă-l pună-n gardă, sau să 
miriie. Era un atac pe tăcute. De data aceasta şterse su- 
prafața pămîntului, intenționînd să atace la picioare. 

Dar un pumn îl izbi cu iuțeala fulgerului peste bot, ră- 
nindu-i cerul gurii și aruncîndu-l cel puţin doi metri 
înapoi. 

Era la pămînt. Din gură îi curgeau bale. Scîncea. Știa 
că după atacul său asupra unui dușman atit de puternic, 
trebuie să se aștepte neapărat şi la contraatac, 

Tăietorul de lemne sta în picioare și își ștergea înche- 
ictura miinii drepte de saliva lăsată de botul cîinelui, pri- 
vindu-l cu niște ochi vicleni, de parcă s-ar fi amuzat. Îi 
vorbea pe un ton liniștit. În glasul lui era un amestec de 
vorbe jignitoare, dar şi de puţin respect. / : 

— Ai înnebunit, măi jăvrică, dacă ai impresia că mă 
sperii de tine. 

Se gîndi o clipă extenuat și își încreţi fruntea. 

„La circ nu mi-au dat voie pe urmă la animale, decit să 
le curăţ cuștile, mormăi furios. Ziceau că le bat. În ochi i 
se citea acum mînia. Dacă ai fi văzut pisicile alea mari cum 
vroiau să-mi sară-n gît, pe la spate. Acum, tu pentru asta 
te pregăteşti. Cel puţin tu vii din faţă, se vede asta în 
ochii tăi.“ 

Într-adevăr, Lup se pregătea să se repeadă la gîtul lui. 
Își adunase încet-încet toate forțele pe care vroia să le 
arunce în acest atac. Spera să fie ultimul. Se lăsă la pă- 
mint ca să aibă un sprijin mai bun cînd va fi să se năpus- 

tească. Dar nu putu să sară pentru că bărbatul îi vorbea 
mai departe şi în glasul lui era ceva care-l făcu să fie mai 
prudent. 

— Am lucrat cu leii, mă jăvrică. N-am avut nevoie 
niciodată de o cușcă de rezervă. Totdeauna am știut unde 
şi cum să lovesc, în așa fel ca animalul să fugă și să-i piară 
cheful să mai atace. Cel mai rău e ursul. Este atît de leneș, 
că se înfurie dacă îl trezești din somn. Dar e mai puternic 
decît leul. s 

Stătea pe loc, uşor înclinat înainte, mişcîndu-și mîinile 
mereu, Rămăsese cu acest obicei de cînd lucrase la circ. 
Nu avea nimic gîndit dinainte. Acest lucru îl făcea în locul 
lui natura, care îi ajută pe cei puternici. Observă cum 
cîinele se uita la gîtul lui. Era clar că acolo se va repezi. 
Îşi mișca mîinile întruna fără să știe de ce. Creierul lui nu 
mergea cu raționamentul chiar atît de departe. Încetă să 
mai vorbească, pentru că simțea că se apropie momentul 
cînd cîinele îl va ataca. Îi apăru în minte leul ieşind din 
manej prin tunelul de gratii. Îngrijitorul nu mai știa ce 
face. Băuse un litru de rom care ar fi trebuit de fapt să fie 
diluat în zece litri de apă călduţă și dat elefantului ca me- 
dicament contra răcelii. Dăduse drumul unui urs, pentru 
numărul următor, mai repede decit trebuia, încît se întilni 
în tunel cu leul care tocmai își termina programul. 

— ...Ursul ăla l-a sugrumat pe leu, zise Franěk. Leul 
omoară numai atunci cînd poate sări. 

Se aplecă și mai mult. 

Lup-Negru ţişni de parcă l-ar fi catapultat chiar pă- 
mîntul. i 

În timpul saltului său scurt se întimplă ceva neprevă- 
zut. Pină în clipa cînd se aruncase asupra lui Franěk se 
gîndise doar la mîinile acelea în continuă mișcare, fără 
să-și dea seama că și picioarele dușmanului său de moarte 
sînt pregătite de luptă, chiar dacă stăteau nemișcate. 
Miinile îi distraseră atenţia şi tocmai aici a fost greşeala 
lui. Primi o lovitură în burtă. Se rostogoli într-o parte, iar 
colții lui muşcară în gol. 

Tăietorul de lemne nu-și agitase mîinile fără rost. Cu o 
mişcare rapidă înşfăcă animalul de git. 

Bărbatul se îndreptă de spate. Stătea acum ţeapăn ca 
un stilp şi ridea animalic. Apucase cîinele de git, ţinîndu-l 
departe de corp, ca să nu-l zgirie. 

Începu să-l învîrtească. Mai întîi încet, apoi din ce în 
ce mai repede. În primele clipe cîinele mai opuse rezis- 
tență, dar după aceea renunţă. Continua să-l învîrtească 
din ce în ce mai repede. 

Se opri brusc. Simţi cum îi troznesc în mînă vertebrele 
gitului. Ridică puţin mîinile și izbi cu cîinele de pămînt. 

Lup rămase nemișcat. Horcăia. 

— Bist du ein fabelhaţter Kerl! răbufni Gusti în 
spatele lui. 

Franěk se întoarse încet. Nu părea obosit deloc, dar nici 
nu avea vreo satisfacţie din această luptă. 

— A fost mai greu decît cu pisica aia, spuse extenuat. 
Atunci... şi încercă să-și amintească. Na, mi se pare că pan- 
tera. Am învîrtit-o şi pe ea tot așa. Atît doar că și-a strivit 
capul de gratii. l 

— N-aş vrea să am de-a face cu tine, oftă Gustl. 

Franěk continua să privească absent. I se păru că 
de-abia acum realizează de fapt pentru ce venise el aici. 

— Va fi un cîine bun, zise în sfîrșit. O să-i fie frică de 
mine pînă la moarte. Totdeauna am căutat, încă de la în- 
ceput, ca animalele să ştie că pu e de glumit cu mine. Pe 
urmă n-aveam nici o grijă. La fel și cu ăsta, acum. 

— Crezi oare ? îl întrebă sceptic Gustl Griinfeld. 

— Știu eu! 


Instructorul Stogontik începu să urce poviîrnișul. Era 
limpede că nu va mai avea nevoie de pistol. Îl privea cu 
admiraţie pe acest om şi totuși nu-i plăcea de el. „Cu ciinii 
nu se procedează aşa. E mai mult decît cruzime. Va fi cel 
mai rău cîine din regiune, îşi spuse în gînd. Un om rău şi 
un cîine rău e ceva degradant. Nu mi-aș dori să lucrez cu 
un asemenea cîine, Tot timpul ar aștepta un moment de 
neatenţie din partea mea ca să se repeadă la git. Ciinele 
are memorie bună.“ 

Fran&k auzi zgomot de pași şi se întoarse încet. 

— Aţi vrea să-mi Împrumutați cureaua cu ţepi ? 

Stogoncik i-o dădu tăcut. 

Lup își revenise dar nu schiţă nici o mișcare. Îl durea 
tot corpul. Respira greu. Văzu două miini pregătite să-i 
lege cureaua de la gît cu zgarda. Își dădu seama că sînt 
aceleași mîini care erau cît pe-aci să-l sugrume și mîrfi 
înăbușit. 

— Nu ţi-ajunge ? se miră Franěk. Îl lovi cu piciorul în 
burtă și se întoarse spre Stogontik, care privea dezgustat 
această scenă. O să fie un cîine bun ! 

» — Şi eu v-aș trage una cu piciorul, spuse răutăcios 
instructorul. Așa se procedează cu animalele ? 

Franěk rise prostește. -: 

— Acum e cîinele meu ! 

Lup se ridică istovit. Se clătina. Încercă să opună o 
slabă rezistenţă, pentru că nu vroia să meargă după acest 
om îngrozitor, care îl privase de conștiința valorii proprii 
şi de respectul faţă de sine însuși. Însă ţepii curelei i se 
înfipseră în gît. Porni încet, cu capul în jos, în urma nou- 
lui său stăpîn. 

— Oricum, tot e mai bine decît să-l fi lichidat, remarcă 
veterinarul. 

Instructorul dădu sceptic din cap. 

— Poate că e mai bine să mori, decît să-ţi pierzi cu- 
rajul pentru totdeauna, spușe îngîndurat. 

Căpitanul privi ceasul de la mînă. E 

— A durat treizeci şi unu de minute, spuse pe un ton 
sec. Nu și-a pierdut el tot curajul în timpul ăsta. 

În noaptea aceea vîntul şuiera ca un cuib 
de şerpi întărîtați. Era un vînt cald, pentru că după un 
august năbädăios și fierbinte, venise acum o splendidă 
vară indiană. Totuși, nu te puteai baza prea mult pe căl- 
dura asta. De multe ori, noaptea, se lăsa frigul și vîntul se 
transforma în vijelie, care, de undeva, de la sud, poate 
dinspre Alpi, aducea vestea că pe-acolo căzuse zăpada. 

Vîntul cald izbea obloanele de la ferestre, care fuse- 
seră verzi cîndva, cu frunze de tei pictate simbolic pe ele 

şi inimioare traforate. Acum le deschidea și le închidea ca 
un neastimpărat. Obloanele scîrțiiau îngrozitor. Lui Fra- 
něk nu-i trecuse niciodată prin minte că ar trebui să ungă 
balamalele. Fostul proprietar, neamţul, din contră, nu 
concepea să nu le ungă. Înainte oamenii trăiau mai liniştit 
şi le rămînea timp pentru treburi din astea. Cîndva, aici lo- 
cuise o familie germană numeroasă. Toţi erau buni gospo- 
dari şi făceau toate reparaţiile locuinţei, ori de cite ori 
era nevote. 

Începînd din patruzeci şi opt, aici locuia Franěk singur. 
De fapt, pină în cincizeci și doi, locuise împreună cu tatăl 
lui, care apoi murise; Franěk nu-și pierdea timpul cu flea- 
curi, astfel că obloanele scîrțiiau şi la fiecare izbitutră de 
vînt toată casa se clătina din temelii. De peste tot se auzeau 
sunete și zgomote ciudate. Vechile cufere nemţești erau 
„pline de cari. Grinzile pe care se sprijinea tavanul greu 
din scînduri de stejar se deformaseră și din cînd în cînd 
trozneau. Acoperișul se lăsase, iar bucăţile de șindrilă care 
intraseră una în alta scrîșneau ca dinţii unui om înfuriat. 
Ramurile de pin și ciorchinii roșii ai scoruşilor loveau din 
cind în cînd acoperișul, care suna ca o tobă. 

— Să fiu în locul dumneavoastră, n-aş sta aici, spuse 
soldatul Kučera, care se aşezase în faţa lui Franěk. 

Acesta nu-i răspunse. Continua să lucreze fără să se 
uite măcar o clipă la el. Ţinea între genunchi fierăstrăul 
și îl ascuţea. Un dinte înafară, altul înăuntru. 

Soldatul împinse paharul plin cu un lichid albăstrui. 

— Nu vă supăraţi, dar nu pot. 

— Totdeauna ai băut, mormăi Fran&k. 

.- -— Acum n-am voie, am avut comoţie cerebrală. Un 
milimetru mai trebuia și m-ar fi înghițit pămîntul. 

Scrișnetul neplăcut al pilei încetă. Franăk îşi ridică 
privirea. 

— Tu ai fost ăla ? - 

— N-aţi ştiut ? Eu şi Krátký. Se pare că von fi avan- 
sali la gradul.de fruntaș. Poate primim și insigna de gră- 
nicer de frunte. 

— Deci vgi siiiteţi cei doi, spuse Franěk, pe un ton 
obraznic, îndreptindu-se spre fereastră. Înţepeni oblonul 
cu o surcea. Ciieodată mă enervează cînd se tot izbește așa, 
explică. 

Sotdatul se uită la ceas. 

„_. — Trebuie să plec, domnule Franěk. Da’ vreţi să vă 
însuraţi ? 

Franěk se uită la el contrariat. 

— Ce altceva puteau să vă scrie cei de la raion, de la 
Budějovice, nu ? Scrisoarea aia pe care v-am adus-o 
atunci. 

. Franěk nu răspunse nimic. Se uită într-o parte, în col- 
tul unde, lipită de perete, era securea. Soldatul nu-i ur- -- 
mări privirea. „Poate că a spus-o doar aşa, într-o doară“. 
Franěk tocmai se gîndea la asta şi la multe alte lucruri. Se 
apropie de masă şi dădu pe gît păhărelul cu băutură. 

— Lasă, dacă nu vrei, mormăi. 

— Aș fi vrut să-mi ung și eu gitlejul, zise soldatul 
din ușă. 

— Dece? 

— Eh! şi dădu plictisit din mînă. M-am certat cu prie- 
teriul meu. Ştiţi că pentru o femeie ? 

Franěk îl privi tăcut. 

— Femeia care nu ştie ce vrea sau pe cine-l vrea, tot- 
deauna strică prieteniile vechi, spuse soldatul stînd mai 
departe în uşă. 

Afară sufla un vînt călduț. Răsăriseră primele stele. 
Soldatul privea cerul albastru şi se gîndea că povestea cu 
Eva nu e chiar aşa cum spusese el. Omul face pe indife- 
rentul ca să nu rîdă ceilalți de el. Se întoarse repede, intră 
în odaie și spuse : 

— Să nu vă-nsuraţi, domnule Franěk. 

Rise obraznic şi dispăru în întuneric. 


Franěk se aşeză și privi pentru o clipă flăcăra lămpii cu 
petrol. Dădu din cap nemulțumit. Prea se adunaseră din- 
tr-o dată atîtea lucruri la care trebuia să se gîndească. În- 
cepu să-l doară capul. 

Nu spusese nimănui că cincisprezece ani de singură- 
tate pot să doboare sau să schimbe omul total. Chiar dacă 
ar fi vrut să se destăinuiască, tot n-ar fi găsit cuvintele 
potrivite, pentru că lui creierul îi funcționa destul de încet. 
Dacă mai avea citeodată o sclipire, aceasta nu era istețime, 
ci experienţa pe care i-o dăduse viața. 

- 

Prezenţa ciinelui îi făcea bine, chiar dacă știa că ani- 
malul nu-l iubește şi n-o să-l iubească niciodată. Dar ciîi- 
nele scotea sunete, ca orice ființă. Nu era vorba decît de 
asta. Ciinele umbla, lipăia apa şi trăgea cu dinţii de carne. 
Şi citeodată miriia. 

Adevărat, din cînd în cînd mai nimerea pe la el vreun 
ostaș, ca astăzi Kucera. Doar atunci cînd, într-adevăr, nu 
mai exista nici o altă posibilitate să te mai duci undeva. 

. Franěk reprezenta doar o fărîmă a naturii, iar chipul 
lui aproape negru era tot atit de plin de viaţă ca piatra în 
apă. Cu barba lui roşcată, nerasă de mult, cu unghiile care 
uitaseră cum arată foarfeca, dar care erau rupte de coaja 
tare a pinilor şi molizilor, inspira teamă tuturor. Se vbiş- 
nuise demult să tacă. Era mut ca un copac. Şi tot demult 
încetară să-l mai invite familiile tăietorilor de lemne de 
prin împrejurimi, fie că era vorba de Grinfeld, sau Ko- 
vât, niște oameni cumsecade, ori de Iovănescu, o familie 
de originali. Nici rotofeiul de Rambousek nu-l mai invita 
pe la el. Cînd Franěk încă îi mai frecventa, totdeauna se 
așeza în colțul cel mai întunecat al odăii, unde stătea tăcut 
ca o buturugă. Din întuneric îi luceau doar ochii, care bă- 
gau spaimă-n neveste. Acum şedea la masă şi bea. Aici, la 
graniţă, toți bărbaţii făceau rachiu. Dracul mai ştia ce e 
voie și ce nu. Îl fierbeau de multe ori ca să-l facă de opt- 
zeci de grade, Mirosea a saboţi şi a toate fructele otrăvi- 
toare posibile. Nimeni nu bea mai mult de o jumătate de 
litru, însă bărbatul ăsta negricios şi tăcut trăgea la măsea 

răzbit. Nici măcar un pin înalt de treizeci de metri, n-ar . 


fi putut să-i vină de hac. 

Nu se mai pomenea demult despre el în casele celor- 
lalți muncitori forestieri. Încetaseră să se mai gîndească la 
o eventuală înrudire cu vreuna din familii, pentru că fe- 
meilor le era groază de el. Nu mai făcea parte din catego- 
ria oamenilor, devenind doar ceva legat de munca lor. 

Să fii cu Anton Franěk în echipă, însemna ceva. În 
cîteva secunde — în sensul cel mai strict al cuvîntului — 
reteza cu fierăstrăul lui mecanic un molid de şaizeci de 
ani. Un muncitor fără egal. Nu avea nevoie de nimeni 
care să împingă cu cangea. Totdeauna se descurca singur. 
Nici fiu ridica bine capul și știa imediat din ce direcţie bate 
vintul și în ce fel poate să-i uşureze-munca, Simţea, de 

asemenea, orice' schimbare a direcţiei vîntului. De cite 
ori, aparent nejustificat, nu începea să taie trunchiul co- 
pacului din direcţie opusă. Pină ce fierăstrăul să ajungă 
la capăt, vintul îşi şi schimba direcţia, culcînd ascultător 
copacul, exact în locul unde vroia el. 

Masa la care şedea era primitivă, improvizată din scîn- 
duri negeluite. Pe cea veche, sculptată, mîncată de cari, o 
făcuse praf dintr-o lovitură de pumn, într-un moment de 
furie. Din scîndurile de pe fața mesei, capetele cuielor 
ieșeau înafară. Îl interesa tot, atit de mult ca şi obloanele 
care scîrțiiau. ; 

Stătea tăcut şi se uita la Lup. Dar nu se gîndea la cîine. 
„Deci ăştia au fost cei doi“, şopti. Închidea şi deschidea 
pumnul. „Auzi... şi să nu mă însor“. Aproape că zimbi 
total absent. 


Ciinele ştia pe-ale lui. Lup-Negtu era un cîine regesc. 
Cindva' avusese o părere bună despre el însuși. De data, 
asta devenise un cîine îmblinzit. Un animal cu compor- 
tamentul stricat, căruia i se zbiîrlea părul pe spinare, ori 
de cîte ori se uita la tăietorul de lemne. Acum era un cîine 
cu un caracter rău, fiindcă nici un ciine din lumea asta, 
pur şi simplu nici o vietate, nu suportă la infinit, impasibil, 
cruzimea, despotismul și umilirea, 

De fapt nu era un cîine îmblinzit. Instrugtorul Stogon- 
čik şi căpitanul intuiseră bine. Acum doar se prefăcea. 
Nici una din loviturile primite nu reușise să-i potolească 
dorința nestăvilită de a-și lua revanșa. Pe Lup îl lega de 
om o cătușă. Avea timp destul. Tăietorul de lemne avea 
şi el timp. 

Cîinele îl ura. Îngrozitor. De moarte. Oricare alt cîine 
în locul lui ar fi fugit de sute de ori în aceste trei luni, însă 
Lup nu. Adevărat, nu raţiona ca un om, însă gîndurile lui 
— pentru că nu erau doar instincte — erau aproape ca 
ale unui om. Pur și simplu nu fugise pentru că avea timp 
destul să o facă. Mai avea şi niște datorii de plătit. Nu sim- 
tea el chiar așa. Dacă ar fi putut să vorbească, bineînţeles 
că nu ar spune-o cu aceste cuvinte. l 

Situația lui se putea compara cu aceea a unui frate 
sălbatec din nord, de dincolo de Cercul Polar, care nu reu- 

şeşte să doboare elanul din prima lovitură. Aleargă apoi 
după el, uitînd că mai sînt și alți elani, mult mai uşor de 
doborit. Îl fugărește mereu pe primul, pentru că e vorba 
de prestigiul său. 

„O să-mi cazi tu în labă“, mirii imperceptibil Lup. 

Dar bărbatul era cu ochii în patru și urmărea orice 
mișcare a botului cîinelui. Înţelegea puţin limbajul lui, 
chiar dacă nu-l auzise cînd miriise. 

— Ori tu pe mine, ori eu pe tine ! și rise răgușit. 

Lup în realitate ura pe toți oamenii. Avea şi de ce. 
Făcea legătura între două noţiuni — omul și biciul. Asta 
fusese odată. Acum — omul și securea, buturuga groasă și 
muchia mîinii care lovește la nas. O lovitură cumplită, care 
îl face pe cîine să-și piardă cunoştinţa. Deci — omul şi 
lovitura. Așa era cel mai corect. 

Citeodată se mai abătea pe aici cîte cineva de la com- 
panie. Destul de des și ofiţerii. Altădată n-ar fi venit aşa 
de frecvent ca acuma, pentru că toţi erau curioși să-l vadă 
pe Lup. Mai des veneau cei care lucrau cu ciinii și îi 
iubeau. 

Fusese de cîteva ori şi căpitanul Hâjek. Era tot așa de 
tăcut ca şi tăietorul de lemne. Pentru că venea seara tirziu, 
după ce punea la punct toate problemele companiei, se 
aşeza lingă focul aprins de Franěk cu puţin timp înainte 
și se uita cînd la flăcări, cînd la cîine. 

De multe ori cei doi bărbaţi nu scoteau toată seara nici 
un cuvînt. Ședeau la masă și beau otrava aia de rachiu. 

Tăietorul de 'lemne scoase o sticlă din dulap și turnă 
rachiul în două pahare mai mari. Era semn că are încre- 
dere în căpitan. Acestuia îi era perfect egal unde și cum se 
producea băutura asta mizerabilă, îngrozitor de tare, dău- 
nătoare sănătăţii, pentru că avea grijile sale. Dacă băutura 
asta îi face rău unuia din interiorul ţării, asupra grănice- 
rului, care-i un om mai aspru, nu are nici un efect, 

Totdeauna mai întîi îşi netezea distrat părul blond și 
rar, iar apoi dădea pe git paharul cu rachiu. Nici nu 
lăcrima. : l 

„În fond cu ce mă deosebesc eu de acest pustnic“, se 
gindea căpitanul. Privea flăcările şi gîndul îi era la femeia 
pe care și-ar fi dorit-o tovarășă de viață. „E o femeie mi- 

nunată. Dacă aș fi fost un funcționar care vine acasă la 
două şi jumătate, aş fi găsit masa pusă, iar ea m-ar fi 
întîmpinat cu zîmbetul pe buze. Însă eu am meseria pe 
care o am și ea n-ar fi venit cu mine în pustietatea asta. 
În plus, mai sînt şi o fire sentimentală. Așa nu merge în 
serviciul nostru.“ Bău şi al doilea pahar. 

— Alaltăieri am fost pe la Bouzek, spuse fără să se 
uite la Frank. Numai că la el e imposibil să stai. 

— De ce? 

— Tot timpul nu vorbeşte decît despre nevastă-sa. I-au 
respins din nou divorţul. E o plictiseală întreagă s-asculţi 
discuţiile lui despre femei. Căpitanul oftă. Dumneata cel 
puţin nu vorbeşti despre asta. 

Franěk ridică ochii nesigur. 

— Dar cea pe care au omorit-o ? Se ştie ceva des- 
pre ea? 

— Bineînţeles că da, dădu din cap căpitanul. Atit doar 
că nu sîntem noi primii care aflăm. De asta se ocupă alte 
organe. ` 

— Cînd se vor termina cercetările ? 

— Pot să dureze și trei luni. Un asemenea caz nu se 
rezolvă într-o săptămînă, mai ales că femeia e cetăieană 
străină. 

Franěk se făcu mic. 

— Deci era străină, oftă el. 

Căpitanul se gîndea la cu totul altceva. 

— E ciudat că ţi-ai ales tocmai casa asta. 

Tăietorul de lemne își muncea creierul. Îl respecta pe 
căpitan, care era un om slăbuţ, dar care bea ca un bărbat, 
fără ca ochii lui să-şi schimbe privirea cenusie, cer- 
cetătoare. ` 

— Casa asta, repetă Franěk. Își înghiți vorbele. Simțea 
în întrebare o primejdie, însă nu putu să-și dea seama în 
ce consta, Vroia să dea un răspuns înţelept şi de aceea își 
căuta cu greu cuvintele în capul în care nu avea nimic. 
Casa asta nu am ales-o eu, răspunse în sfîrșit. 

Căpitanul știa că așa este. Tatăl lui Franěk murise aici 
în *55, iar mama, cu un an înainte. De ce bătrînii părăsi- 
seră cîmpia roditoare a Elbei pentru a veni aici, nimeni nu 
va şti niciodată. 

Căpitunui se gindea la ale sale. „Citeodată serviciul e 
greu, mult- mai greu decît își poate închipui cineva. Să 
aperi îrontiera nu înseamnă numai să stai la pîndă, cu 
mina pe armă, gata să-ți dai viața. De multe ori înseamnă 
să ştii şi să bei. Chiar și o porcărie ca asta. Să bei nu 
numai de nevoie, ca să mai afli cîte ceva, dar și așa, de 
supărare şi necaz.“ | 

— Ştiu. Nu cred că oamenii au- venit să populeze re- ” 
giunea frontierei de plăcere. Mai ales cei care nu sînt de 
la ţară și care aveau o gospodărie. 

"Se uita îngindurat la cîinele ai cărui ochi scinteiau ca 
două smaralde. 

— Mă mir că nu ţi-ai adus o femeie zaravan 

Franěk tăcea ca o buturugă. 

— Pe Bouzek l-a înnebunit singurătatea, adăugă că- 
pitanul. 

— Şi pe mine... la fel, recunoscu Franěk. Dar femeie 
nu-mi iau. Pentru nimic în lume. 

Aceste uitime cuvinte îl surprinseră pe căpitan. Făcuse 
încă un pas în cunoașterea oamenilor. 

— Vorbeşti de parcă femeia ar fi o sperietoare. 

— Sperietoare ! Astea-s prostii ! 

— Sint! 

Căpitanul își dădu seama că n-ar fi înţelept să continue 
această discuție. Tăcerea era mai bună. Maiorul, care ştia. 
să aibă o privire convingătoare, îi spusese cînd discutaseră 
ultima dată : „Aici, în regiunea asta, a locuit familia 
Gorstner. Fiul lor a fost SS-ist. Pe frontul de răsărit a 
primit crucea cu spade. După ce s-a terminat războiul s-a 
predat trupelor sovietice, a ajuns aici şi apoi a șters-o la 
americani.“ 

Însă cuvîntul „regiune“ era ceva foarte vag. După '45 
în multe zeci de case nu s-a mai mutat nimeni, astfel că 
treptat au căzut în paragină, ori au servit ca obiective mi- 
litare în aplicaţii şi. tancurile le-au făcut una cu pămîntul. 

Nu s-a păstrat nimic. Nici o însemnare. După marea 
cotitură, au început să vină aici tot felul de oameni, şi 
cinstiți şi pușlamale. Se distrugeau și se ardeau la întim- 
plare toate hirtiile și nimeni nu-și dădea seama că de fapt, 
prin asta, se făcea un serviciu naziștilor. 

„În definitiv, spusese atunci maiorul, au fost destui cu 
numele Gărstner. N-o fi chiar ăsta din München.“ 

— Franěk, nu ştii ce fel de familie germană a fost cea 
care a locuit aici înaintea ta ? 

Franěk încetă să-şi mai toarne rachiu. Mina îi tremura 
puţin, dar căpitanul nu observă acest lucru. Se uita la 
ciine. 

— Cine-şi mai aduce aminte, răspunse tărăgănat. Cînd 
am venit noi, ei erau demult evacuaţi. 

— Dar de ce aţi venit aici ? T: 

— Ne-a ars casa. 

— Unde? 

— Acolo, unde am stat înainte. De fapt, eu n-am locuit 
cu ei. De la paisprezece ani am tot colindat lumea cu cir- 
cul. Am cutreierat-o'aproape jumătate. g 

Căpitanul dădu din cap. 

Franěk se antrenă în discuţie. Îl liniștea faptul că acest 
căpitan nu punea prea multe întrebări. 

— După aia, tata s-a apucat de băutură, fiindcă oame- 
nii ziceau că şi-a dat singur foc la casă, cică să primească 
banii de la societatea de asigurări. 

— Cîndva se mai făceau şi din astea, încuviință 
căpitanul. 

— Ne porecliseră „incendiatorii“. M-am întors pe la 
sfîrşitul războiului... Curgea şi o apă pe-acolo. 

— Elba ? 

— Da. Cred că Elba. În nici un caz tata nu dăduse foc 
la casă. Lucrul ăsta îl mihnea tare mult... În '48 ne-am 
mutat, ca să scăpăm de gura lumii. 

Franěk tăcu fiindcă din nou încetase să se mai gîn- 
dească. Se sperie puţin. „Poate c-am vorbit prea. mult. 
Şi-aşa ei ştiau de circ, însă despre Inge, nimic.“ 

Căpitanul nu spuse nimic. Îşi turnă din nou în pahar. 
Era al treilea. Poveştile astea vechi, de fapt, nu-l prea inte- 
resau, însă cazul petrecut recent le reactualizase. În felul 
lui garanta pentru oamenii de aici și în cazul acesta ar fi 
trebuit să ştie despre ~ei totul. Dar ce înseamnă acest 
„tot“ ? 
` — Mă gîndesc mereu la femeia împuşcată, spuse încet, 

Franěk goli paharul și îl puse ușor pe masă. 

— Şi eu la fel. Pe faţa lui nu se văzu nici cea mai 
mică ivesărire. Părea o piatră care zace-n apă. Își căută 
cuvintele. 

— În ultima vreme a fost liniște pe-aici, zise în sfîrşit, 
de parcă limba i se poticnea de cerul gurii. Era din cauza 
rachiului. Mă gîndesc la ea cum zăcea acolo, vorbi el încet 
şi privi spre foc. Şi părul ca... 

— Secara coaptă, îl completă căpitanul. 

— Să zicem... Secară coaptă... Am văzut mulți morţi... 
da, da, însă pentru prima dată o femeie. Era foarte 
frumoasă... 

Căpitanul îl privi surprins. 

— Ştii, Franck, eşti singurul care spune despre ca că 
era frumoasă. 

— Cel puţin mie așa mi s-a părut 

Căpitanul dădu din cap. 

— Avea mai curînd trăsături bărbătești, barba aceea 
proeminentă şi nasul lung şi subțire. Am crezut că nu-ţi 
plac femeile ! 

— Nu-mi plac, răspunse Franěk. Nu-mi trebuie. Vreau 
să am liniște. 

— De-acum încolo o să fie multă vreme liniște. 
Ne-apucăm să-nvăţăm limbi străine. 

— Chiar nu se știe nimic despre ea? întrebă Fran&k 
aplecîndu-se peste masă. 

— Nimic, răspunse căpitanul ridicind din umeri. Ofi- 
cial o chema Inge Tiefbach. Așa era scris în paşaport. In- 
tr-adevăr locuia la Miinchen și într-adevăr era ingineră. 
Hidrologie, cam așa ceva. 

— Ea a fost ? 

— Nu. Acea Inge Tiefbach trăiește. La München. ȘIii, 
Franěk, nu cunosc nici eu prea multe. Cei. de la contrain- 
formaţii nu se destăinuiese nimănui. Oricum, e o poveste 
încurcată. Sint fericit că cei doi militari au scăpat teferi 
din toată treaba asta. 

— Kučera și Krátký, spuse încruntat Franěk. Kučera 
ăla a fost pe aici în seara asta. E un ostaş bun. 

— Este. Puțin a lipsit ca să nu plătească cu viața. Atita 
doar că a tras mai repede și mai precis. 

— Atîta doar că a tras mai repede și mai precis, repetă 
după el tăietorul de lemne. 

Se vedea că nu se gîndise la aceste cuvinte cînd le re- 
petase. Începu să-şi răsucească o ţigară din hirtie de ziar 
cu un tutun care mirosea urit. 

Căpitanul îi intinse tabachera. 

— Iao țigară ! 

— Sînt prea slabe pentru mine. 7 

„Toate presupunerile s-au dat peste cap, gindi căpita- 
nul. Serviciul ăsta e cel mai greu din cîte cunosc eu. Chiar 
dacă oamenii își închipuie că e suficient să știi nemţește 
şi să ai pantofii lustruiţi. Nu știu cum o să mă descurc 
pînă la urmă. Au trecut aproape trei luni.“ Se dojeni sin- 
gur. „Dacă toţi ar gîndi așa, nu știu cine ar mai rămine 
aici, la frontieră.“ 

— Franěk, m-ai ajutat de multe ori. 

— Eh! Mai tragem o duşcă ? 

În vatră tosnea o buturugă. Căminul era foarte bine 
coristruit, însă trebuia să știi cum să arzi lemnul în el. 
Franěk, într-adevăr, se pricepea. Nici un fel de surcele, 
nimic. Crăpa dintr-o singură lovitură butucul. În despică- 
tură înfigea o pană de lemn, iar în adîncitura care se forma 
îndeşa mușchi uscat. Dădu foc la muşchi.. Acesta fiind 
uscat și îndesat pină în inima lemnului, făcea ca focul să 
învăluie imediat butucul care ţinea pînă dimineaţa. Tre- 
buia doar ca, din cînd în cînd, să-l împingă în mijlocul 
vetrei. 

— Suficient, spuse căpitanul și luă paharul de pe masă. 
Dumneata ce crezi ? 

— Absolut nimic. Nu o cunoştea nimeni de pe-aici. 

— Totuşi, în noaptea aceea, oamenii au vorbit despre 
ca pe la casele lot, nu ? 

— Au vorbit, încuviinţă Franěk, Îşi muşcă buzele. Era 
şi normal, fiind vorba de o femeie. Am stat cu Bouzek și 
ne-am tot ciorovăit amîndoi. El crede că pur și simplu a 
vrut să treacă peste graniţă. 

— Prostii, spuse căpitanul dînd din cap. Purta armă. 
N-a trecut cu ea frontiera. Avea paşaport fals. Ştia bine 
cum arată frontiera în zona asta. Ea trebuie că se ducea 
la cineva. 

— Poate că s-a şi dus la cineva, zise Franěk. 

— Ce-i cu Katorio, sau cum îl cheamă ? 

Franěk ezită o clipă. Apoi dădu din cap. 

— Ăsta nu, spuse categoric. 

— Sau la vreuna din familiile nemțești. Doar cra 
nemţoaică. 

— Numai oameni cumsecade. 

În vatră trosneau buturugile, iar rășina care începuse 
să se topească răspîndea un miros plăcut. Franěk își 
aprinse ţigara de la foc. 

— Ce fumezi, Franěk ? 

— Tutun. Răsuciţi-vă o ţigară, dacă vreți ! 

— Eu nu. Mulţumesc. Mi-ajunge otrava asta pe care 
am băut-o. Să mulţumeşti locotenent-colonelului. Acesta se 
obişnuise în lagăr cu tot felul de lucruri. Acum pentru el 
nici o ţigară nu e suficient de tare. La fel și pentru maior. 

— Nu i-am văzut demult pe aici, mormăi Franěk. 
Udă bine hîrtia de ziar cu salivă, apoi începu să răsucească 
ţigara cu un întreg ceremonial. 

- — Poate că o să-i vedeţi, spuse căpitanul. Însă nu ştiu 
cînd. 

Mai stătu o clipă frecîndu-și mîinile subțiri şi nodu- 
roase. Se gîndi din nou la femeia ucisă și realiză că totul 
îi scapă printre degete. Praga vroia să știe rezultatele cer- 
cetărilor, dar tutodată nu comunica nici măcar ceea ce se 
aflase pînă atunvi în legătură cu acest caz. Îl frămînta în- 
trebarea chinuitoare : unde se îndrepta şi către cine ? La 
urma urmei, de clarificarea acestei întrebări depindeau 
toate celelalte aspecte ale cazului. 

Se uită la cîinele care stătea culcat lîngă perete. Se 
aplecă puţin și întinse, periculos de aproape, mîna spre el. 
Nu se gîndi că i s-ar putea întîmpla ceva, fiindcă nici unul 
din cîinii din companie n-au avut curajul să-l înșface 
de mînă. 

— Eu n-aş face asta, îl preveni tăietorul de lemne. 

Şi mai înainte ca Lup să ţîșnească din tăcerea lui în- 
spăimîntătoare, apucă mina căpitanului, trăgînd-o înapoi. 

— Vreţi să rămîneţi fără degete ? 

— Nu poate fi îmblinzit ? 

— Ba da, dar nu așa. Cu ăsta nu merge cu vorba bună. 
Mie nu-mi face absolut nimic. 

— Poţi chiar să-l şi mîngii ? 

— De ce l-aş mingiia ? 

Lup pînă acum urise pe toţi oamenii, dar în ultima pe- 
rioadă această ură se transformase în indiferenţă. Pur și 
simplu pentru ei nu mai existau. Nu meritau nici măcar să 
mîrîie la ci. Chiar dacă i-ar fi dat de mîncare, tot nu l- -ar 
îi putut cumpăra. 

Ştia că stăpînul lui turbat nu prea se simţea în largul 
său, din cauză că veneau aici oameni să-l vadă. Cel puţin 
aceştia erau buni cu el, nu-l amenințau cînd treceau pe 
lingă sfoara de cînepă cu care era legat la perete. 

În primul rînd îl ura pe.stăpîn. Atît de mult, încît nu 
mai era loc în sufletul lui şi pentru alţi oameni. 

Ceilalţi n-aveau bici, ca dincolo, unde crescuse el. Era 
foarte derutat de Stencl, pe care toţi soldaţii îl strigau 
„Erăsunul“. Şi-l amintea. Era- ostașul care se îndreptase 
spre el, atunci cînd îl încercuiseră pe deal. Atunci cînd 
Liza a mințit. 

Și tocmai soldatul acela îi aducea acum cea mai bună 
mîncare. : 

+ Se făcu covrig și scînci dureros. 

Căpitanul îl privi surprins. Înţelegea graiul cîinilor. 
Ştia dacă era vorba de bucurie, de tristețe, de dor. „„Proba- 
bil că tinjește după ceva“. N-avea de unde să ştie că îi 

a dor de Liza. 

— Să fii atent cu cîinele, Franěk ! îi spuse el la plecare. 

— Da. S-a obișnuit. În fond, domnule căpitan, nu e cîi- 
nele dumneavoastră, răspunse Franěk, ridicîndu-și capul. 

— Nu este. Dar asta nu înseamnă că poţi să-l omori ! 

Franck mușca dintr-o bucată de slănină. Nu folosea cu- 
titul. Dinţii lui puternici, ca de rechin, retezau dintr-o 
singură mușcătură. Din timp în timp şi-i înfigea în slănină 
şi trăgea. 

Se uita la cîine. Ştia că îl urăște, dar era mîndru că e o 
ură strunită, cu toate că nu credea prea mult în această im- 
blinzire, fiindcă ochii cîinelui erau nesinceri şi-l priveau 
pieziș. 

Avea experienţă de cînd îngrijise animalele la circ. 
Odată, se năpustise asupra panterei negre, cu care nici ce- 
lebrul dresor italian, Lossini, nu ştia ce să mai facă, în- 
grămădind-o într-un colț al cuștii, pentru simplul fapt că 
îl zgiriase la mînă, şi începuse s-o izbească sălbatic cu 

furca de fier, cît pe-aci s-o omoare, pînă văzuse în ochii 
ei frica. Ar fi continuat s-o lovească, dacă din întîmplare 
nu ar fi apărut dresorul Lossini şi nu i-ar fi spus să iasă 
din cușcă. 

Niciodată nu i se întimplase să-i fie frică. Dar asta nu 
reprezenta nici o calitate. Totdeauna se înfuria atit de 
tare, încât îşi pierdea mințile. Sentimentul acesta a] fricii 
nu ajungea pînă la creierul lui. 

Se uită la Lup. 

— Cu mine să fii atent, mormăi Franěk. Asta încă mă 
mai distrează, dar să nu crezi c-o să m-apuc să te dezmierd, 
cum fac ăștia cu cîinii lor. Vorbea cu voce scăzută. Tu nu 
poţi fi dresat, iar eu nu ţin să fac pe dresorul de cîini. 

Îşi aminti de Inge care obişnuia să spună : „M-amuză 
grozav de mult să-mi pun gîtul în gura ursului alb încît 
să nu mai poată închide maxilarele. Atunci nu e decît o 
biată pisică. Şi mie îmi plac pisicile.“ 

— La fel ca mie, ciinii de casă, spuse cu glas tare 
Franěk. 

Lup stătea culcat lîngă perete, pentru că sfoara de 
cîncpă pe care i-o legase stăpînul de gît era scurtă. Pină 
acum nu-i trecuse prin cap că ar putea încerca să o roadă. 
Dar în ultima perioadă... era ciudat că acest gînd care-i tot 
spunea „încearcă“ îi încolțise în minte abia acum, la trei 
luni după noaptea de pomină petrecută cu Liza. 

De atunci n-o mai văzuse. Ori de cîte ori Franěk pleca 
de-acasă îi punea la git cureaua cu ţepi. De fiecare dată 
purta nişte mănuși lungi, din piele groasă, prin care nu 
putea să-l muște. 

Dacă ar fi fost un cîine obişnuit, demult nu s-ar mai fi 
gîndit la ea. Dimpotrivă, dacă ar fi fost un cîine sălbatic, 
ar fi ştiut că după două luni începe perioada cînd trebuie 
să aibă grijă de căţea de două ori — de ea și de pui. 

Dar acum, după trei luni, dacă ar fi fost un cîine săl- 
batic, n-ar mai fi avut nici o grijă, pentru că puii ar fi avut 
o lună şi cățeaua s-ar fi îngrijit singură de ei. Însă în el se , 
amestecau instinctele strămoșești de vînătoare, cu cele de 
animalitate, pe care omul i le cultivase sistematic. 

Stătea lîngă perete şi ochii îi străluceau în verde. Din 
timp în timp, cînd stăpînul său îi arunca o bucată de slă- 
nină, sălta capul şi o prindea din zbor, dinţii clănțănindu-i 

de fiecare dată. Știa una.şi bună — că trebuie să mănince 
ca să fie puternic. 

l Lingă acel perete petrecu multe nopți într-o stare de 
semitrezie. Era foarte atent. Ştia că de fiecare dată cînd 
se întorcea de ta lucru, Franěk aducea moartea cu el în 
casă. Vedea acest lucru în orice gest al său, care putea în- 
semna o ridicare nevinovată a miinii, dar şi o lovitură cu 
buturuga. 

— Pină la urmă ne împrietenim noi, mormăi bărbatul 
şi işi turnă rachiu. 

Lup știa că băutura gatben-verzuie, cu miros înțepător, 
avea proprietăți ciudate. După ce bea, ori îi venea furia, 
ori îl apuca dorinţa de a se împrieteni cu el. Și una şi alta 
se termina cu o bătaie zdravănă. 

Creierul lui Franěk lucra cu mare întîrziere. Încercă 
să-şi amintească ce spusese, pentru ca, adunate la un loc, 
cuvintele să-l facă să priceapă ceva. - 

Reuşi numai în parte. 

Îi veniră în minte cele două nume de ostași. Kučera și 
Krâtky. Apoi, își mai aminti că unul din ei, cu puţin timp 
inainte să se întîmple asta, îi adusese o scrisoare. Îl trecu 
un fior pe şira spinării. „O să vină maiorul și locotenent- 

„colonelul. Așa a spus căpitanul. Vor începe cercetările. 
S-ar putea să vină miine, dar tot atit de bine şi peste o 
lună. Kučera ăla o să-și amintească de scrisoare și poate o 
să-i spună maiorului.“ 

Tropăia furios cu bocancii grei, îndreptîndu-se spre 
cline. Își ieşise din minţi. „Cînd va plesni buba, se va afla 
şi despre Vacek. Nu m-am gîndit la nimic atunci cînd i-am 
spus ei că Vacek are pistol. Dar, ăștia, și-aşa n-o să mă 
creadă“. l 

Lup se zburli şi se lipi de perete. Cînd începură să 
curgă loviturile, n-avu unde să se mai ascundă. Acest lucru 
îl sesizase şi creierul întunecat al tăietarului de lemne. 
Nici un fel de scaun, nici o laviță, nimic, doar peretele gol 
din scînduri vechi de pe care cădea tencuiala. 

Franěk iarăși se îmbătase. Uitase cu totul de căpitan 
şi de gîndurile care-l chinuiseră. 

— Sau ne împrietenim, repetă pe un ton mai blind. 
Am îmblinzit eu feline mai rele, darămite pe tine. 

Lup lua cunoştinţă de toate acestea cu un miriit în- ` 
fundat, asculta și înţelegea doar începutul cuvintelor, şi 
asta numai la unele dintre ele, care se repetau aproape 
zilnic. Ştia dinainte ce avea să urmeze. Mirîi încet și colții 
îi străluciră o clipă în lumina lămpii cu petrol. 

— Iarăşi începi ? dădu nemulțumit din cap. Lasă-te 
păgubaș. Degeaba. Am nevoie de tine. 

Retlectă la ceea ce spusese, dar nu-i veni imediat în 
minte pentru ce va avea nevoie de cîine. Se lămuri după 
o clipă. ` 

— O să fac din tine un diavol. Nu pentru mine, ca- 
marade ! Înțelegi ? 

Cîinele nu înțelegea. Ştia doar un singur lucru. Se apro- 
pia clipa fatală. Din bărbatul beat vorbea moartea. Era ne- 
voie de multă abilitate pentru a te feri din-calea ei. Nu 
trebuie să se repeadă, nu trebuie să muște, nu trebuie nici 
măcar să miriie. Orice mișcare, orice sunet aduce moar- 
tea și chiar dacă fiecare fir de păr i se va zbirli de minie 
şi dinţii îi vor serîșni neputincioşi, nu trebuie să se lase 
dus de furie, pentru că, în mod sigur, n-ar avea decit de 
pierdut. 

i cîinele nu vroia să mai piardă. 

ncercă să tragă scoaba din perete de care era legată 
sfoara, dar își dădu seama imediat că a făcut o greşeală, 
pentru că Franěk îl observase. 

— Nu-ţi convine, rîse acesta cinic și luă în miză 
securea. 

Cîinele ştia ce-o să urmeze acum. De armă nu-i era 
frică pentru că țeava ei nu fusese niciodată îndreptată 
spre el. Dar de secure, se temea. Îi șuierase odată atit de 
aproape. de ureche — Franěk atunci se făcuse doar că 
lovește — încît crezu că-i crapă capul în două. Îi era frică 
de ciomag şi de buturugă. În general de tot ce ţine în mină 
omul acesta şi cu care ar fi putut să-i îrîngă oasele. 

Securea însemna moartea. Ştia de ce este în stare acest 
om îngrozitor. S-ar putea să-l amenințe în glumă cu ea și 
o să-i sară tăişul din coadă. 

Oţelul securii strălucea albastru și ameninţător. Acel 
oțel era âducător de moarte. 

Dar nu se întîmplă aşa. Franěk luă securea și băiu 
scoaba înapoi în perete. - 

— N-ai s-o mai scoţi de-aici, rîse cl, răguşit, dar nu 
atit de înrăit ca altădată. 

Lup privea trist la secure. Totdeauna obiectele pe care 
le ţinuse în mînă acest om au fost dintre cele mai înspăi- 
mîntătoare. Miinile în sine n-ar fi fost atît de primejdioase, 
cu toate că la început cu ele îl intimidase. Acum ştia în ce 
fel trebuie să procedeze. sa i 

însă Franěk, de data asta, nu vroia să fie rău. Cel puţin 
cu Lup-N egru. 

Îşi umplu încă un pahar. Luase scaunul de la masă şi se 
așezase chiar în faţa câinelui. 

Rachiul începu să-şi facă efectul. 

— Am tot sperat că odată și odată o să se-ntoarcă la 
mine, șopti bărbatul. 

Lup își încreţi nasul și se uită chioriș la buturugile 
aruncate la întîmplare lîngă vatră. Cît de curînd, Franěk 
o să ia una și o să arunce în el. Bărbatul duhnea a băutură, 
a sudoare şi a animal sălbatic. Cînd mergea, ţinea-capul 
puţin înclinat într-o parte. La urma urmei, în odaie nici 
n-ar fi putut să meargă drept, pentru că era prea înalt și 
s-ar fi lovit cu capul de grinzile tavanului. 

Acum stătea pe scaun și privea mahmur spre cîine, 

„— Si cînd a venit, nenorocitul ăla mi-a omoriît-o, spuse 
sughițînd. 

Își lăsă mîinile pe genunchi. Palmele uriașe îi acope- 
reau de tot. Articulațiile degetelor erau zdrelite, încît 
prinseseră o coajă tare, ca o piele de şopirlă. 

Așezate pe genunchi, păreau două măciuci amenință- 
toare. Vorbea cu cîinele pe un ton mai blînd, dacă se poate 
vorbi de existența unui asemenea ton în mormăitul 
unui urs. 

Dar Lup nu avea încr edere în el. De cîte ori nu înce- 
puse tot aşa şi se terminase cu bătaie. Îl ura de moarte pe 
acest bărbat, cu atît mai mult cu cît ura lui era acum cal- 
culată și vicleană. 

Ochii îi străluceau. Se lipi și mai mult de perete. O bu- 
„cată mare de tencuială de desprinse. Se sperie. Avu im- 
presia că dușmanul îl atacă pe la spate și că e amenințat 
din toate păr tile. 

. — De fapt sînt un om complet părăsit, oftă din nou 
bărbatul. Acum sînt singur de tot pe lume. 

De cînd trăja aici se obişnuise să vorbească de unul sin- 
gur. De data asta se simţea totuși puţin mai bine. Încetase 
să mai semene cu un nebun, cu toate că își dădea seama 
că acest cîine nu poate înţelege vorbele lui întretăiate. 

Cel mai rău e totuși cînd nebunul începe să filozoteze 
despre înțelepciunea sa. 

— Mă, ciine, îi spuse. Noi doi tot o să ne împrietenim. 
Să ştii că nu sînt un om rău. Din mine ar fi putut să iasă 
un om destul de bun, dacă Inge ar fi rămas. Numai că ea 
a plecat. S-a întors ca să plece pentru totdeauna. La ce 
mi-ar mai folosi acum să fiu bun ? Ei o să vină după mine. 
Nu am nevoie decit de tine. 

Lup ştia de ce e în stare. La început se repezea incon- 
ştient spre gitul lui vînos, îl apuca de sfoară, apăsîndu-l cu 
capul în duşumea, lovindu-l cu buturuga unde nimerea. 
Cîinelui nu-i rămînea decît să scîncească neputincios și să 
se îngrămădească în perete. 

În urmă cu o lună încă mai căuta un prilej oricît de 
mic pentru a-l ataca. Nereuşindu-i atacul la gît, a încercat 
atunci la mîna stingă cu care Franěk îi dădea carne. 
N-avea de unde să ştie că dreapta era mereu pregătită 
de contraatac. Nici n-apucase să înfigă colții, că și primise 
o lovitură puternică peste nas. O lovitură cumplită, care ar 
fi doboriît și pe cel mai bun cîine. 

Apoi, cînd aflase de procedeul loviturii cu mîna 
dreaptă, își schimbă și elfactica. Încercase un truc. Se fă- 
cea că se repede la mîna stîngă, cu intenţia ca în ultima 
clipă, cînd dreapta se ridica, gata să-l lovească, să o în- 
şface pe aceasta. Rezultatul a fost același, cu deosebire că 
lovitura primită peste nas i-a fost aplicată, de data aceasta, 
cu mîna stîngă. 

Franěk rise răutăcios. 

— Nu-ţi merge, nebunule, cu mine ! Sint tot timpul 
pregătit pentru orice ! 

Lup măsura cu privirea distanța pînă la care ar ajunge 
sfoara cu care era legat. Doar pînă la prima linie unde se 
îmbucau scîndurile dușumelei. Dacă bărbatul ar fi stat mai 
departe, nici n-ar fi avut la ce să se repeadă. La mînă nu 
mai avea rost să încerce. Doar la git. „Dacă o să dau greș 


137 


—.o dată reuşise să-l muște chiar de incheietura miinii — 
urmează o bătaie siraşnicâ..* 

— Noi doi ne potrivim foarte bine, rise tăietorul de 
lemne. Tu eşti o bestie, eu sînt o bestie. Cu mîinile as- 
tea — întoarse mîinile cu palmele în sus (şi palmele erau 
îngrozitoare, numai cicatrice şi bătături ; nu semănau a 
piele de om, ci a pingea) am tinut ursul alb, dacă vrei să 
ştii, mă, cîine ! 

Se înclină încă puţin. 

Măsura şi el cu privirea lungimea sforii cu care îl le- 
gase pe Lup de perete. Mai bine zis aprecia distanţa, pen- 
tru că trăise mult timp printre feline. Era obișnuit să-l 
avertizeze instinctul și nu creierul. 

Dar acum gindurile îi erau cu totul altfel din cauza 
băuturii. Şi a tristeţii.. Vroia să se împace cu cîinele. În- 
cercase acest lucru de trei luni de zile. Ceea ce realizase, 
era că Lup încetase să mai sară la el. Atît doar că nu se pu- 
tea baza prea mult pe acest lucru. 

Tăie © bucată mare de 'slănină cu cuțitul lui canadian 
cu lamă lată și o puse în palmă. Îniinse puţin mîna. Doar 
pină la prima linie de pe dușumea. 

Lup stătea. culcat. Înţoarse capul, cu toate“că slănira 
mirosea plăcut. Cu siguranţă că gindea mai repede decit 
iăietorul de lemne. „Va trebui să mă reped direct la gît“, 
Dar își dădea seama că nu AEE nici la mînă, nici la bu- 
cata de slănină. 

„Încă puțin, puţin di tot şi ‘te las fără degete“. Simţea 
cum îi clănţăne di nții. Încercă să-și înfrîngă acest tremur 
de furie. 

— Vezi, cîine, mormăi bărbatul. Cindva te repezeai la 
mina mea. 

Franëk înțelegea cu totul greşit atitudinea cîinelui. 

— Bine că cel puţin acum știi că ai luptat în zadar. 
Că... şi din nou se întrerupse, pentru că nu reușea să se 
gindească profund. Că... şi i se lumină puţin fața — tot- 
deauna ţi-am retezat-o. 

Se uită spre fereastră. Se înnoptase și afară șuiera 
vîntul. 

— Ei sînt niște proşti. Aşa trebuie să procedezi cu 
câinii ! , 


` 

Se mai aplecă puţin şi mina în care ţinea bucata de slă- 
nină trecu de linia unde se îmbucau scîndurile dușumaelei. 

Fiecare mușchi al cîinekhii tremura. Reuşise să se abțină 
să nu sară. Degetele nu prezentau nici o importanţă. Gâtul, 
da. Ştia ce urmăreşte bărbatul. Luă cu prudență bucata de 
slănină din palma lui Franěk și o puse între labele din față.. 
Se linse pe bot. 

— Ei, aşa da !, spuse bărbatul înseninîndu-se la faţă, 
conştient de propria-i valoare. Aproape că aș putea să 
te-ndrăgesc, mă ciine, dacă totul o să meargă așa de-acum 
încolo. Se întunecă din nou. Dacă omului nu-i este frică 
de om, nu-i nici o scofală. Așa și cu tine. 

Încercă şi mai mult. Întinse mîna după bucata de slă- 
nină, ca și cum ar fi vrut să i-o ia. 

Asta era prea de tot. Fără a-l preveni, fără să fi miriit 
arătindu-şi colții, fără cel mai mic semn de furie Lup ţîșni, 
convins fiind că va ajunge la gît- ` | ă 

O smucitură bruscă din cauza frînghiei prea scurte și 
ajunse din noy în perete. Își pierdu 'cumpătul. Începu să 
schelălăie, să se zbată neputincios și să tragă cu dinţii de 
frînghie. Îşi dădu seama că nu mai era limp să o reteze. 
Era furios nu din cauza fricii de ce se va întîmpla cu el, 
ci în primul rînd pentru prostia lui. 

- Franěk încetă să mai zimbească. 

— Spre ursul alb m-am îndreptat prin spate, mormăi 
el. De la ceafă. Nimeni în lume nu poate să lupte cu un 
urs alb pentru că bestia asta e feroce. Cu cei bruni am 
luptat, cînd- erau în menajerie și aveau botniţă. Dar asta 
nu e luptă, ei truc. Pe urs e suficient să-l gidili pe coaste. 
La cel alb n-are nici un efect. Nici forţa omului. Dar tu 
eşti doar un cîine obișnuit și arțăgos, care nu vrea şi nu 
vrea să înţeleagă inima mea bună. Pine, mă ! 

Se ridică clătinindu-se puţin. Pentru că-l durea în 
ceafă, stătea puțin îndoit de spate cu picioarele depărtaie 
şi se uita buimăcit în toate părţile. 

Lup ştia că de-acum e prea tirziu. Scîncea încet, lipit 
cu totul de perete. 

— Tu ai dreptate, continuă bărbatul. Nici tu nu vrei 
să te împrietenești cu nimeni, la fel ca mine. 

“Nu avea nici un fel de milă faţă de ciine. A fost doar 
o întîmplare şi norocul lui Lup că Franěk nu a pus mîna pe 

secure ; pur şi simplu îi scăpase din vedere acest lucru. Îi 
era mai la îndemiînă o buturugă groasă. O ridică de jos. 

Lup își încordase toţi muşchii. Nu pentru că ar fi vrut 
să mai atace încă o dată, dar ştia cît de periculoase sînt 
loviturile în mușchi. 

Tăietorul de lemne lovea. Nu cu o furie oarbă, ci cumva 
mai rațional. Încă de pe vremea cînd lucrase prin circuri 
lovea animalele astfel încît dresorul să nu cunoască nimic. 
Lovea inconștient și totuși sistematic. În mușchi. Nu în cei 
din spate, ci în regiunea inghinală. Acum vroia să scoată 
din acest animal şi ultima urmă de împotrivire, nu să-l 
omoare. 

Lup primea fiecare lovitură cu mușchii încordați și 
ochii închişi. Îşi acoperise nasul cu labele. Reuşise să se 
ferească totuşi cu îndemînare, astfel că buturuga nu-l ni- 
meri niciodată în os. Nu schelălăia absolut deloc. Ştia că 
orice vaiet e inutil. Nici cel mai sfişietor urlet n-ar fi putut 
să-i uşureze loviturile. 

Strîngea doar din ochi. Corpul îi tremura tot, nu numai 
de durere, ci mai ales din cauza urii nemăsurate. 

De fiecare dată cînd primea cîte o lovitură, se uita la 
gitul cu vene îngroșate al bărbatului. 

Franëk băuse prea mult şi loviturile lui nu erau destul 
de precise. De citeva ori izbise în perete atit de tare, încit 
mîna îi amorţise. 

Încetă. Azvirli buturuga şi se așeză pe scaun, privind în 
toate părţile cu ochii injectaţi. Zări sticla şi o trase obosit 
spre el. 

— Eu ştiu, vorbi el răgușit. Într-o bună zi, ori tu, ori 
eu. Dar tu o să fii acela pe care o să-l distrug. 

Bău ce mai rămăsese și azvirli cu sticla în cîinele pe 
care îl maltratase. g | 

Lup își feri capul exact în clipa cînd sticla se izbi de 
peiete făcîndu-se cioburi. Cîteva picături de rachiu îl stro- . 
piră în ochi. Scinci şi îi şterse cu labele. 

Franěk se ridică în picioare. Nu-l impresiona durerea 
câinelui. Se îndreptă spre ungherul celălalt al odăii și ridică 
o scîndură de la dușumea. Începu să cotrobăie prin întu- 
neric. După un timp zîmbi. Era mulțumit pentru că găsise 
ceea ce căutase. 

Ciinele încetă să mai scheaune. Îl urmărise cu privi- 
rea. Știa ce poate arma aceea pe care o scosese de sub du- 
șumea, însă nu-i era frică de ea, pentru că cei care o folo- 
siseră. împușcaseră altfel de animale. 

— Aş putea să te împuşc, mormăi Franěk. Ce-aș cîş- 
tiga?! Ò singură lovitură şi s-a terminat cu tine. E mult 
mai bine cînd mi te vaiţi aici și încerci să te încaieri cu 
mine. Ştiu că e o prostie, dar nu vreau să mai trăiesc sin- 
gur. Dădu din cap, cîntărind arma în mînă. 

Puse pușca pe masă și începu să o demonteze piesă cu 
piesă. Închizătorul i se păru cam ruginit şi de aceea stărui 
asupra lui, ştergîndu-l mai mult. 

Îi încolţi în minte un gînd rău, întunecat. Fără să fie 
întristat îşi aminti de femeia cu părul platinat, care fusese 
împuşcată. Începu să zîmbească şi să fluiere încetişor. 

Unse pușca bine cu vaselină şi o-puse la loc în ascun- 
zătoare. Apoi se trînti în pat, aşa cum era, şi imediat in- 
cepu să slorăie. 

Afară vîntul încetase să mai bată. Scorușii nu mai 
loveau cu crengile în acoperiș. Se făcu liniște. Se auzea 
doar ticăitul carilor şi ţipătul cucuvelelor. O pasăre se lovi 
în zbor cu aripa de acoperișul casei și scoase un strigăt 
speriat. 

Era o noapte incredibil de caldă, cu stele pe cer şi lună 
albăstruie, pe care se vedeau clar contururile unor regiuni 
stranii. Totdeauna cînd luna răsărea ca acum, Lup simţea 
dorința de a urla încetişor. Așa făcea în trecut. De data 
aceasta ştia că nu are voie. Vedea prin fereastră meste- 
cenii tăcuţi şi îngălbeniți. Frunzele foşneau slab, desprin- 
zîindu-se de copac. Această despărţire de copac, atît de 
diafană şi plutirea frunzelor prin aer nu puteau fi perce- 
pute decit de urechea cîinelui. 

Toamna începuse minunat. Pur şi simplu o vară in- 
diană. Liliecii continuau să zboare. Ostașii găsiscră 
ciuperci la marginile însorite ale pădurii şi de-a lungul 
potecilor. Hribii și cocîrlele creșteau nestingherite. Mănun- 
chiuri de ghebe invadaseră buturugile putrede şi îmbi- 
bate cu apă. Vulpile umblau în cupluri. Aici nu le ame- 
ninţa nici o. primejdie. Lup nu scheuna. Zăcea lîngă perete, 
lingîndu-și rănile. Din cauza durerilor nu putea să doarmă. 
Privea stelele răsărind una după alta. Urmărea luna albăs- 

„truie în alunecarea ei pe cer. Vroia să spună cuiva despre 
tristeţea lui, dar nu îndrăzni. Cel care siorăia s-ar fi trezit 
şi poate, într-un acces de furie, s-ar fi repezit în ungherul 
unde era ascuns obiectul acela aducător de moarte. . » 

Stelele lunecară în zbor peste boltă, dispărînd undeva. 

Simţi din nou vulpea trecînd prin apropierea casei. 

„În odaie luna răspîndea o lumină difuză prin care se 
zăreau petele de pe duşumea, murdăria de pe geamuri și: 
chipul de animal al bărbatului care sforăia. 

Spre dimineaţă, cînd luna dispăru, Lup simţi că-i este 
frig. Se zburli, făcîndu-se għem ca un arici. Nu-i ajută 
la nimic pentru că-l dureau picioarele. Plingea ca un copil, 
însă mult mai încet. Scîncea şi se văicărea mai mult pen- 
tru sine. De la un timp căzu într-un somn agitat. Picioa- 
rele îi tresăreau, pentru că se făcea că este urmărit. Apoi 
i se arătă în vis Liza. I se păru că simte respiraţia ei fier- 
binte. 

Se trezi brusc. 

Acum pe cer nu mai erau nici stele, nici luna. Bolta 
avea o culoare galbenă, strălucitoare. Treptat, treptat se 
crăpa de ziuă. 

Tăietorul de lemne sforăia mai departe. 

Lup adormi, dar. se deșteptă imediat. Îl visase pe om, 
cea mai slabă și mai neajutorată fiinţă a naturii. „Să-ţi 
infigi colții în ceafa lui respingător de moale în compara- 
ie cu cea a mistrețului.“ 

Avea nasul cald şi respiraţia fierbinte, bolnavă. Dar 
organismul lui rezista la febră. De data aceasta nu se tre- 
zise din cauza sforăitului stăpinului tiran, ci din cu totul 
alte motive, | 

- Ceva îi spunea : „Trezește-te, bagă de seamă că acum 
n-o să urmeze o durere, ci o mare fericire.“ Cuvîntul feri- 
cire îi fusese străin toată viaţa. Poate să fi fost fericit în 
urmă cu trei ani, cînd încă mai era un cățeluș. Își aducea 
aminte vag de lunca aceea întinsă, care cobora lin spre un 
pirîu pe care se hiîrjonea împreună cu frații şi surorile, 
lătrînd la mama lui. Într-o bună zi mama dispăru, apoi 
frații şi surorile, iar din această fericire rămase doar cu o 
ferestruică murdară în care putea să urle cît ar fi poftit, 
pentru că tot n-ar fi venit nimeni să-l liniștească. Acum îl 
aștepta din nou o bucurie. 

Pentru mintea unui cîine, trei ani reprezintă totuși o 
perioadă de timp destul de lungă, ca să-și mai poată. aminti 
bine de trecut. O perdea trandafirie învăluise tot ce exis- 
tase cindva. 

imensitatea acestei dimineţi avea o strălucire deosebită, 
parcă vara tirzie şi roua o ţesuseră din firele argintii ale 
pînzelur de păianjen. Săbiile verzi ale ierbii străluceau aço- 
perite de picături de opal. Molizii stăteau nemișcaţi, că- 
runți și tăcuţi, cufundati în sine. Nu se gîndeau, ci stăteau 
doar așa. Cerul, asemenea unei tobe imense, răsuna de 
tonuri înalte, dè parcă cineva ar îi atins ușor cu degetele 
pielea întinsă, albastră ca peruzeaua, a bolţii. Păsările se 
treziră. Mistreţul încetase să mai scurme pămîntul, cău- 
tindu-şi un loc unde să doarmă. Şi el se cufundase în ascul- 
tare. Puii de căprioară așteptau. În aerul transparent, chiar 
şi cel mai slab sunet putea fi perceput cu uşurinţă. Deci 
şi acesta. Încet, ca un scîncet de copil. 

Nu se trezise singur. 

Marele zeu al naturii se aplecă peste auzul lui încordat 
şi îi șoptise : Ascultă-ţi glasul singelui ! 

„Il ascult“, răspunse cu o mișcare a nasului, uscat și 
ars de febră. Îi era tot timpul teamă ca bărbatul să nu audă 
scheunatul său înfundat. . 

Acel sunet... slab şi delicat... aproape imperceptibil... 
Cei trei căţei ai Lizei se treziseră. Le era sete. 

Laptele de mamă era mai bun decit orice altă mîncare. 
Lapiele gras de vacă ar mai fi mers, cu toate că nu era 

- chiar atit de dulce ca al mamei. Numai dacă era îngroșat 
cu griș și îndulcit cu zahăr. În schimb, untura de pește nu 
era bună deloc. Și tocmai din asta erau obligați să mănînce 
cel mai mult. Acum primiseră supă din carne de vacă, în- 
groşată cu fulgi de ovăz. Eh, așa mai merge. Dar cea mai 
rea dintre toate era supa de usturoi pe care le-o prescrisese 
veterinarul. 

Liza îi lingea pe micuţi, schimbîndu-și poziţia de pe o 
parte pe alta. Căţeii învăţaseră să scheaune, încețind să 
mai șuiere atît de neplăcut. De cîte ori mama se întorcea 
şi ei scăpau sfircurile ţiţelor, se necăjeau, repezindu-se în 
blana, în urechile și în coada ei. Nu era numai un simplu 
joc, ci primele semne ale temperamentului lor dinamic de 

mai tirziu. Era suficient ca Liza să scuture din coadă și 
căţeii ar fi zburat cât colo. 

Cel mai puternic se urcase pe șoldul ei și de 
acolo încerca să latre victorios, pentru că nici unul din 
frații lui încă nu ajunsese atit de sus. Dar deodată alunecă 
pe blana ei netedă și ateriză în nas în fața Lizei. Nu scoase 
nici un scîncet pentru că era dintr-un neam curajos. Se 
repezi de-a dreptul în botul mamei, încreţit parcă de un 
zimbet. 

„Vezi, vezi“, spuse puţin supărată. Trebuia totuşi să-și 
păstreze autoritatea. Îl împinse cu capul şi cățelul făcu o 
rostogolire periculoasă. Multe rostogoliri ca acestea va tre- 
bui să mai facă, încă de mic, pentru ca șira spinării să se 
întărească și să devină flexibilă. 

Liza întoarse capul, pentru că de afară se auzea un riset 
de om. Orice puteau să-i facă oamenii — să o certe, să o 
ocărască, să o smucească de zgardă dacă ar fi fost neascul- 
tătoare — însă un singur lucru nu suporta — să rîdă de ea. 

Îşi dădu seama că se apropia grăsunul Stencl, pentru că 
acesta cînd mergea, cărarea se cutremura sub pașii lui, 
chiar dac-ar fi pășit în vîrfuri. În fiecare zi venea pînă la 
cușca ei, însă Liza niciodată nu-i dădea atenţie, ca să nu 
şi-o ia în cap. Dar şi pentru că în faţa acestui ostaş ce cin- 
tărea aproape o sută de kilograme avea vechi mustrări de 
conștiință. Îl mușcase totuşi, atunci cînd pe deal, încercase 
să-l amenințe pe frumosul ei. Dar oamenii sînt ciudaţi și 
tot ce este legat de ei este deosebit. De obicei fac cu totul 
altceva decît ar face un cîine inteligent. 

Ostașul acesta nu-i luase deloc în nume de rău ceea ce 
făcuse ea atunci. 

Masa de dimineață urma să o primească abia peste o 
oră. Dacă mai înainte, grăsunul Stencl obișnuia să înfîrzie 
la program din cauza somnului pe care-l mînca, nu alta, 
de-o lună de zile încoace, se scula de dimineaţă cu o oră 
mai devreme decît ceilalţi şi aducea pe ascuns Lizei o por- 
ție suplimentară de lapte. Iar cît le dădea căţeilor, pe ori- 
care veterinar, dac-ar fi văzut, l-ar fi apucat desperarea. 
Ceea ce făcea el era strict interzis, pentru că altminteri s-ar 
fi dat peste cap toate evidenţele veterinarului privind creş- 
terea în greutate a căţeilor. 

—  Veterinarul ăsta e... şi grăsunul Štencl se exprimă în 
cuvinte deloc reverenţioase la adresa locotenent-colone- 
lului. Fiindcă n-a avut niciodată copii şi nu ştie ce în- 
seamnă asta, adăugă el. 

Liza adera la părerea lui cu entuziasm. Îi lingea dră- 
găstos mina. Mai precis spus, doar o atingea cu limba tran- 
dafirie, ca să nu creadă că e nerecunoscătoare. Îi spuse lui 
Stencl, fără ca el s-o audă totuşi : „Mi-e tare sete, omule 
drag.“ 

— Ca să nu ai fierbințeli, fato ! dădu ostașul din cap. 
Stălea cu genunchii îndoiți şi corpul îl durea din cauza 
acestei poziții incomode. Suporta pentru că nu se gîndea 
la oboseală. 

Căpitanul Hartl bineînţeles că ştia totul, dar tăcea, zim- 
bind cu subinţeles. Dădea compătimitor din cap ori de cite 
ori veterinarul se lăuda cu metoda lui grozavă de refacere 
rapidă a căţelelor după naștere. „Uită-te la Liza, de 
exemplu !“ 

Şi pentru că Hájek îl zărea pe grăsunul Stencl. aproape 
in-fiecare dimineaţă, nu-i mai zicea nimic atunci cînd la 
ora de pregătire fizică, dacă se aşeza în poziția ghemuit pe 
vine, nu.se mai putea ridica de la pămînt. 

Stencl aștepta pînă cînd Liza termina de lipăit laptele. 
După aceea lua cu el farfuria linsă și închidea uşiţa cu 
plasă, parcă rugîndu-se : 

— S-ar putea să iasă o porcărie din treaba asta, Liza, 
dacă mă vor descoperi. O să înceapă discuţiile. De unde iau 
lapte în fiecare zi și eu n-am cum să spun că de la bucătar, 
ca să nu-l pun rău nici pe el. Va trebui să le explic cum mă 
duc în sat după lapte. Ei şi-aşa n-or să mă creadă și pînă 
la urmă au să ne bage pe-amîndoi la arest. Care va să zică, 
fato, vei mînca de două ori dimineaţa, poți fi sigură de 
asta. Zăpăcitul ăla de doctor o să-și piardă mințile de bucu- 
rie văzînd cum te-ntremezi pe zi ce trece. O s-o pună pe 
scama făinii lui nutritive despre care ține conferinţe în 
toate unităţile militare. 

Vorbea cu ea ca și cu un om. Îşi duse apoi degetul ară- 
tător la buzele lui groase şi spuse : 

— Şșt ! Nu sutli nimănui o vorbă ! M-am dus! 

Qăpitanul se depărtă de la fereastră pentru că de-abia 
își mai stăpinea rîsul. Își aduse aminte de veterinar care îi 

spusese ultima dată : „Ciinii dumneavoastră, tovarăşe că- 
pitan, dispun de condiţii naturale excepționale şi bineîn- 
țeles,"de o îngrijire.exemplară. Nicăieri nu am repurtat 
atitea succese ca în unitatea dumneavoastră...“ 


Lup ascultă de glasul sîngelui. 

Dimineaţa era toată îmbrăcată în rouă. Coțofenele, po- 
liţaii nesuferiţi ai pădurii, încă nu se treziseră. Poienile 
erau tăcute, cufundate într-un somn adînc. Firele de iarbă 
și mlădiţele copacilor se lipiseră între ele, încît căprioarele 
sfioase şi cerbii, îndrăgostiți întirziaţi, al căror muget era 
puternic, abia de mai puteau ieși din pădure. Într-o di- 
mineaţă ca aceasta sunetele poartă cu ele distanțele de 
parcă ar patina pe luciul unei ape. Reflectate de trunchiu- 
rile groase ale pomilor, sunetele alunecau pe iarba umedă, 
care nu le putea absorbi din cauză că răcoarea dimineţii 
o ţinea cu fruntea aplecată spre pămînt. Pădurea şi munţii 
gheboșați tăiau din cerul infinit o bucată verde, ca o scîn- 
dură, de care sunetele se izbeau, spărgîndu-se cristalin. 

Lup își ciuli urechile şi ascultă. Dintr-o dată, îl cu- 
prinse o tristețe imensă. Îi venea să-și ascundă botul între 
labe și să urle, să urle, să urle. Dar nu putea. Orice sunet 
pe care l-ar fi seos, l-ar fi costat viaţa. 

Începuse să roadă îndirjit sfoara de cânepă, încît își 
mușcă limba fierbinte și uscată. Cu toate că avea dinţi pu- 
ternici şi ascuţiţi, se gindi totuși de unde ar fi mai bine să 
înceapă. 

De la nod. Cu foarte mare atenţie, fibră cu fibră, scă- 
moșă sfoara. A fost de-ajuns o smucitură slabă și sfoara 
se rupse. 

“Privi spre ușă. Cu toate că pe sub ea răzbătea de afară 
o rază de lumină, slabe speranţe să poată fugi pe acolo. 
Era de-a dreptul imposibil să sape pe dedesubt.: Ușa era 
grea, din lemn masiv, iar pragul din scînduri groase de 
stejar. În plus, tăietorul de lemne obișnuia în timpul nopţii 
să mai pună și zăvorul. 

Atunci fereastra. Nu era o fereastră care să se deschidă 
normal, ca la toate casele. Cine q fi avut ideea să constru- 
iască o fereastră rabatabilă pentru o casă fără lumină ec- 
trică, în mijloc cu o vatră primitivă, cu dușumelele tocite 

în multe locuri, nu se ştie. Fereastră modernă îi lipsea, că 
în rest avea de toate. 

Lup bănuise ceva despre geamul acesta. Dintru început 
își vîri labele sub el.. Rama ferestrei se săltă puțin. Își băgă 
apoi botul și împinse cu toată forța. Rama ferestrei se ri- 
dică și mai mult. Se opinti și rama geamului îi căzu pe 
omoplaţi. Se trase puţin înapoi, făcîndu-și vint din nou. 
Rama se ridică şi mai mult și dintr-o singură smucitură se 
trezi dincolo de fereastră. 

Auzi în urma lui zăngănitul geamului. 

Căpitanul încă mai ridea înfundat cînd se depărtase de 
la fereastră. Un val de omenie îi cuprinse întreaga ființă. 
Auzi în spate un.zgomot. Locotenentul-major 'Tomitek, 
locţiitorul său, se sculase din somn și acum pregătea micul 
dejun. Tomitek era foarte. zgomotos dimineața. Căsca o 
gură pînă la urechi, tușea și imediat își aprindea o țigară. 

— Recrut, treci la duș ! îi spuse în zeflemea capitanul. 

— Nu sînt reerut, răspunse răgușşit locotenentul-major, 
scoţindu-și. pijamaua de pe el. Dacă aş fi — se gindi puţin 
şi pe faţă îi apăru un zîmbet de mulțumire — ar fi tre- 
buit, Rudolf, să mă scol abia peste o oră ! 

Cei de jos, de la bucătărie, le-ar fi adus laptele de di- 
mineaţă, însă nici unul din ei nu prea punea preţ pe un ast- 
fel de mic dejun. 

— E sănătos, e bun, trebuie băut, dar mie nu-mi place, 
spuse locotenentul-major. 

Pregătea acum două cafele tari. Se scărpina prin părul 
des, blond şi ciufulit. Îl mîncau și degetele de la picioare 
pentru că de dimineaţă pînă seara umbla încălțat cu cizme 
de cauciuc. 

“Ziua de program încă nu începuse. 

Deocamdată, amîndoi picoteau. Acum nu mai era căpi- 
tanul Hájek, comandantul companiei, şi nici locotenentul- 
major 'Tomicek, ci pur şi simplu Rudla și Ota. Primul dor- 
mea într-o cameră de serviciu, cu toate că, la drept vor- 
bind, nu avea voie. Celălalt, într-o încăpere alăturată, ce 
servise cîndva de magazie. l 

— Spune-mi, te rog, ce referințe ai despre soldatul 
Josef Stencl, zîmbi căpitanul. Din memorie şi fără să adaugi 
ceva de la tine ! ; 

— Ce să-ţi spun, căscă locotenentul-major. Te-a apucat 
de dimineaţă ! 

— Nu glumesc deloc ! Eşti locţiitorul meu și trebuie să 
ştii despre oameni tot atit cît mine. 

— Un leneş, răspunse Tomicek întinzîndu-se. 

"— La fel ca tine ! Nu mă surprinde, 

— Ei, nici chiar aşa, încuviinţă calm locotenentul-ma- 
jor Tomicek. Un mîncău. Într-un cuvînt — un ostaș impo- 
sibil. Rîsul companiei ! 

Căpitanul zimbi. | | 

— Îl vom face conductor de cîini, spuse mestecînd în- 
gîndurat în cafea. 

Locotenentul-major, care tocmai se încălța, se opri şi-l 
întrebă cu prudenţă : 

— Nu cumva ai dormit rău azi-noapte, Rudolf ? 

— Foarte rău. Să completezi șaptesprezece chestio- 
nare într-o seară nu e un fleac. Pînă la urmă omul ajunge 
să se bucure că nu e aici cu soţia. Atît doar că m-am sculat 
bine dispus. 

— Îl vom face pe Stencl conductor de cîini, repetă lo- 
cotenentul-major şi se aplecă din nou să se încalţe, tră- 
gînd de cizma în care nu-i intra piciorul. Deveni dintr-o 
dată circumspect. Nu era prima oară cînd căpitanul îi făcea 
o figură. Dăduse ordine pe care el nu le executase nici- 
odată. Se mai întîmpla ca vreunul din ordine, aparent, să 
nu aibă sens. Dar pînă la urmă se dovedea că fusese foarte 
bine gîndit. 

— Deci Stencl va fi conductor de cîini, repetă locote- 
nentul-major. E totuşi o prostie, dar... 

— Vorbele comandantului nu sînt prostii. 

— Citeodată da. Nu te supăra. Comandantul ar trebui 
ca, măcar din cînd în cînd, să se consulte cu ofiţerii săi. 
Își trecă ochii umflaţi de somn. Ori primul cîine o să-l ha- 
lească pe Stencl, ori Stencl o să-l halească pe el. Mi-e per- 
fect egal. 

Căpitanul sorbea din cafea gîndindu-se la ce-i ieșise din 
gură cu o clipă mai înainte... „În definitiv trebuie să fiu 
bucuros că nu sînt aici cu soţia...“ Cu o zi în urmă primise 
din Brno o scrisoare de la ea... „Nu cumva vrei să mă în- 
grop de vie tocmai într-o companie situată unde şi-a în- 
ţărcat dracul copiii ?“ 

— Poate că sînt bătrin, oftă căpitanul. 

— La bară fixă încă mai poţi executa un exercițiu de 
nota zece. ; 

— Vezi tu, soția mea e cu douăzeci de ani mai tînără 
ca mine. Căpitanul ridică din umeri. Nu vroia să-și mai 
irămiînte mintea cu această problemă pentru că știa că nu 
există nici o soluţie. 

Locotenentul-major clipea din ochi. Îl usturau și avea 
impresia că se uită printr-o sită. Nu avea asemenea pro- 
bleme, pentru că nu împlinise decît douăzeci și şapte de 

“ani. Și chiar dacă ar fi avut, ar fi fost de-ajuns să facă doar 
un semn cu degetul mic de la mînă și Danka s-ar fi mutat 
aici într-un minut. 

— Compania mea nu e unde și-a înţărcat dracul copiii, 
mormăi căpitanul, puţin supărat. Suporta totdeauna multe 
lucruri, însă despre compania lui n-avea voie să vorbească 
de rău nici măcar soția. 

— De bună seamă, zîmbi locotenentul-major. Deși nu 
ştiu ce-ţi veni. 

Căpitanul îşi aminti că mai trebuia să înmiîneze o sẹri- 
soare. leri-noapte, din cauza chestionarelor, n-avusese 
timp de ea. 

— Eva lui Kucera, zise — și scoase un plic din sertar. 

Locotenentul-major rîse uscat. `~ 

— A lui Kucăra, sau a lui Krátký. 

— Nu fă glume proaste ! N-ai vrea să i-o dai tu ? 

Locotenentul-major cunoștea conţinutul scrisorii. 

— Am declarat tot timpul că n-are rost să mă amestec 
în viaţa lor particulară. Cei doi băieţi n-au nici o vină. Eva 
e frumoasă şi nici ea nu ştie la care din ei să se decidă. Cel 
mai comod e să fie prietenă cu-amîndoi. Armata e armată 
și tot ceea ce nu este legat de asta îi priveşte personal. 

— Tu simplifici lucrurile îngrozitor, spuse căpitanul 
dînd din cap. 

— Ia să-ncep numai să-i fac curte Evei și-o să vezi ce 
griji o să-i apuce pe amîndoi. N-are rost să m-apuc eu 
acum să fac ordine în treaba asta, spuse locotenentul-ma- 
jor, menţinîndu-și punctul de vedere. Fata se plimbă cu 
Krâtky prin curtea spitalului și pe urmă ne scrie nouă, 
auzi, să-i explicăm lui Kucăra că totul a fost o eroare. 
Fruntașul Kucăra, grănicer de frunte ! adăugă îngîndurat. 


149 


— S-au lămurit lucrurile cu ei ? 

— Da’ de unde, nu s-au lămurit deloc, i-o reteză su- 
părat locotenentul-major. Dacă vrei să strici o prietenie a 
doi băieţi buni, bagă între ei o fată și-ai aranjat totul. 
Înainte, nu făceau un pas unul fără celălalt. Azi sînt geloși 
unul pe altul ca niște cîini. Unde mai pui că unul din ei, 
Kučera, s-a apucat de băutură. 

tı — Am auzit ceva. 

— Caută orice prilej să se ducă în şat. Citeodată aiunge 
chiar pînă la Budějovice, să nu bată la ochi că mereu e în 
sat. Să îl iau cu plăcere cu ei, pentru că e un bun com- 
panion. Înainte nu făcea un pas din companie. Doar Liza 
şi iar Liza. E cel mai bun conductor de cîini pe care-l 
avem. Însă acum totul e pierdut. Am primit cîteva sesizări 
că face ravagii prin cîrciumi... ` 

— Eva a fost totuși logodnica lui ? - 

— Tot ce se poate, se strîimbă disprețuitor lagotenen- 
tul-major. Numai că ea se joacă. I-o fi căzut în mînă vreo 
carte de Sagan: și-a zăpăcit-o la cap. Eva se simte măgu- 
lită cînd e curtată de amîndoi. Poate că în fond e cumse- 
cade, dar o fetişcană cu asemenea fumuri e în stare să-i 
strice pe băieţii buni. Mă gîndesc la cei care încă mai au 
minte şi cărora le-au rămas destule idealuri. 

— Toată povestea asta, la drept vorbind... ai dreptate. 
Foarte ușor se cuibărește în suflet singurătatea. 

Se gindi din nou la soție. Absolut nimic nu e simplu. 
Oamenii ar înnebuni dacă n-ar ști să-şi simplifice proble- 
mele. Cel puţin cei cu un fond sănătos. Ca acest Tomitek. 

De sus, de pe deal, se auzea zgomotul unei motociclete. 
Nu era nevoie să se ridice de la masă Denta că ştiau cine 
vine aşa dis-de-dimineaţă. 

— Nici omul ăsta nu prea doarme, mormăi căpitanul. 

— Din cauză că peste o săptămînă se vor acorda cali- 
ficativele pentru cîini şi conductori. 

— Asta nu înseamnă că trebuie să se scoale la patru 
dimineaţă şi să se culce după miezul nopţii. Are şi el o 
soţie tînără. 

— E o femeie bună, conștientă de faptul că e măritată 
cu un grănicer. Şi Danka mea știe acest lucru și de aceea 
treburile merg destul de bine. - 

Motocicleta se opri puțin mai în vale de clădirea com- 
paniei. 

„Unde şi-a înțărcat dracu copiii... se gîndea căpitanul. 
Ar fi trebuit să vadă ce se petrece în natură. După aceea 
n-ar mai fi dorit să ne-ntoarcă la oraş... Cînd vulpea își 
învaţă puii să prindă ciori vii...“ 

Se întinse și-și strînse pleoapele. Nu-l mai usturau. Se 
uită la ușă, aşteptind ca să se deschidă. Probabil că moto- 
ciclistul mai meșterea ceva pe-afară, pe la motocicletă. „De 
fapt ai dreptate, nu ţi-ai dat seama că te măriţi cu un gră- 
nicer. Sau poate ţi-a plăcut numai uniforma. N-are rost să 
te-aduc aici cu sila. Ai înnebuni în pustietatea asta, chiar 
dacă aici mai locuiesc şi alte femei împreună cu soţii Jor, 
Tu nu ești 6 femeie pentru un grănicer.“ 
>- Pe scările de gresie răsuna tropăit de cizme.. 

Instructorul Stogontik apăru în ușă, salută grăbit și se 
îndreptă imediat spre fereastră. 

— TYTovarăşe adjutant, începu calm căpitanul. 

— Știu, dădu neprotocolar din mînă adjutantul. Vä... 
-vă rog să nu fifi supărat pe mine. Vreți să mă ascultați ?' 

Căpitanul se ridică şi deschise larg fereastra. Locote- 
nentul-major îşi săltă capul, întorcîndu-l într-o parte, ca 
să audă mai bine. 

„Haaauu Í" se auzi slab din depărtare. 

— Ăsta nu e cîinele nostru, spuse precipitat locotenen- 
mlmaoi 

— Bineînţeles că nu e cinele nostru, încuviinţă 
Stogontik. 

În încăpere pătrunse un aer proaspăt, rece şi umed. 
Pădurile, care înconjurau valea din trei părţi, stăteau ne- 
mişcate și tăcute. 

— Poate că nervii sînt de vină, zîmbi căpitanul ne- 
fiind convins de ceea ce spusese. Se uită la ceasul de mină 
şi la tabelul cu situaţia posturilor de gardă. Acum pe gra- 
niţă sînt Pavlicek cu Barzaj. Barzaj n-o mai fi știind nimic 
de el. Sforăie. Încă puţin și va suna deșteptarea. 

Locotenentul-major se linişti. 

— În raionul nostru nu poate exista nici un cîine 
străin. Ar fi sfişiat imediat. 

— Depinde, replică Stogontik. 

Părea că şi astăzi soarele va răsări devreme. Cerul de- 
venise din roșu, albastru-deschis. 

Căpitanul privea neîncrezălor spre dealul din faţă. 
Acolo, pe Šerák, ceva se mişca. 

— Nu nervii sînt de vină, șopti încet instructorul, 
Aproape că n-aş fi crezut că încă mai există așa ceva. Ma- 
nualele nu scriu nimic despre asta, iar noi aici, tocmai în 
privinţa cîinilor, n-am avut pînă acum nici o poveste sen- 
timentală. Acum ştiu ce este. * 

— Ce? 

— Dragoste de ciine. Nu rîdeți. Marea dragoste & 
cîinelui. 

Locotenentul-major'îl privi uluit. 

— De cînd ai început să aiurezi ?- 

Căpitanul căută binoclul ca să vadă mai bine ce se pe- 
trece pe deal. 

În acel moment sună telefonul. Chema turnul de obser- 
vaţie nr. 3. 

— Să trăiţi ! Fruntaș Matejcek ! Nu v-a scăpat un 
cîine ? 

— Nu, strigă locotenentul-major. Să nu cumva să tragi 
în el! 

— Am înţeles, răspunse fruntașul. 

„Haaauuu“ se auzi din nou. E 

Căpitanul nu reuși din primul moment să înţeleagă ce 
se petrece. Din stînga, dinspre cuștile cîinilor, se auzea 
zdrăngănit de tablă. Se aplecă peste fereastră să vadă ce se 
întîmplă. 

Primul începuse să urle Prinţ. Turbat și plin de ură. 
Bineînţeles că Zmeu i se alăturase. Ceilalţi cîini, foarte ner-. 
voși, stăteau pe labele din spate, sprijinindu-se cu cele din 
faţă de plasa cuștilor. 

Liza începu să scheaune încet şi stăruitor. 

— Tatăl a venit să-și vadă copiii, spuse înveselit adju- 
tantul, izbind cu cascheta de masă. Să mai zică acum ca- 
reva că nu sînt ca oamenii ! Dacă mi-ar fi povestit cineva, 

"n-aş fi crezut ! Lucrez de optsprezece ani cu cîinii, dar una 
ca asta încă n-am pomenit. 

— Îi cheamă ! exclamă surprinș căpitanul. 

Locotenentul-major se ridicase în picioare. Era puţin 
neliniștit. 

— Eu știu ce vreţi să faceţi voi doi, spuse indignat. Nu 
sînt deloc de acord cu asta. Locotenent-colonclul o să inne- 
bunecască dac-o afla. De la început am spus că acest ciine 
nu va aduce nimic bun. i 

Instructorul se întoarse enervat. 

— La nici o companie n-au căţei atît de frumoși 
cum are Liza noastră ! 

— Şi la nici o companie nu au atîtea probleme cu că- 
țeii, aşa cum avem noi. Teoria reproducerii s-a dus' dra- 
cului. Cine credeţi că o să vă dea certificatele ? S-a zis 
cu controlul căţeilor, cu fișele lor, cu tot. 

— Prefer un cîine bun, decît o sută de certificate va- 
labile, dădu din mînă instructorul. 

Căpitanul se aplecase și mai mult în afara ferestrei. Îl 
avea acum în focarul binoclului. 

Lup stătea pe burtă, cu labele din față întinse pe pă- 
mint. Ridicase botul, lăsîndu-și urechile pe spate. Poate că 
urla, dar acesta era un urlet imperceptibil, destinat numai 
Lizei. | 

— Ce-ţi închipui că vrem să facem ? îl întrebă din 
spate pe locotenentul-major. 

— Să-i daţi drumul Lizei, să se ducă la el, răspunse su- 
părat locotenentul-major, îndreptîndu-se spre ușă. 

Căpitanul de fapt nici nu se gîndise la asta. Asemenea 
experimente nu pot fi făcute fără a chibzui cum trebuie. 
Era nevoie şi de acordul veterinarului, cîinele ar fi urmat 
ca mai întîi să fie controlat dacă nu este purtător de bacili 
sau de vreo boală. 

— Eu sînt împotrivă, categoric, protestă locotenentul- 
major închizînd ușa după el. Înjurase cîinele de toți dracii. 
Iniţial, cînd ieşise din încăpere, își pusese în gind să se 
ducă la bucătărie, pentru că se făcuse demult ora cînd 
trebuia să li se aducă micul-dejun. 

Instructorul Stogontik zîmbea enigmatic, parcă ştiind 
dinainte ce avea să se întîmple în minutele următoare. 
Căpitanul nu-și putea lua ochii de la silueta superbă a lui 
Lup. După un timp oftă obosit : 

— Ce păcat că nu-l putem folosi pentru serviciul nos- 
tru. Aș fi mai bucuros să-l știu la noi, decît chinuindu-se la 
Franěk. 

Se întoarse şi îl privi pe Stogončík, care zîmbea. 

— Unde s-a dus Ota ? 

Instructorul ridică din umeri şi arătă spre curte. 

Căpitanul se repezi la uşă și îl strigă din capul scărilor. 

— Ce s-a întîmplat ? îi răspunse acesta de jos, din 
curte. 

— Unde alergi ? 

— Să dau drumul Lizei ăleia a voastră... 


Pe corpul superb al lui Lup nu zvicnise nici un muşchi. 
Cîinele stătea culcat pe burtă, privind pe sub pleoapele 
întredeschise la ce se petrecea jos, în vale. 

Văzu cum locotenentul-major îi dăduse drumul Lizei. 
Aceasta începu să se învirtească dezorientată, parcă neîn- 
țelegînd ce se petrece cu ea. Lătră scurt şi însufleţit 
luînd-o la fugă spre deal. 

Se opri şi scheună. 

Lup nu-i răspunse. Acum nu-l mai interesau nici oa- 
menii adunaţi la ferestre, nici soldații înfuriaţi care stăteau 
lîngă cîini. De fapt nu se uita nici măcar la ea, ci undeva, 
într-o parte, însă astfel, încît să poată trage mereu cu 
coada ochiuluita Liza. 

Liza auzi scîncetul ascuţit al căţeilor. Se întoarse în 
salturi. Era obișnuită să execute vijelios toate mișcările, 
simțind totdeauna un chef nespus de viaţă. 

L.ocotenentul-major stătea încă lingă cușcă, neștiind ce 
să facă acum cu acești căţei care plîngeau după mama lor. 

— Aşa se-ntîmplă cînd nu-i dai la crescătorie, mormăi 
nemulțumit. Totdeauna cînd nu se respectă ordinul încetă- 
tenit, avem belele din astea. 
` Liza se furișă pe lîngă picioarele lui şi începu să îm- 
pingă căţeii pe iarbă cu botul. 

— Ai înnebunit ! Iarba e udă de rouă şi o să răcească ! 
o certă ofițerul. 

Se opri, nu pentru că ar fi înţeles ce-i spusese locote- 
pentul major, ci pentru că îşi dăduse singură seama de 
acest lucru. 

De pe deal, chiar în clipa aceea, Lup începu să-i vor- 
bească pe un ton numai de ei doi auzit. 

„Cred că neamul meu e rezistent !“ | 

Căţeii se zbiîrliseră. Ridicâu cu reținere lăbuţele mici şi 
grase, dar puternice, lingînd roua de pe ele. Se luară la 

harţă între ei, rostogolindu-se la vale ca niște ghemuleţe 
de lînă udă. 
s Liza mai făcu încă ceva. 

Trecu mîndră prin fața cuștii mari unde erau ceilalți 
cîini care răgușiseră de atîta lătrat la musafirul cel negru, 
nepoftit. Lup stătea culcat pe un colţ de stincă și privea 
indiferent în jurul său. Liza se opri pentru o clipă în drep- 
tul lui Prinţ care mușca sălbatic un ochi de sîrmă al plasei. 
Abia după aceea se întoarse şpre căţei, lovindu-l ușor pe 
cel mai bătăuş dintre ei. | 

— Parada dragostei, rîse locotenentul-major Tomicek. 

Liza urcă degajată poviîrnișul, așa cum îi stă bine unei 
mame cu o familie atît de numeroasă. Și unde mai pui, că 
numai băieţi ! Prilej de mîndrie pentru orice mamă ! 

Căţeii mergeau legănîndu-se în urma ei. Țipau și sche- 
unau. Erau curioşi să vadă ce joc mai născocise mama lor. 
Nu ştiau și nu auziseră de Lup, pentru că, pe de-o parte, 
niciodată nu merseseră atîta distanţă, iar pe de alta, auzul 
lor nu se formase încă. 

Lup rămase pe loc. Nu făcu nici măcar un pas ca să-i 
întîimpine. Aștepta ca ea să fie aceea care vine. Nu se uita 
nici la ea, nici la căţei. 

Liza veni lingă el şi se așeză. 

„Celui mai puternic i-au dat numele Roby“, mirii ea. 
Încereă apoi să-l împingă cu nasul spre Lup, dar nu reuși, 
pentru că pe Roby îl interesa mai mult o floare. Îl apucă 
ușor cu dinţii de ceafă. 

Căţelul se pomeni dintr-o dată drept în fața botului 
unui cîine uriaş, stînd pe toate cele patru piciorușe, pînă 
acum nesigure. Pentru că era un căţel agresiv, nici prin 
-gînd nu-i trecu să se sperie, chiar dacă se găsea acum faţă 
în faţă cu o primejdie necunoscută. Se zbirli tot și încercă 
să miîrîie. Dar scoase un sunet ceva mai tare decît zgomotul 
pe care îl face arcul unui ceas de buzunar atunci cînd 
plesnește. 

„Bine“ zise el surd. Pe faţa lui nu se văzu nici o 
tresărire. 

Căţelul căpăta curaj. Ar fi putut totuşi să fie mușcat, 
zpilțiit puţin, sau să primească o bătaie zdravănă. Nimic 
din toate acestea nu se întîmplă. Poate că pe cîinele uriaş îl 

impresionase acel mîrîit mititel. Umbla fără astimpăr, în- 
coace şi încolo, încercînd să-l apuce de nas, așa cum îi fă- 
cea mamei. Ceva îi spunea că acest ciine periculos nu-i 
chiar atît de străin și nici atît de indiferent cum părea. Se 
ridică pe lăbuţele din spate ca să-i ajungă la nas. 

„la-l de-aici, spuse Lup calm, ori, dacă nu, ii dau cî- 
teva. Căţeii tăi nu-și pot permite acum chiar orice.“ 

„Cum sînt ai mei, sînt și ai tăi“, mîrîi Liza și pontru si- 
guranţă îl răsturnă cu botul, într-o parte, pentru că şi- aşa 
cățelul stătea într-o poziție cam nesigură. „Roby de Šu- 
mava !“, adăugă mîndră. „Toţi trci au acest prenume «de 
Šumava» !“ 

„De ce ? se miră el. Mie mi-a ajuns un singur nume, 
Wolf !“ 

„Ştii doar cum sînt oamenii. Idei de-ale lor.“ 

„ȘI ceilalţi 7 

„Racek şi Randâl“, răspunse Liza, mpinga i spre el 
pe cei doi căţei care se mușcau în joacă. „De Šumava“, 
adăugă din nou mîndră. 

Lup nu-i mirosi, pentru că îi recunoscuse de cum se 
uitase la ei. Pe chipul lui nu se putea vedea nici cea mai 
mică urmă de bucurie. 

Liza se gîndi să se aşeze lingă el, dar în ultimul mo- 
ment se opri. Nu schițase măcar un gest care i-ar fi ușurat 
intenţia. Stătea ca o stană de piatră, fără să scoată nici 
un sunet. 

Ceva se petrecuse cu ea. Acum erau căţeii, totul de- 
venise mai solemn, mai serios, nu mai putea fi încăpăţi- 
nată ca înainte și într-un fel — chiar împotriva voinţei 
ci — trebuia să-i recunoască supremaţia. 

Lup nu se uita nici la ea, nici la căţei. Întorsese capul 
spre casa cea veche din pădure, din coşul căreia se înălța 
o dîră de fum; 

Liza ştia că măcar cu coada ochiului și tot îi privește 
pe toţi patru. - 

Tot hîrjonindu-se, căţeii ajunseseră la un bolovan. Ca 
de obicei, Randăl începu să facă gălăgie. Încerca să muște 
o bucată din bolovan. Nu mergea. Încă de acum se putea 
vedea la el că nu se lăsa cu una cu două. Mai încercă o 
dată şi încă o dată. E 


156 


N 


„Mă mir că-i permiţi asta, spuse Lup într-o doară. E 
vorba de dinţii lui“. 

Liza lătră supusă la Randâl. A trebuit să mai latre încă 
o dată ca să o asculte. Își dădu seama că fusese mai aspră 
decît era de obicei. Nu vroia să recunoască. Ar fi însem- 
nat ca Lup să-i recproșeze că le-a dat căţeilor-o proastă 
educaţie. 

Randâl, surprins, se aşeză în funduleţ. Întoarse capul 
într-o parte, încît urechea îi atîrna în jos de tot. Se uita la 
mama lui, neînţelegînd ce se întimplase cu ea. 

Roby reuşi să se urce pe bolovan. Era un căţel care 
totdeauna voia să fie mai sus decît fraţii lui. Căţăratul pe 
bolovan a mers cum a mers, dar la coborit au început pro- 
blermele, pentru că nu știa să-și ţină echilibrul. Totdeauna 
cădea, fie în faţă, fie în spate. 

Lup se ridică fără să spună un cuvînt. 

„Lasă-l ! mirii Liza. Pînă nu-și julește nasul nu se 
potoleşte“. 

Lup se îndreptă spre Roby, îl apucă cu dinţii — prea 
delicat nu, pentru că puiul scheună' înspăimintat — și-l 
așeză pe pământ, puţin cam brusc, 

Supărat de acest tratament la care fusese supus, Roby 
se repezi la Lup să-l muște de labele puternice. 

Acesta doar scutură una din ele și Roby zbură cît cola; 
Se aşeză apoi descumpănit lîngă fraţii lui. 

Lup lătră scurt şi pătrunzător. 

Liza îl privi surprinsă, pentru că nu-l auzise niciodată 
lătrînd pe o asemenea tonalitate. 

Încetă să se mai comporte ca un rege al vieţuitoarelor 
pentru care demnitatea e mai presus de orice. Din negura 
amintirilor răzbătea parfumul luncilor pe care zburdase 
căţel fiind, cînd încă nu cunoscuse pocnetul biciului, iar 

"toţi copiii satului îl mîngiiau. 

Nu făcuse nici o legătură cu trecutul. Pur și simplu, 
privind căţeii, îl năpădiră dintr-o dată amintirile plaiurilor 
însorite și mirosind a mușeţel sălbatic. 

- Soarele răsărise într-adevăr, cu toate că, după calendar, 
ar fi trebuit să se ivească cel puţin cu o oră mai tirziu. 
Asta poate din cauză că Pămîntul, de bucurie, se învîrtise 
“mai repede. Întregul povirniș căpătă o culoare trandafirie, 
iar deasupra ierbii se ridica un abur ușor, ca o dantelă. 

Prin ceata joasă se vedeau doar urechiușile ascuţite ale că- 
teilor care se depărtaseră puţin, nemaicontenind cu hîr- 
joneala.. 

Fruntașul Matejtek rîdea cu poftă, sus, în turnul de ob- 
servație. f ; 

Un uliu-șorecar săgetă văzduhul. Liza.ridică vigilentă 
capul, privind spre căţei. 

“Chiar în clipa aceea primi o lovitură neașteptată în 
şold, care o trînti cu nerușinare la pămînt, tăindu-i pen- 
tru o clipă răsuflarea. si 

Lup se repezise la ea, așa din senin. O izbise cu capul 
şi acum, cu un lătrat ștrengăresc, se pregătea pentru un 
nou atac. | 

„Nebunule !“, mîrîi supărată. De cînd avea căţei nu 
prea mai ştia de glumă, ca altădată. „Nebunule !“, repetă 
ea, dînd din labe prin aer. Își recăpătă în cele din urmă 
echilibrul, sări în picioare și se-ndreptă spre el, arătin- 
du-și colții. 

Nu fugi de ea, aşa cum ar fi procedat, în clipa aceea, 
oricare alt cîine inteligent. Ridea... îi ridea în faţă... pentru 
că şi ciinii ştiu să ridă. Liza însă nu suporta să rîdă ca- 
menii de ea, cu atît mai mult cîinii. Se repezi furioasă, 
dar dinţii ei mușcară în gol, pe lîngă urechea lui Lup, 
fiindcă acesta știuse să se ferească la timp. 

De fapt nu vroia să-l muște. În sufletul ei erau ati!sa 
— bucuria că a recunoscut căţeii, jignirea pe care a ire- 
buit s-o suporte, teama că nu va mai avea nici o autori- 
tate în faţa căţeilor.— astfel că înţelegea jocul, însă nu-l 
putea încă accepta. Încercă să fie sobră şi îi reproșă 
această inflăcărare pripită. 

Dar oricit ar fi încercat, nu putea să se abţină. 

Lup nu lătră. Hiriîi ca o javră de ţară, se îndoi, făcu- 
un sali şi o lovi din partea cealaltă. Liza făcu din nou o 
tumtă, oprindu-se aproape de căţei. 

„Oare nu crezi că ar fi de ajuns ?“ îi spuse supărată. 

Lup sări într-o parte, gudurîndu-se. Își întinse labele 
din față, lăsîndu-și capul în jos, printre ele, pînă aproape 
de pămînt. Lătră din nou, rămînînd în expectativă. 

În momentul cînd Liza se aruncă din nou asupra lui, ju- 
mătate în serios, jumătate în glumă, Lup descrise un cerc 
mare în jurul ei şi al căţeilor. Îl azvîrli cu botul pe Roby, 

care ateriză cu burta în sus între cei doi fraţi ai lui. Apoi 
îi făcu vînt Lizei, care alunecă pe iarbă rostogolindu-se cît 
era de mare, uitînd de căţei și de toate. 

Micuţului Roby îi trebui un timp ca să se orienteze și 
să înţeleagă ce se petrece de fapt. Mai întîi se gîndi cum 
ar face să se urce şi el pe o ridicătură de pămînt și de-acolo 
să-și dea drumul la vale. După ce învăță pe unde să se 
caţăre şi cum să coboare, aşteptă ca Liza să se apropie și îi 
sări în spate. Îl urmară și fraţii lui. Se lăsară antrenați 
de joaca părinţilor fără minte. Se legănau în urma lor, că- 
deau, schelălăiau, dacă se loveau cam tare, însă în inimioa- 
rele lor aveau instinctul de a alerga, de a urmări şi de a 
mușca. i 

Familia cîinilor se rostogolea la vale pe povirniş. 

Fruntaşul Matejtek ridea cu poftă în turnul de ob- 
servaţie. 

Căpitanul se aplecase peste pervazul ferestrei. Sirigă : 

— Ia uitaţi, oameni buni ! Priviţi câinii... şi pe puradeii 
äia ! Liza, înhaţă-l ! Pune-l jos, nu te lăsa fato ! Domnilor, 
o asemenea încăierare încă... ia uitaţi-vă ! 

Instructorul rîdea cu lacrimi. 

În curte compania se pregătea de adunare. Astăzi nu 
prea mersese cum trebuie. Cei șaizeci sau cîți oameni or 
îi fost iubeau cîinii fiecare în felul său. Aici, la granită, 
aceste animale nu serveau nimănui pentru distracție şi 
plăcere. Ele erau ajutoarele, prietenii sinceri pe care omul, 
în anumite situații, se putea baza mai mult decît pe oameni. 
Îi înțelegeau, se bucurau de bucuriile lor. Veterinarul in- 
terzisese categoric zahărul, dar fără nici un rezultat. Toţi, 
fără excepție, aveau prin buzunare bucățele de zahăr. 
Dacă se-mbolnăvea vreunul din cîini, compania nu vorbea 
decît despre asta. Mulţi dintre militari, obosiţi de aiergă- 
tura unei zile de instrucție, se sculau totuși noaptea şi se 
duceau să vadă ce e cu cîinele. Însă trebuia să fie ciine 
de-al lor ! ` 

Lup nu era de-al lor. El ar fi trebuit, conform dispozi- 
țiilor oficiale, să fie lichidat demult. Chiar dacă, din în- 
tîmplare, îl salvase Franěk, muncitorul forestier, cu toate 
astea nu era cîine de-al lor. Dar nici un cîine obişnuit, de 
coteţ, pentru că Liza făcuse căţeii cu el. 

Acum, degeaba mai striga locotenentul-major „aten- 
ţie !*, pentru că toată compania nu se uita decit la ciinii 
care se hîrjoneau. Ciinii lor nu mai lătrau ca nişte javre de 
la ţară. Erau serioşi şi concentrați, ca și cum ar fi cunoscut 
greutatea răspunderii. 

Grăsunul Stencl se așezase pe pămint şi ridea de-i 
curgeau lacrimile pe obraji. 

— Vă bag la arest, striga locotenentul-major 'Tomitek. 
Nici o permisie, nici un... la dracu, nu m-auziţi ce spun ? 
Ce e aicea, circ sau companie.? O să vă... Ia uite, l-a ajuns 
din urmă ! Băieți, acuma l-a-nhăţat ! Dar imediat își reluă 
atitudinea de mai-nainte, devenind grav. 

— De-ajuns ! Însă nici de data aceasta nu reuși să dea 
un ordin ca un comandant. Se uită cu îngrijorare spre fe- 
reastra de la etaj să vadă ce va zice căpitanul de hărmălaia 
din companie. 

Căpitanul îl ţinea de după gît pe instructor şi rîdeau 
amindoi cu gura pînă la urechi. 

Militarii se așezară în front fără să fi primit un nou 
ordin. Doar ici-colo cîte unul se mai uita la cîini. 

— Fruntaș Kučera ! 

Kučera ieși din rînd. 

— Cheam-o pe Liza ! 

Conductorul ezită în primul moment. Totuşi o strigă. 
Avea glasul nesigur pentru că relaţiile dintre el şi Liza 
nu mai erau ca în trecut. De aceea nu știa dacă ea va răs- 
punde la primul apel. Dacă n-ar fi venit, s-ar fi făcut de 
ruşine în fața întregii companii. 

Dar Liza continuase să-l iubească în tot acest răstimp, 
chiar dacă multe din lucruri nu putea să le înţeleagă. 
fiecare seară scîncise încetişor, ca și cum l-ar fi chemat. 
Însă el nu mai venea. 

Se opri din fugă, așezîndu-se pe labele dinapoi. Nu ştia 
ce să facă. Altădată, cu excepţia acelei nopţi, ar fi fost de 
ajuns un singur cuvînt şi ea ar fi venit ca o vijelie. 

Stătu o clipă nedumerită. 

— Dacă o să-ţi facă aşa şi la inspecţie, n-o să mai fii pe 
primul loc, rîse dispreţuitor locotenentul-major. Poate s-a 
produs o ruptură în raporturile dintre tine și cîine ! 

Liza se întoarse spre Lup. „Mă cheamă. Trebuie!“ | 

Lup nu îi răspunse. Încercă să înţeleagă ceva din toate 
acestea. Era şi nu era soția lui și mama căţeilor. Acești oa- 
meni erau stăpinii ei de care Liza nu se temea. Cînd o che- 
mau, alerga desperată, nu de frică, ci să le facă o bucurie, 
arătîndu-le că e ascultătoare... 

Lup nu mai alergă un timp alături de Liza. Căpitanul îl 
apucă de mină pe instructor și îi spuse : 

— Ce ne facem dacă o să-l aducă aici şi pe el ? 

— N-o să-l aducă, răspunse trist instructorul. Şi e 
pacat 

— Şi dacă totuşi o să-l aducă ? întrebă nesigur căpi- 
tnik Ce facem ? M-ajuţi să-l conving pe veterinar ? 

— Fiţi sigur că n-o să-l aducă, repetă instructorul care 
îi cunoștea pe cîini mai bine decit comandantul său. Și 
chiar dacă ar fi aşa, tot nu s-ar putea să-l folosim pentru 
serviciul nostru. Dacă n-ar fi atît de ucigaș — aceasta o 
spusese cu mult mai încet — l-aș fi luat eu. De cînd a mu- 
rit Klautik, mi s-a făcut dor de-un cîine pe cinste, 

Klautik murise, într-un fel, la datorie. Mai demult, fu- 
gise din companie un cîine tînăr, iar Klautik fusese trimis 
să-l aducă înapoi. După ce-l ajunse din urmă pe fugar, 
porniră amindoi spre companie, el mergind în urmă. Din 
cauză că trebuia să-l supravegheze mereu pe cîinele bez- 
metic, n-a putut observa la timp că din spate venea o 
mașină la volanul căreia era un şofer nenorocit... 

Lup se opri brusc şi scoase un urlet puternic ! 

Liza nu privi înapoi. Nu avea nici un rost. Alerga me- 
reu. Cu trei luni în urmă ar fi venit ca o vijelie. Fruntașul 
Kučera ştia bine acest lucru. În ultima vreme însă, n-o 
mai iubea pe Liza ca altădată. Era supărat și se gîndea 
mereu la Eva. Ceva se întiîmplase cu el, pentru că începuse 
să fie indiferent. Nu putea să se împace cu această situație 
și ştia că atita timp cît nu va reuși să pună lucrurile la 
punct, nu va fi un bun conductor. Şi nici un bun militar, 

Și fruntașul Krâtky simţea acest lucru. Oriunde s-ar 
fi uitat, numai la Kučera nu. 

Liza se opri totuşi şi întoarse capul spre Lup. „Vino! 
N-o să-ţi facă nimic !“ 

„Nu mi-e frică de ei, răspunse întunecat. Nu pot fi mai 
răi decît omul acela din casa de bîrne. Dar nu-i iubesc.“ 

Liza se aşeză pe pămint. Nu putea înţelege cum de nu-i 
iubea pe oameni, cind ea, de mică, fusese educată în spiri- 
tul unei mari afecţiuni faţă de oameni. Nimeni nu fusese 
niciodată rău cu ea.. | 

Fruntașul Kučera simţi cum îi tremură mîinile de nervi 
și de supărare. Ieri băuse iar şi fusese cam mult. O chemă 
din nou, pe un ton mai aspru. Nu era nevoie să strige atit 
de târe, pentru că ea l-ar fi auzit chiar de i-ar fi rostit nu- 
mele în șoaptă. , 

— Dacă ai nervi, nu îi vărsa pe cîine ! îi spuse încet, 
din spate, locotenentul-major. Animalul nu are nici o vină. 

În caz că Liza nu ar fi venit, toată compania ar fi rîs 
de el. Acum militarii stăteau tăcuți, privindu-l jenați. 

De sus, de la primul etaj, căpitanul îi spuse instruc- 
torului : ` ' 

— Într-adevăr, se întîmplă. ceva cu militarul ăsta. E în 
stare să strice caracterul cîinelui. l 

— Nu l-aş sfătui, se încruntă instructorul. Din cauza 
unei femei... 

„Din cauza unei femei...“ repetă în gînd căpitanul. Se 
uita, jos, în curte, la militarii care erau cu toţii în așteptare. 
Ştia cum îl cheamă pe fiecare dintre ei, ce fire âu, le cu- 
noştea apucăturile lor bune, dar şi pe cele rele, de care 
trebuiau să se dezbare aici în companie. Îi iubea pe toţi la 
fel. „Din cauza unei femei nu pot să-i părăsesc“, -şi dădu 
din cap. l 

— Liza nu prea are chef să vină, remarcă Stogontik. Şi 
eu care credeam că va fi prima în clasament. 

Acestea le spusese tocmai în acea fracțiune de secundă 
în care Liza nu știuse ce să facă. Dar căţeii rezolvară di- 
lema. Auziseră vocile oamenilor, care însemnau mîncare și 
mîngîieri. Pentru că se hirjoniseră fără încetare, li se fă- 
cuse o foame într-adevăr de lup. O luară deci la fugă spre 
companie, legănîndu-se, căzînd în bot, dar totuși înaintînd. 

Liza chelălăi. Dimineaţa minunată și veselă se trans- 
formă dintr-o dată într-o zi plină de contradicții. 

„Atunci mă duc singură !“ scheună ea, „uitindu-se în 
urma ci. Ă 

„O să vin“,.îi răspunse. Se așeză pe labele dinapoi și 
privi în vale, unde erau oamenii. Ştia că nici Liza, nici că- 
țeii nu vor păți nimic. „Dar eu n-am ce să caut printre 

oameni“. Se uită la casa veche de biîrne din pădure. Pe 
coş ieşea o dîră de fum. Ar fi putut să nu se mai întoarcă. 
Însă el vroia să se întoarcă, cu toate că știa ce iad îl aştepta 
acolo. Era un cîine foarte încăpăţinat, care în multe pri- 
vinţe semăna cu omul. 

Liza se îndrepta încet spre companie. 


Locotenentul-major Tomitek se așezase pe hotar şi 
mesteca un fir de iarbă. Îşi scosese cizmele de cauciuc, ca 
să-şi odihnească puţin picioarele. 

— Ştii şi tu că aşa nu mai merge, spuse el întorcîn- 
du-se spre fruntaşul Kučera, care privea îngiîndurat în 
pămînt. Și tu, şi Krátký aţi fost avansați în grad. Sînteţi 
grăniceri de frunte. Oare într-adevăr ? 

Fruntașul ridică din umeri. 

— Nu-mi place să m-amestec în treburi care nu mă 
privesc, continuă locotenentul-major. Iubita ta nici ea nu 
ştie ce vrea. Ne-a scris. Tovarăşul căpitan e de părere că 
ar trebui să-i răspund, dar eu n-am s-o fac. N-ai decit, 
scrie-i ! 

— Dacă aţi fi în locul meu, ce i-aţi răspunde? în- 
trebă obraznic fruntașul. 

— Că ești un prost. Nu cred că aş greși prea mult. Crezi 
că nu m-am îndoit şi eu de fidelitatea nevesti-mi ? Omule, 
te subapreciezi ! În locul tău, mi-aş fi găsit alte zece fe- - 
mei, nu una. 

— Şi pe Eva să i-o las lui Krátký, nu ? 

— Să zicem, răspunse locotenentul-major trăgîndu-și 
cizmele şi ridicîndu-se în picioare. Pune atunci mîna pe 
automat și ciuruie-l pe Krâtky de tot. După aia, o să stai 
mata frumuşel la închisoare, de-ai să te saturi, iar cînd o 
să ieși şi-o să te duci s-o cauţi, ai să găsești în locul ei o 
femeie grasă, de mult măritată și cu bătătura plină de co- 
pii. Şi-o s-ajungi la vorba mea : ești un bleg. și jumătate. 
Ai ordin, fruntaş ! Ori încetezi cu băutura şi rămii mai 
departe conductor de cîini, ori dacă nu — știi bine că mi- 
rosul de alcool cîinii nu-l suportă — te voi detaşa în altă 
parte şi-voi avea grijă ca cei de la comandament să se gin- 
dească dacă nu cumva s-au cam grăbit cînd ti-au. dat in- 
signa de grănicer de frunte ! Executarea ! 


` 


163 


10 


Se gîndca foarte încet. 

Pentru că în ultimele patru luni nu făcuse decît să-și 
muncească cieierul, greu, dar reuși totuși să dea gînduri- 
lor salc o formă concretă, periculoasă. 

Chiar şi omul care, datorită singurătăţii îndelungate, 
a devenit în multe privinţe un primitiv, știe să ucidă cu 
rafinament. A 

Se gîndea cu asiduitate cum să procedeze ca nici grăni- 
cerii, care se pricepeau, nici cîinii, care ar fi fost puși să-l 
urmărească, să nu-i poată lua urma. 

Ani de-a rîndul avusese timp să se pregătească.. Știa 
cine şi unde a făcut o greșeală şi ar fi putut să-i înveţe pe 
toţi cei care ar fi dorit să treacă graniţa fie dintr-o parte, 
fie din cealaltă. Ridea de felul nefericit în care se termi- 
naseră încercările lor copilărești. 

Nu înţelegea cum de a fost posibil ca Inge să facă o 
greșeală atit de elementară. Probabil că ceva o determi- 
nase să nu mai aştepte venirea lui la Budějovice, de por- 

` nise singură după el. Îşi dădea seama că procedase greşit 
atunei cînd indicase la întîmplare drumul pe harta aceea 
din pinză ordinară. Dar nu vroia să-și recunoască pro- 
pria-i vină. Mai exista cineva care o împuşcase și care, mai 
devreme sau mai tirziu, poate să-l amenințe și pe el. Ar fi 
suficient să spună că l-a văzut atunci la Budějovice. Sau 
povestea cu scrisoarea de la raion. 

Ştia totul despre urme. 

Nu-i era frică deloc de oameni. Pe aceștia putea să-i 
păcălească. Bineînțeles că era mult mai versat decît orice 
alt ostaş care nici n-a venit bine aici, pe graniţă, că și 
pleacă. Totuşi nu dorea să aibă de-a face cu unul ca adju- 
tantul Stogontik, cel mai bun specialist în identificarea 
urmelor. | 

Însă ca Stogontik nu prea erau mulţi. 

Dar cum să înlături cel mai mare pericol —ciinii ? 

Stătea la masă, lingă lampa cu petrol, frecîndu-și tim- 
plele cu putere. Se gîndea. 

Avea nevoie de un vint puternic, în rafale, și de o 
ploaie neîntreruptă. Vîntul deformează şi împrăștie miro- 

sul urmei,. ştergindu-i contururile în scurt timp. Ploaia 
o umple cu apă și o distruge. 

Pe el nu trebuia să-l înveţe nimeni. Era inutil să intri 
în piîriu şi să te spelj cu apă, pentru a scăpa de cîini. 
Undeva totuși omul trebuia să traverseze pîrîul, pentru 
că așa era drumul, 

Dacă urma se oprea la malul apei, cîinele ştia să se 
descurce. Alerga pe ambele maluri pînă cînd o găsea din 
nou. i 

Nici piperul şi nici ardeiul nu aveau vreun efect asu- 
pra unui cîine de grăniceri încercat. Acelaşi lucru se în- 
tîmpla și cu apa. Nimeni nu are atîta piper sau ardei la 
el încît să împrăștie pe kilometri întregi. Odată și-odată 
tot se termină. Iar cîinele se învîrteşte în jurul unei ase- 
menea urme mirosind a ardei, pînă cînd o găseşte pe cea 
curată. - 

S-ar mai fi putut pe un teren pietros, plin de băltoace, 
cu condiţia ca într-adevăr să plouă cu găleata. 

Ştia că se va întîmpla într-o zi. Îi ura pentru că i-o 
omorîseră pe Inge. Iar acum îi era şi frică de ei. 

Își strivea pumnii mari, plini de lovituri, rizînd 
aproape inconştient. Lup, legat cu un lanț de perete, se 
făcu ghem. 

Tăietorul de lemne se apucă să cotrobăie în ungherul 
acela întunecat și se încruntă fiindcă nu dibui pușca. 

Se așeză din nou la masă și rămase încremenit. Se gin- 
dea cu putere şi mai-mai că i-ar fi crăpat capul. Își spuse 
că totuşi n-au avut cum să dea de pușcă în timpul cît el 
lipsise, pentru că altminteri demult ar fi fost aici iscoadele. 
Nici cei din comisie, despre care îi pomenise căpitanul 
ultima dată, nu veniseră la el. Și chiar dacă ar fi găsit-o, 
nu s-ar fi întîmplat nimic fiindcă mai în toate casele de 
pe aici se găsește cite o pușcă de braconaj. Și Griinfeld 
are o puşcă demontabilă. Cind se lasă seara, într-un ca- 
rîmb al cizmei bagă ţeava, iar în celălalt patul armei. 
Atiît doar că nu e voie să se tragă în apropierea frontierei, 
pentru că acolo sînt patrule. 

Şi chiar dacă ar fi descoperit pușca, nu ar fi făcut alt- 
ceva decit să i-o confişte şi să-l pună să plătească o 
amendă. Ar fi fost mai greu să-l închidă, pentru că aici 

e nevoie de muncitori forestieri. Însă şi așa planul său, 
îndelung elaborat, era în pericol. 

„Cred că am pus-o în altă parte“, îşi zise în gind. Se 
chinui să-şi amintească tot ce făcuse zilele trecute. În ul- 
tima perioadă băuse cam mult, încât toate gîndurile îi 
erau acum tulburate. Îi apăru în minte totuşi imaginea 
stejarului bătrin. Începu să-și frece din nou mîinile no- 
duroase, fiindcă în sfîrșit își adusese aminte. 

S-a întimpiat în ziua cînd Lup fugise pentru prima 
dată. Șlia acum precis și unde este stejarul acela. La trei 
sute de metri de drumul ou bolovani. Aproape de fron- 
tieră. Dădu din cap. Faptul că nu era departe de frontieră 
reprezenta un lucru deosebit de important. Îl neliniștea 
puțin prezenţa turnului de observaţie. În caz că va fi şi 
un vint puternic, nimeni nu ar fi auzit împușcătura. „Am 
ales un loc bun“, își zise, lăudindu-se pentru ideea care-i 
venise. 

Arma de vinătoare „Long Rifle“, împachetată în celo- 
fan. încărcată, era ascunsă în copacul găunos. Avea cali- 
brul 5,6 mm. E de rîs, dar o asemenea armă ná putea îi 
folosită. Zgomotul produs de focul de armă amintea tros- 
netul unei ramuri de copac. Un glonte obișnuit, de plumb, 
omoară căprioara la un_kilometru. Cei care lucrează la 
pădure știu bine de ce nu e voie să tragi cu o asemenea 
armă. Iar stejarul acela e doar la trei sute de metri de 
drum. 

Oricine ar fi trecut pe acolo, din întimplare, nu și-ar fi 
putut închipui că în stejar este ascuns un lucru ca acesta. 
La urma urmei care e omul să se plimbe doar la citeva 
minute distanță de frontieră ? 

„Conductorul acela va fi avansat la gradul de fruntaş 
și poate că va primi şi insignă de grănicer de frunte“, 
spusese atunci căpitanul. 

Pînă în clipa cînd îi veni în minte un nume, planul 
său fusese foarte neclar. Atunci îi ura pe toţi. Acum ura 
lui se concentrase asupra unei anumite persoane. Chiar 
asupra celei care trebuia. 

Numele pronunţat însemna jertfă. 

— O să ne socotim amindoi, mormăi şi se gindi la 
Inge. Tu ai omorît-o. Nu trebuia. Chiar căpitanul a spus-o. 
Aşa că o s-o lămuresc eu şi cu tine. 

- Ştia că tocmai fruntașul acela obişnuia să meargă de 
cîteva ori pe săptămînă în satul cel mai apropiat. Acolo, 
fie că intra în cîrciumă, fie că îl ducea cineva cu motoci- 
cleta pînă la oraș. Și că se întorcea pe la miezul nopții. 

Dar pe Franěk nu-l interesa miezul nopţii. La o ase- 
menea oră tîrzie era periculos. Turnul de observație e 
doar la două sute de metri de locul acela. Faptul că nu 
erau rellectoare montate pe el, nu înseamnă nimic. Și apoi 
miezul nopţii ar fi fost o oră prea înaintată pentru un 
trup extenuat şi un creier obosit. 

Azi după-masă se întorsese de la muncă la fel ca și 
în alte dăţi. În ultima săptămînă întreaga echipă termina 
lucrul mai devreme pentru că legau un transport de 
lemne. În plus era și ultima săptămînă a lunii. Muncitorii 
din echipă își făcuseră suma şi acum erau destul de isteţi 
ca cei de la administraţia ocolului silvic să nu facă ochii 
mari că ei cîştigă prea mult. Desigur, n-ar fi fost drept'să 
se fixeze un plafon de salarizare, chiar dacă se susținea 
că nu există aşa ceva. Ar fi venit normatorii care ar fi 
început să spună că au o normă ușoară. Dar nici unul din 
aceștia, să fi fost în locul lor; nu ar fi prestat o muncă 
atit de istovitoare. Dar asta este cu totul altceva. 

Cînd Franěk se întoarse la muncă, îl găsi pe Lup stînd 
culcat lingă șepron și respirînd adînc. 

— Fugi și te-ntorci, mormăi satisfăcut, izbind cu pi- 
ciorul în uşile din lemn masiv ale casei. Hai, treci ! 

Lup ieși de sub sania întoarsă cu tălpicile-n sus, furi- 
șîndu-se pe lingă perete. Așteptă să curgă loviturile. Şi 
poate că astăzi ar fi pus capăt cu succes acestei triste 
istorii cu cîini, dar loviturile nu veniră. Probabil că stă- 
pînul lui era mai bine dispus. Trecu nesigur pragul ușii. 
Totul era foarte complicat. De mic fusese crescut printre 
oameni şi doar o singură dată în viaţă încercase să fugă 
de la ei. Aceasta s-a petrecut în noaptea cînd a sărit peste 
sîrmă. Atunci Liza şi în cele din urmă.și oamenii i-au 
încurcat-toate planurile. 

Nu putea trăi fără oameni. Dar nu avea încredere în 
cei care umblau îmbrăcaţi în uniformă, pentru că atenta- 
seră cîndva la viaţa lui. Instinctual, nu iubea nici un om 
îmbrăcat în uniformă, pentru că nu reușea sa deosebească 

una germană de una cehoslovacă. Își amintea doar că o 
dusese destul de bine în gospodăria aceca, acum dincolo 
de graniţă. pînă în ziua cînd veniseră niște oameni îimbră- 
caţi în mantale impermeabile, care-l cumpăraseră pentru 
a-l folosi în serviciul .pe graniţă. Avea doi ani. După 
aceea cunoscuse ce înseamnă cureaua cu ghimpi, biciul 
și foamea. 

Dacă se întorsese din nou la această brută nebărbierită, 
mivosind a transpiraţie şi a sălbăticiune, o făcuse din cu 
totul alte motive. Nici o făptură din lumea asta nu suportă 
la infinit nedreptatea. Aștepta prilejul, nu chibzuind 
totul cu finalitate, ci doar așa, condus de instinct. Apoi 
mai cra vorba și de o moştenire nefericită. Pe tatăl lui îl 
pătea mereu țăranul la care stătea. Şi strămoșii lui tot 
așa fuseseră. Ciini care nu ieșeau din cuvintul omului. 

— De-acum n-ai să mai fugi! spuse Frank, fără 
urmă de răutaie în glas. Avea mereu în minte planul acela, 
dar cra nemulţumit că încă nu ştia ce rol va juca Lup în 
punerea lui in aplicare. Şi tare ar fi dorit să-l poată folosi 
într-un fel. 

Cel mai simplu ar fi fost să asmută cîinele la om ca 
să-i sară, pe la spate, direct: în ceafă. Însă nu era prea 
sigur că Lup va face lucrul acesta. I se părea că nici nu 
mai are destul timp ca să-l înveţe 

— Dacă ò să sari în gitul cuiva, acela o să fiu eu, re- 
cunoscu cinstit. Și cine ştie dacă oi putea să te învăţ să 
sari la altul ! Se aplecă, trase sertarul dulapului și scoase 
de acolo un lanţ. Pe ăsta n-o să-l mai rozi ! și îi puse de 
git lanţul acela lung. 

Lup nu schiță nici cel mai mic gest de împotrivire și 
nici nu încercă să se smulgă din încleștarea degetelor 
sale și nici să-l muște. Ştia că buturuga era totdeauna la 
îndemină. Se aşeză abătut lîngă perete și începu să 
moţăie. 

Deodală ciuli urechile. 

Tăietorul de lemne luă o mutră supărală. 

— Bine că cel puţin ştii să păzești ! 

În clipa aceea în odaie intră căpitanul Hájek. Părea 
chinuit de griji. Îşi puse cascheta pe masă, ștergindu-și 
obosit sudoarea de pe frunte. 

— La naiba, Franěk! spuse căpitanul așezându-se 
pe-un scaun. 

— Beţi ceva ? 

— Nu. Nici un fel de băutură. Își luă capul în miini. 
Într-o bună zi o să devin şi eu un sihastru ca tine ! 

Franěk se aplecă și scoase de sub masă o sticlă. 

— Vara încă mai merge să veniți pe-aici, răspunse 
încet. Dar cînd o cădea zăpada... 

— Știu... Cînd o cădea zăpada, pe-aici o să-nceapă să 
mişune lupii, oftă căpitanul. Nu poate să-mi iasă din cap. 
(Părea descurajat). Am venit, Franěk, să-ţi cer o părere. 
Ce dracu, fă abstracţie de uniformă ! "Totuşi, atunci ea se 
îndrepla spre cineva, nu ? Cu cine vrei să mă sfătuiesc ? 

Franěk scotea încet dopul de la sticlă. Se rupse. Des- 
chise briceagul şi începu să scobească în pluta proastă. 

— De ce neapărat trebuia să meargă la cineva ? în- 
trebă el bănuitor. 

— Doar n-o să-mi spună mie acuma vreunul că ea 
vroia să treacă graniţa. Astea sînt romantisme, Franěk. 
Ceva a trebuit să existe, de a riscat atît de mult. Ceva im- 
portant, care excludea alternativa de a fi prinsă. De accea 
a tras. Şi a plătit pentru asta. 

— Poate că n-ar fi trebuit s-o omoare, spuse Franěk 
nesigur, ocupîndu-se în continuare cu destupatul sticlei. 

Căpitanul dădu din mînă. 

— Prostii! Tu n-ai omorî dacă cineva ar trage în 
tine ? Nu şi-au făcut decît datoria. Asta e clar. - 

— Ce mai ştiţi despre ea ? 

— Că e nemţoaică și nimic mai mult. Numele ei e fals, 
Deocamdată nu am primit alte știri oficiale. 

— Nemţoaică, spuse încet Franěk. Mai sînt aici şi 
Gusti, “şi Fryda, și Bela Ország. Rambousek ar putea să 

vă spună și el părerea lui... 

— însă, Franěk, tu ești aici din '4 

— Familia Griinteld locuieşte aici ca de mult. 

—" Cind a fost vorba de frații Lacina, mi-ai ajutat tu. 
N-are importanţă că în cele din urmă au fugit peste gra- 
niță şi că acum trăiesc undeva în Canada. 

— Da, ştiu, cei doi  Lacina din Ropotice. Pădureni, 
dădu din cap tăietorul de lemne. Unele întîmplări petre- 
cute aici îi lăsaseră o puternică amintire, încît nu le mai 

putea uita. N-am reușit să-i prindem, pentru că ştiau 
fiecare potecuţă de pe aici. 

— Şi pe Kosina, tot tu l-ai prins. 

— Ei, da. Kosina a crezut că sînt neamţ. A venit di- 
rect la „Trei Fagi“, unde în ziua aceea tăiasern la copaci. 

- — A crezut că ești neamţ, repetă însindurat căpitanul 
și în minte începu să i se facă lumină. Vezi Franěk, fe- 
meia aceea... Îți spun, organele de securitate sînt de părere 
că nici pe departe acest caz nu poate fi considerat ca în- 
cheiat. Nu putem risca din nou. 

Stătea cu capul în jos fiindcă se gîndea. Nu suporta 
licărirea sălbatică din ochii lui Franěk. 

— Aceea pe care a omorit-o fruntașul Kučera, adăugă 
încet Franěk. 

— Exact, încuviinţă căpitanul. A fost o grese ală. Putea 
să aştepte pînă am fi venit noi. Şi așa ar fi pus-o la 
pămiînt. e 

— Adineauri singur ați spus că altă soluiie nu era. 
Vedeţi că s-ar fi putut și în alt fel ? 

Căpitanul dădu din mînă. 

— Trebuie că totuşi ea se ducea ia cineva, nu ? 

— Poate. 

— La cineva. Era nemţoaică. Înseamnă că la romii ? 

Căpitanul își ridică ochii obosiţi. 

— Franěk, eu vreau să-ți dai și tu o părere. Nimic 
altceva. Nu ești de ieri-de azi pe-aici. Cu Bouzek și Ram- 
bousek nu se poate discuta. Nici nu vor să audă de nimic, 
de parcă s-ar teme de ceva. Ce zici? Gmiinfeli, ori 
Hartmann ? r — 

— Nici unul, nici celălalt, mormăi Fran&k. Sînt oameni 
“cumsecade. Fabrică şi ei rachiu, dar, altminteri, n-au nici 
un fel de gînduri rele. Își mai aminti de ceva şi con- 
tinuă : Da, v-am ajutat de multe ori. După cite știu, Gustl 
şi-a adus atunci de la graniţă o carabină americană 
„M-1“ cu încărcător, 

— Carabină da, însă om care să tragă cu ea, nu! iz- 
sbucni căpitanul, privindu-l pe Franěk drept în ochi. Dar 
cum de-ţi aminteşti atît de bine ce marcă era ? 

Franěk nu clipi din ochi. Pe chipul lui nu se văzu nici 
cea mai mică tresărire, 

— Pentru că l-am înjurat, văzînd cît de timpit poate 
să fie, crezînd că pușcociul ăla, din întîmplare, s-ar putea 
să fie bun pe aici. 

— Tu, în locul lui, nu ai fi predat-o ? 

— Nu m-am gindit la asta. Gustl a fost întotdeauna 
un moliu. De fricos ce e, își pierde și minţile. De aceea, 
femeia nu putea să se ducă la el. Să ai o armă ca asta 
aici, înseamnă să mănînci carne în fiecare zi, nu ? 

Căpitanul se scărpină prin părul rar. Acceptă expli- 
cația, dar în același timp îi veni în minte o idee ciudată. 
Imediat i-o şi aruncă. 

— Pe tine mă pot baza, Franěk. Nu tu i-ai prins acum 
doi ani pe băieții aceia, „taximetriștii“, care furaseră o 
maşină din Praga, încercînd să treacă granița pe-aici ? 

— Nu i-am prins, dădu din cap Fran&k. Au întors ma- 
şina la „Trei Fagi“ și nici unul din ei n-a mai putut să 
fugă de sfirșiți ce erau. N-am făcut decit -să-i aduc la 
dumneavoastră. Zîmbi. Le era indiferent oriunde i-aș fi 
dus. Nu mai doreau decît să mănînce și să se odihnească.. 
Le pierise cheful să mai fugă peste graniţă. 

Căpitanul se întorcea mereu și mereu la aceeași idee. 
Îşi dădea seama că aici nimeni nu-l poate ajuta s-o cla- 
rifice. 

— Femeia aceea trebuia să se ducă la cineva. Inţelegi, 
Franěk, cei de la Praga sînt de părere că dacă nu se re- 
zolvă această problemă, se poate întîmpla o nenorocire. 

— Poate se va întîmpla, rîse dispreţuitor Franěk, dar 
imediat îşi reveni în fire. Dacă aţi venit aici să-mi luaţi 
interogatoriul... 

— Ce dracu, pe tine te ştiam om cu scaun la cap! 
Dacă începem să ne suspectăm unul pe altul, n-o să ajun- 
gem la nici un rezultat. Eu vreau să mă consult cu tine, 
Franěk. 

— La mine n-a venit, mormăi dintr-o dată Franěk su- 
părat. Dacă credeți că la mine.. 

— Cine a spus asta ? se miră căpitanul. Eu am venit 
aici ca să mă ajuţi, nu să-ți iau interogatoriul. 

Sclipirile răutăcioase din ochii lui Franěk se stinseră, , 
împinse dopul în sticlă și turnă în două pahare. 

— Azi, deloc, refuză căpitanul. 

Franěk bău primul pahar dintr-o înghițitură. Întinse 
mina și după cel de-al doilea, dar se opri. Nu, acum avea 
nevoie să fie cu mintea limpede. 

Căpitanul se intoarse şi îl privi pe Lup care era în 
lanţ. Ciinele stătea trist și complet absent. Se înveseli 
puţin, amintindu-și ce făcuse acest cîine de dimineaţă cu 

„familia lui. 

— Cred că nu e nevoie să-l legi cu lanţ, Franěk ! ! 

— A scăpat. Dar va fugi el şi-așa. 

— În seara asta n-o să fugă pentru că știe că nu asa 
ajunge la Liza. Este un animal inteligent ! 

— Dacă spuneţi dumneavoastră. Franěk ridică din 
umeri şi dezlegă indiferent cîinele. 

Lup nu făcu pentru început nici o mișcare. Primise 
atitea lovituri, încît știa că nu trebuie să-și dea pe față 
gindurile dușmănoase. Căscă, se sculă în picioare, sè în- 
tinse şi se încolăci lîngă vatră. 

— Gindeşte-te la ce te-am întrebat, Franěk, spuse că- 
pitanul din ușă. Şi, din cînd în cînd, mai treci pe la cei- 
lalți. Ciocăne pe la uși şi vezi despre ce vorbesc. Poate că 
unij dintre ei ştiu mai multe. Noapte bună ! 

Franěk mai privi o clipă spre uşa închisă. Ascultă pînă 
cind zgomotul paşilor căpitanului, care se depăria, se 
stinse de tot. Începu să-i fie frică, deocamdată încă ne- 
justificat. Însă frica lui era alimentată de ceea ce urma 
să se întîmple și ce-or să spună cînd vor afla. Greu să-i 
cunoşti pe oamenii aceștia. Citeodată cercetează foarte 
repede, iar în alte cazuri durează ani întregi. Însă pînă la 
urmă descoperă adevărul. 

Cel mai mult se temea de faptul că nu va putea face tot 
ce ar fi dorit. 

Ascultă încordat în întunericul serii. Afară ploua și bă- 
tea vîntul. Ramurile copacilor se loveau sălbatic între ele. 
Deodată zîmbi curat şi neprefăcut ca un copil. Şi totuşi se 
gindea la crimă. Luni de zile nu făcuse decit să se gin- 
dească la acest lucru. 

Își încălță cizmele de cauciuc și privi o clipă grămada 
de cetină de lîngă vatră, pe care o folosea la aprinsul fo- 
cului. Luă niște crengi de molid și începu să şteargă bine 

tălpile cizmelor cu ele, chiar dacă ştia că nu are nici un 
efect asupra cîinilor. După aceea mai luă încă vreo două 
ramuri, le rupse și le legă cu sfoară de talpa fiecăreia din 
cizme. 

Începu să se plimbe neudennek prin odaie. Se uită. 
Totul era în regulă, ramurile nu se rupseseră, le prinsese 
bine. 

Lup deschise ochii, urmărindu-l cu privirea. Era liber 
şi ceafa omului era tentantă. Dar îi apărură în minte di- 
mineaţa aceea însorită, căţeii... „Acum că mi-a scos lan- 
ful, se mai poate trăi lîngă omul ăsta“, se gîndi el conci- 
liant. Lup avea multe trăsături rele pe care i le cultivaseră 
oamenii brutali, dar nu era perfid. Acum nu-l interesa cu 
ce se ocupă bărbatul, fiindcă ştia că oamenii deseori fac 
lucruri de neînțeles. 

Din cînd în cînd ațipea şi labele din spate îi zvicneau. 
Visa că aleargă cu Liza şi cu căţeii. Scincea încet în somn 
pentru că era fericit. Avea dreptul, mai ales că viaţa nu 
fusese prea bună cu el. 

Franck ieși din casă. Pînă la șanț erau pe puţin o sută 
de metri. Făcea paşii mari, ridicînd picioarele ca să lase 
cît mai puţine urme. Ştia că grănicerii şi-aşa nu vor căuta 
pe aici. 

Şaniul era de obicei uscat, însă acum, din cauza ploilor, 
se adunase în el puţină apă care îi ajungea lui Franěk pînă 
la gleznă. „Dacă plouă toată noaptea, șanțul o să se umple 
şi urmele au să dispară“. 

Mergea prin apă, se lovea de pietre, aluneca pe ele și, 
din timp în timp, își controla tălpile cizmelor. Pentru că 
pe-aici venise de-atitea ori la pescuit păstrăvi, cunoștea 
drumul cu ochii închiși. 

Avea o singură grijă — nu cumva omul acela să fi ple- 
cat mai devreme din companie. Greu de presupus pe o 
vreme ca asta. Lucrul acesta nu prea era important. Mai 
avea timp la dispoziţie. „Deocamdată n-au aflat nimic, pen- 
tru că altminteri maiorul și locotenent-colonelul ar fi ve- 
nit după mine. Dacă n-a fost azi, s-ar putea să fie miine 
sau poimiîine. Seara asta cu ploaie și vint ar fi cea mai 
potrivită.“ ` 

Ultima vizită “BE care i-o făcuse căpitanul îl cam 
speriase. 

Înainta mereu, trăgîndu-și cu greutate picioarele. 
Ploaia încetă pentru o clipă şi luna apăru din nou. Dar 
aduse după ea altă ploaie. Omul nu mai putea avea încre- 
dere în vara asta indiană. 

Șanțul semăna acum cu un pîriu de munte care ducea 
spre graniță. Deocamdată Franěk era încă destul de de- 
parte de ea. Totul urma să se întîmple în porțiunea situată 
în apropierea frontierei. Era un element deosebit de im- 
portant al planului său. 

Se oprea adesea fie să se odihnească, fie să tragă cu 
urechea. Exista în permanenţă pericolul de a fi surprins 
de o patrulă cu cîine. Chiar dacă în atiţia ani le învățase 
toate potecile, direcţiile și orele de patrulare, totuși nu pu- 
tea face nici cea mai mică presupunere. Ieri patrula ple- 
«case într-o direcţie și tocmai azi ar fi putut să vină din cu 
totul altă parte. 

Era pregătit şi pentru eventualitatea că s-ar fi Întîm- 
plat așa. Şi-ar ti scos imediat cizmele de cauciuc și ar fi 
mers numai în ciorapii groși de lină. Ciinii îl cunoșteau, 
patrulele la fel. Totuşi, în întuneric nu te poţi baza pe 
cîini, pentru că ei se reped la orice mișcare. În cel mai fe- 
ricit caz, cineva l-ar fi înjurat, întrebindu-l ce caută aici, 
la o oră atît de tîrzie. 

Dar nu venea nici o patrulă şi pe graniţă era linişte. Îl 
ajuta și vîntul, care bătea dinspre el in direcţia frontierei. 
Dacă totuși ar fi fost pe undeva o patrulă, abia cîinele de-ar 
fi simţit mirosul lui. 

Se apropia de zona cea mai periculoasă. Cotul piriului 
ajungea la o aruncătură de băț de sîrme. În dreapta, cam 
la trei sute de pași, pornea drumul plin de pietre și abrupt. 

Și tocmai la cotul pîrîului, în mal, crescuse stejarul 
acela găunos. Nici nu trebuia să mai iasă din apă, ca să 
ajungă la el. Acest lucru prezenta o importanță deotebită. 

Se aşeză pe creanga care atirna pînă aproape de luciul 
apei. Despachetă pușca, iar celofanul îl ascunse în buzunar. 

Nu-i rămînea decît să stea, să aștepte și să spere că 
omul va veni. Şi că atunci cînd se va ivi o să fie lună, pen- 

tru că altfel va trebui să iasă din apă şi să se apropie de 
drum. Acest lucru însă ar fi primejdios. 
„Rămase în aşteptare. Nu era sigur că se va întîmpla azi. 


Fruntaşul Kucăra plecă foarte tîrziu în seara aceea. De 
fapt stătuse la îndoială, cuvintele Jocotenentului-major îi 
răsunau încă în urechi. Își spuse'că trebuie să înceteze cu 
băútura. Se duse mai întîi s-o vadă pe Liza. Culmea, chiar * 
în ziua aceea fusese prost dispusă, încât îi întoarse spatele. 
Cind o chemă încet, ca altădată, ea intră în cușcă parcă 
jignită. 

~ Să rămînă la companie, ar fi fost groaznic. Nu avea cui 
să scrie sau cu cine să schimbe o vorbă. Parcă era un 
făcut. Totdeauna discuţiile alunecau spre Eva, nu din rea 
voință, ci pur și simplu pentru că prietenii vroiau să-l 
ajute. 

Pepík Krátký şedea și el tăcut la masă, tot uitîndu-se 
chioriş. Problema cu Eva era lămurită. Aflase și el de con- 
ținutul scrisorii pe care ea o trimisese la companie. 

Kučera se hotări totuși să plece pe o vreme ca asta cu 
intenţia să se ducă doar pînă în sat și să intre în cîrciumă 
numai putin. Mergea agale, fără să se grăbească. Avea gu- 
lerul de la manta ridicat. Încăpăţinarea — pentru că acum 
nu mai era vorba de nimic altceva decît de încăpăţinare — 
începuse să-i treacă. „Cel mai bine e să-i scriu miine o 
scrisoare“, se gîndi el. 

Cind ajunse în locul unde drumul cotea, privi spre tur- 
nul de observaţie. Își spuse că ar fi*fost mai nimerit să-l 
pună de serviciu noaptea. „În turn e totuşi cel mai bine. 
Acolo, sus, omul se poate gîndi î în linişte la toate.“ Pentru 
că problema cu Eva nu era nici pe departe lămurită. „La 
urma urmei, locotenentul-major are dreptate. Pentru o fe- 
meie... dacă mințea acum, ce va fi mai pe urmă ?“ 

Luna răsărise și încetase să mai plouă. Doar vintul ṣu- 
jera, măturînd cu sălbăticie ramurile uscate. 

Nu auzi împușcăiura. 

Ceva îl izbi atît de puternic în spate, încît se răsuci 
pe călciie. La început crezu că s-a prăbușit un copac peste 
el. După aceea corpul îi căzu moale spre pămînt. ` £ 

Dimineaţa avea o culoare albă, lăptoasă. 
Mai bătea încă un vînt puternic și nesuferit, care te pă- 
trundea pină la oase. Picăturile mărunte de ploaie, purtate 
de acesta, izbeau frunzele parcă ar fi vrut să le găurească. 
“Şiroaie de apă se prelingeau strimb pe coaja copacilor, 
alegîndu-se în chipuri ciudate. Însă toate triste. Scoruşii 
inţepeniseră de frigul nopţii şi acum, lovindu-se unul de 
altul, zornăiau ca mărgelele unui șirag trist de mătănii. 
* Locotenent-colonelul stătea pe drumul plin de pietre cu 
picioarele depărtate. Nu simțea nici- vintul, nici plodia. 
Faţa lui avea acum culoarea întunecată a stejarului. Sprin- 
cenele stuloase şi genele i se albiseră din cauza picăturilor 
de ploaie care se așezaseră pe ele. 

Colaboratorii săi apăreau şi i dispăreau din ceaţă. Li se 
vedea doar conturul vag al siluetelor. În afară de vintul, 
care răvăşea pădurea şi de lătratul cîinilor, nu se auzea 
nimic altceva. 

Ciinii clămpăneau nervoşi din dinţi. Voiau ceva, dar nu 
era în stare să priceapă ce anume. Şi conductorii, altă- 
dată imperios lucizi, erau azi morocănoși și agitați. Nu reu- 
seau să se descurce cu ciinii nici măcar teoretic. Însă 
ciinii ştiau că aici, în acest loc, s-a întîmplat ceva în timpul 
nopţii. Simţeau încordarea conductorilor lor. Dar azi nu 
era nimic de făcut cu ei și toți își dădeau seama de acest 
lucru. E drept, mai sus de pădure, pe potecuța căptușită 
cu trifoi, găsiseră ceva din prima urmă. Era a fruntașului 
Kučera, care fusese împușcat. Urma ducea prin trifoi, pi- 
ciorul drept făcuse mereu un pas mai mare cu doi centi- 
metri decît stingul, pentru că aşa merg toți oamenii, în 
afară de stingaci. Era inutil să te ocupi de acestă urmă, 
pentru că patrula îl descoperise pe Kučera la miezul nop- 
ţii, zăcînd fără cunoştinţă. Acum îl transportaseră din nou 
la spitalul acela. 

În rest, nu s-a găsit nimic. Ploaia cea rea ștersese totul, 
iar vîntul șuierător măturase pădurea de la poale. 

Sus, pe drum, apăru o siluetă cenușie care scotea un 
mormăit, pentru că ceața înăbușea sunetele mai depărtate. 
Abia cînd se apropie recunoscură pe agentul de legătură 

călare pe motocicletă. Roata din spate dansa pe bolovanii 
alunecoşi lăsaţi aici în drum de torenţii din primăvară. Dar 
ostașul stăpînea bine maşina, chiar dacă drumul era de 
coșmar. i 

Locotenent-colonelul stătea supărat. Tăcea şi numai 
ochii îi luceau cînd într-o parte, cînd în alta. 

— Bătrînul are teoriile lui, şopti căpitanului locotenen- 
tul-major Tomicek. 

Căpitanul dădu din cap. 

— Aici nimeni n-are nici o teorie. Nu sîntem Sherlock 
Holmes, răspunse calm, uitindu-se la agentul de legătură 
care în sfîrşit oprise motocicleta în faţa locotenent-colo- 
nelului. 

Expresia feţei ofițerului nu se schimbă nici cînd citi 
raportul. 

— Fruntașul e în afara oricărui pericol. 

— Măcar atita, oftă căpitanul Hájek. - 

— Numai că ieri a fost Kučera, iar azi poate să fie din 
nou altul. Şi mizerabilul ăla poate să ochească mai bine. 
Locotenent-colonelul îşi strînse buzele învinețite. În urmă , 
cu două ore trebuise să ia o pastilă de nitroglicerină. În- 
cepuse să-l supere din nou inima. Acum era prea înfuriat 
ca să-i mai ardă de boala de inimă. 

— Arma a fost o „Long Rifle 22“. Glonţul e uşor defor- 
mat, se vede după cum a mușcat din partea inferioară a 
omoplatului drept, continuă acesta. 

— Aşa e cînd se deschid graniţele fără socoteală, mor- 
măi ofiţerul mai în vîrstă. . 

Locotenent-colonelul auzind această remarcă se uită la 
el cu asprime : 

— Leoska, probabil ai înnebunit. N-are nici o legătură 
una cu alta. Ar fi cazul ca odată şi-odată să renunţi la con- 
cepţiile învechite, nu ? 

Ofiţerul mai în vîrstă strînse răutăcios din buze, dar nu 
răspunse. 

Ofițerii din eșalonul superior și cei de la serviciul de 
contrainformaţii dădeau ocol de jur împrejur și fumau. Fä- 
cuseră tot ce se poate face în cazuri ca acestea. Fotogra- 
fierea, măsurarea distanțelor, transpunerea situaţiei din 
teren pe hartă și identificarea urmelor, această ultimă ope- 
raţie fără succes. 


177 


Omul care nu ştie nimic despre membrii grupului ope- 
rativ și munca lor istovitoare, care presupune o- maximă 
putere de concentrare şi cunoștințe cel pann la nivelul 
profesorilor universitari, ar fi putut să spună că nici unul 
dintre aceștia nu-și trămiata mintea acum cu fruntașul 
care fusese împuşcat. 

„Însă armata e atît de mare şi ca o familie unită, încît 
niciodată nu acceptă ca unui membru al ei să i se întimple 
ceva, fără ca. vinovatul să rămînă nepedepsit. ; 

Ofițerii se plimbau, fumau şi tăceau. Le era indiferent 
că locotenent-colonelului pașii lor s-ar fi pulut să i se pară 
leneşi. Fiecare avea specialitatea lui şi nici unul din ei nu 
se amesteca în treburile celuilalt. În timpul unei asemenea 
munci nu se dau ordine, decît cele strict necesare. Se gin- 
dește doar, şi activitatea cerebrală nu presupune existenţa 
ordinelor. 

Poate că şi plimbarea aceasta a lor avea un rost, pen- 
tru că pășeau în virful picioarelor, atenţi să nu schimbe 
poziția vreunei pietre pe care din greșeală ar fi călcat. 
Aveau capul plin. de gînduri apăsătoare, pentru că erau 
aici pentru a doua oară, într-o perioadă scurtă de timp. Çe- 
lälalt caz nu era clarificat, iar acesta (toți făcuseră în gînd 
o legătură între ele, dar nici unul nu voia s-o spună cu 
glas tare) se prezenta deocamdată vag şi destul de încurcat. 

Aveau la îndemînă cea, mai comodă soluție, dar o re- 
fuzaseră. Pentru că aici era vorba de vieţi puse în pericol. 

Locotenent-colonelul stătea tot în. acelaşi loc. Își în- 
cruntă sprîncenele stufoase şi picăturile de ploaie i se 
prelihs seră pe faţă. Dar el nu ie şterse. Nimeni nu i-ar fi 
luât în nume de rău dacă, pe o vreme atit de potrivnică, 
s-ar fi adăpostit în autoturismul militar. Dar nici nu-i 
trecu prin minte una ca asta. 

— Aceasta înseamnă graniţele deschise, mormăi ofi- 
ţerul mai în vîrstă, care nu voia să se lase în nici un chip. 
La noi nu se trage cu o asemenea porcăție, aşa că nu poate 
fi decît trecută pe ascuns peste graniţă. 

.Locotenent-colonelul nu-i spuse nimic de data aceasta. 

— Ce înseamnă calibrul 5,6 mm? Un îleac! zise 


cineva. . | 
— Și calibrul 6,35 e tot un fleae ! obiectă ur alt ofiţer. 
Îşi ridică gulerul vestonului, dar prea mult nu-i ajută. 

Ploaia era deasă și uniforma nu putea să-l apere. Avea un 
grad mai mare decit ofițerul care tocmai vorbise, dar în 
cazul de față acest lucru nu însemna nimic. Îmi amintesc 
de constructorul căruia i s-a prăbuşit casa. S-a tras de trei 
ori asupra lui în tîmplă cu o pușcă de 6,35 şi de-abia al 
patrulea glonţ i-a străpuns osul. Totul depinde de individ. - 

— „Long Rifle“ e o armă păcătoasă, remarcă ofițerul 
mai tînăr. Își aprinse din nou o ţigară şi trase din ea ner- 
vos. Calibrul n-are. nici o importanţă. 

` — Totdeauna calibrul are importanţă. 

— Ba nu, răspunse ofițerul mai tînăr, fără să-i treacă 
prin gînd să se contrazică, fiindcă o spusese doar în glumă. 
N-o să mă creadă nimeni, dar anul acesta cu o asemenea 
armă a fost împușcat în India un tigru. Bineînţeles, cu un 
cartuș adaptat. O asemenea lovitură o dată la o sută de 
ani se mai întîlnește. ` 

Bătrînul ofițer dădu din cap. 

— În '32 un prieten de-al meu s-a împușcat singur 
cu o armă obişnuită, un „Flaubert“, care se găsea relativ 
uşor de cumpărat pentru treizeci de coroane. Pe atunci, 
aproape toți băieții aveau cîte o armă ca asta. 

! Locotenent-colonelul împinse îmbufnat harta pe care 
locotenentul desenase o mulțime de cerculețe și cifre. Îşi 
încruntă din nou sprîncenele. 

— Traiectoria împușcătaurii ? întrebă el. 

— Dacă am ști şi noi, ce bine ar fi, răspunse locote- 
nentul, ridicînd din umeri. Nici cel care a fost împușcat, 
nu ştie. Căci tocmai alunecase pe o piatră... 

— Da, pe piatra asta, arătă locotenent-colonelul. 

— „şi că s-a răsucit cumva, ca să-şi recapete echili- 
brul. Şi tocmai în clipa aceea a fost împușcat. za 

— A auzit împușcătura ? 

— Nu. 

— E „Long Rifle“ remarcă locotenentul. Cînd tragi cu 
ea e ca și cum ar trosni o ramură de copac. Nimic mai 
mult. i 

— Ia nu vă jucaţi în mașină, tovarăși, spuse locote- 
nent-colonelul pe un ton mai ridicat. 

Îl priviră nedumeriţi, pentru că nimeni n-avea de gînd 
să facă una ca asta. 

— Distanţa ? mormăi. 

— Greu de spus. Doctorul e de părere că au fost apro- 
ximativ trei-patru sute de metri. Armurierul zice şi el 
la fel. 

— Ce-i asta, aproximativ ? 

— La noi totuși nu se trage cu o astfel de armă, șovăi 
locotenentul. 

— Atunci unde se trage cu ea ? 

— Acolo... dincolo de graniţă. Sînt foarte mulţi braco- 
nieri care o folosesc fiindcă nu face zgomot. 

— Deci trei sute, spuse locotenent-colonelul și îşi în- 
dreptă privirea spre albia piriului care strălucea în ceaţă. 

— În turnul de observaţie era fruntașul Kraus, dar 
nici el n-a auzit nimic. Bătea totuși un vint puternic. Dacă 
ar fi tras cineva de dincolo, avem de-aici cam opt sute 
de metri. | 

— O mie o sută! îl corectă supărat locotenent-colo- 
nelul. Şi gata, s-a lămurit, spuse zimbind trist. Dincolo de 
graniţă ! 

— O pușcă „Long Rifle“ poate omorî omul și de la 
distanţa asta. 

— Expertiza ? 

— Probabil trei sute de metri. E prematur. Abia acum 
se lucrează la probe. 

Locotenent-colonelul se întoarse și privi spre sîrme, 
care erau doar la cincizeci de metri distanţă. 

— Am fi putut să ne adăpostim în mașina aceea, bom- 
băni el. Ar fi fost pentru noi foarte comod. 

— De cîteva ori s-a tras de dincolo spre noi, îndrăzni 
să obiecteze locotenentul. Apoi şi câinii... 

— Cu împușcăturile astea de dincolo e o poveste veche, 
spuse locotenent-colonelul. Sper ca încet-încet să aparţină 
de domeniul trecutului. Chiar dacă revanșarzii nu ne dau 
pace. Și cîinii... 

Cîinii stăteau furioși şi se smuceau în zgardă. Prinţ și 
Zmeu alergau liberi, pur şi simplu dezorientaţi, fără să 
facă recunoașterea zonei. Doar Prinţ se duse spre piriu, 
adulmecînd în aer. 

— Vedeţi, spuse locotenent-colonelul, privindu-l cu 
reproș pe adjutantul Stogontik. Cîinii dumneavoastră ! Şi 
sînteți instructor de batalion ! 

Adjutantul se întunecă la față cît zece draci la un loc. 

— O vor descoperi, răspunse răspicat. 

— O vor descoperi, pe dracu’. Pînă atunci o s-o des- 
coperim și noi. Luaţi-i de-aici ! 

Instructorul strînse supărat din buze. Începură să-i 
tremure muşchii feţei. Dădu ordin celorlalți conductori. 
Locotenent-colonelul era cu ochii în toate părţile. 

— Tovarășe adjutant ! 

— Ordonaţi ! 

— Nu v-a plăcut ceva în vorbele mele ? 

Instructorul tăcea. Nu de frică în faţa superiorului, pen- 
tru că funcția şi gradul nu-l interesau cînd era vorba de 
pregătirea cîinilor. Cel mai îndreptățit să vorbească despre 
acest lucru ar fi maiorul Hartl din Praga. lubeşte: ciinii şi 
ştie de ce sînt în stare. Dar nicidecum oamenii aceștia. 

— Cu cîinii nu-i chiar aşa cum am spus, începu împă- 
ciuitor locotenent-colonelul. Știu că nu le putem cere tot 
atit cît le cerem oamenilor. 

— Însă eu vreau de la ei mai mult, zîmbi instructorul 
batalionului. Oare oamenilor nu le ajunge auzul, mirosul şi 
văzul ? 

— Şi creierul ? 

— Chiar așa nu se poate spune. Stogontik păși stinghe- 
rit. Unii din cîinii noştri, pur și simplu, raționează. 

— Sînteţi orbit de dragostea pentru cîini, rise locote- 
nent-colonelul. 

— Poate, recunoscu Stogontik. Dar nu sînt un fante- 
zist. Am la activ cincisprezece cazuri de prindere a infrac- 
torilor la frontieră și fără cîini dac-aș fi putut avea măcar 
două. De fapt, azi nici n-aş mai fi fost în viaţă. Acum aş 
vrea să-i scuz, tovarăşe locotenent-colonel. Vremea este 
mizerabilă. Asta seamănă cu... dar nu termină de spus. 

Locotenent-colonelul nu-l mai asculta. Sau cel puţin aşa 
părea. El înregistra cu întirziere propoziţii sau frinturi de 
propoziţii, pentru că trebuia mereu să se concentreze pen- 
tru noi şi noi rapoarte. 

Instructorul urca acum pe drumul plin de pietre. 

— Care e situaţia ? tună deodată în spatele lui, locote- 
nent-colonelul. 

Stogontik se întoarse. Era un bărbat tinăr și isteţ. Ori- 
ginar din Slovatisko. Trăise mulţi ani în Cehia şi aproape 
că își pierduse pronunţarea specifică limbii slovace. , . 

— Ca şi cum ar fi fost cineva de aici, spuse îngîndurat. 
Ciţiva ofițeri se apropiară curioși, pentru că vroiau cu 
toţii să afle părerea lui Stogondik. Cu toate că era un om 
relativ tinăr, acesta era cel mai bun specialist în materie 
de urme şi cunoștea cei mai bine regiunea. Era obișnuit să 
rezolve cazurile independent şi, în general, foarte corect. 

— De ce ? întrebă locotenent-colonelul. 

— Să spunem că știa cînd se schimbau patrulele. Chiar 
dacă, din motive de securitate, noi facem acest lucru în 
fiecare zi la alte ore. Asta-i adevărul. În toată treaba asta 
există o anumită verosimilitate de care nici un comandant 
de companie nu poate face abstracţie. Şi-a ales o vreme 
în care capacitățile cîinilor sînt diminuate la maximum. 
Dacă şi-a. pus în gind să omoare un om — în cazul nostru 
pe fruntașui Kučera — atunci știa despre el că de cîteva 
ori pe săptămină. de obicei seara, pleca din companie. Eu 
nu cred că a fost o împușcătură întîmplătoare, de dincolo 
“de graniță. 

Locoteaent-eoioneiui dădu afirmativ din cap. Din clipa 
cînd evborise din maşină se tot gindise la o legătură care 
exista intre fapte. 

— Femeia aceea trebuia să se ducă la cineva, spuse din- 
tr-o dată. Şi numai aparent nu avea nici o legătură cu 
cazul de azi. Și nu numai atît, continuă. Nu intenționa să 
se întparcă înapoi pe același drum. Trebuia să aibă o alter- 
nativă, dar alternativa, fără ajutorul altei persoane, ar fi 
fost exclusă. Nu. mă gindesc la faptul că ar fi vrut să ia 
ceva. Altminteri nu ar fi optat pentru o modalitate atît de 
aventuroasă și de periculoasă. Şi nici nu aducea nimic cu 
ea aici. Probabil că avea de transmis un mesaj verbal 
cuiva. Aici e o zonă militară. Posibil că voia să ia legă- 
tura cu cineva de aici, ca să meargă la sigur. Ei, ce mai, 
mergem. la companie, spuse frecîndu-și mîinile -rebegite 
de frig. 

„Se urcară în mașină și plecară. Aici, la locul faptei, ră- 
maseră doar cițiva membri ai grupului de expertiză. 

Printr-o minune reușiseră să se înghesuie cu toţii în 
mica încăpere a cancelariei companiei. Abia acum locote- 
nent-colonelul își iuă pastilele. 

Stencl avea din nou o răfuială cu locotenentul-major, 
din cauză că executase prost, cu o zi în urmă, culcatul la 

pămînt. („Ce idioțenie, domnilor ! Cînd o să se tragă cu 
cartuşe de război, o să mă lipesc eu de pămînt ca o broască, 
dar la ce bun să mă chinuiesc acum de pomană, nu ?%), 
Stătea încremenit lîngă ușă, pentru că tocmai azi era de 
serviciu. („Sigur, eu trag totdeauna toate ponoasele. De 
cite ori vin ăștia cu lampas la pantaloni, eu sînt băgat tot- 
deauna în față. De obicei sînt prost dispuși. Nimănui nu-i 
pasă de mine. Eu trebuie să apăr obrazul companiei şi 
gata“.) 

— Să fac focul ? întrebă pe un ton sec, milităresc, 

— Îndeasă soba bine, răspunse căpitanul. Și ceai. 
Spune bucătarilor să facă o mare de ceai. 

— Am înţeles ! O mare de ceai ! 

— Cum, numai atit ? mirii locotenent-colonelul, uitîn= 
du-se bănuitor la căpitan. Mi-a răcit genunchiul şi am ne- 
voie de ceva să-l ung. 

— Totuşi... căpitanul izbi în masă. Apoi încă o dată, 
Trebuie lovit de două ori, ca să se deschidă sertarul. Dacă 
permiteţi, tovarășe locote... 

— În cazul acesta, da. 

— Bineînţeles că e strict interzis. spuse căpitanul sco= 
tind din sertar o sticlă. Un fel de apă chioară. 

— În ceai e bună, răspunse locotenent-colonelul. Anu- 

ez ordinul.. La graniţă . nu e pace. În timpul” războiului 
ne-am dat seama că vodea nu e numai o năpaâstă pentru 
oameni. Deseori a fost şi consolatoare. Apoi, cînd am ajuns 
în lagăr — ridică bărbia spre fereastră, arătînd spre sud — 
mi-am dat seama cît de prețioasă e. Atit doar... că acolo 
Nu era. 

— Dar acum nu-i război şi băutura asta nu e vodcă, 
rîse locoteneniul-major, Dar ce se-ntimplă cu ceaiul ? 

strigă el deodată. 

Grăsunul Stencl stătea în ușă și înghiţea în sec, 

— Nu urci și tu ? rîse locotenent-colonelul. 

— Sînt de serviciu ! răspunse Stencl, întorcînd capul 
într-o parte. 

— Atunci vezi-ţi. de serviciu şi nu mai sta aici ! 

Locotenent-colonelul bău o înshiţitură şi se scutură din 
nou. 

— Cine face din asta ? îl întrebă pe căpitan. 

Căpitanul Hájek ridică din umeri. 

— Înţeleg. Există un paragraf de lege pentru asta. 
Pfu !, te dă gata, nu alta! Acum la treabă! Am trecut 
puţin în revistă istoria încercărilor de a pătrunde peste 
graniţă. M-am oprit numai la încercările de infiltrare în 
zona frontierei, nu ale cetățenilor noştri sau dinafara gra- 
niţei. În ultimii zece ani, în zona Železná Ruda a încercat 
să pătrundă, din interiorul tării, un oarecare Franz Baer. 
Cetăţean vest-german, care venise la noi ca expert comer- 
cial. Cazul a fost cercetat, N-a fost vorba decît de faptul că 
părinții lui fuseseră evacuați după război ; iar el, cică din 
sentimentalism, vroia acum să vadă locurile natale. Nu 
ne-a rămas nimic altceva de făcut, decit să-l credem. To- 
varăşe locotenent-major, umblă, te rog, atent cu sticla! 

Locotenentul-major abia reuși să prindă sticla care alu- 
necase de pe masă 

Căpitanul Hájek încetă să-și mai ia notițe. Se uită spre 
fereastră. 

— Ceaţa se ridică. O să fie din nou o zi călduroasă. 

— Deocamdată e o dimineaţă rece, îl întrerupse pe un 
ton uscat locotenent-colonelul. Si ca să continui. Zona 
Cheb. Două încercări de infiltrare în zonă. Tot din partea 
noastră de frontieră şi tot cetăţeni vest-germani. Amîndoi 
revanşarzi. S-a dovedit că încercau să obţină informaţii cu 
caracter de secret. militar și să ia-cu ei un grup de cinci 
cetățeni de-ai noștri. Iar aici, în ultimii zece ani... 

Intră un alt ofiţer. Trase aer în piept și spuse lapidar ; 

— Şi mie! 

Îi turnară o ceașcă plină. Se apropie de soba în care 
focul ardea de mult. Grăsunul Stencl intrase şi el în odaie 
îndreptîndu-se cu pas legănat în aceeași direcţie cu ofiţerul. 
Ocări în gînd văzîndu-i că-și pot permite ceea ce pentru 
“un ostaș este absolut interzis. Îşi spuse că dacă n-ar fi fost 
tocmai azi de serviciu, locotenent-colonelul ăsta, care nu 
arăta că ar minca oamenii, cu siguranţă că i-ar fi dat şi lui. 
o ceaşcă. Dar recunoscu obiectiv că serviciul e serviciu şi 
puse totul pe seama ghinionului său. 

— Aştepţi ceva ? se răsti la el locotenent- colonelul. 

tencl se enervă. Arătă liniștit cu mîna spre sobă, 

— Mai pune un lemn pe foc şi du-te ! Locotenent-colo- 
nelul aşteptă să se închidă uşa. Iar aici, continuă el scoţind 


184 


din buzunar un carneţel, poftim, în anul 1953, Erich Baum- 
gartner. Incercare de pătrundere în zona frontierei dinspre 
Kaplice. Exact în acelaşi loc. 

— Îmi amintesc, încuviinţă-căpitanul. 

— Dar atenţie ! și colonelul ridică degetul. Nu inten- 
ționa să treacă ilegal, pentru că avea paşaport în regulă și 

bilet de tren. Vindobona-Viena. N-a recunoscut nimic. Cieă 

“a rătăcit drumul. Nici un fel de armă, nici un fel de mate- 
rial suspect. N-am avut motive să-l bănuim de ceva. Apoi 
în 1954, Karl Hotrath. Și din nou în acelâși loc. Fost SS-ist, 
dar cu documente atît de bine falsificate, încît într-adevăr 
n-avea rost o încercare de trecere iorţată. Probabil că și 
el reuşise să plece oficial, pentru că în perioada aceea încă 
nu ştiam că aceşti SS-iști dispun de o foarte bună organi- 
zație internaţională de falsificatori. Din nou fără armă. ni- 
mic suspect. N-a recunoscut nimic. În anul 1958, Klum- 
pholz Johann. Revanșard celebru. Avea totuși atîtea alte 
posibilități, decît să colinde printr-o zonă aşa de bine asi- 
gurată, cum e aceasta, de aici. Fără armă asupra lui. În 
1960 chiar şi o femeie. O oarecare Klara Klarhiit. Paşaport 
normal. Reținută chiar aici, âproape de frontieră, şi trimisă 
înapoi. Și ea tot fără armă. În 1963... din nou o femeie: 
Inge Tiefbach. Paşaportul bun, numele există, însă per- 
soana cu acest nume trăieşte liniștită undeva la München 
în timp ce poscsoarea temporară a acestui pașaport a mu- 

- rit demult. De data aceasta a venit cu armă. 

— Un moment, îl întrerupse ofiţerul care tocmai in- 
trase pe uşă. Nu putea să vină cu o armă. Autocarul cu 
care a călătorit a fost foarte bine controlat la punctul de 
frontieră. Un „Colt“ cu opt focuri nu poate fi ascuns sub 
fustă, știți asta și dumneavoastră ! 

Locotenent-colonelul se aplecă puţin, privindu-l atent. 

— Paravanul la noi? întrebă el. 

— Arma a primit-o de la cineva de aici. 

— Și ce-aţi întreprins în chestiunea aceasta ? 

— Am scotocit în toată regiunea. La început lucrurile 
păreau că vor fi fără nici un rezultat. Avem aici — şi 
scoase dintr-o servietă de piele galbenă niște hirtii — o 
sinucidere interesantă. nemotivată. Un oarecare Václav 
Král din K. S-a spinzurat la scurt timp după ce l-a vizitat 

o blondă necunoscută, îmbrăcată orășenește. Nu ar fi avut 
nici cel mai mic motiv s-o facă. Era asigurat financiar și 
avea o căsnicie model. În timpul ocupaţiei Gestapoul a 
ridicat șaptesprezece oameni din K. S-au întors numai trei. 
Aceștia totuşi erau convinși că îi trădase, pentru că, deși 
făcuse parte, alături de ei, din grupul celor care activau în 
Rezistență, singur Král nu fusese întemnițat. Dar s-a do- 
vedit că n-a fost nimic adevărat. În fond, tovarăși, cerce- 
tările nu s-au terminat si ar fi prematur să anticipăm 
rezultatele. 

Locotenent-colonelul dădu aprobator din cap. 

— Părul blond ar corespunde. Posibil că arma să i-o 
îi dat el. Făcu un semn cu mina și continuă : După cum am 
văzut, era hotărită să ciuruie cu gloanţe pe o rază, hai să 
zicem, de zece kilometri. În regiunea noastră militară nu 
„există nici un fel de arme miraculoase., 

Locotenent-colonelul închise cu zgomot carnetelul de 
însemnări și se sprijini cu amîndouă coatele de masă. Bău 
din nou o ceaşcă. Ochii îi erau acum puţin mai veseli. 

— Ia spuneţi-mi, tovarăşi, ce-au căutat toţi ăștia aici, 
începînd cu cei cinci oameni aparent indiferenți şi termi- 
nind cu revanşardul sau cu SS-istul ăsta ? Ce maina dra- 
cului poate să fie ascuns pe-aici ? 

Însă la această întrebare, deocamdată nu putea să-i 
răspundă nimeni. 

Ofiţerul cu servietă galbenă închise din ochi. 

— Știm ceva despre asta. Doar presupuneri. De fapt a 
venit și ajutorul procurorului Weber din Frankfurt. Deo- 
camdată nu pot să vă dau nici un sfat, 

Căpitanul Hâjek tuşi. 

— Klumpholz urma să ia leg ătura cu preotul Hasina 
din Benešov nad Černou. 

Locotenent-colonelul dădu din cap afirmativ. >~ 

— Ştiu. Preotul'acela stîrnise vreo șase sute de oameni, 
dar nu s-a dovedit că Klumpholz l-ar fi căutat tocmai pe 
nebunul ăla de popă. În cazul lui Hasina, hai să spunem, 
rătăcire religioasă. 

— A fost prins cînd încerca să treacă granița. 

— Mă rog ! ! Dar ce-au căutat aici toţi ceilalți ? 

Tăceau şi fumau. În încăpere era un fum gros de-l 
puteai tăia cu cuțitul. Însă cel puţin era cald. 

Cel de-al doilea ofițer superior își trecu mîna pe sub 
gulerul de la veston și înjură pentru că îi zbură un nasture. 
Era foarte răcit şi vorbea răgușit. 

— Patru din acești oameni, aparent numai fără nici o 
legătură, au fost trimiși de același centru. Asta o știm. Să 
spunem că undeva într-un oraș de dincolo de frontieră 
se află o persoană pe care o interesează ceva și care nu 
poate veni la noi pentru că ar putea plăti cu, capul. Un cri- 
minal de război. Încă mai sînt destui. Deci trimite la noi 
pe oamenii aceştia. La început a sondat doar terenul. Pe- 
atunci nu era încă la strîmtoare „ca acum. 

— De ap ar fi azi la strîmtoare ? ridică surprins din 

sprincene locotenent-ecolonelul. 

— Pentru că a optat pentru o cale pripită, la fel cu aşa- 
numita Inge Tiefbach. Asta totuși nu e organizaţia lui 
Gehlen. 


— Dece nu ? 

__— Pentru că nu ar permite agentului său să aibă armă, 
cu atit mai puţin s-o folosească. Aş mai bea parcă o ceaşcă | 

— Dar... | 

— Daţi-mi voie să termin. Să admitem că aici, undeva, 
pe-o zonă de douăzeci de kilometri, hai să zic cincisprezece, 
ar avea pe cineva cu care colaborează. De.ce nu i s-ar putea 
adresa într-un mod mai acceptabil ? De exemplu scriin- 
du-i, de la noi, din ţară. Probabil că nu-l mai considerau 
o persoană pe care să se poată bizui. Au desemnat din 
nou un om de-al lor şi i-au dat un termen scurt. Asta în- 
seamnă că șeful grupului e într-adevăr la strîmtoare. 

Toţi cei de față tăceau, aprobînd în gînd spusele ofi- 
țerului superior. Teoria era plauzibilă. . 

— Consider că femeia aceea abia aici trebuia să gă- 
sească ceva. Ceva despre care rici presupusul colaborator 
nu știe unde se află. 

— Dar... șeful grupului ştie ? 

— Nu e obligatoriu să știe. Doar presupuneri şi o ori- 
entare aproximativă. Problema este atit de importantă 
încît merită să fie cercetat obiectivul spre care Inge Tief- 
bach trebuia să se îndrepte. 

Căpitanul Hâjek dădu din cap. 

— Colaboratorul nu există. 

— Atunci de ce-ar fi fost împușcat fruntașul din com- 
pania dumneavoastră ? 

— Poate întimplător, știu și eu... 

Locotenent-colonelul se ridică în picioare. 

— Resping că s-a tras de peste graniță. Sarcini de 
bază : 1. De ce şi la cine a venit aici femeia aceea. 2. De 
ce a trebuit să fie împușcat tocmai acel fruntaș care a neu- 
tralizat-o. Observaţi, tovarăşi, că eu leg nemijlocit moartea 
acelei femei de încercarea de a-l omori pe fruntașul Ku- 
era. Resping versiunea că a fost doar o întîmplare. Să 
lăsăm întîimplările pentru cei care sînt. deparle de graniţă. 
Acolo ele nu se plătesc cu sînge. Aici da. 

Se îndreptă spre ușă. 

— Aş vrea acum să fac o recunoaştere a terenului. 
Tovarășul căpitan mă va însoţi. 

Grăsunul Stencl îi salută ceremonios pe coridor. Mai 
bine decit atit nu ştia. 

Locotenent-colonelul se opri și se uită la el cu un ochi 
critic. 

— Arăţi groaznic, ostaş ! Pe vremea cind eram coman- 
dant de companie am avut și eu militari ca tine. De cite ori 
venea inspecția, îi ascundeam. Se uită plin de reproș la 
căpitan. 

— Nu puteam ști, cînd am repartizat serviciile pe oa- 
meni, ce se va întimpla în cursul nopții, se scuză căpitanul. 
Se uită răutăcios la Stencl, îi numără repede în gînd nas- 
turii de la veston, dar nu găsi nici un cusur. Doar faţă 
'aceea lată, nefericit de zîmbăreaţă. l 

— Îngrozitor ! repetă locotenent-colonelul. Ţi-a mai 
spus asta cineva ? 

Grăsunul Stencl stătea în poziţie de drepţi. Cel puţin 
aşa credea el. Formal nu i se putea reproşa nimic, dar din 
punct de vedere militar era o poziţie impoşibilă. Totul era 
o neregulă, însă de nedovedit din cauza staturii lui mă- 
tăhăloase. | 

— Mereu mi se spune, tovarășe locotenent-colonel, răs- 
punse acesta binevoitor. Chiar şi lucruri mai rele. 

— Şi tu permiţi asta ? 

Stencl ridică neputincios din miini, făcînd o mutră 
nostimă. 

— Ce poate să facă omul, dacă ei au dreptate ? 

Locotenent-colonelul era gata-gata să plece, însă sin- 
ceritatea ostaşului îl făcu să mai rămînă. 

— Doar nicăieri nu e scris pe lumea asta că nu poţi fi 
mai folositor decit ca cel mai mare bătăuş. Ostaș, fă-ţi rost 
„de undeva de o bită zdravănă, ca atunci cînd te sprijini în 
ea să nu se rupă. Cred c-avem acecași greutate amîndoi. 

— Nouăzeci şi nouă şi jumătate, răspunse prompt 
Stencl. Iar bită aș avea aici, şi scoase din spatele biroului 
un ciomag pe cinste. L-a uitat ieri domnul brigadier silvic. 

— Ostaș, cînd voi fi civil o să mergem undeva să bem 
pentru cît ai înghiţit astăzi în sec. Pe cuvînt de onoare ză 
fac cinste. Dar aici nu se poate şi din cauză că alcoolul face 
foarte rău oamenilor tineri. 

-Locotenent-colonelul pășea încet și greu, sprijinindu: se 
în ciomag. 

Căpitanul se întoarse spre el şi îi spuse : . 

— Avem greutăţi cu ostaşul ăsta. a 

— E greu şi cu ofiţerii care nu reușesc să fie pe placut 
acestui militar, rise locotenent-colonelul. Un bun ostaș, 
care ştie să-l ajute pe comandantul său în caz de nevoie. 

Coborîră incet prin pădure. Pămîntul era moale și um- 
flat din cauza ploii din timpul nopţii și a ceții din zori. 
Acum soarele începuse să lumineze. 

— Am spus că din nou va fi o zi călduroasă, decretă 
căpitanul. 

— Nu înseamnă nimic în perioada asta, dădu din mînă 
locotenent-colonelul. Nu mai poţi pune bază pe vreme 
prea mult. 

Sus, deasupra capetelor lor, în coroanele zbirlite de 
frig ale pinilor, adia vîntul. Clădirile companiei rămăseseră 
jos în vale. Versantul din dreapta al văii era împădurit, 
Pădurea arăta ca o pădure obişnuită, însă în ea era as- 
cunsă atita ingeniozitate umană, încît greu şi-ar fi putut 
închipui cineva acest lucru. Era nevoie, pentru că din tur- 
nurile de observaţie nu se putea vedea totul. Fiecare arbust 
putea fi o capcană, fiecare trunchi de copac și chiar un 
banal smoc de iarbă. Nu puteai avea încredere în nimic. 
Calci într-un loc şi-n çlipa aceea, din cu totul altă parte, 
fîsneşte o rachetă de semnalizare. Şi apoi acea umbră nea- 
gră a ciîinelui,. care se furişează, abia auzit, izbind ca o 

săgeată. Numai un nebun s-ar fi încumetat să străbată 
pădurea. 

Locotenent-colonelul cunoștea bine toate acestea. Se 
opri şi arătă cu ciomagul o tufă, aparent nevinovată. 

— Dumneavoastră, tovarăşe căpitan, credeţi că cei de 
dincolo nu știu de instalaţiile noastre ? 

— Nu-i subapreciez niciodată, zîmbi căpitanul. 

— Just, încuviinţă, locotenent-colonelul. Femeia aceea 
ar fi trebuit să fie informată, dacă ar fi făcut parte din 
organizaţia lui Gehlen. Dar n-a fost informată. Măcar 
avertizată trebuia să fie. Cu siguranţă că n-ar mai fi vrut 
să vină pînă aici. 

În vale curgea pîrîul. Ieri încă mai avea puţină apă, 
dar după ploaia din timpul nopții, nivelul ei crescuse 
foarte mult. | 

— De dimineață mă gîndesc întruna la pîrîul ăsta, 
spuse locotenent-colonelul. Pur și simplu m-a fermecat. 

— Plin de păstrăvi, zîmbi căpitanul. 

Se sprijinea în ciomag și la fiecare alunecare simțea o 
durere. - 

— Nu-i plăcut să ai ceva la genuchi. Gestapoul mi-a 
zdrobit rotula. La Budějovice. De atunci, cum vine o vreme 
ca asta... De fapt ar trebui să-ţi spun că sînt un hodorog 
bătrîn, mormăi nemulțumit. 

— Nu ştiu de ce nu aveți încredere în piriul ăsta ? ri- 
dică din umeri căpitanul Hâjek. 

— Doar şi tu știi de ce, şmecherule ! zise deodată zgo- 
motos locotenent-colonelul. Însă dumneavoastră, tovarăşe, 
vreți ca mai întîi s-o auziți din gura superiorului. Pîrîul 
ăsta ar putea fi singurul drum de acces pentru un crimi- 
nal rafinat. Îl aveți în companie pe instructorul Stogončík, 
un om foarte isteț. Da. Acela se pricepe la cîini. Am făcut 
o greşeală că am vorbit cam jignitor la adresa. cîinilor. Am 
citit în ochii lui că în cel mai scurt timp o să mi-o plă- 
tească. Îi ţin pumnii. Pîrîul restringe „aria cercetărilor. 
Vom exclude pe toţi oamenii obişnuiţi și vom căuta pe ci- 
neva care gîndeşte bine. 

Se uită la soarele care promitea mult și își zise că nu-i 
chiar aşa cum spusese mai înainte. Acestea reprezentau 
doar. prima fază. Cea de-a doua va fi mai grea. Să cauţi 
acei oameni, care sînt inteligenţi numai în anumite mos 

mente. „Dealtfel e cazul să ies la pensie. Atunci o să stau 
cu pantalonii suilecaţi și o să-mi încălzesc genunchiul la 
soare. Numai că ei nu mă lasă să ies la pensie şi au 
dreptate.“ 

— Cum un hodorog bătrîn ? se supără căpitanul. În 
două cuvinte, cum se spune, destul pentru un om, 

— Fiule, și locotenent-colonelul se opri, sprijinindu-se 
în ciomag. Știu că ai şi tu grijile tale. Dar nici un om nu 
poate spune că a avut în viață destul. Poate cei per- 
severenţi. 

Mai jos, dincolo de drumul forestier, plin de pietre și 
de copaci prăvăliți, era o casă. Pîrîul era aproape. 

— Asta e casa ? întrebă 'Jocotenent-colonelul. 

— Da. Eu am crezut că intenţionat aţi ales direcţia 
asta. - i 

— N-am ales nici o direcţie, căpitane. Dacă mi-ai fi 
spus că acolo au vulpile vizuina lor, poate că aş fi mers. 
Am plecat aşa, ca să mă plimb și să mă răcoresc la cap. 
Cumplită băutură, zău aşa ! 

— Aici locuieşte familia Griinteld. Gust Griinteld, 
dacă vă mai amintiţi ? 

— Interesant. Nu-mi mai amintesc casa. 

— Puțin mai departe, Hartmann. 

— Nemţi ? 

— Familii germane, răspunse căpitanul. 

— Aha, de asta m-aţi condus aici. Nu mă interesează 
familiile germane. Nu ţin minte numele. Probabil scle- 
roza. Pe atunci dracu' se mai interesa de nume. Mă rog, 
dacă trebuie, trebuie. ȘI toți sînt așezați aici, pe lîngă 
pîriu. 

— Aproape toţi. 

— Dece ? 

— Există o explicaţie. Cindva nemţii au lucrat âici ca 
țesători şi sticlari. Aceste meserii cereau ca să fie în apro- 
pierea unui curs de apă. Aveau forță motrică pe gratis. 

— Şi ca să poată prinde şi păstrăvi. Din ce în ce mai 
mult pîrîul ăsta încep& să nu-mi mai placă. l 

— De ce? 


— Lerounek. Ce nume caraghios ! Te rog să nu-i spui 
că am zis aşa. Cred că l-ai observat la locul unde a fost 

împuşcat militarul nostru pe locotenentul-major, ofițerul 
acela mărunţel. Un băiat foarte isteț. Mi-a spus, cînd eram 
sus în cancelarie, că în pîrîu există unele pietre care parcă 
ar fi tocite, din cauza stratului de mușchi ce le acoperă. 
Muşchi, sau nu ştiu ce crește pe ele. Și nici urmă de lipi- 
tori. Asta s-ar putea explica mai bine de un specialist. Nu 
pot să-l subapreciez pe Lerounek. Apoi cine s-ar băga în 
apă pe-o vreme ca asta ? 

Căpitanul dădu din cap. Nu era pentru aceste detalii 
microscopice. 

— Am așteptat ca unul din dumneavoastră să întrebe 
de fruntașul Krátký, spuse pe un ton sec. 

—- Face parte din cercetări? ridică privirea locotenent- 
colonelul. 

— Poate. În ultima perioadă nu se împăca prea bine cu 
fruntașul Kučera. Din cauza unei femei. 

— Doamne, că multă minte îi mai trebuie omului, iz- 
bucni locotenent-colonelul. Exact ca în romanele polițiste. 

— Vreţi să mergem la Griinfeld ? întrebă căpitanul re- 
pede, jenat de ideea ce-i venise mai înainte, 

— Nu vreau la nimeni. Vreau să-mi aerisesc plămînii. 
Să ascult ce-mi spune pămîntul ăsta. De ce tocmai la 
Griinfeld ? Pentru că îl suspectezi dumneata ? 

— Nu suspectez pe nimeni. Nici nu pot. Am spus de 
la bun început că nu există nici un colaborator și dum- 
neavoastră aţi protestat. Credeţi-mă, tovarășe locotenent- 
colonel, aici oamenii toţi sînt foarte cinstiţi, fără deosebire 
de naţionalitate. 

— Aveţi dreptate. Cinstea omului nu e condiționată de 
naționalitatea lui. Peste tot sînt oameni corecți, dar și 
escroci. Așa ar trebui să fie cu toate trăsăturile de carac- 
ter. Printre altele, aş vrea să vă-ntreb, aţi omorît vreodată 
un om ? 

— Da, răspunse căpitanul. Autoapărare. Dar dumnea- 
voastră ? i 

— Mulţi. Şi de fiecare dată fără plăcere. Dacă nu l-aş 
îi omorît eu pe el, m-ar fi omorît el pe mine. Asta e rău. 
Poate c-am omorît cînd n-ar fi trebuit s-o fac. De la ə 
vreme am înlocuit adevărul crud cu fantezii plăcute. Bu- 
nicii mint cînd povestesc cît de frumos era în tinerețea lor. 
Erau tineri, aveau dinţi și pulsa în ei viaţa. Din fericire 

oamenii uită repede lucrurile urite și îşi amintesc mai mult 
de cele frumoase. Înţelepciunea naturii, chiar dacă nouă 
acum nu ni se potrivește, spuse rîzind aspru. Dar toate 
astea au fost în timpul războiului. Dușmanul și atît. Nici- 
odată nu am omorit omul fără rost. Poate că vi se pare 
foarte filozofic ceea ce spun, că pe unii i-am omorît deși nu 
trebuia și că totuşi n-am omorît pe nimeni fără rost. 

— Nici eu n-am omorît omul fără rost. 

— Omuciderea nu e bună. Nici în răaboi. În general, 
războiul nu e bun. Nu trăim totuși într-o lume de neghiobi. 
Cei doi băieţi își vor aminti pînă la moarte de femeia 
blondă, chiar dacă au primit o distincţie pentru asta. Nici 
pușcăriile nu sînt bune. Nasc ură. Aș desfiinţa complet pe- 
deapsa cu moartea, pentru că fiecare condamnat are cel 
puţin zece rude care devin zece dușmani. Nu mă gîndesc 
la omoruri şi jafuri. Fiecare întemnițat are zece rude și 
cînd călcăm pe alături — şi în ultimii ani am călcat mult 
pe alături — treaba aceasta se răspîndeşte și avem încă o 
sută de dușmani în plus. 

— Dar ce-i de făcut cu escrocii ? 

— Să fie trimiși la muncă. Să fim atenţi cu ei. Fiecare 
om munceşte foarte mult, atita timp cît e în viaţă. După 
aceea nu mai are rost. Dacă îi închidem şi îi condamnăm 
la moarte, ne privăm de niște bunuri, dacă mă pot exprima 
aşa de crud. L-aș lăsa pe fiecare să trăiască exact în ace- 
leași condiţii în care a lăsat el pe omul căruia i-a făcut rău. 
Atita timp cît nu va ajunge în situația asta, toate celelalte 
nu au nici un rost. 

Se opri lîngă un izvor şi îl privi o clipă îngindurat. 
Ochii îi luciră puţin. 

— Ăsta e, spuse în sfîrșit. Ciudat. Foarte puţin îmi 
amintesc casele, dar la izvorul acesta mă gîndesc mereu, 

O clipă tăcură amindoi. 

— Am evadat de la Mauthausen. Cel mai bine ar putea 
să vă povestească Milan Jaris ce a însemnat Mauthausen: 
Dar n-o s-o facă, pentru că este un om modest. Am fugit 
direct aici. Din întîmplare am reuşit să trec. Aici m-am 
trîntit la pămînt şi am băut apă. Prin apropiere mergeau 
muncitorii forestieri. Nemţi. Nu mai aveam putere nici să 
m-ascund. Mi-am spus : Emane, s-a zis cu tine. Dar ei 
mi-au aruncat o bucată de pîine şi s-au dus, dînd bice cai- 

lor. Bineînţeles că le era teamă. Și cehilor le era foarte 
frică atunci. Era o bucată de piine adevărată. Nu din ru- 
meguș. Și acum mai simt în gură gustul acela dulce. Nici- 
odată după aceea n-am mai mîncat o piine atît de bună. 

Căpitanul dădu din cap. Îi-făcea plăcere să audă poves- 
tea pentru că iubea regiunea aceasta, 

— V-am spus că totuşi aici sînt oameni cinstiți. 

Locotenent-colonelul scutură din cap. 

— Nu-i chiar așa. N-o să treacă mult timp și-o să pu- 
nem noi mîna pe pușlamaua asta. 

Trebuia acum să se traverseze piîriul și pe locotenent- 
colonel începu să-l doară într-adevăr piciorul. Vroia totuși 
să treacă prin pîrîu. Deocamdată nu se grăbea. Privea in- 
gîndurat luciul transparent al apei, acum, dimineață, ușor 
tulburat. Frunzele căzute se lăsau purtate de curenți. 
Acolo unde razele soarelui ajungeau, apa căpătase strălu- 
cirile alămei. Spre maluri pîrîul era încă negru din cauza 
nopţii care se îneca în el. 

— Sînt mulţi păstrăvi ? întrebă cu însufleţire locote- 
nent-colonelul. 

— Foarte mulți. 

— ȘI... prindeţi ? 

— N-avem timp să umblăm după autorizaţie. Din cînd 
în cînd, băieţii lui Griinfeld mai prind cîte unul. Îi prind cu 
mîna. Degeaba le tot promit eu o bătaie. E cel mai urit 
sistem de braconaj. p 

.— Şi eu am prins cu mîna. Bineînțeles, fiind copil, 
zîmbi locotenent-colonelul. În sus, spre Orlické Hory, 
Nový Hradek, daeă îți spune ceva numele ăsta. 

— Nimic. 

— Un orășel fermecător. Arini, o mică piaţă, ca o 
cîmpie. În rest, unde te duci, trebuie fie să urci, fie să 
cobori un deal. O regiune unde dacă ţi-ai uitat haina pe 
_mâlul pîriului, seara ţi-o aduc la cîrciumă. Şi cu portmo- 
neul în ea. Ei, ce să-i faci! Omul se mai cufundă în 
amintiri. i 

Tăcură o clipă amindoi. 

Pîrîul șerpuia prin mijlocul luncii. Se pierdea în pă- 
dure, ca să apară din nou într-un luminiş. Din cînd în 
cînd se apropia de sirmele care se întindeau pe kilometri 
întregi, pînă deparie, în linie dreaptă, ca o sfoară. 

— Ce face omul nu valorează două parale, spuse loco- 
tenent-colonelul strîngîndu-și puternic buzele. Mă gin- 
desc la estetică. Ceva nesuferit care nu aparţine naturii, 
ceva străin care uriţește peisajul. Dar trebuie făcut, pen- 
tru ca oamenii să trăiască mai bine. Însă pe malul unor 
asemenea ape nu mai cresc sălcii şi nu mai poţi să prinzi 
nici măcar broaște. Într-o bună zi oamenii, din cauza sto- 
macului, își vor pierde tot romantismul. Sau astea — și 
arătă spre sirme — ceva care nu-și are rostul aici, Chiar 
dacă am presăra nisip auriu ca să semene cu drumurile de 
la castel. La urma urmei nici drumurile de castel nu-mi 
plac. Uite, casele astea care sînt aici ! 

Într-adevăr, parcă se înghesuiau spre rîu. Pe coșurile 
unora dintre ele ieșea fum, pentru că nevestele muncito- 
iilor forestieri, care nu primiseră urgent de lucru la plan- 
tatul puieţilor, rămăseseră acasă. 

— Omul absolut deloc nu face lucruri frumoase, chiar 
dacă e convins că le face. Şi nu are gînduri frumoase. Ar fi 
de un milion de ori mai bine pe lume dacă ar gîndi fru- 
mos. E înfumurat al dracului, pentru că a reușit să con- 
struiască Turnul Eiffel şi zgirie-nori. Însă trebuie să în- 
cline capul în fața unui spic. Multe lucruri nu reuşeşte el 
să le facă la fel cu natura. Se opri. Acesta era felul lui. 
Ce-ţi mai face soţia, Rudolf ? întrebă dintr-o dată. Reuşea 
să treacă direct discuţia pe un ton familiar. Cînd îl întrebă 
pe căpitan. nici măcar nu întoarse privirea. Se uita la sir- 
mele. acelea nesuferite, apoi în susul piriului, la căsuţele 
din birne, ori de zid. „Cu siguranţă că m-ai trimis undeva 
fiindcă te-am întrebat ceva strict personal, pentru că aş 
vrea să te ajut, omule, însă nu știu cum.“ 

Căpitanul dădu tăcut din mînă. Se aplecă, smulse o 
tulpină lungă şi uscată de arnică și se lovi cu ea peste 
pulpă. 

— Îmi dau seama. E o meserie afurisită. Să nu crezi că 
n-ar fi posibil un transfer în altă parte, unde să fie mai 
bine și pentru ea. | 

— Numai că eu n-o să plec de-aici. 

— Încăpăţinat ? 

— Nu de asta. Dar n-ar avea nici un sens. Acuma 
ştiu. E suficient o comparație. Cum de s-au mutat aici 

„unde şi-a înţărcat dracul copiii“ atitea soţii de ofiţeri ? 
Dar n-are rost să mai conving pe cineva. 

— Mare necaz, oftă locotenent-colonelul. Are și ea, în 
felul ei, dreptate, pentru că e vorba de egalitate în drep- 
turi. Poate că-și spune : de ce să meargă ea după dum- 
neata cînd tot aşa de bine poţi să te duci dumneata după 

ea ? E greu de criticat asta, atita timp cît oamenii nu vor 
gîndi frumos. i 

Fața căpitanului era acum numai riduri. Nici nu vroia 
să mai vorbească despre lucrul acesta. Îşi aduse aminte de 
cei doi ostași și zîmbi. - 

— Îmi place cum m-aţi fuäit, tovarăşe locotenent-colo- 
nel. La fel trebuie să fac şi eu cu Krátký și Kučera. Cearta 
dintre ei a izbucnit tot din cauza fetelor. 

— Kucăra acum e la spital, spuse locotenent-colonelul 
ridicînd din sprincene. 

— Dar asta n-are nici o legătură. 

Trecură piriul. Săreau din piatră în piatră. Pietrele 
erau cenuşii, iar umbrele pinilor desenau pe ele diferite 
imagini. Erau bolovani zdraveni pe care soarele îi bătuse 
toată vara, motiv pentru care nu erau acoperiţi de mușchi. 
Trecerea a fost destul de ușoară, dar în apa de sub pietre, 
chiar dacă e limpede ca cristalul, nu te poți încrede. Putea 
să fie pînă la glezne, dar tot atit de bine şi pînă la brîu. 
În pirîurile de munte e destul de greu să apreciezi adîn- 
cimra, mai ales cînd apa se încreţeşte la suprafață. 

Locotenent-colonelul se sprijinea în ciomag. Genun- 
chiul îl durea continuu. Se așeză anevoie pe pămînt. Gemu 
de citeva ori, dar imediat se supără pe el însuși pentru 
acest lucru. „Nu sînt chiar aşa de bătriîn la șaizeci de ani. 
În ziua cînd nu voi mai putea face nimic bun pentru oa- 
menii aceștia minunați, care mereu și mereu sînt în stare 
să gindească frumos, voi îmbătrini cu adevărat.“ 

Începu să curețe suprafaţa apei de ierburi și buruieni. 
Pistolul pe care-l avea în buzunar îl împiedica și-i în- 
greuna haina. Se descheie, lăsind-o puţin pe spate cu armă 
cu tot. Bău. 

— După porcăria aia, e foarte bună, răsuflă ușurat. 

Apa era rece ca gheaţa. Picăturile îi curgeau pe bărbie 
şi pe gîtul foarte bronzat. Nu le șterse. 

Deodată rămase aşa aplecat pe mal, cu mîinile spriji- 
nite de pietre. Nu-i păsa că pantalonii se udaseră. 

Pe fundul șanțului, în apa puţin adincă, se vedea în- 
fiptă între două pietre o rămurică de pin. Capătul ei rupt 
lumina alb-gălbui. Încercă să o apuce cu mîna, dar nu 
ajunse pînă la fundul apei. Luă ciomagul și scormoni. 

Crenguţa pluti, se răsuci în buiboană, dispărînd gră- 
bită. Nici nu încercă să o prindă. 

„E ruptă de curînd“, își spuse în sinea lui. Se uita în 
toate părţile să vadă dacă din intimplare nu-i pe aici 
vreun vad prin care tăietorii trag legăturile de vreascuri. 
Dar nimic. Pe cele două maluri creştea numai rogoz. 

Nu avea de unde să știe că e la un milimetru de marea 
descoperire. j 

Se gîndea doar cum e posibil ca o rămurică sănătoasă, 
probabil ruptă proaspăt, să ajungă acolo, pe fundul apei. 
În creier simți un semnal pe care nu reuși să-l descifreze 
complet. 

— Cite case sînt de-a lungul piriului, dar exact ? în- 
trebă el. 

— Hartmann, Grünfeld, mai sus lovănescu, dar ăsta e 
mai departe, apoi Bouzek şi Franěk. 

Îşi notă toate cele patru nume. N-avea nici o impor- 
tanță faptul că fuseseră verificaţi de cîteva ori. De data 
aceasta verificarea va fi foarte serioasă. 

Un rînd mai jos notă încă un nume: Gorstner. 

Îl încercui îngîndurat. 


1 


12 


Frank puse pe foc o buturugă mare, no- 
duroasă și plină de rășină. Acolo unde o tăiase securea, 
scînteiau lacrimi tulburi, avînd culoarea petrolului. Răşina 
începu imediat să se topească, răspîndind, un miros plăcut. 

Văzu pe fereastră pe cei doi ofiţeri urcînd dealul spre 
casa lui. Cel mai în vîrstă mergea mai greu, sprijinindu-se 
într-un ciomag. Pe căpitanul Hájek îl recunoscu imediat. 

Scrişni răutăcios din dinţii lui galbeni. Se repezi la 
masă, trase sertarul și scoase pușca. Crăpă geamul puţin şi 
viri ţeava puştii. 

Se gîndi că mai are timp destul. Rise dispreţuitor. 

— Iscodesc, oricît de mult ar iscodi, n-o să mă desco- 
pere. Dacă vine aici bătrînul ăla se îngroașă gluma, dar 
nici el nu e atotştiutor. 

Îi trecu prin gînd că trebuie să mai facă ceva. Îşi aminti 
într-o clipă ce vroia de fapt. Se ridică, trecu pe lîngă Lup 
care stătea culcat și îl lovi cu piciorul în șold, așa ca să se 
afle în treabă. 

Lup se lipi de perete și ochii îi străluciră înveninat. 

Franěk mergea prin odaie cu pași mari. Se aplecă puţin 
ca să nu dea cu creștetul de grinzile tavanului. 

„Dacă l-aș fi trimis pe şchiopul ăsta pe lumea ailaltă, 
ar fi fost mai uşor. Însă n-am înnebunit“, mormăi el ne- 
mulțumit. 

Toată dimineaţa îi urmărise din pădure pe cei doi ofi- 
teri cum se îndreptau spre piriu. La început se speriase 
pentru că nu știa dacă nu cumva e vorba de el. Acum își 
recăpătase încrederea în sine. Intuia primejdia la fel ca un 
animal. Nu avea nici un motiv ca să se simtă aici în pe- 
ricol. Auzise în pădure că au dat greş cîinii. Se întimplase 
exact așa cum calculase. Însă acum primejdia parcă venea 
de la acest locotenent-colonel. 
~ Îl durea capul, pentru că nu era obişnuit să se gîn- 
dească atît de mult. „Inge a vrut ceva de la mine, își spuse. 
Zicea că lucrul acela este foarte important pentru un om 
şi că e ascuns undeva pe aici.“ Privi îngîndurat scîndurile 
groase ale dușumelii. Unele erau mai tocite, însă cele de la 
perete destul de bine păstrate. Nu se observa nicăieri că 
ar fi fost smulse cu forța de către cineva. 

Luă un tîrnăcop și se uită chiorîș la cîine. 

Lup scheună speriat, pentru că sclipirea fierului din 
mina bărbatului putea să însemne moartea. 

Dar Franěk, de data aceasta, nu avea de gînd să lo- 
vească și cînd în scheunatul cîinelui sesiză clar frica, în 
inima lui barbară simți o bucurie. 

— Încă nu ţi-a venit rîndul, mormăi spre el. Poate că 
odată și-odată o să-ţi vină şi ţie. Depinde numai de tine. 

Lup se liniști fiindcă înţelese că bărbaiul nu jindu- 
ieșite după sîngele lui. Cel puţin deocamdată. 

Franěk înfipse de probă toporul între două scinduri, 
care i se păruseră lui suspecte și începu să forțeze. Scin- 
durile se crăpară, dar nu se mișcară din loc. Doar în raza 
de soare, care nu se știe prin ce minune răzbătuse prin 
geamul murdar al odăii, se ridică un grăunte de praf. Se 
auzi chițăitul disperat al şoarecilor care aveau sub scîn- 
dură pui. 

„Dacă a spus că este aici, aici trebuie să fie“. O cu- 
noștea bine. Inge, totdeauna vorbea la obiect. Nu-i plă- 
ceau presupunerile. 

Începu să umble nemulţumit prin încăpere. Își dădu 
seama că ar fi trebuit să dărime casa de tot pentru ca să 
dea peste lucrul acela care era ascuns acolo. Și totuși prea 
bine nu ştia despre ce este vorba şi dacă este într-adevăr 
ascuns în casă. . 

Nu-şi amintea ca tatăl său să fi tencuit pereţii casei. 
Poate proprietarul care locuise aici mai-nainte. Ştia că în 
spatele acelor scînduri este un' spaţiu gol, umplut cu 
mușchi, fîn şi rumeguș, iar în partea de jos, cu lut bătăto- 
rit, amestecat cu paie și de-abia după aceea peretele din 
bine groase, cioplite. 

Se gîndi la pivniţă, dar nu avea chef deloc să se ducă 
pînă acolo. Nu mai coborise în ea de cîțiva ani. Cel mai 
rău era că de la o vreme nu mai suporta întunericul. Și în 
pivniţă era întuneric beznă. În timpul nopţilor lungi i se 
părea că vede în faţa ochilor pe Inge, căzută la pămînt, 
cu părul răvășit pe muşchi și avînd o picătură de sînge în 
colțul gurii. „Nu te teme Inge, o să le plătesc eu la toți !“ 

Se scutură de această amintire și se întoarse înainte de 
a apuca să intre în pivniţă. Își aduse aminte de podul ca- 
sei. Nu se mai urcase acolo din '55, de cînd murise tatăl 
său. Pentru el, podul era tot un fel de pivniţă. Trăia nu- 
mai în odaia cea mare. Nu avea ce să depoziteze. Nu intra 
nici măcar în cămară. Aici, în afară de securi şi ferăstraie, 
nu avea nimic altceva ce să pună. În pod ţineau cîndva 
fîn, asta pe vremea cînd trăia tatăl lui şi aveau în ogradă 
animale. Scara spre pod pornea direct din odaie, dar nu 
prea inspira încredere. Treptele se rupeau sub greutatea 

corpului său, mişcindu-se periculos și stirnind nori de prai 
în. toare direcţiile. 

Cînd ajunse aproape de tavan se propti cu umerii în 
ușa grea, rabatabilă. Balamalele mîncate de rugină nu su- 
portară o asemenea apăsare și se rupseră făcînd un zgomot 
strident. Uşa zbură cît colo, ricoșă în peretele casei şi se 
închise la loc. O împinse din nou și intră. Uitase de fapt 
ce căuta aici și privea apatic în toate părţile. Podul era 
uscat pentru că acoperișul era bine smolit. Doar cîteva 
scinduri se crăpaseră de bătrîneţe, lăsînd o fantă de lumină 
prin care intrau razele soarelui. De aceca în pod era mai 
lumină decît jos. Podeaua era prin unele locuri putrezită, 
dar ploaia tot n-ar fi putut pătrunde prin tavan din cauză 
că era lipit de jur împrejur cu pămînt amestecat cu tărîțe. 
Şi chiar dacă apa ar fi pătruns, puţin i-ar fi păsat. Îi era 
de ajuns un ungher uscat, o pătură de postav și puţină 
căldură. 

Se gindea întruna ce căuta aici în pod. „Am vrut să 
fac ceva, să găsesc ceva...“ În fine, își aduse aminte. 

Se scutură nervos de pînzele de păianjen care i se lipi- 
seră de ochi și de gură. Păianjenii, pe care nimeni nu-i de- 
ranjase de foarte multă vreme, fugeau în toate părţile. 
Unul din ei îi căzu pe mînă. Franěk îl strivi scîrbit. Începu 
să cotrobăie printre vechiturile din pod care erau așezate 
într-un colţ, după o grindă. Găsi niște hamuri uzate. Din 
căptuşeala lor ieşeau fire de păr de cal, care, de vechi ce 
erau, se rupseseră. Cînd îl ridică de jos, hamul plesni. În 
pod mai erau și niște piese de la maşină, pe care probabil 
le lăsase aici fostul proprietar. 

Alese o bucată de fier diformă. Îi amintea de copilărie. 
Cind era mic punea, împreună cu tatăl lui, capcane din 
acestea pentru vulpi. Erau însă cu mult mai mari. Vru s-o 
arunce din nou în ungherul întunecat, dar se răzgîndi și 
o scoase la lumină. Cursa era închisă și în bună stare, pen- 
tru că arcurile fuseseră unse cu un strat gros de vaselină, 
dar care se pietrificase, de atita stat acolo. Se chinui cu 
lanțul capcanei, care era prins între două grinzi. În cele din 
urmă îl smulse. 

Acum stătea în raza de soare care străpungea acope= 
rișul ca o sabie. Lumina îi cădea pe coama roşiatică și ne- 
picptănată, ca de leu. Amintirea copilăriei, provocată de 

cursa găsită, îl copleșise într-atit, încît se înfioră. Nimeni 
nu l-a alintat niciodată. Tatăl lui a fost ţăran care nu știa 
altceva decît să muncească. Abia cînd a întîlnit-o pe Inge 
a putut să-și dea seama că pe lume mai există și puţină 
bucurie. 

Cursa putea să aibă acum un rost. „E o idee bună“, 
mormăi Franěk. Ei își iubesc ciinii.“ 

Încet-încet îşi dădu seama cam la ce o va folosi Și în- 
cepu să ridă. Nu era un rîs bărbăte esc, sănătos. Orice urmă 
de frumos îi dispăruse de pe chip. 

Lup se lipi de perete şi o:bucată de tencuială căzu din 
nou. Privea cu frică la bărbatul care cobora dir pod. Omul 
în sine nu-l interesa. Totdeauna îi era frică de obiecteie pe 
care acesta le ţinea în mînă. Pentru că numai cu ajutorul 
unui obiect din acesta ar fi putut să-l omoare. De degetele 
lui care apucau ca un cleşte nu se mai temea, fiindcă ob- 
servase că sînt momente cînd bărbatului îi era frică de el. 
Dacă nu ar fi fost aşa, atunci de ce l-ar fi legat de pe-. 
rete ? Ştia, de asemenea, că niciodată bărbatul nu va mai 
putea să-l apuce de git și să-l învirtească, așa cum făcuse 
cîndva, 

De data aceasta ținea în mînă un fier cu o formă ciu- 
dată, ca un fel de semicerc metalic, cu un lanţ lung care 
se lovea de treptele scării. 

Lup se linişti în momentul în care Franěk se așeză la 
masă și începu să se ocupe de obiectul acela. Din timp în 
timp ridica privirea și izbucnea în hohote de rîs demen- 
țial. Era un rîs răutăcios și nesuferit. Involuntar, Lup își 
arătă colții. 

— Vrei să fac probă cu tine ? rise Franěk văzînd cît de 
frică îi este cîinelui. 

Dar Lup nu mîrîi. Ştia că fiecare sunet pe care-l va 
scoate va fi semnalul pentru ca tiranul său să-și înceapă 
programul. 

Franěk ieși şi se întoarse cu un braţ de ramuri de molid 
rupte proaspăt. Își șterse îndelung mîinile cu ele, apoi 
trecă obiectul acela ciudat din fier. Cunoștea multe despre 
ânimalele sălbatice. Şi vulpea poate fi înşelată în felul 
acesta. Toate animalele pot fi păcălite, 

Însă un cîine grăniceresc, ajuns la maturitate, nu poate 


îi derutat. 

T- — Aş putea totuşi s-o încerce pe tine; spune Franěk 
aplecîndu-se gînditor spre Lup. În cel mai rău caz i-ar 
rupe şira spinării, iar în cel mai fericit caz amîndovuă 
labele. 

' Căţeii Lizei îşi însuşiseră mult din ceea ce în termeni 
de serviciu se cheamă dresajul în primele patru luni de 
viaţă şi acum totul era pentru ei un foc din ce în ce mai 
pasionant. 

Roby ştia să aporteze splendid mingea şi mușca foarte 
bine sacul înfășurat. Citeodată se mai întîmpla ca în joacă 
să înfigă dinţii ascuţiţi ca acele și în mîna dresotului său. 
Acesta trebuia să dea dovadă de multă răbdare ca să nu-l 
bată, oricît de tare l-ar fi durut mîna. În rest, trăgea cu 
ochiul la mama lui și făcea exact mișcările ei. Dacă Liza se 
așeza, se așeza și el, dacă se scula, se scula și el. Mîrîia în 
același timp cu ea. O dată a încercat chiar să prindă din 
zbor o viespe, așa cum numai mama știa. Numai că Liza 
prindea viespile de cap, în timp ce el a procedat invers și 
pe urmă trei zile n-a mai putut mînca nimic. 

Racek nu știa să facă aport absolut deloc. Ce apuca 
o dată cu colții era bun apucat și nu se lăsa pînă nu făcea 
lucrul acela praf. În schimb sesiza bine urmele relativ 
recente. În ciuda tuturor pronosticurilor, învățase destul 
de repede şi ducea cu mare ușurință mesajele de la un 
dresor la altul. Se părea că din el va ieşi un bun curier, 
Ştia să socotească pînă la patru. Era suficient să-i spui: 
al treilea turn de observaţie şi să-i pui în zgărdiță mesajul, 
că se şi ducea glonț direct la al treilea turn de observaţie. 
Şi dacă observatorul i-ar fi dat un nou mesaj şi l-ar fi 
trimis la al patrulea turn, s-ar fi dus ca o vijelie la al pa- 
trulea turn de observaţie. j 

Randâl știa să execute orice, însă avea gura mare. Asta 
nu era rău, pentru că lătratul reprezenta unul din aspec- 
tele de bază ale instruirii, dar se bătea cap în cap cu cerința 
absolut obligatorie de a se păstra liniște în timpul urmă- 
ririi. Lucrul acesta Randál nu putea să-l facă. Din contră, 
începea să țipe de cum dădea de primele semne ale urme. 
După aceea începea să latre de bucurie în toate părţile, 
parcă lăudîndu-se cît este el de grozav. Era foarte ușor 
să-l provoci, pentru că avea o fire agresivă și neîncreză-— 

toare. Greşeala a fost la începutul perioadei de dresaj cînd 
s-a speriat de zgomotul motorului unei motociclete şi a 
fugit la mama lui şi cînd dresorul a-folosit atunci metode 
mai drastice decit era permis. Mai tirziu, s-a obişnuit cu 
toate lucrurile acestea care trosnesc, pocnesc şi miros urit. 
Însă frica de la început s-a transformat apoi în furie ne- 
pololită faţă de tot ce îl irita. Erà totuși pripit, însă spe- 
cialiștii decretaseră că va fi foarte folositor pentru creş- 
terea randamentului serviciului. 

: Toţi căţeii Lizei aveau inimi curajoase și cinstite, o 
privire sinceră. Știau să iubească şi să urască pătimaș. 
Mai mult să iubească, decit să urască, pentru că niciodată 
nu fuseseră loviți sau certaţi de către cineva. Lăsau ru- 
şinaţi ochii în jos dacă li se făcea morală, ori își ciuleau 
urechile şi se gudurau dacă auzeau vorbe bune. 

Roby avea de lucru cu zgarda care nu prea îi făcea 
plăcere. Cînd avea lesa şi cureaua cu ghimpi la git, nu mai 
era posibil să se repeadă la vreun bondar ori să sperie 
vreun vrăbioi prost. Roby nu suporta limitarea libertăţii 
personale. Muşca lesa cu toţi dinții, dar nu reușea decit să 
rămină pe limbă cu scame din frînghia de cinepă şi cu un 
gust rău, de la uleiul cu care era unsă zgarda. Scuipa, sfor- 
năia, scutura capul, dar nu se lăsa. Inimă de pui de leu. 

Liza îl privi o clipă amuzată. Se gindea că și ea făcuse 
la fel cînd fusese mică. Durează un timp pînă cînd cîinele 
se obișnuiește să aibă în jurul gîtului cureaua aceea. Îşi 
aminti că din cauza unei frînghii de cînepă, pe care tot aşa 
o rosese cîndva, se îmbolnăvise rău de stomac. „Termină, 
încăpăţinatule“ ! mirii spre el. 

Scînci parcă spunînd că nu-i place, dar pentru. că mama 
cea înţeleaptă îi poruncise, lăsă zgarda, mai scuipă de 
cîteva ori. Uf !, nu-i bună deloc, tot mai bună e o con- 
servă“) și îşi puse capul pe labele din faţă. Se uita trist în 
jurul său, crezînd că va putea înduioşa pe cineva. Ar fi 
vrut să fie soldatul acela gras și cumsecade care îi aducea 
mîncare. | 

Acum, Stogontik, instructorul batalionului, veni pen- 
tru acordarea calificativelor. 

Cu o zi în urmă, locotenentul-major Tomiăek îi spuse 
fruntașului Kučera la spital : 

— Îmi pare foarte rău, prietene, de ce ţi s-a- ntimplat, 
ET tu nu înţelegi de vorbă bună. 

Kučera se ridică din pat. Rana nu-l mai durea. 

— Aici nu sînt la război, răspunse răutăcios. 

— Şi aici eşti la război. Să nu te-aștepţi din partea 
mea la complimente. Poate ţi se pare că sînt cam dur. Ei, 
bine, sînt. În noaptea aia te-ai dus iarăși să bei, nu ? 

— Da, încuviinţă fruntașul. 

— Ei, vezi, răspunse locotenentul-major. Pe lîngă toate 
astea mai vrei să-i fie omului şi milă de tine. 

Kučera înghiţi greu şi se așeză în pat cu faţa în sus. 

— Așa sînt oamenii care împușcă din dragoste, spuse el 
extenuat. 

— Aşa sînt. Nişte tîmpiţi, răspunse locotenentul-ma- 
jor. Dacă cineva mi-ar fi spus ce va izbucni dintr-o dra- 
goste nefericită, cu mîna mea i-aș fi dat pistolul. Un om 
normal trebuie să se bucure de viaţă, chiar dacă mai sînt 
şi lucruri neplăcute. Iar un bărbat normal nu s-apucă acum 
să bea din cauză că fata l-a părăsit. Cel puţin un ostaș din 
compania mea n-o să facă asta niciodată. Îți zic asta, pen- 
tru că ai scăpat acum de belea. N-o vei mai avea pe Liza 
în grijă. Voi tinerii, trebuie din cînd în cînd să mai pri- 
miți și citevuna mai tare peste nas, încheie ofițerul şi 
plecă. 


În ziua aceea îl chemară sus, în cancelaria batalionului, 
pe grăsunul Stencl. Militarul care era de serviciu de zi pe 
unitate îi și spusese imediat că e de rău. Dar nu se mul- 
tumi numai cu atît, ci îl întrebă mai direct, militărește : 

— Ai halit cumva mîncarea căpitanului ? 

— Zău că nu! se sperie Stencl, întrebîndu-și degeaba 
conștiința. 

Căpitanul Hâjek preferă să privească afară, pe fe- 
reastră decît șă rîdă, uitîndu-se la Stencl cum încearcă 
disperat să ia o poziţie de drepţi cît mai bună. Îi spuse, 
prefăcîndu-se foarte serios : 

— Tovarăşe soldat, ai făcut totul ca să strici căţeii 
Lizei ! 

— Am dat de dracu, izbucni Stencl care cîteodată gîn- 
dea cu glas tare. Însă eu pentru nimic... 

— Eşti vinovat de tot. Căleii s-au îngrăşat pentru că 
au primit mincare de două ori. O dată oficial și a doua 
oară de la tine. Şi nu sînt sigur dacă nu cumva nu i-ai hră- 
nit și la miezul nopţii. S-au îngrăşat atît de mult, încît 
nu mai aleargă din virful dealului, ci pur şi simplu vin 
de-a dura. 

— Căţeilor le era mereu foame, răspunse Stencl în- 
căpăținat. z 

— Pur şi simplu simpatizezi cu cel căruia i-e foame 
tot timpul, încuviinţă căpitanul. 

Stencl dădu din cap. De dragul cățeilor era dispus să-și 
întindă pielea pentru tobă. Glasul lui sună răutăcios și 
căpitanul ridică surprins ochii. Štenci vorbea totdeauna 
foarte respectuos. Dacă îşi alesese tonul acesta, o făcuse 
din cauză că nu era vorba de el, ci de ciini. în sensul 
acesta înţelese căpitanul atitudinea lui. 

— Există totuşi un regulament, ripostă el slab. 

— Căţeii nu știu ce-i Ala regulament. Cînd cineva cere 
de mîncare întruna, înseamnă că i-e foame. Sînt în creș- 
tere și trebuie să mănince.. 

— Tu, totuşi, nu mai creşti! se miră căpitanul. Şi, 
scuză-mă, dar măntnci şaizeci de găluști și dacă nu te-ar 
opri cineva, tu i-ai da înainte. 

— Eu sînt alt caz, se înroşi Stencl. Apoi continuă jig- 
nit : La urma urmei, nu sînt căţel. 

— Nu. Tu ești doar un mincău. Dar acum nu-i vorba 
de tine. Prea l-ai indus în eroare pe veterinar. El a con- 
ceput un preparat nutritiv peniru căţei şi îngrășarea 
enormă a cățeilor Lizei o pune pe seama acestui preparat. 
Căţeii sint gata să pleznească de grași ce sînt. Locotenent- 
colonelul se duce prin diferite unităţi şi peste tot vor- 
beşte despre calităţile excepţionale ale invenţiei sale. Con- 
sideră asta drept un succes al său, cînd de fapt totul nu 
este decît o farsă. Pur şi simplu ai luat în ris cunoștințele 
lui de specialitate. Dacă o să-i spun, o să te bage la arest, 
de-o să te sature ! ` 

— Poate — şi ` grăsunul Stencl înghiți din nou cu 
greu — că n-o să-i spuneți, tovarășe căpitan. De ce să-i 
stricaţi plăcerea, nu ? întrebă el încrezător. 

Căpitanul Hájek preferă să se uite pe fereastră, 

Soldatul Stencl se schimba încurcat de pe un picior pe 
altul. Arăta ca ursul care se-ntoarce de la zmeură așa cum 
s-a dus, fiindcă n-a mai găsit nimic, 

Locotenentul-major Tomicek răcni : 

— La dracu ! Dac-ar fi voie, te-a atinge ! 

Stencl intră într-o serie şi mai tare. Pe nas îi apărură 
broboane de sudoare. 

—. Stencl, pentru dumnezeu, te rog, spuse locotenen- 
tul-major schimbînd tonul, nu-i deloc de glumă. Eşti un 
infractor imposibil. De fiecare dată, la antrenament, cîinii 
se plictisesc imediat. Nici n-apucă să se mai repeadă, că 
te-au şi recunoscut. Mai bine le-ar cădea dinţii din gură, 
decit să te muște ! ! 

_— De ce, mă rog, să mă muşte ? Doar nu le-am făcut 
nici un rău, se miră grăsunul Stencl. 

— Extraordinar ! Auzi ! Tomitek se apucă cu mîinile 
de cap şi se întoarse dezgustat spre căpitan. Cum e posibil 
ca Zmeu, cu mușcătura lui teribilă, să înceapă să se gu- 
dure cînd ia urma și cînd execută nenorocitul ăsta de 
exerciţiu ? 

— Dacă permiteţi... asta e din cauză-că mă iubesc toţi 
câinii, răspunse Stencl fericit. 

— Aici e greșeala ! răcni locotenentul-major. Cîinii 
trebuie să-i iubească numai pe conductorii lor. 

Stencl dădu din cap. Nu înţelegea nimic din toate aces- 
tea. „Nu puteţi da ordin animalelor să nu iubească pe 
cineva. E un lucru imposibil, care nu poate fi prevăzut de 
nici un regulament. Cum tot aşa, nimeni nu-mi poate or- 
dona să le fac, intenţionat, un rău cîinilor. Iar dacă există 
un asemenea regulament, atunci este prost întocmit.“ 

Căpitanul se ridică. Muşchii feţei încă îi mai zvîcneau, 
dar se abţinu să nu rîdă. Era ora șase dimineața și instruc- 
torul batalionului era de două ore la program. Acum ve- 
nise în fața companiei, lăsînd motorul motocicletei să 
meargă. 

— Soldat Stencl, vei lua în primire pe Liza ! se adresă 
ostașului pe un ton serios. Stencl tocmai număra pe 
degete dacă o să fie băgat sau nu la arest. Mereu îi ieșea 
că va fi pedepsit. „N-am nici o vină. Nimeni n-o să mă 
poată convinge să fac un rău cîinilor.“ Încremeni cînd auzi 
ordinul. 

Locotenentul-major Tomicek ridică neîncrezător din 
cap. Ieri îi spusese fruntașului Kučera că nu va mai avea 
cîinele, dar nu și-ar fi putut închipui că se va rezolva așa, 
chiar dacă mai fuseseră discuții despre asta, pe care la 
timpul respectiv nu le luase în serios. - 

— Bineînţeles, spuse căpitanul întorcîndu-se spre 
amindoi. Conductorul Lizei e în spital și noi nu ne putem 
permite să o scutim de program atîta timp. Am observat 
că îl suportă pe tovarășul Stencl. Datorită felului cum o 
hrăneşte, e clar. 

Stencl mormăi greoi. 

— Chiar direct în concurs ? 

— Direct în concurs ! 

Stencl începu din nou să socoteuscă pe degete, dar îşi 
spuse că nu are nici un rost. „S-au gindit la asta ca să mă 
poată băga mai uşor la arest. Drumul ăsta duce chiar acolo“, 
își spuse categoric şi ieși pe uşă. 

— În afara concursului, îl linişti căpitanul pe locote- 
nentul-major. 

— Nici nu vreau să văd, decretă locotenentul-major. 


Grăsunul Stencl se duse direct la cușca Lizei. Ceilalţi 
ciini erau demult afară. Mergeau lingă piciorul conducto- 
rilor spre locul de start. Liza stătea pe labele din spate, iar 
cu cele din față zgiria plasa de metal a ușii. Ştia că afară 
se va petrece din nou ceva și nu înțelegea de ce conducto- 
rul ei nu vine să o ia. Nu îl uitase, îi era dor de el, numai” 
că nu putea pricepe ce s-a întîmplat că n-a mai venit pe 
la ea de-atita timp. Ultima dată păruse alt om. Nu mai era 
conductorul ei. Mergea de parcă n-ar fi avut suflet în el. 
Nu vorbea deloc şi nici nu o mîngîiase. Însă în ultima pe- 
rioadă căţeii îi răpeau foarte mult timp, încît pentru dorul 
de stăpîn aproape că nu mai avea loc în inimă. 

Pe soldatul care deschise acum ușa cuștii, mormăind 
ceva, îl suporta, dar, categoric, nu-l aprecia. O surprinse 
faptul că îi prinse de gît cureaua și lesa. Scutură din cap. 

— Noi doi o să ne facem acum de ruşine, spuse soldatul 
autocritic. O să fim de rîsul lumii. Bineînţeles, tu vei fi 
prima care vei găsi urma. După aceea o să începi să alergi 
cu limba scoasă și o să fii pe jumătate sugrumată, pentru 
că n-o să mă pot ține după tine. Doar nu sînt nevăstuică. 

Trebuiau să se gîndească şi la greutatea mea, ce naiba ! La 
picior, Liza ! 

Noul conductor smuci lesa ca și cum și-ar fi luat rolul 
în serios. Liza îl privi atentă şi îi arătă colții demonstrativ. 

— Nu fi proastă ! Îmi convine și mie, tot atit de mult 
ca și ţie! 

Pentru că lesa se smuci din nou, trebui să privească 
înainte. Reuși totuși să miriie. „Tu nu eşti conductor! De 
ce te bagi ? Pînă acum ai jucat doar rolul infractorului !“. 
Își aminti că omul acesta mătăhălos şi care mirosea a nă- 
dușcală e cu totul inofensiv şi că în plus mai are și o inimă 
bună. Dacă execută ordinul, o făcu mai mult pentru ea, ca 
să se amuze, nicidecum spre bucuria lui. 

— Bine, tovarășe soldat, spuse în clipa aceea Stogon- 
čik, instructorul batalionului, care nu prea avea obiceiul 
să laude pe careva. Zîmbi și el pentru că știa despre ce e 
vorba. Cu toate că rămășese plăcut impresionat de felul în 
care se comportase cu Liza, totuși nu-și făcu nici un fel 
de iluzii. 

Stencl se simţi măgulit, dar imediat luă o mină neno- 
rocită. 

Azi urma să aibă loc concursul. Prinţ, Paj, Zmeu, Do- 
lina şi, a cincea în rînd, Liza. Se uită cu coada ochiului la 
Dolina şi îi arătă colții dispreţuitoare. Nu pentru că ar îi 
fost geloasă, ci pentru că era femelă ca şi ea. Or, între ele, 
acest fapt era suficient pentru a crea o stare de animozitate. 

Pe Prinț aproape că nu-l băgă în seamă. Se comportă 
ca și cum din întîmplare l-ar fi tras pe noul ei conductor 
(pe care în nici un caz nu-l recunoștea drept conductor) cît 
mai aproape de el. 

Prinţ dădu imediat semne de nervozitate şi începu să 
tragă de zgardă. Îl urmă imediat și Dolina, dar conductorul 
ei o struni. 

Stogontik și colaboratorii lui pregătiseră urmele cu 
două ore mai înainte. Să mergi după nişte urme proaspete 
nu-i mare scofală. Pînă şi Roby ar fi fost în stare să o 
facă. Pentru niște cîini ca ei, o urmă de felul acesteia era 
uşor de identificat. Primele două erau clare. Se întindeau 
prin iarbă, continuau prin băltoacă în rîpă, de acolo urcau 
dealul ca să se piardă, printr-o mirişte nearată, într-un te- 

ren pietros. Miriștea fusese aleasă special pentru ca Zmeu, 
care lua urma de la o anumită înălțime faţă de pămînt, să 
se obişnuiască treptat cu înţepăturile paielor (fusese învă- 
țat rău, pfima lui urmă pe care a trebuit s-o identifice 
ducea tot printr-o mirişte care-l înțepa în nas). Acum, pen- 
tru că nu mai era demult un căţelandru, încercau să-l 
dezveţe de acest prost obicei. 

Cea de-a treia urmă, destinată lui Prinț, era mai dificilă, 
pentru că în trei porţiuni, late de peste o sută de metri, 
era nevoie de o cercetare amănunțită a terenului. Iar in- 
tr-un tufiș, la cota șaptezeci şi şase de metri, era aruncată 
o cartușieră pe care Zmeu trebuia să o aducă, 

Urma pentru Dolina era combinată în trei puncte cu 
cea a unei alte persoane, însă Dolina ştia să se descurce cu 
urme mult mai grele. 

Cea mai derutantă era urma pregătită pentru Liza. Fu- 
sese imprimată chiar pe linia de plecare, în ideea că dimi- 
neaţă, din cauza forfotei de pe linia de start, va fi călcată 
în picioare de toţi. Această presupunere se confirmă. Sto- 
gontik știa că dacă ar fi fost aici fruntașul Kučera, conduc- 
torul adevărat al Lizei, ea nu și-ar fi muncit prea mult 
capul căutînd urma, pentru că era cea mai inteligentă din- 
tre toţi ciinii. 

Instructorul dădu startul. De pe linia de plecare ţișniră 
patru ciini. Liza rămase pe loc privind plictisită în toate 
părţile. Soldatul Stencl stătea și el, așteptînd să vadă ce-o 
să se mai întimple. 

— Trebuie să faci ceva, tovarășe soldat ! îl îndemnă in- 
structorul pe grăsunul Stencl, dezorientat şi necăjit. Doar 
ai început bine! : 

Stencl clătina nemulțumit din cap. 

— Liza, fii cuminte ! Nu poți să-mi faci una ca asta! 
şopti trăgind-o ușor de zgardă. Caută urma ! 

„Ai impresia că nu ştiu de ea ? scînci ea imperceptibil. 
De fapt tu nici nu ești conductor !“ 

— Caută urma ! repetă Štencl dezolat. 

Lăsă de politețe botul în jos și mirosi. Nu o deranja 
absolut deloc faptul că 'urma era destul de neclară. Recu- 
noscu imediat că este a lui Petritek, un om pe care nu 
putea să-l sufere. Dacă n-ar fi fost acest conductor novice, 
demult s-ar fi repezit la el. 

Stencl era tot un lac de sudoare. Simţea că privirile 
tuturor ofiţerilor, chiar şi a celor de la eșalonul superior, 
sint aţintite asupra lui. (Nici unul din ei n-avea,cum să ştie 
că era pentru prima dată în postura de condiictor !). Din 
nou îl urmărea ghinionul, tocmai el trebuia să fie acela 
care să se 'încurce în fața lor. „De-ar da Domnul ca Liza 
s-o cotească după deal, ca ei să nu mai vadă nimic“. Cea 
mai rea era privirea pătrunzătoare a locotenent-colonelu- 
lui. „Omule, ţi-am luat apărarea și tu mă dezamăgești în 
halul ăsta. Cel puțin dovedeşte că un soldat, oricît de ne- 
îndeminatic ar fi, tot se descurcă și el într-o anumită si- 
tuaţie“. Stencl se uita la ceilalți câini cum alergau îndîrjiți. 
Zmeu începuse să se cațăre pe coasta dealului. La o anu- 
mită distanță în urma cîinilor fugeau şi conductorii care 
între timp derulaseră lesele mai mult. „Dacă prinde urma 
și-o să-nceapă să mă tragă în halul ăsta după ea, s-a zis cu 
mine, se gindi îngrozit Stencl. O să mi se ducă buhul pînă 
la brigadă“. 

— Ei, ce-i Liza ? o întrebă căpitanul, jenat de întreaga 
situație. 

Liza se gudură puțin. Luă din nou urma și se întoarse 
în direcție opusă. , 

— E cea mai bună, spuse căpitanul, plin de importanță, 
locotenent-colonelului. 

— Văd! răspunse locotenent-colonelul fără să dea 
semne că ar fi entuziasmat. 

— Timpul se cronometrează, îi atrase atenția instruc- 
torul Stogončík. 

— Știu, oftă proaspătul conductor și o trase din nou 
de zgardă pe Liza, încercînd s-o întoarcă. i 

— Las-o, merge corect! îl avertiză -instructorul pe 
Stencl. Nu trage, să nu-i sucești gîtul ! 

- Liza nu se grăbea. O clipă făcu pe vedeta. Mirosea din 
cînd în cînd urma care desena un semicerc în jurul turnu- 
lui de observație. ; 

Nimic altceva nu putea să o deruteze cînd lua urma cea 
adevărată, decît urmele pregătite pentru ceilalți cîini. Se 
îndreptă chibzuit și fără grabă spre povîrniş, scheunînd su- 
părată la o cîrtiță care începuse să sape în mușuroiul ei de 
pămînt. 

Liza nu risca niciodată. Nu o interesa urma „la vedere”, 
totdeauna mergea numai după miros. Nu era ca Prinţ 
care, dacă vedea în iarbă capătul urmei, se repezea direct 
acolo. A merge mereu după miros face parte din fineţea 
jocului. Adevărat, se mai întîmpla să aibă cîteodată mu- 
coasele nasului suprasaturate de cîte-un miros, motiv pen- 
tru care, la un moment dat, nu-l mai putea percepe. Dar 
şi atunci știa să se descurce. Pufnea, fugea puțin mai 
departe, trăgea aer proaspăt în care pluteau alte mirosuri 
şi, după ce îşi curăța astfel nasul, se întorcea din nou la 
urma iniţială. 

Totdeauna mergea liniștit. Chiar dacă avea ochi foarte 
buni, se baza mai mult pe miros. De-abia acolo unde mi- 
rosul ar. fi putut s-o înșele, să spunem pe un teren cu 
pietre, se culca la pămînt și privea în toate părţile. .Știa că 
în natură şi firul de păr are o umbră a lui și că numai 
piciorul omului lasă urme ale căror contururi sînt neregu- 
late. Era suficient să se uite la o piatră şi ştia dacă era în- 
toarsă de pasul omului. Faţă de celelalte, piatra avea o cu- 
loare mai închisă, din cauză că partea care fusese în contact 
cu pămîntul era mai umedă. 

Conductorul Stencl făcea pasul mare şi avea ochii 
holbaţi. „Mi-au făcut-o intenționat, îşi spuse. Ei ştiu că 
nu-mi place să mă caţăr pe dealul ăsta.“ 

Dealul nu era o înălțime în sensul obișnuit al cuvîntu- 
lui. Aici se găseau o mulţime de instalaţii, care de care 
mai ingenioase. Era suficient o uşoară atingere că și ţișnea 
o rachetă de avertizare. Cea mai mare ruşine pentru un 
grănicer este atunci cînd din neatenţie declanşează singur 
instalaţiile de avertizare. 

Stencl vedea acum stăruința pe care o depunea Liza. 

— Bravo ! o lăudă el. Vezi, să plecăm cît mai repede 
de-aici. Asta mi-ar mai lipsi, că în rest am de toate ! 

Ajunseră acum sus pe deal. Locotenent-colonelul duse 
binoclul la ochi. Presupunea că Liza o va zbughi mai de- 
parte. Încercă o bucurie răutăcioasă imaginîndu-și pe sol- 
datul acela mătăhălos alergînd după Liza, abia trăgîndu-și 
sufletul. Acolo sus, urma era foarte clară, deoarece se con- 
tinua pe marginea unei arături. 

Însă Liza făcu ceva cu totul de neînțeles. Îi arătă colții 
lui Stencl, de parcă într-adevăr ar fi rîs. Începu să alerge 
în semicerc, observîndu-l pe conductor tot timpul. 

— Urma, Liza! Caut-o! Caut-o! izbucni Stenel 
disperat. i 

— Nu striga la ea ! se auzi mai de jos vocea căpitanu- 
lui Hájek, care începuse să ridă pentru că observase ma-. 
nevra cîinelui. 

Stencl, complet derutat, începu să şoptească : 

— Hai, caută ! Tu eşti o fată bună, Lizinka ! Ia uită-te 
să vezi ce urmă frumoasă e, aşa ca pentru tine. Nu poţi 
să-mi faci mie una ca asta, fetiţo ! 

— Nu-i mai spune cîntece de leagăn, e doar un cîine 
militar ! se auzi din nou vocea instructorului nesuferit. 
Ciinele înţelege doar vocalele lungi! Nu aşa, caută, ci 
caaută ! Nu, eşti o fată bună, ci ești o fată buună! 

— Caaută ! scînci Stencl complet zăpăcit. 

Instructorul urca încet povîrnişul în urma lui. 

— Arestul, se văicărea Stencl. O să mă bage la arest și 
în gura oamenilor. Eşti o nesuferită, Liza”! Și eu care ţi-am 
adus lapte în fiecare zi, și ţie, şi cățeilor ! Eşti nerecunoscă-, 
toare și îţi mai baţi și joc de mine. Nu-mi spune, știu că e 
așa. intenţionat faci asta. Ar trebui să-ţi fie rușine ! 

Însă Lizei nu-i era deloc ruşine. Se așezase la margi- 
nea urmei vizibile și se uita întrebător în ochii noului con- 
ductor. Rîdea de el. „Tu vrei să fii conductorul meu ? Chiar 
tu, măi omule ? Cel care se va face de ruşine vei fi tu, nu 
eu ! Și nu mă mai linguşi atita !“ 

Cînd instructorul ajunse în vîrful dealului văzu o scenă 
interesantă. Bietul Štencl era aplecat în patru labe şi îi 
arăta Lizei care este urma. Ea stătea liniștită, privindu-l 
amuzată, 

— Nu mai ştiu acuma cine e cîinele și cine conducto- 
rul, remarcă instructorul. 

Stencl se ridică ruşinat, ştergindu-și noroiul de pe 
pantaloni. 

— Nu știu care pe cine respectă în clipa asta. Ciinele 
pe om, sau omul pe cîine. Numai că — acum instructorul 
ridică glasul — nici cîinele ăsta nu mai știe. Amăritule, 
animalul pur și simplu te ia peste picior ! 

— Ştiu. Se vede din ochii ei, șopti soldatul Stencl 
distrus. 

— Lasă asta şi vino cu ea jos, la companie! 


212 


— Totuşi ea o să găsească urma! se apăra disperat 
Stencel. 

— A găsit-o. Ştie de ea, dar nu vrea să mai meargă 
pentru că nu te recunoaşte. Asta e tot! 

Stencl coborî povîrnişul încet și ruşinat. Afurisita de 
Liza pășea acum lîngă piciorul lui, ca la paradă. N-o învă- 
țase nimeni să meargă așa și nici un alt cîine nu putea să-i 
imite pasul acesta. Ridica picioarele sus și părea că ride. La 
acest rîs lipsea doar glasul adevărat. 

Nu rîdea nuinai Liza, rîdeau și toţi ceilalţi ofiţeri. Bietul 
Stencl se înturiase de-a binelea. Stătea în faţa ofiţerilor 
într-o poziţie jalnică, privind ruşinat și cu încăpăţinare în 
pămînt, . 

— Ei, ce zici, tovarăşe Stencl ? îl întrebă căpitanul 
Hájek. Tot mai vrei să fii conductor de cîini ? 

Spre mirarea tuturor, Stencl răspunse : 

— Vreau ! 

— Nu ţi se pare că e cam greu ? : 

Stencl ridică din umeri. 

— Nici soldat să fii, nu-i chiar atît de uşor ! rîse loco- 
tenent-colonelul fără nici o urmă de răutate. 

În sfîrşit, Stenel prinse curaj şi spuse : 

— Poate că nici pentru asta nu sînt bun ! 

Toţi tăcură dintr-o dată. Încetară și să mai rîdă. Instruc- 
torul batalionului făcu cîţiva pași spre Stencl și îl apucă 
prietenește de braţ. 

— 'Tovarăşe, ştii că te potriveşti de minune pentru un 
conductor ? 

Stencl ridică privirea neîncrezător, aşteptînd ca toți să 
izbucnească din nou în hohote de rîs. „Aici printre ofiţeri, 
e mai suportabil. Mai bine fug, decît să mă întorc în com- 
panie unde băieții iar o să-nceapă.“ 

De data aceasta nu era glumă. Totul fusese spus serios, 

— Iubești foarte mult cîinii, continuă instructorul. Cred 
că întruneşti toate condiţiile de a deveni unul dintre cei 
mai buni conductori din companie. Să nu uiţi un lucru, 
prietene ! Ciinele lucrează nu pentru că i s-a dat ordin, ci 
numai să facă o bucurie stăpînului său. Atunci cînd Liza o 
să te iubească, va executa orice, înţelegînd totul din pri- 
virea ta. 

— Dar... dar eu cred că mă iubeşte. se bilbii Stenel, 

— Deocamdată nu. Doar te acceptă. Sau nu-şi dă 
seama că te iubește. lar ca să-şi dea scama, trebuie să te 
respecte. Dacă nu respectăm pe cineva, nu-l putem iubi. 
Acest lucru e valabil şi pentru: oameni și pentru cîini. Tu 
trebuie să-i cîştigi respectul absolut printr-o atitudine os- 
tășească, fiindcă a crescut în companie și știe cine e şi 
cine nu e militar ! 

-Locotenent-colonelul îl privi cercetător pe Stencl. 

— Ai putea să stai în poziție de drepţi! i se adresă, 
dar imediat îşi aduse aminte. Mai bine pe loc repaus ! Din 
cauza ta, omului i-ar da lacrimile ! Nu mă gindesc la ni- 
mic rău, ostaș ! Poţi pleca ! 

Grăsunul Stencl o duse pe Liza la cușcă. Locotenentul- 
major îl certă că uitase să anunțe retragerea din concurs, 
dar locotenent-colonelul făcu un semn cu mina, să-l lase 
în pace. 

"“Stencl era pur și simplu zăpăcit de toată această 
situaţie. z 

— Nu mă iubeşti, îi reproșă Lizei. Tare aş vrea să ştiu 
din ce cauză. 

Liza nu-l mai auzea. Era timpul să se întoarcă la căţeii 
care se jucau singuri în cușcă. 

— Nu mă iubeşti, repetă Stencl în ușa cuștii. 

Liza tocmai se pregătea să-l bată pe Racek pentru că o 
mușcase de nas, dar dintr-o dată se opri. Ostaşul ăsta ca- 
raghios avea ceva în glas care-ţi mergea la inimă. 

— Da, oftă Stencl. Tu eşti doar un animal. Pe mine nu 
m-a iubit încă nici o femeie. Ce rost are să-ţi spun ție 
toate astea ? Acum trebuie să mă duc după lapte pentru 
tine și căţeii tăi. 

Cît ai clipi din ochi, Stencl se și întoarse cu laptele. Nu 
se supărase pe Liza. Se așeză pe vine şi zîmbi fericit, vă- 
zînd cu cîtă poftă lipăiau căţeii laptele. 

Liza îl privi în ochi. Nemaisuportînd blindeţea acestor 
ochi, lăsă capul în jos, rușinată. În momentul cînd Stencl 
se pregătea să închidă ușa cuștii, ea se ridică parcă adu- 
cîndu-și aminte de ceva. Se apropie de mîna lui cu care se 
sprijinea de canatul ușii şi i-o linse în semn de recunoștință. 

— Nu, nici chiar așa, șopti el impresionat. De ce-o 
interpretezi în felul ăsta ? N-am spus-o cu răutate ! 

Se întoarse. În spatele lui stătea instructorul batalionu- 
lui pe care îl ştiau de frică toţi conductorii din companie. 
“Mai ales cei care își neglijeau ciinii. Acesta ridea. 

— Soldat Štencl, o să fii un bun conductor de ciini, îi 
spuse, dînd din cap. Şi totuşi nu pricep un lucru: cum de 
te iubește, din moment ce nici nu o 'amăgeşti cu nimic şi 
nici măcar nu-i impui acest lucru?! Înseamnă că pe 
undeva teoria mea e greşită. 

După o scurtă pauză continuă pe un alt ton : 

— Miine dimineaţă vei pleca în patrulă cu ea ! Îl vei 
lua și pe Racek cu tine, ca să se obișnuiască. El liber și 
Liza în lesă ! 

Liza mergea lîngă, piciorul noului ei con- 
ductor cît putea ea de conştiincios. O cam necăjea Racek, 
care acum descoperea lumea și prea puţin îi păsa de disci- 
plină. „Ar fi trebuit să iei două lese, îi reproșă ea conduc- 
torului. E timpul ca omul să înceapă să-l strunească !“ 

Dar Stencl n-o înţelegea. Mergea mindru alături de 
fruntașul Krâtky, care nu scotea nici o vorbă. Acesta pri- 
vea spre frontieră și:se întristase. 

Deodată Liza tresări şi începu să adulmece. 

— Ce ai ? o întrebă Stencl. 

Îl privi în ochi, mişcînd uşor din coadă. 

— Am crezut că s-a întîmplat ceva. 

Se opri în loc, surprins că o înţelege. Simţi nevoia să 
își descarce sufletul, dar renunță, gîndindu-se că pușcașul 
poate o să-l ia în ris. 
© Căţelul nu era cuminte deloe. Liza tot mîrîia la el pen- 
tru că vroia s-o ia la fugă pe cărare. Racek nu ascultă. 
Se depărtă de ei, îndreptîndu-se spre sîrme. Le mirosi 
curios și simţi în nas o pișcătură din cauza curentului elec- 
tric. Schelălăi și se retrase speriat, împleticindu-se. „Aşa 
se întîmplă dacă nu asculţi“, miîrîi Liza spre el şi îl săltă 
pe bot, aşezîndu-l în picioare. Dintre toţi fraţii, Racek era . 

cel mai puţin agresiv. Privi sîrmele pocăit şi tot restul 
drumului nu se mai mișcă de lingă mama lui. 

—. Nu prea am încredere în cățeaua asta, zise frunta- 
şul Krátký, supărat că acum trebuie să patruleze cu Stencl, 

— Nu e adevărat, răspunse Stencl, întorcînd repede 
capul. E un cîine bun ! 

Fruntaşul ridică nepăsător din umeri. „N-are nici un 
rost să-ți mai spun. O să te convingi singur de asta“, Totul 
era altfel cînd venea pe aici împreună cu prietenul lui. A 
intervenit apoi povestea cu Eva și. prietenia lor s-a stricat. 
Acum se uita la Liza chioriș. N-o mai putea suferi din 
noaptea aceea cînd îi dezamăgise pe toți și o considera 
vinovată de toate complicațiile ce au urmat. 

Liza mergea liniştită. Din cînd în cînd prindea cîte un 
miros, însă lipsit de importanţă pentru a-l mai avertiza pe 
stăpînul ei. 

Plouase. Aerul mirosea a proaspăt şi a ciuperci de 
toamnă. Frunzele se deșprindeau lin din copaci. Dincolo de 
sirme riul aproape că nu se mai mișca. Apa, care își schim- 
base și ea culoarea, era acum rece şi nu mai atrăgea pe 
nimeni. Pe mal stufărişul foşnea uscat, frîngindu-se sub 
apăsarea viîntului, semn că vara se mutase de-aici pe alte 
meleaguri. 

— De fapt ce se întîmplă cu cîinele ăsta ? întrebă duş- 
mănos pușcașul. ` 

Deodată Liza scoase un scîncet slab. 

Se uită și el spre pădure, dar pentru început nu văzu 
nimic. Racek simți şi el ceva. Mai întîi o privi pe mama 
lui, apoi se aşeză exact ca ea și începu să adulmece. Pe ne- 
aşteptate scheună bucuros şi o zbughi în pădure. 

De-abia acum Stencl văzu mișcîndu-se crengile unui 
tufiş. 

— Ia te uită ! izbucni el. 

Pușcașul întoarse capul încet şi privi absent spre mä- 
răciniș, în direcţia în care o tulise micul Racek, lătrînd cu 
putere. ` 

— N-am ce să văd, mormăi dezgustat. Ține-o bine să 
nu-ți fugă din nou ! l 

Prin luminiş trecea în goană o umbră neagră. Era Lup. 
Îl trînti la pămînt pe Racek, alergă apoi spre Liza, pe care 
o depăși, descriind un cerc mare în jurul lor. 

Liza strimbă din nas şi redeveni autoritară. „Mă sur- 
prinde, îi reproșă supărată. Din nou te dai în spectacol. 
Ştii bine că nu se poate să mă deranjezi cînd sînt în timpul 
serviciului !“ l 

Štencl nu ştia ce să facă, însă Liza îl scoase din încurcă- 
tură. Pe scurt, nici nu-l băgă în seamă pe prietenul ei, 
mergînd şi mai țanțoşă lîngă piciorul noului conductor. 
Din cauză că era rouă, ridica labele sus, ca să nu se ude. 
Parcă era un pas de paradă. 

Lup alerga prin pădure, iar cățelul se ținea după el, 
scheunînd vesel, Era fericit că se joacă şi că Liza e în 
preajma lor. Alerga mereu în jurul lor, neindrăznind să se 
apropie mai mult. Veni fugind cam la douăzeci de metri 
de cei doi grăniceri. 

— Marş de-aici ! strigă la el conductorul Štencl. 

Lup se opri pentru că auzi glas omenesc. Îşi arătă colții, 
așteptind să vadă ce se întîmplă. Stencl au se sperie şi îl 
goni din nou. 

— Confunzi porcii cu cîinele, spuse supârat fruntașul. 

— Fă ceva cu el !.îi ceru dezorientat conductorul. 

— Ar fi trebuit atunci cînd 2 trecut peste graniță, răs- 
punse amar fruntașul. Acum nu mai are nici.un rost. 

Lup se apropia și se depăria mereu. Era întocmai ca un 
căţel. Făcea toate acestea pentru a-i atrage atenţia Lizei. 
Însă ea, în timpul serviciului, era de neînduplecat. „Am 
dat de bucluc o dată din cauza ta“, miiîi spre Lup. Căţelul, 
obosit de atita alergătură fără rost, de-abia se mai putea 
ţine pe lăbuţele lui puternice și păroase. Veni spre Liza şi 
o luă din nou la fugă. „Întoarce-te înapoi !“ scheună că- 
teaua. Dar Racek nici nu se gîndea s-a asculte pe mama 
lui, pentru că nu putea concepe să meargă atit de supus. 
Iuți pasul, ca nu cumva Liza să-l poaiă ajunge și să-l 
muşte.” i 

Totul se petrecu atunci. 

Cu puţin timp înainte, Liza simţise un miros de pămînt 
săpat proaspăt. Dacă ar fi fost în faţă, bineînţeles că s-ar 
fi oprit în locul acela, l-ar fi mirosit ncîncrezătoare și ar 
fi întrebat din ochi pe conductor ce înseamnă asta. Aici la 
graniță fiecare lucru are rostul lui. altminteri devine sus- 
pect. Pămînt reavăn la marginea potecii nu ar fi însemnat 
cine ştie ce, pentru că pe-aici mai vin geniştii care mereu 

au de lucru cite cevu. Şi numai ea ar fi putut cunoaşte 
dacă cineva a dat la o parte dalele de iarbă, a căutat ceva 
sub ele și dacă le-a pus la loc, la fel ca la început. Însă cel 
care umblase pe-aici nu prea lucrase cum trebuie, pentru 
că nici măcar nu măturâse din drum bulgării mici de pă- 
mint jilav... . 

Se auzi un pocnet metalic, puternic. Nu era o împușcă- 
tură, ci mai degrabă zgomotul produs de lovirea a două 
bucăţi de fier. În secundele imediat următoare, pline de 
aşteptare încordată, răsună sehelălăitul sfîşietor al căţelu- 
lui. Liza sări speriată trăgînd după ea pe conductor. Nu-i 
venea să-și creadă ochilor. Căţelul, prins de la jumătatea 
corpului în fălcile dinţate ale capcanei, mai scînci o clipă, 
încercînd să se smulgă din groaznica strînsoare, apoi amuţi. 
Avea șira spinării ruptă. 

În primul moment Liza nu pricepu ce se întîmplase. 
Scoase un lătrat scurt, de avertizare, dar cățelul ei nu mai 
putea fi prevenit. La început se gîndi că Racek făcuse din 
nou vreo prostie şi că sărise drept pe un dispozitiv din 
acela pus de grăniceri, care are o detunătură puternică 
fără ca să producă vreo rănire. Dar își dădu seama imediat 
că este cu totul altceva. Schelălăia întrebător, . întinzînd 
gîtul spre căţel. Speriat, Stencl dădu drumul lesei. 

— Nu te apropia ! spuse pe un ton aspru și se uită spre 
linia frontierei, de parcă ar fi așteptat să se întîmple ceva 
și mai rău, 

Liza se aplecă deasupra lui Racek, încercînd să-l ridice 
cu botul. Reușşi doar ca din lăbuţele.desfăcule deznădăj- 
duit să se prelingă o şuviţă de sînge. Începu să se tinguic 
neînţelegind cum-de trupuşorul acela, adingauri pulsing tot 
de viaţă, acum e atit de greu, cum de stă atit de moale, cu 
lăbuţele întinse şi cu capul într-o parte. Își înfipse colții în 
fierul capcanei, dar fără nici un rezultat. Nu mai era nimic 
de făcut. Dinţii capcanei mușcaseră cu sălbăticie trupuşorul 
din care acum se stinse şi ultima scînteie de viaţă. Tot nu 
putea să creadă. Miîrîi spre Lup care stătea lingă ea adul- 
mecînd mirosurile străine. „Spune-mi... ce crezi că e 
asta ?“ scînci rugătoare. „Moarte !“ răspunse el aspru. Liza 
scoase un urlet de durere și se așeză astfel încît să poată 
ţine trupușorul cățelului cu labele din față. Plingea şi lin- 

gea phemuleţul acela miţos care arăta acum groaznice de 
trist. 

— Care e bestia asta... ? strigă îngrozit Stencl. 

— Ai grijă ! şuieră fruntașul. Asta nu-i decît începu- 
tul ! Se uită atent spre graniţă, dar peste tot era liniște. 
Štenci se aplecase și el. Nu-și mai putea lua ochii de la 
cățelul care murise. 

— Fii atent la Liza ! strigă din nou fruntașul. 

Liza de-abia acum îşi dădu seama de crudul adevăr, dar. 
nu era în stare să facă nici o legătură. Pentru ea era clar 
că numai omul ar fi fost în stare de o asemenea faptă. In- 
diferent care om. Unul din ei era aici. Făcea parte din ca- 
tegoria acelor fiinţe crude, nemernice și perfide. 'Ţinea 
lesa în mînă. Orbită de durere, se întoarse și scoțind un 
urlet sălbatic se repezi asupra lui Stencl. 

Dar Lup era agolo. Simţind parcă ce are de gind să 
facă, sări în direcţia Lizei, lovind-o în șold. Căţeaua în- 
cercă să se apere şi poate l-ar fi mușcat pe Lup dacă acesta 
ar fi încercat să se dea la o parte. Dar rămase pe loc, 
miriind şi tremurînd din tot trupul. Deveni înțeleapiă și 
se așeză la picioarele lui. Schelălăia încet, dar această du- 
rere înfrîntă era cu mult mai mare decît dacă ar fi urlat 
“cu putere. 

Conducţorul Stencl se aplecă spre ea. 

— Nu pune mîna pe ea! îl avertiză pușcaşul. 

Însă conductorul înţelegea durerea ei. Poate că a în- 
teles şi de ce.a vrut să sară tocmai la el. 

— Liza, hai, fii cuminte ! șopti el. Știu că acum nimeni 
nu poate să te facă să suferi mai puțin... Și pe mine mă 
doare... Stencl se ghemui şi puse mîna, șovăitor, pe corpul 
căţelului. 

Liza se ridicase în picioare parcă așteptîind ca din po- 
dul palmei lui să audă scincetul lui Racek. 

— Nu te atinge de fier ! 

Stencl îşi ridică neîncrezător chipul scăldat în lacrimi, 

— Înţelegi, Pepík ? Dacă i-o faci omului... cu toate că 
şi aşa e o ticăloşie, totuşi omul se poate feri... dar să i-o 
faci unui cîine... Uită-te și tu! Ai putea jura că un om.. 

— la-o pe Liza și nu mai tot călca pe acolo. Capcana 
nu a fost pusă pentru căţel. Nimeni n-avea cum să știe 
c-o să-l iei după tine și pe Racek. Ar fi putut să-ţi rupă 

piciorul, ori s-o omoare pe Liza. Eu nu mai înțeleg nimic. 
Mergi mai deparie și ascunde-te cum trebuie. Nu ştim ce 
mai au de gind să facă ! 

Dar granița tăcea. Nicăieri nici urmă de mișcare. Doar 
pe malul rîului trosnea stufărișul uscat. Toată pădurea 
era cuprinsă de o liniște ciudată. Se auzea doar scheuna- 
tul Lizei. Păsările încetară să mai cânte şi aerul parcă ră- 
mase legat cu lanţuri de vîrturile molizilor. 

În pădure, zilnic aveau loc tot felul de tragedii, și mai 
mari și mai mici. Instinctul-de conservare dicta ca unul să 
omoare pe celălalt. Cel mai mult făceau prăpăd vulpile şi 
nevăstuicile atrase de sînge, care săreau şi în gitul căpri- 
oarelor, însă nimeni în pădure nu omora atît de perfid, 
de crud şi de gratuit, aşa cum se întîmplase astăzi. 

Lup se întoarse la urma pe care o găsi din nou şi care 
îi părea foarte cunoscută. De-abia acum scoase un urlet. 
Nu era durerea din sufletul lui, ci strigătul animalului care 
se pregătește de luptă. O luptă pe viaţă și pe moarte. 

Fruntaşul Krâtky se îndreptă spre locul unde era bine 
camuflat postul telefonic și anunţă compania. Vorbea în- 
cet și calm, privind mereu spre frontieră. Se aşezase în 
genunchi, cu automaiul gata să tragă în orice clipă. Îna- 
inte de a încheia această comunicare lapidară își roti pri- 
virea în toate părţile și.spuse îngîndurat : „Diavolul ăla 
negru ne poartă numai ghinion...“ ~ 


Lup alerga prin pădure ca o vijelie. Nu mai era nevoie 
să prindă urma. O cunoştea. Dacă cineva în această goană 
a lui i-ar fi văzut rînjetul, ar îi zis că e un cîine turbat. 

Mirosul urmei nu numai că era familiar pentru el, 
dar îl și ura grozav. Își aminti de bucata aceea ciudată de 
fier care încă atunci zornăia prevestitoare de rele în mii- 
nile tăietorului de lemne. i 

Se opri cînd auzi glasurile muncitorilor forestieri. Ezită 
o clipă. Era totuşi destul de inteligent ca să nu se îndrepte 
într-acolo. Ştia că nu are ce căuta printre bărbaţii aceia 
aspri, pentru că toţi au securi şi l-ar fi omorît cu sigu- 
ranţă, dacă i-ar fi venit această idee vreunuia din ei. 

Alergă spre casă. Cu o lovitură puternică a trupului 
deschise ușa şi intră. În odaie era puţin întuneric și pustiu. 
Se aşeză pe prag şi aşteptă. Ar fi putut să se ascundă sub 

şopron, să atace pe la spate. Însă în inima lui nu era nici 
urmă de perfidie, pentru că totdeauna prefera lupta 
dreaptă. ` 

Franěk se întorcea de la muncă. Văzu cîinele de 
‘departe. Era bine că stătea acolo, pe pragul casei. 

' — Păzeşti averea stăpînului, rîse el. Se cam clătina 
pentru că azi băuse două sticle de rachiu nou. Stai acolo 
şi păzeşte ! Noi doi o ducem greu. O să vezi că după un 
timp o să rămii singur din toţi cîinii. Atit că trebuie să 
te educ. Fie în bine, fie în rău. Mai degrabă în rău. În- 
tr-o bună zi ai s-ajungi să sari în gîtul omului care mi-a 
omorît-o pe Inge. Bineînţeles că după aia ei o să te 
omoare, dar tu ţi-ai îndeplinit misiunea. 

Ținea securea strîns în mînă. N-avea de unde să știe 
că tocmai astăzi o să-i trebuiască. 

Era bine dispus şi din altă cauză. Se răspindise vestea 
că s-a întîmplat ceva la graniţă. Bouzek venise cu amă- 
nunte. Cică un căţel de-al Lizei. „Păcat ! se gîndise Fra- 
něk. Ar fi trebuit să fie Liza. Dar și-așa e bine. E timp și 
pentru ea.“ Nu se temea că va fi descoperit, pentru că lu- 
crase bine. În apropiere era poteca pe care mergeau tăie- 
torii de lemne. Chiar dacă vreunul din cîini ar fi prins 
mirosul lui, mai departe de potecă tot n-ar fi mers, pentru 
că ei îi cunoșteau pe toţi muncitorii de la pădure şi în 
nici un caz nu s-ar fi apucat să caute insistent alte urme. 
Pe ciini îi interesau totdeauna doar urmele oamenilor 
străini și nu cele ale localnicilor. 

Franěk mergea fluierînd. Se gindea cum să le facă de 
petrecanie și celorlalți ciini. Deodată se opri surprins. Lup 
se ridicase în picioare arcuindu-și spinarea. Nu miriia. 
Stătea doar în poziţia asta ciudată. . 

— Ce te-a apucat ? strigă Fran&k la el. Marş de-aici, 

- bestie ! 

Pentru siguranţă trecu securea din mina stîngă în cea 
dreaptă. În atitudinea cîinelui era ceva care îl făcea să fie 
atent. Și Brutus cînd a vrut să sară la el își arcuise spinarea 
ca o pisică, „L-am pus atunci pe fugă cu o mătură“, rîse 
Franěk. 

Nu-i era frică. De fapt lui nu i-a fost niciodată frică de 
animale. Acum era aproape de ușă. Lup aştepta în pi- 
cioare. Unui alt om, această atitudine liniştită a cîinelui nu 

i-ar fi spus nimic, însă Frančk avea foarte puternic dez- 
voltat instinctul de conservare. 

— Va trebui să te omor ca în sfîrşit să am și eu li- 
niște ! zise el fără nici o urmă de tulburare. Cîntări secu- 
vea în mînă și privi în grabă tăișul, să vadă dacă nu cumva 
se tocise prea mult din cauza lucrului de azi. 

Tot nu-i venea să creadă că Lup se pregăteşte să-l atace. 

— O să te omor pentru că ești primul animal care mă 
face să-mi fie frică. li omor pe toţi care vor să mă inti- 
mideze, mormăi el. Știa că singurul lucru care ațița feli- 
nele, fäcîndu-le să se repeadă, este evitarea și şovăiala 
omului. După asta animalul își dă seama dacă omului îi 
este frică de el. | 

Înaintă cîțiva paşi pregătindu-și securea pentru 
lovitură. 

Acest animal îl deruta. Nici nu se mișcase din locul 
unde era. Stătea în pragul uşii ca o statuie. Nu scotea nici 
un sunet. Nu își arăta colții. Îl privea doar pe Frank 
drept în ochi și acest lucru era insuportabil. 

— Tiriş ! răcni turbat Franěk. 

Se părea că acest lucru va avea efect. Ciinele îşi lăsă 
urechile pe spate și se retrase puţin din pragul ușii. Atit 
ca să nu-l atingă-securea în caz că tăietorul de lemne ar fi 
aruncat cu ea. ` 

Franěk mai făcu un pas. Se odihni o clipă. 

— Va să zică totuși mă respecţi ! spuse pe jumătate li- 
niştit. Ştii doar că cu nu prea te alint ! 

Lup ţișni în clipa cînd Franěk, hotărît, se aștepta cel 
mai puțin. Nici nu mai apucă să ridice securea, pentru că 
Lup îşi și înfipsese colții adinc, atîrnînd de pumnul mîinii 
drepte. 

Franěk, luat prin surprindere, scoase un strigăt de ui- 
mirc şi de durere. Scăpă securea din mînă. 

În acelaşi timp. cîinele dădu drumul miinii drepte pen- 
tru că acum ar fi urmat acea lovitură îngrozitoare dată 
peste bot cu stinga. Sări într-o parte şi se lipi de pămînt, 
prepălindu-se pentru un nou salt. Cunoștea toate fentele 
pe care le folosea bărbatul. Trebuia să fie atent atit la mină, 
cît și la picioare. Dinţii nu prezentau nici un pericol, băr- 
batul nu-i folosise niciodată. 

Frančk privi o clipă consternat sîngele care şiroia din 
mina sfișiată. Nu simţea încă nici o durere. Mai bine zis 
-nu simţea încă nici o durere puternică. În schimb îl cu- 
prinse o furie aproape demenţială. Cu asta cîștigase în 
faţa felinelor, dar nu putea să cîştige acum, în faţa unui 
cîine inteligent. 

— Aşa, deci ! scrîşni printre dinţi și se aplecă să ri- 
dice securea. În clipa aceea trupul cîinelui plană prin aer, 
căzindu-i în spate. Lup îşi înfipse colții în ceafa băr- 
batului. 

Franěk scutură din cap ca să se descotorosească de 
ciine și cu iuţeala unui fulger se întoarse pe spate. 

Lup făcu un salt și colții lui apărură drept deasupra 
sitului lui Franěk. Era cît pe-aci să-l muște, dar bărbatul 
amenințat azvirli cîinele cu o lovitură dată cu mîna stîngă, 
încă nerănită. 

Primise lovitura în piept, dar reuşi totuși să-l muște 
pe neașteptate de pulpă. 

Franěk se sculă clătinîndu-se. Cu toate că era plin pînă 
peste cap de o ură de moarte, ceea ce se întîmplase acum 
cu el îl zgudui puţin. Atac după atac, dezlănţuite cu furie 
şi incâpacitatea lui de a se apăra. Își dădea seama că este 
o luptă pe viaţă şi pe moarte. Acest lucru nu îl speria! 
După toate regulile luptei, în urmă cu cîteva clipe, nor- 
mal era să fie omorît, dacă n-ar fi aplicat lovitura aceea 
cu mina stingă. Dreapta sfiîșiată îl durea acum îngro- 
zitor şi nu-i mai folosea la nimic. Nu înţelegea ce are 
de gind cu el acest animal blestemat. Cu felinele era alt- 
ceva. Saltul lor însemna ori şansa de a mai scăpa, ori în- 
mormintarea. Ciinele acesta folosea o tactică bine gîndită. 

— 'Ți-arăt eu ţie ! horcăi furios și se retrase de-a-ndă- 
ratelea spre uşă. Se gîndi la pușca pe care o pusese în ser- 
tarul mesei. Cel mai rău era că nu-şi amintea dacă ultima 
dată o încărcase. Cîinele nu i-ar fi lăsat prea mult timp să 
se joace cu pușca. Mina lui dreaptă, care singera toată, 
atirna neputincioasă. „Mai am putere totuşi să țin puşca în 
mină“, se încredinţă el. 

Lup se năpusti din nou. Salturile lui nu mai puteau fi 
numărate. De data aceasta îl atacă pe Franěk prin spate, 
mușcîndu-l cu putere de picior. Se feri cu abilitate de lo- 
vitura mortală pe care bărbatul se pregătise să i-o dea, 


223 


încît piciorul încălţat al acestuia nimeri în gol. Lup se 
îurișă pe sub piciorul ridicat în aer și-l mai mușcă încă o 
dată de coapsă. Franěk se răsuci pe călciie descumpănit. 
În scurt timp își pierdu echilibrul și căzu la pămînt, ros- 
togolindu-se cîțiva metri mai departe. Pentru un alt tip de 
om, ar fi fost de neconceput să se apere în acest fel de un 
animal dezlănţuit. Dar Franěk se transformase treptat în 
fiară — inimă de fiară avea demult — uitind că astfel 
pierde toate atuurile omului într-o situație ca aceasta : 
amplitudinea mișcărilor, posibilitatea de a lovi şi de a te 
eschiva din calea loviturilor. Îşi pregătea acum pentru 
luptă dinţii lui puternici. Ochii îi erau injectaţi de singe. 
Nu mai avea nici o speranţă să se ajute cu securea. Văzu 
cum cîinele nu-l slăbește o clipă din ochi. Se gîndea me- 
reu la pușcă, dar şi la ușă era imposibil să mai ajungă. 

Pînă astăzi nu i se întimplase încă să aibă sentimentul 
că viaţa îi este în pericol. În timpul încleştării se gîndise 
numai și numai la luptă și nicidecum la posibilitatea că 
ar putea să fie omorit. Pentru creierul lui acest lucru ar 
îi fost prea complicat. 

Acum îi era pentru prima dată frică. Nu putea înţelege 
cum de mai este încă în viaţă, cînd cîinele avusese atitea 
ocazii ca să termine cu el. Nici modul acesta tăcut în care 
lupta Lup, nici strălucirea ochilor lui care niciodată nu 
lăsau să se întrevadă posibilitatea unui nou atac. Își 
aminti din nou de clipa cînd Lup fusese deasupra gitului 
absolut neprotejat. Sau cînd îl mușcase de ceafă. Ar fi 
fost suficient să-și fi înfipt colții mai adînc cu un mili- 
metru... ý 

Încercă din nou să ajungă la ușă. Îşi pusese toate spe- 
ranţele în pușcă pentru că își dădea seama că puterile îl 
lasă. Dar imediat fu atacat şi mușcat din nou dureros. 

Lup se comportă de parcă ar fi urmărit un scop anume. 
În realitate el nu vroia să rişte nimic în această luptă, 
pentru că știa de ce sint în stare mîinile și picioarele băr- 
batului. Ataca imediat ori de cîte ori bărbatul se tîra spre 
ușă şi îl lăsa în pace cînd revenea la poziţia iniţială. 

Franěk se ridică din nou și o porni împleticindu-se spre 
pădure. Ciinele se furișa și el la un pas în urma lui, gata 
să atace oricînd. Ochii lui nu sticleau răutăcioși şi nici 


224 


mișcările lui nu aveau nimic prevestitor de rele. Tocmai 
acest lucru era cel mai grav. 

Franěk mai încercă încă o dată. Acum, cînd se retră- 
gea, observă că puţin mai departe zăcea o buturugă pu- 
ternică. Folosea mîna stîngă la fel de bine ca și dreapta. 
Ajunse în dreptul buturugii şi se opri,urmărit de ochii 
atenţi ai cîinelui. Se aplecă puţin ca să poată ajunge cu 
mina la buturugă. 

Însă Lup ştia prea bine ce înseamnă asta și ce e în stare 
să facă omul după aceea. Înţelese imediat intenţia lui. Se 
repezi şi-l muşcă de mîna care se pregătea să apuce bu- 
turuga. Sări apoi într-o parte, ca să nu poată fi lovit. 

Franěk se întoarse deodată cu spatele spre el și începu 
să fugă. Ştia că Lup aleargă pe urmele sale. Ştia totul şi 
despre cîinii grănicerilor şi despre faptul că nimeni nu le 
poate scăpa și că este foarte periculos să le întorci spatele, 
Dar acum nu putea să se gîndească la toate acestea. Din 
cauza fricii nu mai era în stare să judece ca lumea. 

Lup ar fi putut totuși de cîteva ori să sară în gitul lui 
absolut neprotejat, așa cum ar fi făcut oricare alt ciine 
de grăniceri. Dar n-a sărit, Acest lucru nu numai că îl 
deruta, dar îl şi îngrozea! Ce vroia cîinele de la el? Nu 
semăna cu nici una din felinele cu care avusese el de-a 
face. Felinele sînt consecvente. Cînd se înfurie, încetează 
să mai raţioneze. Pur și simplu ele atacă avînd intenţia 
de a ucide. 

Franěk alerga urmărit de cîine. Lup era destul de in- 
teligent ca să nu-l mine de la spate intenţionat într-o anu- 
mită direcție. Și lui îi era frică, pentru că știa de ce e în 
stare acest om. Nu voia să riște nimic. Din cînd în cînd se 
repezea la pulpele picioarelor, sărind în lături imediat, ori 
de cîte ori se întorcea bărbatul. 

Franěk căzu, dar se ridică imediat și începu să alerge 
mai departe. Voia să ajungă la potecă, unde prietenii i-ar 
fi dat o mînă de ajutor împotriva câinelui furios. Încercarea 
lui îl derută puţin pe Lup. Și el observase în depărtare si- 
luetele tăietorilor de lemne. Văzu în mîinile lor securile şi 
își dădu seama că pentru nimic în lume nu trebuie să-l 

scape acum. Sehimbă direcția atacurilor sale. Nu-l mai 
mina pe Franěk de la spate, ci dintr-o parte. 

La urma urmei compania de grăniceri era mai aproape 
decit poteea. Dacă. va ajunge. acolo va fi. apărat, pentru că 
ştia de existența cîinilor şi că nu trebuie să se apropie de 
companie. 

Îl muşcă din nou, Da de data aceasta. zdravăn. Franěk 
auzi pîrîind pantalonii şi își dădu seama că a rămas 
aproape dezbrăcat, 

Se dezmetici puţin. Îşi aminti de tigrul care încercase 
să-l atace, însă fără succes. A fost suficient un scaun obiş- 
nuit, de lemn, întors cu picioarele spre tigru. Îi veni în 
minte că pînă la urmă l-a pus la pămînt cu mîinile goale. 

Se opri brusc şi se întoarse. Îşi adună toate puterile. 

Lup rămase la trei pași în urma lui. 

De fapt acum. nu mai stăteau faţă în față un om şi un 
animal. Franěk arăta mai rău decît un animal. Își ștersese 
fața cu mîna sfişiată de mușcături, întinzîndu-și sîngele 
pe ea. Hainele îi erau rupte în bucăţi. Sprîncenele lui. stu- 
foase şi roșii erau strînse ca la un ucigaș şi de sub ele pri- 
veau doi ochi ca de nebun. Miinile îi atîrnau în jos. Pi- 
ciorul drept îl durea, dar acum nu se mai gindea. la du- 
rere. Încerca să deschidă și să închidă. pumnii știind. că va 
trebui să-și adune toate forţele, dacă vrea să sugrume. cîi- 
nele cu aceste miini. Îl privea pe Lup drept în ochi pen- 
tru că tot mai credea în vechea; teorie naivă, că nici o 
felină nu suportă privirea omului. 

Însă Lup era acum o felină raţională. Iar Franăk un 
om irațional. Lup se uita țintă la bărbat. Părea că îi spune 
din ochi : a sosit și timpul meu. Pentru toate loviturile pe 
care le-am primit, pentru toâtă umilința. mea, pentru toi 
ce-am îndurat, pentru micul Racek, pe care îl recunoscu- 
sem ca fiu. Se apropie clipa cînd ai să plătești pentru tot, 
omule. ` 

Lup era superb în această minie a lui care nu-l făcea 
să-şi piardă controlul. Nici nu-și zbirlise blana pe spinare 
și nici nu-și arăta colții. Stătea cu pieioarele ușor îndoiţe, 
sprijinindu-se de pămînt doar atit cît să poată ţişni din 
nou, cu tot corpul, dacă va fi nevoie. ` 

Bărbatul îşi mișca întruna miinile lui mari ca două 
măciuci, miini murdare și scîrboase, pline de sînge, încit 
îți inspirau frică. Ochii.îi scăpărau plini de ură. Aştepta 
atacul care întîrzia să se producă. 

— Am să te strîng de git, bestie ! horcăi el. Avea gitul 
ars de băutură și se îneca din lipsă de aer, pentru că era 
răpus de-atîtà alergătură. Dar mai întţii am să te înșfac 
și-am să te izbesc de copac să-ţi fac praf toate oasele din 
corpul tău negru și nenorocit îl ameninţă el. 

Fran&k îşi recăpătase conștiința valorii proprii. Mai 
fusese o dată faţă în faţă cu acest animal și atunci îl biruise 
ușor. Își aminti că toți dresorii vorbeau, vorbeau întruna, 
iar felinele căpătau frică de glasul omului. 

Însă Lup era o felină raţională. Ştia tot ce poate acest 
om. Îşi dădea seama că încă nu sosise momentul pentru 
a-i da lovitura de graţie, fiindcă în acest om mai rămăsese 
încă destul curaj. Din această cauză trebuia să fie prudent. 
Glasul acela sălbatic nu avea nici un efect asupra lui. Pur 
și simplu nu-l auzea pentru că în urechi mai avea încă 
scîncetul sfişietor al cățelului şi scheunatul și mai dispe- 
rat al Lizei. 

Acum se auzeau din nou sunete. Bărbatul vorbea mi- 
nios, închizînd şi deschizînd pumnii care trosneau în în- 
cheiciuri. 

-Lup își înfipse în pămînt ghearele pînă simţi sub 
ele că a dat de piatră. Începu să şi le ascută. Își dădea 
seama că în această luptă nu dinţii vor reprezenta totul. 
Dacă bărbatul va reuşi să-l apuce de gît — așa cum mai 
făcuse o dată — atunci, cu labele din spate, va trebui să-l 
atace la stomac. | 

Se priveau în ochi unul pe altul. Bărbatul îşi pierdu 
răbdarea. În sfîrşit, făcu pasul pe care Lup îl aștepta de- 
mult. Se repezi primul şi din acel moment pierdu toate 
avantajele, pentru că în natură cîștigă cel care știe să 
aștepte. 

Porni și făcu primul pas spre cîine. Dar pentru că să- 
rise de pe un povirniș, trebui să-şi mişte mîinile ca să-și 
păstreze echilibrul. Miinile îi serveau acum pentru altecva 
şi nu pentru apărare. 

În natură este valabilă şi o altă lege : va trăi mai mult 
cel care ştie să sară exact cînd trebuie. 

Lup se sprijini de pietre şi își făcu vînt direct spre 
bărbat. Mai curînd, puţin într-o parte, ca totuşi să-l poată 
apuca de mîna dreaptă. Să muşte și să tragă cu dinţii. Era 
necesar ca în primul rînd mîinile să fie făcute inofensive. 

O durere insuportabilă aproape că îi luă orice putere. 
Franěk căzu în patru labe. Gemu, ţinîndu-și mîna rănită 
cu cealaltă. Acum nu se mai gîndea la cîine. Lup nu profită 
de ezitarea lui, pentru că nu ştia dacă nu este făcută pen- 
tru a-l deruta. 

Franěk încercă să-și miște ioggetele Era posibil numai 
la mîna stîngă. Tendoanele de la dreapta fuseseră smulse. 

Nu renunţă. Azvirli cu piciorul ca să-l izbească pe 
cline în burtă. Dar nu aprecie bine distanţa și căzu pe 
spate. 

Lup făcu din nou un sålt înainte. 

„S-a zis cu mine“, se gîndi Franěk. Era prea uluit să 
se mai poată apăra cu mîna stingă, sănătoasă. Simţi res- 
-piraţia cîinelui. Văzu ochii cîinelui foarte aproape de ai 
săi, închise pleoapele și... 

Lup îl mușcă. Dar nu de gîtul acela puternic și mur- 
dar, umflat de sînge şi plin de vene vinei, ci din nou de 
pulpă. 

Franěk se räsuci ca un arici, ridicîndu-se de la pămînt 
cu spatele spre Lup. Atacul nu se mai repetă. Mai stătu o 
clipă în picioare, apoi o luă la fugă ca un năuc. Spre 
companie. 

Căpitanul Hájek telefonă peste tot. Făcuse 
tot ceea ce se poate face și acum se rezema obosit de spă- 
tarul scaunului. 

Locotenentul-major Tomisek stătea la fereastră și con- 
trola încărcătorul automatului. Amîndoi aveau buzele 
strînse de supărare și din timp în timp se uitau la telefon, 

așteptind veşti noi. Telefonaseră nu numai turnurile de 
observaţie, ci toate posturile telefonice secrete din întreg 
sectorul de cincisprezece kilometri a cărui pază fusese în- 
credinţată tocmai acestei companii. | 

Ultimul comunicat avusese următorul conţinut : „Zmeu 
a luat urma şi merge după ea.“ | 

Teletonul sună din nou. 

— La frontieră e liniște. Stencl se întoarce cu Liza 
pentru că acum nu mai poate fi folosită, 

— Se întoarce cu Liza, spuse căpitanul, uitîndu-se la 
ceasul de mînă. În cincisprezece minute ar putea fi aici. 

Locotenentul-major, care se plimba cu paşi rari prin 
încăpere, se opri la fereastră. 

— Dacă am pune mîna pe ticălosul ăla, spuse supărat. 

— Fără dacă, îl corectă sec căpitanul. Scoase pistolul 
și îl controlă. Era foarte bine uns. Dacă va fi nevoie, o să-l 
folosim. Îl puse pe masă. 

Locotenentul-major zări pistolul și întrebă : 

— Crezi că s-ar putea întîmpla ceva ? 

Amiîndoi ştiau același lucru. Frontiera are legile ei pro- 
prii. Citeodată e vorba de un lucru absolut banal, dar care 
pînă la urmă dă naștere unui întreg incident. E suficient 
ca o broască mai mare să sară pe sîrma de jos și în acel 
moment întregul sistem de alarmă începe să funcţioneze. 
O biată broască declanșează alarma în tot sectorul. Iar în 
cazul acestă nu poate fi trecut cu vederea nici cel mai ne- 
însemnat lucru. 

— Omul care e în stare să facă una ca asta, răspunse 
dezgustat locotenentul-major, cu siguranță că știe să și 
tragă. i 

— Am atras atenţia despre acest lucru tuturor: con- 
ductorilor de cîini și pușcașilor, încuviinţă căpitanul. Este 
vorba de un om deosebit de crud. Spusese răspicat fiecare 
cuvînt. Cîinii vor merge liberi ! 

— Dar Prinţ ? 

— Împreună cu Zmeu. 

Privirea locotenentului-major era atrasă de ceva care 
se petrecea afară. O clipă nu-i veni să creadă ochilor. 

— Te rog, privește ! strigă, arătind spre marginea pă- 
durii. Din desiș ieşea clătinîndu-se o siluetă ciudată. Acum 
venea spre companie, legănîndu-se. 

— Omul ăsta e pur şi simplu beat ! 

Necunoscutul. căzu în patru labe înaintind cu greu. Se 
ridică şi își continuă drumul. 

Telefonul sună din nou. Era patrula din turnul de 
pază, care avertiza despre prezența acestui om. 

— ÎI văd ! răspunse căpitanul în receptor. Căută bino- 
clul. De fapt nici nu mai avea nevoie de el, pentru că omul 
acela, care pînă acum se tot împleticise, o luă dintr-o dată 
la fugă. Era destul de aproape. Chiar și fără binoclu se 
putea vedea cît este de rupt și că are faţa însîngerată. 

__— Dumnezeule ! exclamă lacotenentul-major. 

Căpitanul strînse din ochi. 

— E Franěk ! Cine îl gonește de la spate? 

Locotenentul-major scoase automatul şi îl sprijini cu 
ţeava de tocul ferestrei. Îl îndreptă. spre marginea desișu- 
lui, pentru că numai din direcţia aceea putea să apară agre- 
sorul. Deodată se auzi un urlet prelung, miînios. Tufișul se 
desfăcu în două și Lup ţișni în fugă. 

Niciodată pînă acum nu avusese curajul să vină pînă 
în poiana aceasta, care era pe teritoriul companiei. 

— Totdeauna am fost convins că acest cîine o să tur- 
beze, spuse. locotenentul-major urmărind mișcările cîine- 
lui cu țeava automatului. Avea. degetul pe trăgaci. Franěk 
a fost un nebun dacă a crezut că poate să-l îmblinzească. 

— Așteaptă ! strigă căpitanul. Nu trage încă! și se 
aplecă în afara ferestrei ca să vadă mai bine. 

Franěk alerga acum repede şi mișcările lui erau mai 
legate. Nu, nu era beat ; acest lucru era clar. Respira greu. 

— Acolo trebuie că s-a întîmplat ceva groaznic, spuse 
locotenentul-major care urmărea în continuare cîinele cu 
ţeava armă. 

Pe fața lui Fran€k, plină; de sînge, luceau ochii hol- 
baţi, iar gura se căsca asemenea unei găuri negre. Avea un 
aspect înspăimîntător. 

Lup nu mai fugea. Mergea cam la treizeci de metri 
distanță de el. Nu se mai grăbea, cu toate că pentru cei 

doi ofiţeri era clar că i-ar mai fi trebuit citeva salturi ca 
să-l ajungă. 

— E turbat ! repetă îndărătnic locotenentul-major pu- 
nînd degetul pe trăgaci. 

— Nu trage ! strigă căpitanul. 

Franěk privi sălbatic în urmă și îl zări pe Lup. Îi văzu 
și pe cei doi ofițeri stînd la fereastră. 

— Omoriţi-l ! urlă el cu ultimele puteri și se aruncă 
spre poarta companiei. 

Locotenentul-major ridică automatul pregătindu-se să 
tragă. 

— Nu! șuieră căpitanul şi îi puse mîna pe umăr. Ciîi- 
nele ăsta nu e turbat. Uită-te numai la el. Niciodată nu 
s-a apropiat atît de mult de noi ca acum. ; 

— Tocmai pentru că e turbat. 

— Tu poate că n-ai văzut încă un cîine turbat. Acela 
fuge, se izbeşte de copaci, ţine capul într-o parte şi muşcă 
tot ce-i iese în cale, în timp ce acesta aleargă după tăie- 
torul de lemne. Ştie el ce vrea. 

Se auzi o izbitură în ușa de la parterul clădirii urmată 
de un moment de liniște. Scrgentul de zi pe companie stri- 
gase el ceva, dar nu se înţelesese ce anume. 

Lup venise pînă la clădirea companiei..Se opri o clipă, 
privind descumpănit în toate .părţile. Apoi se așeză pe 
pămînt, €iulindu-și urechile. Deodată se ridică și se nă- 
pusti furios spre ușa care era închisă și care se cutremură 
sub greutatea celor patruzeci de kilograme ale corpu- 
lui său. 

— Acum ar fi cazul, spuse locotenentul-major luînd 
mina căpitanului de pe umărul său. 

— Fugi jos și vezi- ce se întîmplă acolo. .Militarul care 
e de serviciu pe companic urcă să raporteze ceva ! 

Pe scări se auzi tropăit:de :pași. După zgomotul produs 
îţi puteai da seama că militarii cară cu ci ceva greu. În 
ușă apăru sergentul de zi pe companie. Era ‘complet dez- 
orientat. 

— Fără raport ! spuse aspru căpitanul. 


231 


Ostașul gîfiia. Îl împingeau de la spate ceilalţi soldaţi 
care îl țineau pe Franěk de subsuoară. În ochii lui se citea 
groaza. De-abia își mai trăgea sufletul. 

— Ciinele este afară, spuse militarul care era de 
serviciu, 

— Lăsaţi cîinele în pace ! ordonă căpitanul. 

— Îm-puș-caţi bes-ti-a as-ta ! spuse răgușit Fran€k și 
se prăvăli pe un scaun. 

Militarul de serviciu dădu din cap în semn că a în- 
teles ordinul. Și ceilalţi soldaţi, care nu ştiau despre ce e 
vorba, deveniră dintr-o dată mai destinși. 

— Ai fost mult prea aspru cu acest animal, spuse mi- 
litarul de serviciu. pe companie. Ne puteam aștepta la 
asta. 

Locotenentul-major Tomicek îl avea pe Lup în bătaia 
armei, așteptînd doar ordinul să tragă. Ar fi fost suficient 
un singur glonte ca să-l omoare. 

Însă căpitanul nu dădu acest ordin. 

— Plecaţi, băieţi ! spuse el încet. 

Jos, la intrare, Lup se năpustea asupra ușii care era în- 
Chisă și care bubuia la fiecare lovitură. Nu lătra, nu mî- 
riia, fiecare atac zadarnic de-al său era atît de tăcut, încît 
te îngrozea. 

— A turbat ! Dintr-o dată a turbat ! şopti Franěk. În- 
tre timp îi spălară rănile și îl pansară provizoriu. Șuiera de 
durere, ferindu-și ochii. Ar fi trebuit să-l omor demult! 

— De ce ? îl întrebă căpitanul, privindu-l deloc prie- 
tenește. 

— Nu poate fi îmblînzit. 

— Cred că asta este metoda ta drastică de educaţie, 
Franěk ! ai 

Franěk dădu din cap. 

— În ultimele zile nu i-am mai făcut nimic. Mă jur pe 
dumnezeu că nici măcar nu l-am atins! Respira din nou 
liniştit ca să prindă mai multă siguranță. Auzea loviturile 
de jos şi privea îngrijorat spre ușă. Nu cumva o să vină 
după mine ? 

— Fii liniștit, Franěk. Aici n-o să-ți facă nimic. 

— Nu-l cunoaşteţi. E un diavol ! 

— Ține bine mîna, măi omule ! îl apostrofă caporalul. 
O spuse pe un ton foarte dur. Niciodată nu vorbise așa 
cu un soldat rănit. Se uită apoi la căpitan. Trebuie să-l du- 
cem la spital. Nu pentru că ar fi chiar aşa de grav, dar are 
ceva cu tendoanele. 

Căpitanul, care altădată ar fi sărit la telefon, spuse pe 
un ton surprinzător de liniștit : 

— Poate să mai aștepte ! 

Locotenentul-major se întoarse surprins pentru că încă 
nu-l auzise pe căpitan vorbind astfel. 

— Dacă nu-l omoriţi dumneavoastră, atunci eu sin- 
gur... Franěk se smulse de lîngă caporal și încercă să ia 
pistolul care era pus pe masă. 

„— Nici o mișcare, răcni căpitanul, 

Caporalul îl așeză pe Franěk cu o mișcare bruscă, îna- 
poi pe scaun. 

— Ai înnebunit, omule ! strigă la el. Ce, crezi că merge 
să împuști așa animalele ? Cîinele ăsta e la fel de sănătos 
ca și ceilalți pe care îi avem noi, dacă vrei să ştii. ‘Doan 
pentru asta am ochi ! 

Franěk vorbea atît de repede încît se înecă. 

— Vă spun eu că e turbat ! Credeți-mă ! 

— Nu ştiu care e mai turbat, intră în vorbă caporalul 
care se înfuriase. Dumneata, sau bietul animal ? Mi se 
pare mie că e ceva, de te milogeșşti atîta de noi. 

Căpitanul îl privi bănuitor pe Franěk drept în ochi. 

— Ce are cu tine cîinele ăsta ? 

Fran&k își feri privirea, 

— Totdeauna i-am dat mîncare... 

— Şi mereu a primit cîte o buturugă, îl completă cu 
răutate caporalul. 

— „e turbat! 

— Nu este. Caporalul are dreptate. Căpitanul dădu din 
cap și se apropie de fereastră. Un cîine turbat nu se com- 
portă așa. 

Lup, într-adevăr, se purta absolut de neînțeles. ` 

Din baraca de scîndură situată mai sus de clădirea de 
cărămidă: a companiei ieșea bucătarul, care se îndrepta 
spre bucătărie fără să bănuiască nimic. 

p = iute E PIURE, i ata i a 
Lup il urmări o clipă cu privirea. Nu sc mai izbea în 


ușă, pentru că înţelese că in felul acesta nu va putea 
ajunge înăuntru. Alergă spre bucătar, care se opri în loc 
descumpănit. Niciodată .nu avusese prea multă încredere 
în ciini, pentru că nu avea de-a face cu ei. Auzise în schimb 
destule poveşti, care de care mai grozave, despre cîini, în- 
cît avea faţă de ei un respect. E adevărat, incercase de cî- 
teva ori să cumpere cîte un cîine, aruncîndu-i o bucată de 
carne ciudă, însă fără succes, deoarece nici unul din cîini 
nu lua nimic de la el. Despre acest diavol auzise atitea, 
încît, atunci .cînd îşi dădu seâma că de fapt sta în faţa lui, 
încremeni, nefiind în stare să mai schiţeze nici o mișcare. 

Lup se apropiase de el. Îl privea în faţă. 

— Totuşi e turbat, spuse în acel moment locotenentul- 
major. Ridică din nou: țeava automatului.: Acum era mai 
greu şi mai periculos să tragă, pentru că în traiectoria 
glonțului stătea bucătarul. 

— Nu trage ! Uită-te mai atent ! spuse căpitanul. 

Într-adevăr, Lup nu avea de gînd să.atace. Spunea ceva 
din ochi, însă bucătarul nu era dintre accia care l-ar fi 
înţeles din privire. Se întoarse brusc, strigă ceva şi răsu- 
cindu-se pe călciie.se îndreptă din nou spre baracă. 

Lup alcrgă după el. Îl apucă de turul pantalonilor ca şi 
cum ar fi vrut să-l ţină în loc. Dar bucătarul nu scsiză, 
intenţia câinelui și se smulse cu putere. Lup rămase în loc, 
tinînd în dinţi o bucată mare din stofa pantalonilor. 

Bucătarul reuși în sfîrşit să dispară, trîntind ușa cu 
zgomot în urma lui. Risetele soldaţilor se auzeau pînă 
afară. 

Lup se aşeză o clipă în faţa uşii, uitîndu-se la soldaţii 
care rideau în spatele geamurilor. Scheună încct. Parcă ar 
fi rugat ceva. Nu-l înțeleseră, pentru că le era frică de el. 
Se întoarse din nou spre clădirea companiei, privind fe- 
restrele-de la etaj. Schelălăia rugător. 

— Ciinele ăsta... Aţi avut dreptate, tovarăşe căpitan, 
spuse oficial  locotenentul-major  Tomitek. Ciinele àsta 
vrea ceva. 

Telefonul sună din nou. Turnul de observaţie instalat 
pe clădirea companici anunța că se întoarce a treia 
patrulă. 

Cu puţin timp înainte de a se primi această comunicare; 
Lup adulmecă aerul și o porni spre povîrniș. 


Grănicerul Stencl răsufla din greu, coborind dealul 
încet şi chinuit. Ştia că acum este în focarul binoclurilor, 
Îi era indiferent. Altădată ar fi făcut un semn cu mîna lui 
Jarda Pštros, de la postul nr. 2, ar fi strigat ceva militarului 
de la postul nr. 1, dar acum mergea abătut pentru că nimic 
nu ar fi putut să-i aline tristeţea din suflet, 

— Vezi, Liza, şopti el. Cum de mai rabdă pămîntul 
oameni ca ăştia ! Vezi, mamă amărită ce ești ! 

Liza mergea strîns lipită. de piciorul lui. Stencl./ Era 
prea mică pentru o durere atit de copleșitoare. Se întor- 
cea, scheuna și se lipea de piciorul soldatului mătăhălos, 
care se împiedica și el din cauză că avea ochii plini dą. 
lacrimi. 

— Se întorc, spuse căpitanul. 

— Puşcaşul a rămas, conform ordinului, la graniţă, 
adăugă locotenentul-major Tomitek, absolut fără rost. Po- 
trivit informaţiilor primite, nu a, fost atac la frontieră. Tot 
sectorul este absolut intact. Urmărea mereu cu arma cìi- 
nele care se depărta în fugă. Acum ar fi putut să tragă 
mult mai ușor pentru că Lup se oprise într-un loc deschis, 
întorcîndu-se într-o parte faţă de fereastra la care sta el, 

În spatele lor, Franěk gemea și șuiera de durere, de- 
oarece caporalul nu prea îl trata cu menajamente. i 

— Cine nu iubeşte cîinii, domnule Franěk, e un ticălos. 
Noi aici la companie ştim asta cel mai bine. Cîinele îl iu- 
beşte pe omul bun, domnule Franěk. Inițial se gindise să-i 
spună „tovarășe Franěk“, dar îi era greu să rostească 
această formulă apelativă, mult prea prietenoasă peniru 
tăietorul de lemne. 

— E turbat, doar ! se apără furios Franěk. 

— Ar trebui să fie turbaţi toți cîinii noştri, domnule 
Franěk. Nici unul din ei nu suportă mirosul urmei dum- 
neavoastră. Omul mai că ar crede că s-a răspîndit între ci 
vestea cum l-aţi chinuit pe Lup. Nici nu mă miră că tîn- 
jește după sîngele dumneavoâstră, mormăi caporalul care 
îi tampona atît de tare rănile cu o vată muiată: în apă oxi=+ 

genată, încît Frank se răsuci de durere. Vedeţi, nu su- 
portaţi nici cea mai mică durere ! Pe cîine il loveaţi cu 
buturuga unde se nimerea. Mă mir că tovarășul căpitan 
venea la dumneavoastră în biîrlogul acela ! Se întoarse, ui- 
tîndu-se posomorît la comandantul lui. 

— Lasă, tovarășe caporal ! spuse căpitanul fără nici o 
urmă de asprime în glas, ci mai curînd pe un ton care în- 
semna aprobare. 

— Şi eu, Rudolf, din ce în ce îmi dau seama că ai avut 
dreptate, spuse în clipa aceea locoienentul-major, rămi- 
nind în continuare cu degetul pe trăgaciul armei. Ciinele 
acela, într-adevăr, vrea ceva. Te rog să te uiţi ! 

Grăsunul Stencl se opri un moment, în primul rînd ca 
să mai răsufle puţin, apoi și pentru că îl zărise pe Lup, 
îndreptîndu-se în goană spre el. 

— Pleacă de aici ! strigă ostaşul și se dădu trei pași 
înapoi. Nu se speriase, dar nu avea chef de ciinele care 
probabil vroia să se joace așa cum făcuse de dimineaţă. 

Lup alerga sălbatic. Se opri în faţa lui Stencl. Stătea 
fără ca să-și manifeste vreo intenție dușmănoasă ori de 
joacă. 

— Ce vrei ? îl întrebă conductorul. 

Lup,ca şi cum tocmai această întrebare ar fi așteptat-o, 
sc ridică pe labele din spate, sprijinindu-se cu cele din față 
de pieptul lui Stencl. 

— N-avem timp de joacă! încercă el să-l dea la o 
parte, dar cîinele nu se lăsă înlăturat. Începu să-l scarpine 
între urechi. Tu S un cîine cumsecade ! Numai unii oa- 
meni sînt porci ! Ştii doar că eu vă înţeleg pe amindoi. 

Lup scutură din cap pentru că nu cupola amabilită- 
tile oamenilor. 

Căpitanul Hâjek rămase cu gura căscată. Puse binoclul 
deoparte pentru că nu mai avea nevoie de el, Noul con- 
ductor, împreună cu cei doi cîini, se apropia de companie. 

— Ţi-a venit şi cîinele turbat, îi spuse locotenentul- 
major. De cînd sînt, n-am pomenit una ca asta. 

Grăsunul Stencl se împleticea pe povîrniș. Din timp în 
timp îl zgilțiia de spate pe Lup, fiindcă i se încurea în 

picioare. O dată chiar îl apuci de coadă pentru că alune= 
case şi își pierduse echilibrul. Îi dădea voie ostașului să 
facă toate astea cu el. Dar inima lui Stencl era prea plină 
de tristețe ca să mai rămînă loc în ea şi pentru alte senti- 
mente, fie ele chiar frică sau chiar bucurie. . 

Lup o lua înaintea conductorului, se opreå şi i îl privea 
în ochi. 

— De-ai fi om, cu siguranţă că ne-am înţelege, mormăi 
Stencl. Însă iu taci şi doar mă priveşti. Se îndreptă spre 
cușşti, dar Lup se intoarse lovindu-l cu pieptul lui puternic 
în picior. Nu efhoştea prea bine mijloacele de comunicare, 
dag reuşi să spună Lizei şi acestui om ceea ce dorise. 

Liza adulmecase şi ea mirosul urmelor lui Fran&k. Se 
zbirlise și trase zgarda în direcţia în care mergea Lup. 

— Ştiu că vrei, ezită Stencl și îl lovi uşor cu mîna. Mă 
gîndesc dacă o să-ţi folosească la ceva. Se îndreptă într-a- 
devăr spre intrarea în clădirea companiei, acolo unde amin- 
doi cîinii îl trăgeau. 

— Fran€k, doi cîini vor să-ţi facă o vizită, spuse căpi- 
tanul Hájek pe un ton sec. Ia vino să-i vezi ! 

Franěk se apropie tremurind de fereastră. Căpitanul 
schimbă o privire cu caporalul care nu-l slăbea din ochi 
pe muncitorul forestier. 

— De ce ? întrebă încet caporalul. 

Căpitanul ridică din umeri. 

— Nu ştiu. Ceva pluteşte în aer. Poate am înțeles 
ceva. 

Locotenentul-major Tomitek strînse automatul, dar nu 
cu intenţia de a face un rău cîinilor. Se retrase un pas de 
la fereastră, ca să-l poată vedea mai bine pe Franěk. 

— Nu,doamne fereşte, nu ! strigă Franěk acoperindu-şi 
îngrozit ochii cu miinile. 

Lup auzi strigătul lui, mirii furios și din nou se năpusti 
cu toată puterea asupra ușii închise. 

Liza stătu o clipă pe ginduri. Adulmeca întruna 
mirosul urmei lui Franěk. Își amintise poate că acest mi- 
ros deosebit şi murdar era întipărit pe fiarele care îi omo- 

riseră cățelul. Deodată scoase un urlet şi se repezi spre 
„ușă odată cu Lup. 

— Vino să vezi, Franěk. Liza e fără zgardă ! îl chemă 
căpitanul aproape binevoitor. 

Franěk deschise larg ochii. Nu încăpea nici o îndoială. 
Soldatul acela vroia să dea drumul la ușă. 

— Nu des-chi-de ! se văicări el. 

„Stencl tresări și privi cu atenţie. Observase chipul lui 
Franěk îngrozit de moarte, alături de expresia calmă, im- 
perturbabilă a căpitanului. Cei doi cîini lătrau acum fu- 
rioși. Stencl încercă să ia poziţia de drepţi gi îl întrebă din 
ochi pe căpitan ce trebuie să facă. 

— Deocamdată rămii cu cîinii jos în curte ! spuse de la 
fereastră căpitanul. 

— Cum, deocamdată ? întrebă îngrozit Franěk. 

— Poate că o să ne spui singur ce au ciinii cu tine. 
Căpitanul vorbea calm. Îi era silă de acest bărbat care 
mirosea a alcool şi murdărie, încît îi venea să dea drumul 
ciinilor înăuntru. De ce ţi-e așa de frică de ei ? 

— Mi-e fri... frică, recunoscu Franěk. Numai înăuntru 
să nu le daţi drumul... Nu, nu... şi din gură îi curuea sa- 
liva pe barba nerasă. 


Stogončík, instructorul batalionului, venea de sus. Se 
opri atît de brusc, încît trebui să schiţeze un gest cu mina 
ca să-şi recapete echilibrul. 

Era în clipa cînd Lup, lătrînd furios, se aşezase din 
nou pe labele din' spate, sprijinindu-se cu cele din faţă de 
pieptul lui Stencl. Instructorul batalionului scoase cu re- 
peziciune pistolul din toc. l 

— Nu te mişca Stencl! răcni el. Soldatul Štencl îl 
privi uluit. 

— Dar de ce, tovarășe adjutant ? îl întrebă nedumerit. 
Observă pistolul în, mîna lui Stogoncik, își explică totul 
greşit, păli şi ridică mîinile în sus. Dar n-am făcut nimic! 

Instructorului, care după atiţia ani de serviciu avea o 
experienţă bogată, începu să-i tremure mîna în care ținea 
pistolul. Pentru că Stencl mîngiia acum cîinele pe cap. 

— Doamne, omule ! oftă instructorul. 

Stencl îşi înţelese greşeala și răsuflă ușurat. 

— Ei ver înăuntru, tovarășe adjutant, dar n-am voie 
să-i las, spuse supărat și arătă cu mîna spre companie. Or- 
din de sus ! 

— Nu-l mai miîngiia, ţipă din nou Stogontik și cobori 
încet spre companie. Pleacă, omule, de aici ! 

— Dar e atit de blind, spuse Stencl, scărpinîndu-i blana 
uşor. Ia uitaţi-vă ! 

— Vai de mine! se văicări instructorul, ştergindu-și 
fruntea care îi nădușise de frică. Apoi veni și el mai 
aproape, însă fără a lua mîna de pe pistol. 

Ciinele îl privi întrebător. 

— Vai de mine ! izbucni din nou adjutantul. Oameni 
buni, cîinele ăsta se gudură ! 

Iar Lup tot închipuindu-și că militarul acela nu înţe- 
lege rugămintea lui, veni lingușitor spre Stogontik, îl 
apucă uşor de pantaloni și îl trase înspre ușă... 

— Vorbește, Franěk ! îi spuse căpitanul 
pe un ton sec. 

— Eu... eu nu pot... dacă acolo jos sînt cei doi cîini... 

— Acum cfinii nu-ți pot face nici un rău. Vorbește, 
Franěk ! Dar repede ! | 

Bărbatul pălise la față ca un mort. Auzea sub fereastră 
lătrăturile puternice ale cîinilor. Înghiţi istovit. 

— Noi totuși... am băut de multe ori împreună... Acum 
de ce vă purtaţi așa cu mine ? 

Căpitanul îl privi pe caporalul care asculta atent. 

— Am băut, încuviinţă el. Poate că am vrut să aflu 
ce e cu tine. Însă tu totdeauna ai fost abil. La urma urme- 
lor știi să bei mai bine decît mine. Acum vorbește-mi 
despre cîini, Asta mă interesează. 

— Dar nu știu nimic. 

— Aprinde-ţi o țigară! şi căpitanul îi întinse taba- 
cherea. Se gîndea că ar fi cel mai bine dacă ghemul ar 
începe să se descurce înainte de a veni locotenent-colo- 
nelul. Toată povestea începuse aici, în această cancelarie, 
şi aici trebuia să se lămurească. „Garantez pentru acest 
sector. Băieţii şi-ar da viața fără șovăire, însă nu dispun 
de toate posibilităţile de investigare“. 

Îl privea atent pe Franěk și văzu cît de tare îi tremura 
mîna. Scoase o ţigară din tabachere şi i-o dădu caporalu- 
lui. Acesta i-o vîrî lui Franěk în gură. 

— De ce ţie frică, Franěk ? 

Tăietorul de lemne încercă să scapere un chibrit, dar 
nu reuși. Beţele se rupeau unul după altul. Căpitanul 
aprinse bricheta şi Franěk tresări auzind păcănitul ei. 

— De-ajuns cu izmenelile ! spuse căpitanul ridicînd 
glasul. 

Caporalul încuviință din cap. Locotenentul-major To- 
micek se așeză astfel, încât să-l aibă pe Franěk în fața ochi- 
lor, iar ţeava automatului să fie îndreptată spre el. Din 
nou se petrecea ceva la care nu se așteptase. Şi cînd te 
gîndeşti că ar fi fost gata-gata să împuște cîinele: Trebui 
să se recunoască învins. „În caz că cineva m-ar întreba 
acum dacă pot prelua comanda companiei, ar trebui să-i 
răspund sincer că nu. Nu am încă experiența necesară“, 

— De cum te-am privit mi-am dat seama că tu ești 
ticălosul, spuse supărat locotenentul-major, vărsîndu-și 
nervii pe Franěk. 

— Mie... nu mi-e frică ! 

— Ba da, ţi-e frică, răspunse înfuriat locotenentul- 
major, arătîndu-i genunchii care tremurau, cu toate că 
Franěk încerca zadarnic să se stăpînească. Numai cineva 
care n-a fost niciodată ameninţat din toate părţile de pri- 
mejdie poate să creadă că acest lucru e adevărat. Aici la 
graniţă, fuseseră prinși mulţi oameni, care, în timpul in- 
terogatoriului, au reacţionat la fel. Grănicerii și lucrătorii 
din securitate își poi da seama imediat de aceasta. 

Telefonul sună. 

— La dracu ! tună căpitanul, pentru că știa că n-o să 
dureze mult şi puşlumaua asta o să-și dea drumul la gură. 
Nu mai avea nici o îndoială că e un om negru la suflet. 
Chibzui serios înainte de a începe interogatoriul. Erau 
cîteva realităţi concludente : un om crud, care chinuie ne- 
justificat un animal ; un însingurat cu care nimeni nu vrea 
să aibă de-a face ; o brută cu un trecut întunecat. Era clar 
pentru el, așa cum unu și cu unu fac doi, că acest tip de 
om este în fond un laș. Nu se sfiește să omoare un om, pen- 
tru că nu-l interesează viața acestuia. 

Ridică receptorul. . 

— O porțiune de două sute de metri după cotul rîului, 
anunţă caporalul Pačes. Zmeu și Prinţ au luat-urma falsă. 
Făptaşul purta cizme de cauciuc. Călca mai apăsat cu pi- 
ciorul drept. Înălţimea în jur de o sută nouăzeci de centi- 
metri. Lungimea urmei este de treizeci, înmulţit cu şase 
fac o sută optzeci. Însă cizmele au fost mai mari. 

— Exact ! spuse căpitanul în receptor. 

— După tipul urmei înclinăm să credem că este un 
om care lucrează în picioare şi prestează o muncă 
foarte grea. 

— Cum de au luat ciinii urma falsă ? întrebă încet 
căpitanul. 

— Pentru că mai întîi s-au îndreptat spre muncitorii 
forestieri. Cel puţin așa credem noi. 

— Asta e urma adevărată ! 

La celălalt capăt al firului nu se mai auzi nimic. După 
citeva momente de liniște apăsătoare, caporalul continuă 
şovăitor : Noi aici am avut impresia că au părăsit urma, 
pentru că în fața lor alerga Lup și ciinii nu-l suportă. 

— N-are nici o legătură cu asta. 

— Ne-am gîndit că fuge pur şi simplu după duşmanul 
lui. Lup se îndrepta spre casa lui Franěk. Totuși... 

— Percheziţionaţi casa ! șuieră căpitanul și puse re- 
ceptorul în furcă. Se întoarse spre Franěk. Ce înălţime ai, 
omule ? Ia, scoală-n picioare ! Franěk se ridică nesigur. Se 
clătina. 

— Pe puţin un metru nouăzeci, remarcă locotenen- 
tul-major. 

- — Şi acum întoarce-te ! Ridică piciorul sting ! Și acum 
pe dreptul ! Bine, mulțumesc ! t 

Franěk nu desluşi nimic pe fața ofițerului. Tremura 
întruna. Genunchii nu-l mai ascultau. Se așeză şi întinse 
mîna după o ţigară. Căpitanul se aplecă puţin și îi împinse 
tabacherea cu dosul palmei. 

— Sa zis cu prietenia, omule ! Chiar acum — și se uită 
la ceasul de la mînă — militarii noştri fac percheziţie la 
tine acasă ! 

Faţa respingătoare a lui Franěk se învineţi. Pe nas îi 
apărură broboane de sudoare care la un moment dat în- 
cepură să i se prelingă pe obraji. Nu mai avea putere nici 
măcar să se şteargă. 

— Ai fost chiar așa sigur de tine că n-o să lași nici o 
urmă ? îl întrebă căpitanul liniștit. Deodată îi apăru în 
minte locotenent-colonelul care se aplecase deasupra luciu- . 
lui apei şi scoase de pe fundul pîriului rămurica aceea de 
pin. Din pîrîul acela care curgea doar la două sute de 
metri de casa lui Franěk. Deocamdată era doar o prezum- 
ție, dar ceva îi spunea că are dreptate. 

— Unde... urma ? îngăimă Franěk. 

— La cotul rîului. 

Franěk îşi aminti că se gîndise şi la asta și avea pregă- 
tit pentru toate cazurile cite o justificare. 

— Acolo am tăiat noi lemne, răspunse el. 

— Pe fundul apei ? Nu minți ! 

— Nu mint ! Creierul lui Franěk, e de mirare, dar în- 
cepu să lucreze. Eu cîteodată mai merg pe acolo... la ste- 
jarul ăla... să mai beau. E normal că acolo cîinii să gă- 
sească urma mea. 

— De cînd ai început să bei apă ? îl întrebă rizind lo- 
cotenentul-major. ` 

Căpitanul ezită din nou. Ar fi putut să fie plauzibil ce 
spunea Franěk, însă ceva îl făcea pe căpitan să creadă că 
totuşi este un adevăr fabricat. Întrebă pe neaşteptate :- 

— De ce ai omorît cu atîta cruzime cățelul ? 

Franěk înghiţi anevoie. Creierul lui care judeca in- 
termitent, acum se oprise din nou. 

— N-am omorît nimic !... 

— De unde ştii că am găsit urma lăsată de tine tocmai 
la stejarul acela ? 

— Nu ştiu... Nu ştiu nimic. 

Frančk nu se descurajă. Se gîndi că dacă va fi să piardă 
totul, aceasta se va întîmpla din cauza percheziţiei și nici- 
decum datorită faptului că se descoperiseră nişte urme. 
S-ar fi descurcat el, e drept, ceva mai greu, pentru că, în- 
tr-adevăr, acolo veneau din cind în cind muncitorii fo- 
restieri să ia apă. Nu-şi putea totuşi închipui ce vor găsi 
în casa lui. Urletele celor doi cîini de sub fereastră îi tul- 
burau mintea. | 

Căpitanul optă pentru o altă metodă. Aprinse din nou 
o ţigară pe care o puse în gura lui Franck. Urmă un mo- 
ment de tăcere, pentru că toţi vroiau ca tăietorul de lemne 
să se concentreze cit de cît, fiindcă în halul în care era, 
Franck ar fi fost în stare să recunoasccă orice. 

Caporalul terminase de spălat rănile și acum se uita 
la căpitan. 

— Arătau așa pentru că erau pline de singe. Totuşi, 
trebuie să-l ducem la spital. Nu-mi place deloc cum se pre- 
zintă tendonul. Se așeză apoi la măsuţa de scris şi. fără ca 
cineva să-i spună, începu să stenografieze declaraţia lui 
Franěk. V 

‘Franěk privea undeva departe, peste capul căpitanului. 
Țigara îi atirna în colţul gurii. Uitase de ea. La un moment 
dat se desprinse din ea o bucată lungă de scrum. 

— 'Țigara ! îi atrase atenţia calm locotenentul-major. 

— Da... da, dădu el din cap. Trase un fum în piept și 
începu să tușească violent. N-aveţi ceva de băut ? 

— Căţelul, repetă imperturbabil căpitanul. 

Fran&k îşi reveni puţin. ` , 

— N-am vrut să-l omor, oftă el. 

— Eu știu că nu. Liza ori conductorul, răspunse căpi- 
tanul. Încetă să mai fie încruntat și atât de rece. Aş vrea 
doar să aflu.care a fost motivul, Franěk ! 

Frank apucă paharul pe care i-l dăduse caporalul și 
sorbi zgomotos toată apa. De-abia acum, într-adevăr, în- 
cepuseră să-l usture rănile. 

— Nu mă puteţi băga la închisoare pentru asta ! spuse 
el-aproape strigind. 

— La închisoare nu, încuviinţă căpitanul. Cel mult în- 
tr-un ospiciu. Deocamdată pun totul pe seama nebu- 
nici tale. 

Lui Franěk îi încolţi în minte ceva, 

— Nu iubesc cîinii, mormăi el. 

— Ai fi omorît așa toţi ciinii noștri ? întrebă locole- 
nentul-major. 

— Pe toţi, dădu din cap Franěk. 

— Asta s-o spui lui mulu'! rise căpitanul. Nu ciinii 
nu-i iubeşti — aceasta e pe ultimul plan — ci pe noi, pe 
grăniceri. Ai vrut să te răzbuni, dar n-ai ştiut cum s-o faci. 
Ţi-ai dat seama cit ținem noi la cîini şi în felul acesta ai 
vrut să ne lovești. N-am dreptate ? 

Telefonul sună din nou. 

— Ridică receptorul ! se adresă căpitanul locotenentu- 
lui-major,. 

Tomicek ascultă comunicarea scurtă, lapidară şi după 
aceea puse receptorul în furcă. Mișcările lui erau încete, 
parcă s-ar fi gîndit la ceva. Căpitanul ridică sprîncenele 
întrebător. , 

— De ce, Franěk — în sfirșit vorbea locotenentul-ma- 
jor, rupînd cuvintele unul de altul — ai vrut să-l ucizi Poa. 

— N-am vrut să ucid pe nimeni, izbucni el. Se moleşi 
din nou. Puțină apă, vă rog ! i 

Caporalul îi dădu din nou apă. Dinții lui Franěk clăn- 
țăneau pe buza paharului. 

— „pe fruntaşul Kučera ? 

Căpitanul închise ochii. Omul acesta îi deveni dintr-o 
dată antipatic. „Noi n-am fi azmuţit cîinele la nimeni, 
atîta timp cît agresorul n-ar fi fost înarmat şi n-ar îi avut 
intenția să tragă.“ 

— De ce ai tras în fruntașul Kučera ? repetă rece loco- 
tenentul-major Tomicek. Se gîndea că omul trebuie să se 
abţină să apese pe trăgaci. „Noi nu ucidem“, 

— Nu, nu! strigă Franěk, chircindu-se în scaun. Pa- 
harul îi scăpă din mină și căzu cu zgomot pe duşumea. 

— S-a găsit la tine o pușcă „Long Rifle“, același ca- 
libru ca cea cu care s-a tras asupra fruntașului. 


24A 


Căpitanul fluieră lung. 

— Eu... eu nu ştiu! Eu niciodată.., nici un fel de 
puşcă... Apoi tăcu. Dădea din cap în stinga şi-n dreapta, 
de parcă n-ar fi fost în toate minţile. Ridică mîinile banda- 
jale și începu să se văicărească : Mă doare ! 

— Fără figuri de-astea.! se răsti locotenentul-major. 

— Mă doare. Duceţi-mă la spital, se ruga Franěk în- 
truna. Nu mai vroia nici un fel de interogatoriu, pentru că- 
îşi dădea seama că ar fi spus totul. Ochii îi scăpărau rău- 
tăcioşi. Trebuie să mă duceţi la spital! O să vă reclam ! 

Căpitanul se uită întrebător la caporal. 

— Transportul e de prisos. Poate să meargă și pe jos. 
Şi aşa maşina este defectă. 

— Bine, spuse căpitanul. Va merge cu escortă. 

— Ciinii nu ! izbucni Franěk. 

— Escortă fără cîini nu se poate, îi răspunse locotenen= 
tul-major. 

Telefonul sună din nou. De data asta ridică receptorul 
căpitanul. Recunoscu imediat vocea locotenent-colonelului. 

— Într-o jumătate de oră sîntem la voi, spuse loco- 
tenent-colonelul în receptor. Reţineţi-l imediat pe tăieto- 
rul de lemne Antonin Franěk ! Atenţie, e înarmat ! 

— E reţinut ! răspunse căpitanul. 

— Ce? Voi acolo nu ştiţi nimic ! | 

— Ceva poate că da. De aceea l-am reţinut. 

— Bine. Lucraţi repede. Şi noi, aici, la fel. 

— Şi cîinii noştri lucrează repede, rîse căpitanul. 

Şoferul opri maşina militară la cîteva 
sute de metri de companie. Locotenentul se aplecă 
înafară, căutînd zadarnic vreun obstacol pe drum. Făcu 
semn cu mina celor din spate ca să oprească și ei mașina. 

— Nu văd nimic, mormăi supărat, trăgîndu-și capul 
înapoi. Mie nu mi-a plăcut asta de la-nceput, 

Şoferul nu prea era vorbăreţ. Îl ducea cu mașina. pe lo- 
cotenent-colonel de peste şase luni. Se obișnuiseră unul cu 
altul. Era un şofer bun căre ştia ce om are cu el în ma- 
şină. Dacă erau mai mulţi ofiţeri, ca acum, nici unul- din ei 
nu l-ar fi putut obliga să meargă cu o viteză mai mare de 
şaizeci de kilometri pe oră, chiar dacă drumul ar fi fost ne- 
ted ca-n palmă. Însă şoferul acesta de obicei nu prea mer- 
gea pe asemenea: drumuri. Locotenent-colonelul își scoase 
cascheta din' cap, trecîndu-şi mîna pe frunte. Cobori din 
mașină. i 

— Nu v-aş sfătui, spuse şoferul puţin cam șuierat. În 
rest, pe faţa lui nu se văzu nici o tresărire. 

— Ți-e frică, Jiří ? întrebă locotenent-colonelul. Stă- 
tea cu picioarele depărtate pe drumul plin de bolovani și 
dădea neîncrezător din cap. Se uita la cei doi cîini. Unul 
avea la gît cureaua cu ghimpi, iar celălalt umbla liber. 

Între timp se opri şi cea de a doua mașină militară. 

— Ce ziceţi de asta, tovarășe maior ? întrebă din spate 
locotenent-colonelul. 

Maiorul care coborîse din cea de a doua mașină își duse 
mîna streașină la ochi şi spuse : 

— Dacă este cîinele acela, atunci într-adevăr e pericu- 
los. Apoi dădu din cap. Dar acolo e și Stogontik. Nu mai 
înțeleg nimic. EEN 

— Da, este cîinele acela. 

Şoferul își aprinse o ţigară. Motorul mașinii mergea. 
„În caz că se întîmplă ceva, amîndoi ofițerii au destul 
timp să se refugieze în maşină. Dacă animalul ăsta îl va 
ataca pe locotenent-colonelul meu, am destul timp să sar 
şi să-l apăr.“ 

Cam la trei sute de metri depărtare de ei, Lup îl apu- 
case pe instructorul batalionului de pantaloni, trăgîndu-l 
parcă înapoi spre companie. Stogontik dădea din mîini ca 
să nu cadă, înfuriindu-se degeaba pe cîine. Stogoncik, cel 
care totdeauna ştia să se descurce cu cîinii ! 

Puțin mai în vale îl văzură pe conductorul Stencl cu 
Liza, care era foarte nervoasă. Ceea ce se petrecea aici era 
pur și simplu de neînțeles. 

— Problema e serioasă, mormăi supărat maiorul. 
Eu aș... 

— Nu mai este chiar aşa de urgent, zimbi locotenent- 
colonelul. Individul e la companie. 

Maiorul dădu din cap. l 

— Nu înțeleg cum l-au descoperit. Au totuși posibilităţi 
minme. 

Stencl văzu ofițerii şi se gîndi să execute un salut de 
probă, de la distanţă, chiar în clipa cînd îi desfăcu Lizei 
„garda. Aceasta, nu știu cum se întîmplă, dar i se încurcă 
în picioare şi Stencl căzu. 

Lup ii dădu drumul lui Stogontik, supărat că nici in- 
structorul nu înţelege ce vrea şi se uită după altcineva care 
ar fi.priceput. 

Tocmai :atunci maiorul făcuse un pas înapoi, iar șoferul 
sări din mașină, postîndu-se în faţa locotenent-colonelului 
cu cheia franceză în mînă. Dar ofițerul îl împinse uşor în- 
tr-o parte. 

— Nu-ţi fie frică, Jiří ! Ciinele ăsta nu arată că ar avea 
intenţii rele, spuse coborind încet. -Ajunse în dreptul lui 
Stencl. Ascultă, soldat ! începu locotenent-colonelul. 

În clipa aceea Stencl nu ştia ce să facă : să sg ridice, să 
salute, ori să o prindă pe Liza care înnebunise de-a binelea. 

— Nu, dădu din cap locotenent-colonelul, mai bine 
stai jos. 

„Apoi se întoarse şi îl privi pe instructorul batalionului 
care era într-o situație mai bună, fiindcă îl ţinea pe Lup 
de ceată, însă fără să-și dea seama de asta. Se temea oa 
nu cumva'ciinele să sară la locotenent-eolonel. 

— Asta e, înghiţi Stogontik de nevoie, scuzaţi, tovarășe 
locotenent-ecolonel, nici nu știu ce să mai cred. Să știți că 
se gudura ! 

— Așa, deci..Şi mai.departe ? 

— Ciinii noștri au descoperit licheuua asta, spuse Sto- 
gontik mîndru. 

Locotenent-colonelul zîmbi. 

— Ştiam eu că n-ai să'mi-o ierţi !:Da, au reușit. Şi noi 
l-am descoperit în acelaşi timp cu voi. Azi, cel puţin ştim 
“totul despre el. Aproape totul, se corectă locotenent- 
colonelul. - 

— Deci, nu vrei să ne spui chiar nimic ? tună locote- 
nent-colonelul și dezgustat împinse la o parte pușca, o cu- 
tie cu cartușe şi fiarele cursei. Se aşeză la colțul mesei, 
faţă în faţă cu Franěk. 

— La spi-tal, îngăima Franěk îngrozit. 

— Bineînţeles, încuviinţă locotenent-colonelul. Rănile 
nu sînt chiar atît de grave, încît să nu suporţi interoga- 
toriul. 

" — Nu face teatru cu noi aici ! se răsti maiorul supărat, 

— La spital ! şopti Franěk înspăimintat. 

Căpitanul se aplecă în afara ferestrei. Nu vroia să folo- 
sească metodele drastice. Jos, în curte, Stencl îi pusese Li- 
zei zgarda, iar lui Lup, cureaua cu ghimpi î în jurul gîtului, 
ţinîndu-l cu lesa scurtă. 

— Nu duceţi cîinii ! strigă răutăcios căpitanul. 

Franěk se chirci din nou şi îl privi rugător pe locote- 
nent-colonel. Dar fața acestuia èra împietrită şi intran- 
sigentă. 

— De ce ciinii ? gemu Franěk. Totuși n-aveţi voie... 

Locotenent-colonelul își aduse aminte de ceva și clă- 
tină din cap. 

— Nu sîntem naziști, spuse calm. Numai ăia făceau 
așa. Te vom trimite doar cu escortă, 

Privi apoi obiectele împrăștiate pe masă. 

— Sînt suficiente, nu ? 

„— Bineînţeles, răspunse maiorul. Teniativă de crimă 
premeditată. Gravă vătămare corporală. 

Vorbeau amindoi de parcă cel interogat n-ar fi fost 
de față. 

— N-au mai găsit şi altceva ? se adresă locotenent-co- 
lonelul căpitanului Hájek. 

— Nimic, tovarăşe locotenent-colonel. 

— Percheziţionaţi casa încă o dată. Dacă e nevoie pu- 
teți să o şi dărîmați și să arați grădina, spuse rar locote- 
nent-colonelul. 

Maiorul se întoarse spre Franěk. 

— Unde ai ascuns lucrul acela ? 

Franěk tresări. Tot timpul cît ofiţerii discutaseră între 
ei, privise ușa și își spusese că de n-ar fi fost afară cîinii, 

un singur sali şi... Arăta ca un urs greoi, dar în stare să 
fie surprinzător de agil în caz de nevoie. Însă caporalul îi 
urmărea orige mișcare, iar în curte erau cîinii. Îi auzea 
cum uslau. Își întoarse privirea de la ușă, uitindu-se pros- 
tit la maior. 

— Care lucru ?. întrebă el surprins. Mirarea lui era 
sinceră. Locotenent-colonelul sesiză imediat acest lucru și 
îi puse încet maiorului mîna pe umăr. Însă maiorul avea 
un fel al lui de a lua interogatoriul. 

— Lucrul acela pentru care în ziua de 2 august a venit 
la tine o femeie ! ` | 

Ochii lui Franěk se întunecară, căpătînd din nou un as- 
pect animalic. 

— Aţi omoril-o ! răspunse precipitat. Își dădu seama 
imediat că a făcut o mare greşeală, dar era prea tîrziu. 

— Îţi spun că e un psihopat ! comenta calm locotenent- 
colonelul. 

— Ai cunoscut-o ? De unde ? îl întrebă aspru matorul, 

— Nu am cunoscut-o. 

Maiorul dădu din mînă. 

— N-are nici un rost să mai negi. Nu faci decit să-ţi 
îngreuiezi situaţia. Avea o mulțime de nume, nu-i așa ? 
O chema şi Cicchi. Artiştii de circ își schimbă numele, La 
Gestapo avea chiar cifrul ei, 

— Nu ştiu nimic despre asta, şopti Franěk livid la faţă. 

— Asta s-o spui cui vrei tu ! Pe noi nu ne poţi duce! 
Luaţi-l ! 

În încăpere se făcu liniște. Maiorul spuse rizînd căpi= 
tanului : . 

— A mers repede, nu ? 

— Da, repede, încuviinţă căpitanul. Însă câinii noștri au 
fost şi mai rapizi. 

— Iarăşi ! şi locotenent-colonelul pufni în rîs. Mereu 
numai ciinii și cîinii voştri. Atît doar că n-au mai putut să 
miroasă și cum se leagă faptele între ele. 

— Şi care a fost legătura dintre ele ? 

— A trebuit să ne întoarcem mult înapoi, în trecut, 
începu locotenent-colonelul. Inge Tiefbach a fost doar 
punctul de plecare; Au făcut o greșeală, pentru că adevă= 

rata Inge 'Tiefbach trăieşte la München. Din fericire oa- : 
menii cumsecade ţin unii cu alţii, iar în Apus sînt şi acolo 
oameni cumsecade. Gîndiţi-vă la procuratura din Frank- 
furt şi la întregul ei aparat. Chiar dacă ei nu sînt de acord 
cu sistemul nostru politic, ne înțelegem totuși în privința 
urmăririi criminalilor de război. Am primit semnalmen- 
tele, asta e totul. Inge Nentwich. Fostă artistă de circ. Prin 
ea am ajuns la numele Gârstner. Acesta ocupă o poziţie 
influentă în cadrul organizaţiei ilegale „ODESSA“, care 
înseammă Organisation der ehemaligen SS Angehörigen. 
Este una și aceeași orgihizație cu cea care a pus la cale 
evadarea, din închisoarea Brunschwick, la.23 aprilie, a lui 
Hans-Walter Zech-Nenntwich, fost SS Oberstrumfiihrer. 
Acela şi cu Inge sînt probabil rude, chiar dacă numele ei 
se scrie cu o literă mai puţin. Organizaţie puternică. Prin- 
tre altele, acest Gârstner e cooptat în activitatea îndrep- 
tată împotriva noastră, ceea ce e și normal. Clica lui 
Seebohm. La fel şi „HIAG“. La Niirenberg a fost condam- 
nat zece ani, reuşindu-se mușamalizarea celor mai mari 
crime. În timpul războiului a fost adjutantul lui Christian 
Wirth, SS-ist și fost comisar al serviciului închisori, care a 
organizat în Polonia lagăre de exterminare îWt.masă. La 
trei ani 'de la ‘pronunțarea sentinţei Tribunalului din Nü- 
renberg a fost grațiat. Pe vremea aceea era ceva frecvent 
în Germania Occidentală. 

— Edin famitia Görstner, care au locuit aici ? întrebă 
căpitanul. 

— Exact. Au locuit în casa lui Franěk. Cînd a fugit din 
calea trupelor sovietice, predîndu-se prizonier la ameri- 
cani, s-a oprit și pe la părinții lui. Aici a ascuns nişte lu- 
eruri pe care le furase, ori nişte documente compromiță- 
toare, de n-a vrut ca ele să cadă în mîna americanilor. Nu 
se 'gindise nici că va fi judecat şi condamnat la închi- 
soare, nici că părinţii lui vor fi evacuaţi şi că amindoi vor 
muri, înainte ca el să afle ce-au făcut cu acele lucruri. Iar 
după aceea, în 1949, era prea tirziu. Nu se mai putea în- 
'toarce.: Oamenii pe tare i-a trimis, în baza noii lpi funcții, 
au fost toți prinși. ` 

— Dar cum au descoperit-o pe acea Inge Nentwich ? 

— Ei au listele foștilor membri ai Gestapoului și ale 
tuturor celor care au colaborat cu ei. Despre această fe- 
meie știau că are un protector în persoana lui Franěk; 
N-au vrut să scrie logodnic. Aceasta ar fi însemnat o jig- 
nire adusă rasei, iar femeia era pentru ei foarte prețioasă, 
ODESSA a aflat unde se găsește acum Franěk și s-a folos: 
sit de faptul că locuieşte în fosta casă a familiei Gârstneri 
Acesta poate că doar bijbiie, sau documentele pe care le-a 
ascuns aici sînt atît de importante, încît și azi mulţi func- 
ționari importanţi îl ajută să le caute, deoarece se simt 
amenințați de aceste hirtii. După părerea mea... mai exact 
spus, după părerea noastră, toți sînt acum la strimtoare. 
Situaţia se schimbă și în Germania Occidentală. Sînt mulţi 
care nu vor să aibă — fie aparent, fie într-adevăr — în 
guvern şi în funcţii de răspundere oameni cu un trecut na- 
zist. De exemplu, acum știm că după această Inge Nent- 
wich mergea împuternicitul unui procuror german. N-are 
importanţă că îl chema Berger sau Gânnert și că la noi, de 
exemplu, cumpăra ceramică populară. Prezenţa lui a fă- 
cut-o să se îndrepte spre zona frontierei. 

Locotenentul-major Tomicek, căruia îi încredinţaseră 
percheziționarea din nou a casei lui Franěk, intră și puse 
pe masă un mie pacheţel legat cu grijă şi sigilat. 

— L-am găsit tocmai sus, în scîndurile acoperișului. 
Poate că e chiar ceea ce căutăm. 

Maiorul rupse sigilul. Tabele, liste, date exacte ale SS- 
iştilor din diferite localităţi, ale medicilor SS-iști, ale mem- 
brilor unităţilor „speciale“. Fluieră uimit şi arătă la în- 
tîmplare un nume. 

— Îl ştiu. Astăzi este procuror de stat în Regensburg..; 
Şi aici Fritz Schackert, Gruppenführer, azi judecător în 
Berlinul Occidental. Şi Klausen, da, da, Fritz Klausen, zia- 
ristul acela care... O să le studiez eu la Praga. Gorstner ! 
Cum a știut el să prezică viitorul ! Practic, îi avea în mînă 
pe toţi oamenii aceștia. 

— Au fost în criză de timp, spuse căpitanul, Probabik- 
că știau de aceste. liste ascunse undeva de el. Și-acum. au 
pus totul în joc. 


251 


17 


Liza strimbă puţin din nas cînd Lup se 
apropie de ea. „Sînt sătulă de tine“, îi spuse. Lup rămase 
în loc dezorientat. Nu putea să se ducă la ea, cu toate că 
Stogontik slăbise lesa. Lup simţea că Liza l-ar fi muşcat. 
Nu înţelegea însă ce motiv ar avea să o facă. Dacă în lo- 
cul ei ar fi fost o altă căţea, al cărei caracter să nu fie stricat 
de oameni, ar fi miîrîit simplu : „Eşti a mea !“ Și oricărei 
alte căţele asta i-ar fi ajuns. Apoi observă și alte lucruri. 
Dinspre vale venea Prinţ împreună cu conductorul lui. 
Liza începu să tragă cu coada ochiului spre el. Dacă n-ar 
fi avut cureaua aceea la git, Lup s-ar fi repezit la Prinţ 
şi i-ar fi tras o mamă de bătaie. Conductorii Lizei şi al lui 
Prinţ vorbeau amindoi. Din curtea companiei porniră cele 
două mașini militare. În prima îl duceau pe criminal. Sus, 
pe dealul întunecat, trecu o vulpe. Ridică labele ca să nu 
se ude. De aici putea să vadă foarte bine. Deodată simţi 
miros de om şi sări sprintenă în tufiş. 

Pe cer se iviră primele stele. Fiecare din ele avea o altă 
culoare. Una era roz, alta roșie, apoi albastru-închis, violet, 
portocaliu, într-un cuvînt, stele de toate culorile. 

Adjutantul Stogontik trase ușor de zgardă. 

— Mergem, Lup ! Îi veni în minte ceva. Schimbă cu- 
reaua cu ghimpi de la git, cu una obișnuită, din piele. Ca 
să nu te-nţepe, prietene ! 

Porniră. Lup nu prea voia să meargă după el. Întoarse 
capul spre Liza, care acum se lipise de pieptul lui Prinţ. 
Stogontik înţelese. 

— Lup, așa-s şi femeile ! Vin din motive inexplicabile 
și pleacă din motive şi mai greu de explicat. Hai, Lup! 
Omul trebuie să repare ceea ce tot el a stricat. De-acum la 
mine va fi noua ta casă. 


în vale, în lumina amurgului, bunul Stencl clipea din 
ochii lui albaștri şi se uita în sus, spre poviîrniș, la instruc- 
torul batalionului care se depărta împreună cu Lup, Se în- 
toarse apoi spre Liza și o smuci de zgardă cu putere. 

— Pfu ! Nesuferito ! îi spuse el. Liza ridică ochii spre 
Stencl şi îşi arătă colții. Nu suporta ca eineva să-i vor- 
bească de dragostea lor. Ţi-am spus că eşti o nesuferită, se 
necăji într-adevăr Stencl. Și nu mă supăra, că-ți dau o 


palmă, chiar dacă nu e voie. 
Liza își băgă înfricoșată coada între picioare, pentru că 


începuse să-l respecte pe noul ei conductor... , 

Căpitanul strinse puţin din ochi. 

La început nici nu-i veni să 

creadă că animalul acela înalt și puternic, ce se profila 
la orizont, este un ciine, din cauza soarelui care 
începea să răsară. Impropriu zis să răsară, pentru 

că de fapt el apare brusc de după munți și tot așa 

de repede apune. Acum, din cauza iluziei optice, 
silueta ciinelui părea şi mai mare. Și tocmai acolo 
sus stătea Liza, culcată pe burtă, riciind pămintul 

cu labele din faţă. 


